
Notă asupra ediţiei 


Lucrarea de faţă cuprinde versiunile româneşti a trei studii: 
La Chiesa e la Stato Laico de G. Romanato, Per una economia 
politica dei beni religioşi de M.G. Lombardo şi Religione e 
accrescimento del po'tere de I.R Culianu. împreună, ele au alcă¬ 
tuit volumul Religione e potere, apărut în Italia, la Editura 
Marietti - Torino (1981), în colecţia Chiesa sotto inchiesta, 
consacrată istoriei ecleziastice şi dirijată de scriitorul şi eseistul 
Franco Molinari. 

Volumul Religie şi putere formează în mare măsură un tot 
unitar, cele trei studii fiind în multe privinţe complementare (în 
ciuda diferenţelor de perspectivă teoretică şi de metodologie 
evidenţiate de autori - sau poate tocmai datorită lor). în orice 
caz, astfel l-au receptat publicul şi presa italiană, în care ecourile 
lucrării au fost însemnate şi au persistat vreme de câţiva ani 
(1981 - cca 1985). Caracterul acesta iniţial, de ansamblu unitar, 
al cărţii ne-a determinai s-o oferim ca atare şi publicului româ¬ 
nesc, fără a decontextualiza adică studiul lui I.R Culianu şi a-1 
introduce în colecţia de „Opere complete". Nu mai puţin însă, 
tipărirea lui se încadrează aceluiaşi demers editorial început la 
Nemira în 1993. 

Prezentăm în continuare câteva date despre autori, aflaţi toţi 
trei, în perioada publicării cărţii, la începuturile unor cariere 
ştiinţifice prestigioase, reproducând întocmai, în ceea ce-1 priveş¬ 
te pe I.P. Culianu, nota referitoare la activitatea sa, aşa cum se 
afla inclusă în volumul din 1981 - al treilea, în ordine crono¬ 
logică, dintre cele care-i poartă numele pe copertă. 

INTRODUCERE 


A ceastă carte nu a fost scrisă numai pentru specia¬ 
lişti. Ambiţia ei ar fi să îi poată interesa în mod 
egal atât pe specialişti, cât şi pe profani. De aceea, fără să 
renunţăm deloc la rigoarea analizei, am încercat să nu naufra- 
giem pe terenul stâncos al erudiţiei pure. Dar cu tot atâta grijă 
ne-am străduit să nu sfârşim în banalitate seacă şi în palavre. 
Cititorul va judeca dacă, şi în ce măsură, ne-am atins acest 
dublu scop. Autorii pot doar să-l asigure de râvna lor în acest 
sens. 

Religia şi puterea constituie un binom susceptibil si trezească 
o oarecare perplexitate, mai cu seamă în Italia, unde el a fost 
trăit, printr-o serie de circumstanţe istorice cunoscute tuturor, în 
optica părtinitoare şi chiar extravagantă a raporturilor dintre 
Biserici şi Stat, adică dintre două puteri juridice care se limi¬ 
tează şi se condiţionează succesiv. Dar sub (sau peste) nivelul 
juridic există un nivel cultural mai amplu, în care religia şi 
puterea reprezintă două constante antropologice ale omului ca 
fiinţă sociali şi ca individualitate autonomă. Intre cele două 
polarizări extreme, ale individualizării şi socializării, cultura 
contemporană a identificat religia cu veriga subtili de uniune 
care leagă aceste două realităţi. Totuşi, astăzi, în faţa unei puteri 
anonime şi polivalente, care avansează insinuându-se pretutin¬ 
deni şi anulând autonomia şi libertatea omului, s-ar zice că 
religia modifică şi poate că, răsturnând, readuce la suprafaţă 

ceea ce, conform tradiţiei, era funcţia sa: adică reapare ca 
factor de eliberare, custode al acelei sfere de autonomie pe care 
Statul administrativ şi birocratic tinde, din contra, să o anuleze. 
E tot mai clar , aşa cum s-a scris, că ,,problema existenţei 
individuale în societate este o problemă religioasă". Religia şi 
puterea tind, în concluzie, să se despartă şi să se contrapunâ 
nu numai în realitatea socială, ci şi în conştiinţe. 

în carte, problema e tratată din trei puncte diferite de 
vedere, cu metodologii şi instrumente diferite. în primul eseu, 
Gianpaolo Romanato analizează istoric relaţiile tensionate ale 
Biseiicii cu Statul laic apărut în urma Revoluţiei franceze. Re¬ 
fuzul laicităţii şi al autonomiei Statului, constant la Biserica 
secolului al XlX-lea şi, într-un anume fel, prezent încă sub 
magisteriul lui Pius XI, se termină abia cu Pius XII. Acceptarea 
laicităţii e însoţită de intuiţia (a cărei dezvoltare o găsim în 
Conciliul Vatican II) că rolul catolicismului în lumea contempo¬ 
rană nu va pune doar o chestiune abstractă de raporturi între 
Stat şi Biserică, ci va implica problema, mult mai subtilă, a 
raportului între societatea laică şi societatea religioasă, ambele 
purtătoare de valori proprii care îşi găsesc reprezentarea nu 
întotdeauna în forme pacifice, iar uneori chiar în forme conflic- 
tuale, în conştiinţa oamenilor. 

Eseul lui Mario G. Lombardo consideră religia deplasân- 
du-se în interiorul perspectivelor deschise de ,,ştiinţele umane" 
moderne sau ,,ştiinţele culturii" şi dezvoltă consecinţele postu¬ 
latului implicit în acestea: pretenţia de a organiza politic cultura, 
înţeleasă ca sferă a capacităţii expresive individuale şi a comu¬ 
nicării sociale. De aceea el propune un examen critic al rolului 
ce tinde astăzi să le fie atribuit ,,specialiştilor sacrului". 

Cel de-al treilea eseu, al lui Ioan Petru Culianu, examinea¬ 
ză, din perspectiva istoriei comparate a religiilor, rolul sociali¬ 
zant pe care l-au avut întotdeauna riturile religioase. Rol 
socializant, dar şi rol compensatoriu, în sensul că ele au oferit 
frecvent o aiie lituală a libertăţii, socialmente tolerabilă şi 
satisfăcătmre individual, de câte ori puterea a manifestat tendin¬ 
ţa de a deveni absorbantă şi prea invadatoare. în faţa actualei 

ocultări a sentimentului religios, consecinţă, nu în ultimul rând, 
a dezlănţuirii acelor instincte agresive pe care tocmai religiile 
ştiusem să le ţină în frâu şi să le limiteze, care poate fi destinul 
societăţii noastre? 

Cu această întrebare se încheie cartea. Se încheie într-o 
formă problematică şi nu afirmativă. Problematică, de altfel, este 
şi poziţia autorilor celor trei eseuri, autori care, deşi animaţi de 
sentimente comune, nu-şi ascund diferenţele reciproce; iar ele 
nu sunt, poate, numai de natură metodologică. 

AUTORII 



Partea întâi 


BISERICA SI STATUL LAIC 

9 

Gianpaolo Romanato 


Biserica este întotdeauna antagonista 
spirituală a unui Stat care tinde să 
devină totul. 


Luigi Sturzo 



1. PREMISELE 


S tatul american Virginia a fost cel care, în 1785, a 
decretat, pentru prima dată în epoca modernă, acon- 
fesionalitatea statală şi deplina libertate religioasă penfru toţi 
cetăţenii săi. In celebrul Statut al libertăţilor religioase în Virgi¬ 
nia, datorat inteligenţei limpezi a lui T. Jefferson, citim într-ade- 
văr că „drepturile noastre civile nu depind de convingerile 
noastre religioase mai mult decât de opiniile noastre în domeniul 
fizicii sau geometriei"; de aceea „nimeni nu va fi constrâns să 
frecventeze sau să susţină vreo devoţiune religioasă anume, 
vreun loc sau preot, nu va fi silit, forţat, molestat, nu va suferi 
opresiuni nici corporale, nici asupra bunurilor sale şi nu va 
îndura nici alte suferinţe din cauza opiniilor sau a credinţelor 
sale religioase; ci toţi oamenii vor fi liberi să profeseze şi să-şi 
susţină prin discuţii opiniile lor în materie de religie, iar aceasta 
nu va diminua, nu va face să crească şi nici nu va influenţa în 
nici un chip prerogativele lor civile" (I, 263-4) 1 . 

Un atare principiu a devenit una dintre marile idei inspira¬ 
toare ale nou-născutei democraţii americane. El a reprezentat de 
altfel premisa necesară în care îşi află originea, în materie de 
raporturi între Stat şi Biserică, soluţia separatistă adoptată de 
Constituţia federală în 1791, cu primul din cele zece amenda¬ 
mente la această Constituţie („Congresul nu va putea stabili o 

1 Numerele dinlre paranteze trimit la indexul de publicaţii citate, de la sfârşitul eseului. 
Cifrele romane se referă la operă, cele arabe la pagină. 

religie statală, nici nu va împiedica exercitarea liberă a unei 
religii 11 ). 

Fără îndoială, libertatea religioasă şi separatismul (lipsa unei 
legislaţii specifice ecleziastice, indiferenţa statală în raport cu 
diferitele biserici, libertatea conştiinţei şi absoluta egalitate reli¬ 
gioasă, libertatea fiecărei religii sau confesiuni de a se organiza 
şi de a trăi conform normelor de drept comun) erau roade ale 
iluminismului. Dar erau şi rodul amintirii triste şi dureroase a 
intoleranţei şi a persecuţiilor religioase care-i determinaseră pe 
mulţi colonişti să emigreze din Europa. Ideea care şi-a croit drum 
în America a reprezentat, aşa cum s-a observat în mod just, 
„mai curând decât un «drept inalienabil al omului», realizarea 
unei ipoteze de convieţuire religioasă şi socială" (VI, 67). Ea 
s-a născut din conştiinţa că, acolo unde coexistă religii şi con¬ 
fesiuni diverse, cetăţeanul şi credinciosul nu se mai pot identifica 
decât cu riscul de a stârni un război al tuturor contra tuturor. 
Nu a fost nici viclenie, nici vreo stratagemă, a fost o soluţie 
genială şi curajoasă, cu ajutorul căreia Statul să se poată impune, 
rămânând străin de chestiunile religioase (dar absolut non-ostil 
lor), iar bisericile să poată progresa şi să se poată realiza, fără 
să-şi aroge privilegii diferite de cele ale libertăţii şi respectului 
reciproc. 

Se poate spune aşadar că Statul laic îşi are sorgintea în 
America. Dar în vreme ce laicitatea fostelor colonii engleze este 
făcută din „bunăvoinţă şi încredere", cum scrie Francesco Ruf- 
fini, laicitatea spre care se îndreaptă, aproximativ în aceeaşi 
perioadă, Franţa revoluţionară, se hrăneşte „din aversiune surdă 
şi neîncredere insurmontabilă" (X, 232). 

Incongruenţele şi excesele care caracterizează politica reli¬ 
gioasă franceză în perioada crucială cuprinsă între începutul 
Revoluţiei (1789) şi concordantul napoleonian (1801) derivă, în 
mare măsură, din faptul că opera revoluţionară suferea în acelaşi 
timp efectul a două tradiţii politice şi culturale absolut distincte 
şi greu de împăcat. Pe de o parte era o cultură, pe care o putem 
defini ca individualist-liberală, ce tindea către libertate religioasă 
deplină şi către separatism. Urmele ei evidente le găsim în câteva 
14 



discursuri teoretic importante: art. 10 din Declaraţia drepturilor 
omului şi ale cetăţeanului, care ratifică libertatea conştiinţei („ni¬ 
meni nu trebuie să fie molestat pentru opiniile sale, chiar reli¬ 
gioase"); art. 3 din Constituţia de la 3 septembrie 1791, care 
stabileşte libertatea cultului („Constituţia garantează... libertatea 
fiecărui om... de a exercita cultul religios la care aderă“); Con¬ 
stituţia din 22 august 1795, care se pronunţă, în art. 354, penfcn 
un regim net separatist („„.nimeni nu poate fi împiedicat să 
exercite, conformându-se legilor, cultul pe care l-a ales. Nimeni 
nu poate fi silit să contribuie la cheltuielile unui cult. Republica 
nu întreţine nici un cult“) (pentou textele complete cf. XIV, 
119-147). 

Pe de altă parte, şi contemporan cu aceasta, acţiona o tradiţie 
statală şi galicană, care tindea să implice Biserica în procesul 
revoluţionar. Produsul acestei tradiţii a fost Constituţia civilă a 
clerului, din 12 iulie 1790 (pen*u text cf. I, 272-284), cu 
încercarea ei de a crea o Biserică naţională capabilă să readapteze 
societatea religioasă la modelul noii societăţi civile care se crea. 

în realitate, ambele tendinţe păcătuiau prin aceea că erau 
abstracte şi ireale. Liberalii păreau a nu-şi da seama de inaccep- 
tabilitatea unui regim separatist pur şi simplu, date fiind, pe de-o 
parte, strânsele legături dintre Biserică şi vechiul regim, pe de 
alta, profundele rădăcini ale catolicismului în societatea franceză, 
în schimb, etatiştii sau galicanii pierdeau din vedere faptul că 
procesul revoluţionar modificase profund raportul dintre societa¬ 
tea civilă şi societatea religioasă, făcând inacceptabilă o repro¬ 
ducere mecanică a alianţei tron-altar, într-un context în care, între 
altele, era în curs de dispariţie primul dintre cei doi termeni. 

Apărea astfel în Franţa, în ultimul deceniu al secolului al 
XVIII-lea, ca o consecinţă a laicizării Statului, o problemă care, 
sub anumite aspecte, nu este rezolvată nici până astăzi, şi care 
a divizat sufletele şi conştiinţele într-un conflict aspru şi uneori 
dramatic: dacă o considerăm din punct de vedere juridic-institu- 
ţional, este problema raportului dintre Biserică şi Stat; dacă o 
considerăm într-o perspectivă socială mai amplă, este problema 
raportului dintre societatea laică şi societatea religioasă; dacă, în 

fine, o considerăm în relaţie cu cei care au trăit-o şi au supor¬ 
tat-o, este problema raportului dintre conştiinţa religioasă şi con¬ 
ştiinţa civilă, dintre credincios şi cetăţean. Poate să uimească 
faptul că în Europa a apărut ca o dramă ceea ce în America nu 
a creat nici o tulburare. Realitatea este nu numai că, aşa cum 
s-a spus, laicitatea era necesară democraţiei americane penru a 
putea supravieţui, ci că însăşi convieţuirea socială în fostele 
colonii se întemeia pe o morală şi pe valori religioase (şi creş¬ 
tine) pe care nimeni nu le punea în discuţie. Aşa cum a observat 
TocqueviJle, esenţialul penfru societatea americană nu este să 
profeseze adevărata religie, ci să profeseze o religie. Aici este 
cu totul absent acel laicism militant şi agresiv care apare în 
Europa tocmai o dată cu Revoluţia franceză, acea animozitate 
secularizata are care, după ce lovise formele exterioare şi caduce 
ale religiei, a încercat să-i distrugă şi esenţa şi spiritul profund, 
în America laicitatea a rămas întotdeauna în mod esenţial o 
metodă, n-a pretins niciodată să devină un scop, aşa cum s-a 
întâmplat în Europa. De aici şi deosebirea de judecată a Sfântului 
Scaun, care a tolerat experimentul american (nu fără perplexitate 
şi precauţii), dar s-a opus violent, după cum vom vedea, cursului 
evenimentelor din Europa. De aici şi importanţa majoră (şi ne¬ 
cesitatea de a-i acorda o mai mare atenţie) a modelului francez 
în raport cu cel american. 



2. ISTORIA 


Revoluţia francezi 

C ine crede în legea heterogenezei scopurilor găseşte 
în politica religioasă franceză din timpul Revoluţiei 
şi al Imperiului napoleonian confirmări neprevăzute. Votând 
Constituţia civili a clerului, scopul Adunării Constituante nu era 
de a răsturna ceva - ea se mişca, în fond, conform vechii logici 
jurisdicţionale (şi galicane). Ea îşi aroga dreptul, obţinut de la 
Statul absolut, de a legifera şi in sacris. Ceea ce schimba radical 
termenii problemei era faptul că titularul unui asemenea drept 
nu mai era regele, depozitar al puterii prin drept divin, ci o 
adunare populară, depozitară a puterii prin voinţa naţiunii. 

Dar la început această diferenţă păru să le scape constituan¬ 
ţilor francezi care, de fapt, cu Constituţia civilă, nu-şi propuneau 
nimic altceva decât să reorganizeze Biserica Franţei după noua 
ordine democratică: un episcop în fiecare departament, un paroh 
în fiecare district; principiul electoral extins nediferenţiat asupra 
tuturor; confirmarea canonică (din partea celor aleşi) a episcopului 
pentru paroh şi a mitropolitului penfru episcop. Din această nouă 
organizare Papa era complet exclus, cu excepţia unei simple 
notificări formale, la care erau obligaţi episcopii: „...noul episcop 
nu se va putea adresa pontifului penfru a obţine vreo confirmare; 
dar îi va scrie, ca unui cap vizibil al Bisericii universale, drept 
mărturie a unităţii credinţei şi a comuniunii pe care trebuie să 
o aibă cu el“ (tit. II, art. 19). 

Nici episcopatul, în marea majoritate galican, nu făcu obiec¬ 
ţii de fond. El puse o singură problemă. Cine avea să legitimeze 
măsurile legislative? Episcopii erau de părere că numai un Con- 

siliu naţional avea puterea s-o facă şi cerură de aceea consti¬ 
tuanţilor convocarea lui. Aceştia refuzară. Nu erau ei şi numai 
ei reprezentanţii legitimi ai naţiunii, unicii interpreţi ai absolutei 
şi nelimitatei ei suveranităţi? 

Autorizarea unui Consiliu, abilitat să legitimeze o lege a 
naţiunii, ar fi fost o derogare inadmisibilă de la principiul care 
se voia afumat. La refuzul Consiliului, episcopul de Aix, Bois- 
gelin, răspunse că în acest caz numai Papa putea „baptiser la 
constitution civile"'. Deducţie logică, impecabilă. închizându-i-se 
gura Consiliului, cum a remarcat Salvatorelli (cf. XI, 11), i se 
deschidea gura Papei. Dar în acest mod intră în joc un factor 
pe care la început nu îl prevăzuse nimeni. Desigur, cea la care 
se apela aici nu era încă papalitatea infailibilă a Vaticanului I şi 
totuşi chiar evenimentele franceze, dincolo de intuiţiile protago¬ 
niştilor, sunt cele care au început să îi creeze mitul şi să îi crească 
autoritatea, punând-o în conflict cu autoritatea civilă. 

In acest fel începe să se contureze acel conflict între sfera 
religioasă şi sfera civilă - prima, incapabilă de a găsi un modus 
vivendi cu Statul laicizat; a doua, intolerantă cu tot ce i-ar putea 
depăşi sau diminua puterea absolută -, conflict care va brăzda 
profund istoria următoarelor două secole. 

Cum pontiful ezita să se pronunţe public. Adunarea forţă 
evenimentele şi impuse tuturor clericilor cu funcţii publice (de¬ 
cretul din 27 noiembrie 1790) jurământul de fidelitate „către 
naţiune, către rege şi lege", aşadar şi către Constituţia civilă. 
Este începutul schismei. Legii „nebotezate" îi jurară credinţă mai 
puţin de jumătate din parohi şi numai şapte episcopi din 160. 
Câteva luni mai târziu sosi şi condamnarea Romei (cu Scrisorile 
papale din 10 martie şi din 13 aprilie 1791). 

Divizarea religioasă a Franţei, care cântări nu puţin în eve¬ 
nimentele revoluţionare, se prelungi un întreg deceniu, cu con¬ 
flicte, lupte şi persecuţii care din Paris ajunseră până în satele 
cele mai îndepărtate. In fapt, opoziţia între o Biserică statală şi 
o biserică privată (sau „romană") deveni, aproape în fiecare 
parohie, opoziţia a doi sacerdoţi: unul jurat (sau constituţional), 

1 în limba franceză în texl: ,,boleza constituţia civilă" (a tr.). 

considerat de Sfântul Scaun schismatic, şi unul refractar, deci 
fidel Romei, persecutat de Stat, după o toleranţă iniţială. Dar în 
vreme ce Biserica statală se îmblânzi progresiv, îndreptându-se 
către o religiozitate conformistă şi fără avânt, cea privată asistă 
la creşterea unui sentiment religios agresiv şi de-a dreptul fanatic, 
deloc intimidat de dificultăţi şi de riscuri. Din contra, tocmai 
dificultăţile, riscurile şi persecuţiile au fost cele care au dat o 
nouă conştiinţă de sine catolicismului francez refractar, exaltat 
de exemplele unor preoţi şi episcopi care, deşi bătrâni, slabi şi 
bolnavi, înfruntau neînfricaţi exilul, deportarea şi chiar ghilotina. 

Deceniul revoluţionar modifică profund chipul catolicismu¬ 
lui transalpin. El ieşi redus ca număr, dar cu o credinţă purificată 
şi revigorată. Şi, în plus, se obişnui să privească spre Scaunul 
de la Roma cu o încredere şi un respect cu totul noi. După 
prăbuşirea tuturor structurilor tradiţionale ale Bisericii franceze, 
pontiful rămăsese de fapt unicul punct de referinţă sigur şi 
definit. Revoluţia distrusese toată osatura feudală a Statului, în 
care Biserica era o componentă esenţială. In decurs de câteva 
luni, au fost suprimate dijmele, au fost confiscate şi vândute 
toate bunurile ecleziastice, s-au suprimat ordinele monastice, în 
consecinţă au fost închise mănăstirile, iar clerul lor a dispărut. 
Clerul secular, după cum am văzut, fu reorganizat prin interme¬ 
diul Constituţiei civile. In acest chip, dezrădăcinată din propriile 
sale tradiţii, confruntată cu o putere statală care pentru prima 
dată îi arăta chipul aspru al unui duşman, constrânsă să se 
refugieze în clandestinitatea unui cult de-abia tolerat şi nu rareori 
chiar persecutat, Biserica din Franţa ieşi din propria-i dezorien¬ 
tare strângând legăturile spirituale cu Roma şi cufundându-se 
într-o credinţă pe care tocmai spolierile exterioare o făceau mai 
limpede şi mai sigură. Iar Papa începu să devină simbolul şi 
emblema acestei conştiinţe de sine reînnoite. 

Nu acestea erau, probabil, rezultatele pe care şi le propuse¬ 
seră forţele revoluţionare sau acei episcopi galicani care, cu 
perfectă bună-credinţă, îi ceruseră Papei să boteze noile legi. Dar 
aşa s-a întâmplat. Uneori logica evenimentelor e mai puternică 
decât intenţiile celor care le-au pus în mişcare. De aceea am 

menţionat puţin mai sus legea heterogenezei scopurilor. Ceea ce 
pornise sub premise galicane sfârşi prin a săpa tocmai groapa 
galicanismului, creând condiţiile spirituale şi culturale pentru 
afirmarea ulfcamontanismului, care se impune în timpul Restau¬ 
raţiei şi care este contrariul exact al galicanismului. 

In raport cu problema care ne interesează, deceniul revo¬ 
luţionar lăsă o moştenire a cărei importanţă ar fi greu de suba¬ 
preciat. Trebuie să subliniem mai cu seamă două elemente ale 
acestei moşteniri: laicitatea Statului şi dezrădăcinarea Bisericii. 

Laicitatea Statului înseamnă sfârşitul Statului confesional de 
secol al XVIII-lea, deci sfârşitul acelei idei în baza căreia Statul 
e o realitate internă a ordinii creştine, aproape un moment al 
creştinătăţii. Se impune de acum înainte ideea iluministă că 
Statul e o entitate autonomă şi independentă, având în sine însuşi 
propria lui justificare şi propria lui raţiune de a fi. Aceasta 
comportă dispariţia identităţii dintre norma religioasă şi norma 
civilă: cele două nu se vor mai putea nici înlocui, nici suprapune. 
Cu alte cuvinte, Statele încetează să mai fie interprete istorice 
ale creştinismului, şi devin interprete a nimic altceva decât ale 
lor însele. Astfel puterea laică devine automat antagonista celei 
ecleziastice, nu numai prin rivalitatea, aproape fiziologică, care 
apare între puteri diferite şi opuse, ci şi pentru că puterea laică 
se descoperă curând purtătoare a propriilor ei valori şi a unei 
morale proprii, heterogenă faţă de cele ecleziastice. 

De aici, dezrădăcinarea Bisericii. Statul unifică şi nivelează 
toţi cetăţenii în faţa legii, suprimând „irevocabil - cum spune 
în exordiu Constituţia din 3 septembrie 1791 - instituţiile care 
prejudiciază libertatea şi egalitatea drepturilor 11 . Biserica ajunge 
astfel să-şi piardă toate privilegiile de care se bucura sub vechiul 
regim, încetând de a mai fi un ,,ordin“ distinct şi separat de 
restul naţiunii. După cum s-a văzut, ea se bucura de însemnate 
rente funciare şi imobiliare şi de dreptul de încasare a dijmei 
(chiar dacă e dificil de calculat, cu oarecare precizie, la cât se 
ridica exact bogăţia ecleziastică). Beneficia, între altele, de tri¬ 
bunale proprii („oficialităţi 11 ) şi de o administraţie autonomă; în 
special aceasta o caracteriza ca pe un „ordin“ în sine însuşi, în 

raport cu restul naţiunii. în plus, avea întreaga administraţie a 
Statului civil, a asistenţei şi învăţământului. Acum Revoluţia 
anulează toate aceste privilegii dintr-o singură trăsătură de con¬ 
dei, folosind ca pârghie şi diviziunea între înaltul cler (încorporat 
în ordinul nobiliar) şi clerul inferior (care se identifica, dimpo¬ 
trivă, cu starea a treia). Iată de ce Biserica, dezrădăcinată din tot 
ceea ce o caracteriza în vechea societate, este pusă dramatic în 
faţa problemei de a-şi regăsi, cum am spune astăzi, o identitate 
şi un rol. Problemă agravată de riscul, evident deja în scindarea 
între clerul jurat şi cel refractar, de a vedea episcopi şi preoţi 
reduşi la statutul de funcţionari statali, plătiţi din bugetul public 
şi supuşi astfel disciplinei noului sistem. 

Prinde contur în acest chip, puţin câte puţin, ideea unui 
concordat, singur instrument capabil de a pune puţină ordine în 
structura răvăşită a Bisericii franceze. Dar cine este interlocutorul 
Papei? Evident, nu mai e „regele cel mai creştin", cu care s-a 
înţeles Leon X în 1516, şi nici „naţiunea catolică", căreia i s-a 
adresat Martin V în 1418. Şi unul şi cealaltă au fost izgonite de 
Revoluţie. în locul lor există Statul modem laic, indiferent, 
agnostic, care se exprimă prin intermediul unui guvern. Tocmai 
cu „Guvernul francez" stipula Papa Pius VII concordatul, la 15 
iulie 1801. 

A fost primul concordat modem, nu numai prin natura sa 
juridică, de pact bilateral între două entităţi suverane, ci şi pentru 
că, din punctul de vedere al Sfântului Scaun, acesta revela un 
conţinut pur defensiv. Afirmaţia din preambul, conform căreia 
catolicismul „este religia majorităţii francezilor", e valabilă într-a- 
devăr ca justificare a concordatului, dar e foarte departe de a 
restabili religia statală, atâta vreme cât la art. 17 este prevăzut 
în mod explicit cazul unui Prim Consul necatolic. Şi, pe de altă 
parte, punctele principale ale documentului (cu excepţia art. 13, 
prin care Sfântul Scaun se obligă să „nu-i prigonească" pe 
achizitorii de bunuri ecleziastice înstrăinate) serveau doar la fi¬ 
xarea modalităţii de restabilire a clerului şi a ierarhiei episcopale 
pe solul francez - cu largi concesii către guvern, căruia îi revenea 
dreptul de a numi episcopii şi arhiepiscopii (art. 4), aceştia 

trebuind, la rândul lor, să presteze jurământul de „fidelitate şi 
obedienţă" şi obligându-se să denunţe orice s-ar putea întâmpla, 
în dioceze sau altundeva, „în prejudiciul Statului" (art. 6) (textul 
în I, 284-289). 

Fără îndoială, concordatul respira un aer tardiv galican (aşa 
cum impregnate de cel mai pur galicanism au fost Articolele 
organice pe care Napoleon i le adăugă unilateral), dar ceea ce 
supravieţuia în el era numai forma muribundă a galicanismului 
şi sigur nu substanţa, pe care acelaşi Napoleon se obligă să o 
îngroape, iscălind, cu o uşurinţă care e deja ea însăşi un indiciu 
de schimbare a climatului, acel articol 3 care a contribuit fun¬ 
damental la relansarea papalităţii. 

O dată cu concordatul, se hotărâse de fapt anularea statutului 
Bisericii franceze, făcându-se tabula rasa din tot episcopatul 
vechi, atât refractar cât şi constituţional, pentru a se proceda apoi 
la numiri noi. Şi în vreme ce acestea erau rezervate, după cum 
s-a văzut. Primului Consul, eliminarea vechiului episcopat a fost 
cerută, tocmai în virtutea articolului 3, Papei. Nu ar fi inoportun 
să redăm exact această normă a concordatului. Formularea ei, 
piezişă şi forţată, lasă să transpară totala încurcătură în care 
trebuie să se fi aflat plenipotenţiarul pontifical, cardinalul Con- 
salvi, conştient, evident, de însemnătatea revoluţionară a măsurii 
legislative. „Sanctitatea Sa - se spune - va declara titularilor 
scaunelor episcopale franceze că are încredere că ei vor accepta, 
pentru binele păcii şi unităţii, orice sacrificii, inclusiv pe acela 
de a renunţa la scaunele lor. în cazul că, după o astfel de 
explicaţie, ei ar refuza să facă acest sacrificiu, pretins lor pentru 
binele Bisericii (refuz care S.S. are toată încrederea că nu se va 
produce), se va proceda la numirea titularilor pentru guvernarea 
diocezelor conform noii delimitări, după cum urmează" (şi urma 
tocmai art. 4, care atribuia Primului Consul puterea de numire). 

Este vorba despre o autentică revoluţie ecleziastică; atât de 
inovatoare, încât s-a preferat să fie disimulată ca „exortaţie" ceea 
ce în fapt era o impunere, aruncându-se asupra episcopilor po¬ 
vara responsabilităţii unui eventual refuz. De fapt, în vechiul 
regim. Papa nici n-ar fi visat măcar să poată destitui, printr-un 

act de autoritate, un întreg corp episcopal. Că noutatea era grea 
de consecinţe, înţeleseră imediat episcopii, dintre care unii, mai 
cu seamă refractari şi mai întăriţi, şi nu pe nedrept, de suferinţele 
îndurate pentru fidelitatea lor faţă de Biserică, rezistaseră până 
la punctul de a provoca o schismă (acea „Petite Eglise“, ale 
cărei urme rămaseră în Franţa până la Conciliul Vatican II). Dar 
nu o înţelese Napoleon, demonstrând chiar prin aceasta că şi 
cultura şi spiritul galican apuseseră o dată cu vechiul regim. 

Preocupările lui Napoleon nu erau religioase, ci doar poli- 
tico-poliţieneşti. Dorinţa lui stringentă era să pună Biserica sub 
controlul său, făcând-o un instrument de guvernare. „Astfel - 
observa Salvatorelli -, o dată cu politica ecleziastică a lui Na¬ 
poleon îşi făcea intrarea triumfală ideea religiei bune pentru 
popor, a religiei - instrument de poliţie: religia poliţistă a ateismu¬ 
lui politic. Aceasta reprezintă o noutate absolută" (XI, 23). 

In vechiul regim, Biserica era de fapt una dintre componen¬ 
tele esenţiale ale unui Stat care se recunoştea creştin. Ea era 
omogenă cu puterea politică, tot atât cât puterea politică era 
omogenă cu Biserica. Dimpotrivă, în statul modem - laic, se¬ 
cularizat, agnostic -, această omogenitate scade şi Biserica e fie 
respinsă în mod făţiş (ca în faza crucială a terorii iacobine), fie 
degradată, redusă la un instrument politico-ideologic, un factor 
de control şi domolire a maselor sociale tot mai tulburate, aşa 
încât nu întâmplător Bonaparte va putea spune: „Prefecţii mei, 
episcopii mei, jandarmii mei." 

Ceea ce se schimbă, şi se schimbă profund, este rolul social, 
public, al Bisericii. Şi, în noua situaţie, devine centrală problema 
libertăţii ei, în faţa pericolului prezent pentru cler încă de la 
concordatul napoleonian, de a fi absorbit de Stat şi redus la un 
corp de funcţionari publici, dar încă şi mai mult în raport cu 
acea tendinţă mai generală, monopolizantă şi centralizatoare, a 
Statului postnapoleonian de inspiraţie hegeliană, care ţine să îi 
implice şi să îi lege de el pe toţi cetăţenii. 

Să ne gândim - ca să nu mai pomenim de altele - numai la 
funcţia cu totul nouă pe care şi-o asumă armata şi şcoala. 

Recrutarea în masă, decretată în Franţa în 1793, a fost, de 
fapt, începutul unei revoluţii care, în mod evident, nu avea să 
se limiteze numai la organizarea militară. Concepţia că armata 
este patrimoniu naţional, că este de-a dreptul naţiunea, era des¬ 
tinată să modifice radical raportul cetăţeanului cu Statul. De 
acum încolo devine inevitabilă o uniune tot mai strânsă între 
aceste două elemente, care reprezintă polii extremi ai orânduirii 
sociale, cu o implicare a cetăţeanului în destinele Statului, pe 
măsură ce sentimentul naţionalist îi va oferi stimuli şi motivaţii 
tot mai puternice. 

Iar în acest cadru de centralizare statală intră şi primele 
tentative de naţionalizare şi de control asupra şcolii. In l’ancien 
regime ', nimeni nu contesta Bisericii dreptul de a învăţa şi de 
a instrui. Acum însă acest drept este revendicat de Stat, conform 
principiului stabilit în Declaraţia drepturilor omului : „Instrucţia 
este o necesitate comună şi societatea o datorează în mod egal 
tuturor membrilor săi“ (art. 22). De aceea Luigi Sturzo era 
îndreptăţit să comenteze, în studiul său clasic despre Biserici şi 
Stat (pe cât de lucid şi instructiv, pe atât de puţin cunoscut şi 
citit): „Statul, în l’ancien regime, se baza pe etica religiei creştine 
şi pe dreptul canonic, conform confesiunii prevalente şi oficiale. 
De aceea şi şcoala era în orice sistem strict confesională. 
Concepţia dreptului natural ca autonom, antecedent şi inde¬ 
pendent de religia creştină a dat motiv separării culturale; de¬ 
mocratizarea Statului laicizat a pus efectiv în practică această 
separare, o dată cu şcoala de Stat; autoritarismul napoleonian a 
adăugat la aceasta finalitatea pentru Stat. Biserica, sub Napoleon, 
a încercat colaborarea, îrilr-o şcoală de Stat confesionalizată, 
colaborare care o aservea şi care a continuat sub Restauraţie. 
Din punct de vedere istoric, monopolul de Stat asupra învăţă¬ 
mântului este punctul de plecare al unei noi lupte între Biserică 
şi Stat, pentru revendicarea libertăţii învăţământului, luptă care 
mai durează şi acum şi al cărei sfârşit nu se întrevede încă“ 
(XII, 74-75). ’ 

1 în limba franceză în lexl: vechiul regim (n. Ir.). 

Şocul Revoluţiei franceze şi ,,marele refuz" al catolicilor 


Noua situaţie provocă o profundă răsturnare în modul de a 
gândi şi acţiona al catolicilor. Cutremurul revoluţionar şi aven¬ 
tura napoleoniană reprezentară un şoc de pe urma căruia opinia 
publică catolică îşi reveni cu dificultate. Nu numai din cauza 
răvăşirii teritoriale, care răsturnă structurile Bisericii peste tot 
unde ajunseseră armatele franceze (să ne gândim la ce a însemnat 
secularizarea ecleziastică în Imperiul germanic, sancţionată în 
1803, care aproape că arunca pe drumuri, de pe o zi pe alta, 
Biserica cea mai bogată a lumii creştine); nu numai din cauza 
răsturnării ierarhice, care priva o mare parte a diocezelor euro¬ 
pene de episcopi şi arhiepiscopi (tot în Germania - unde reper¬ 
cusiunile Revoluţiei asupra Bisericii au fost şi mai violente şi 
decisive decât în Franţa -, în 1817 nu mai erau decât trei scaune 
episcopale reglementar ocupate); ci în primul rând prin răstur¬ 
narea ideilor, a obiceiurilor, a modului de a gândi şi de a trăi 
atât al popoarelor europene, cât şi al elitelor culturale. 

Opinia publică de pe continent trebui să se adapteze la 
convieţuirea cu o mobilitate socială tot mai rapidă şi mai largă, 
şi cu o voinţă populară care tindea să se impună la toate nive¬ 
lurile vieţii publice, revendicând pentru sine însăşi originea au¬ 
torităţii. Revoluţia, înţeleasă ca produs al voinţei populare 
colective care se autoproclamase suverană, deveni adevărata forţă 
tractoare a istoriei europene. Iar în dinamica socială - ca să 
preluăm încă o observaţie a lui Sturzo -, o dată doborâte ran¬ 
gurile, ghildele, statele, privilegiile şi organismele particulare, 
„rămâneau numai indivizii faţă în faţă cu Statul. Lupta se po¬ 
lariza între cei doi termeni: individul, care, vrând să devină 
omnipotent, transformă libertatea în licenţă; Statul, care, trebuind 
să învingă dezagregarea individualistă, îşi transformă democraţia 
în tiranie" (XII, 71). 

Oricum însă, se născuse o nouă ordine socială. Iar Biserica 
şi modul de gândire catolic trebuiau să ţină cont de aceasta. Din 
păcate, relaţia primi încă de la început o tentă de neîncredere şi 
ostilitate reciprocă. Dacă Revoluţia se dovedise anticatolică, nici 
catolicismul nu întârzie să se arate ca o forţă antirevoluţionară. 

Şi fisura dintre cele două realităţi se lărgi necontenit, până deveni 
o fractură ireparabilă, între Biserică, pe de o parte, şi ceea ce 
putem defini în general ca „modernitate", pe de altă parte. 
Atitudinea de teamă şi repulsie, legată iniţial de amintirea trau¬ 
matizantă a evenimentelor franceze, deveni baza unei scheme 
interpretative şi, mai general, a unui mod de raportare la reali¬ 
tatea contemporană care prevală până la pontificatul lui Pius IX 
şi mai târziu. 

Senzaţia, desigur nu total nejustificată, era că perioada re¬ 
voluţionară „ar fi deschis şi în acelaşi timp ar fi dezvăluit o 
prăpastie în care putea să cadă întreaga societate" (VIII, 156). 
Ideea lui De Maistre despre Revoluţie ca eveniment satanic, care 
trebuie atacat din rădăcină, distrus, opunându-i-se intangibilitatea 
principiului contrar, pătrunse adânc în cultura şi sensibilitatea 
catolică a vremii. 

Dar, o dată epuizat elanul liric şi profetic al începuturilor, 
gândirea catolică tradiţională şi contrarevoluţionară sfârşi fatal¬ 
mente redusă la un suport al forţelor făţiş reacţionare, care 
manipulau Sfânta Alianţă şi politica Restauraţiei. Cu atât mai 
mult, cu cât pe aceste forţe se sprijineau, de fapt, cu rigiditatea 
lor. Sfântul Scaun şi numeroşi episcopi legaţi de legitimismul 
monarhiilor tradiţionale. Eroarea, comentează Sturzo, fu aceea 
de „a confunda constituţionalismul legitim şi libertăţile politice, 
acceptabile din punct de vedere moral, cu filozofiile naturaliste 
şi revoluţionare, din care derivau; ceea ce contribuia la crearea 
unei separări şi mai profunde între Biserică şi cei care aspirau 
la libertate şi care, în calitate de liberali, treceau drept antireli- 
gioşi şi anticatolici, în vreme ce mulţi dintre ei nu erau diferiţi 
de reacţionarii înşişi, unii sprijinindu-se pe Biserică pentru a-şi 
face din ea un instrument de putere sau un mijloc de luptă" 
(XII, 92). 

De altfel, era aproape inevitabil ca, în climatul înflăcărat al 
Restauraţiei, să se insinueze o concepţie preponderent, ca să nu 
spunem exclusiv, instrumentală a religiei. Legătura între religie 
şi politică, pe care Revoluţia o tăiase, demobilizând Statul con¬ 
fesional de secol al XVIII-lea şi substituindu-1 cu Statul laic, nu 

putea să fie reînnodată prin legăturile, adesea numai poliţieneşti, 
dintre tron şi altar. In spatele acestor uniuni era numai teama de 
nou, nostalgia unei ordini apuse, apărarea sterilă a unor interese 
personale şi dinastice. Aceste alianţe priveau înapoi, nu înainte; 
erau spasmul ultim al unui sistem în agonie. Din păcate, ierar¬ 
hiile ecleziastice continuau să arunce priviri nostalgice şi pline 
de speranţă către un atare sistem, încrezătoare într-o întoarcere 
improbabilă a trecutului, în loc să examineze în mod curajos 
viitorul. 

Nici nu evaluau cu luciditatea necesară cât de echivocă şi 
riscantă era tendinţa de a prezenta creştinismul drept custode al 
autorităţii civile sau ca jandarm al ordinii publice - tendinţă care 
apare încă din 1791 în Charitas quae, prima enciclică a Papei 
Pius VI explicit dedicată evenimentelor franceze. Papa scria în 
concluzia exortaţiei sale: „Noi vă îndemnăm cu stăruinţă să vă 
amintiţi cultul şi credinţa părinţilor voştri şi să le rămâneţi fideli: 
căci religia este cel dintâi şi cel mai mare dintre bunuri, pentru 
că această religie, care ne procură o eternă fericire în cer, este 
şi pe pământ singurul mijloc de garanţie pentru salvarea impe¬ 
riilor şi fericirea societăţii civile" (IV, 119). într-o asemenea 
argumentaţie era implicită o idee profund reductivă şi defensivă 
asupra religiei creştine, o idee care mai putea găsi partizani 
interesaţi între cei care se simţeau ameninţaţi de prăbuşirea vechii 
ordini, dar care cu siguranţă nu era sortită să fondeze o apolo¬ 
getică de respiraţie largă. Ba chiar, amestecându-se cu o 
indiferenţă religioasă tot mai difuză, risca să întineze adeziunea 
la creştinism cu o notă de cinism, în care era deja implicită 
figura catolicului conservator şi conformist, imagine ale cărei 
exemple frecvente si numeroase se regăsesc în continuare. 

In orice caz, dincolo de erori şi răstălmăciri, de înţeles şi 
poate chiar inevitabile, gândirea catolică reacţionă la indiferenţa, 
la lipsa de religiozitate, la excesele revoluţionare şi la deziluzia 
perioadei napoleoniene cu o viguroasă reinterpretare a istoriei 
creştine, care se sprijinea pe două premise: un hotărât sentiment 
antistatal şi o exaltare reînnoită a funcţiei papalităţii. Erau două 
premise care se integrau reciproc şi trimiteau una la alta. Anti- 

statalismul trimitea, prin ricoşeu, la o încredere aproape mistică 
în funcţia papalităţii, înţeleasă ca unică autoritate credibilă şi cu 
temei în faţa anarhiei care se extindea; şi viceversa, papalitatea, 
prin simplul fapt că exista, determina fie sentimente de neîncre¬ 
dere în privinţa Statului, fie conştiinţa, uneori îngrijorătoare, a 
unei duble dependenţe din partea catolicilor, adesea conflictuală, 
iar uneori de-a dreptul insuportabilă. 

Totul se baza pe o concepţie catastrofică a evenimentelor 
recente, pe ideea unui conflict ireparabil şi decisiv între forţele 
binelui şi cele ale răului, la capătul căruia se întrezărea posibi¬ 
litatea unei nesperate şi grandioase renaşteri a creştinismului. 
Interpretul cel mai consecvent al acestei stări de spirit fu Joseph 
de Maistre (1753-1821), adevăratul teoretician al ultramontanis- 
mului cu scrierea sa Du Pape, în care întreaga istorie umană era 
considerată în lumina păcatului originar. în raport cu acel fapt, 
care l-a făcut pentru totdeauna pe om incapabil de autoguvernare, 
ideea suveranităţii populare eşuează, după De Maistre, şi rămâne 
valid numai principiul autorităţii divin fondate, căreia suveranii 
nu-i sunt decât interpreţi, iar pontiful roman custode suprem, 
supraordonat ca atare puterii temporale. 

De aceea, judecata asupra realităţii înconjurătoare nu putea 
fi decât radical negativă. Şi, într-adevăr. De Maistre scrie în 1819 
într-o scrisoare: „Starea prezentă a Europei stârneşte groaza, iar 
cea a Franţei în special e de neconceput... Revoluţia e pusă pe 
picioare, fără îndoială, şi nu numai că e pusă pe picioare, dar 
merge, aleargă, se grăbeşte... E foarte probabil că francezii ne 
vor mai oferi o tragedie; dar, fie că acest spectacol va avea sau 
nu va avea loc, iată ce e sigur, dragul meu cavaler: spiritul 
religios, care nu s-a stins cu totul în Franţa, va face un efort 
proporţional cu presiunea pe care o suportă... El va ridica munţii, 
el va face miracole" (cf. VIII, 157). 

încrederea mistică, de nezdruncinat, cu care De Maistre 
aşteaptă această miraculoasă întoarcere a creştinismului în fruntea 
popoarelor şi a naţiunilor, se transformă totuşi într-o inerţie 
aproape fatalistă în faţa evenimentelor care se precipită într-o cu 
totul altă direcţie decât cea dorită. Cu opoziţia sa radicală dintre 

spiritul secolului şi spiritul creştinismului, gândirea tradiţionalistă 
şi ultramontană închide drumul oricărei posibilităţi de mediere, 
accentuând acea izolare a Bisericii şi a catolicilor care exista 
deja în fapt. 

Ea a fost sursa profundă de inspiraţie a curentului „intran¬ 
sigent" - curent care, începând din a doua jumătate a secolului, 
apăru net învingător în sânul lumii catolice -, care îşi puse adânc 
amprenta asupra gândirii, culturii, spiritului însuşi al catolicis¬ 
mului. Catolicul intransigent este cel care resimte o adversitate 
incurabilă între persoana sa şi lume, între el însuşi şi spiritul 
vremii. Iar această opoziţie invincibilă va deveni motivul şi 
suportul propriei sale identităţi. Identitatea sa se construieşte 
tocmai plecând de la această ruptură. Papalitatea devenea sim¬ 
bolul, drapelul şi emblema ei. Iată de unde izvorăsc ideea şi 
necesitatea psihologică a apărării exagerate a acelui simbol ex¬ 
terior al puterii şi al independenţei Bisericii (cât se poate de 
fragil şi de echivoc în sine), care era Statul pontifical. Contrar 
a ceea ce se credea în general, epoca de aur a papalităţii nu e 
atât Evul Mediu, ci, aşa cum pe drept s-a remarcat, tocmai 
secolul al XlX-lea. 

Care este procedeul mental prin care se ajunge la mitizarea 
papalităţii? Raţionamentul evoluează în cercuri concentrice, con¬ 
form schemei deduse din următorul citat al spaniolului Donoso 
Cortes (1809-1853), unul dintre cei mai înflăcăraţi gânditori 
ultramontani: „Istoria Europei este istoria civilizaţiei; istoria ci¬ 
vilizaţiei este istoria creştinismului; istoria creştinismului este 
istoria Bisericii catolice; istoria Bisericii catolice este istoria pon¬ 
tificatului; istoria pontificatului, cu toate splendorile şi minunăţii¬ 
le sale, este istoria oamenilor trimişi de Dumnezeu să rezolve, 
în ziua şi la ceasul stabilit, marile probleme religioase şi sociale, 
în folosul umanităţii şi conform planurilor Providenţei. Predes¬ 
tinatul, marele Pius IX, e unul dintre aceşti sfinţi pontifi, unul 
dintre aceşti oameni nobili care dau o soluţie pacifică tuturor 
marilor probleme acumulate în secole şi lăsate epocii noastre de 
epocile trecute" (cf. VIII, 172). Din afirmaţie în afirmaţie, 
siguranţa catolicului intransigent dobândeşte o forţă aproape fa- 

natică, o neclintire care vede în repetatele dezminţiri ale istoriei 
noi motive de exaltare şi nu raţiuni de îndoială şi reflecţie. 

în societate modernă, el trăieşte ca un străin şi un pribeag, 
este convins că lumea laică este sortită unei disoluţii catastrofale. 
Aşa cum a observat pe bună dreptate Giovanni Miccoli (cf. VIII, 
201), în această schemă interpretativă intransigentă intră, de fapt, 
şi acele forţe catolico-liberale care ar fi fost totuşi, subiectiv, 
înclinate spre o mai mare flexibilitate, spre o considerare mai 
puţin apocaliptică a evenimentelor postrevoluţionare. Aduce măr¬ 
turie asupra acestui fapt următoarea scrisoare din 1848 a lui 
Montalembert către Cesare Cantu: „Este necesar ca Biserica să-şi 
păstreze toate forţele şi independenţa pentru criza teribilă în care 
ne pregătim să intrăm. Societatea laică nu cuprinde, evident, în 
sine, nici un element de reconstrucţie. Dacă Europei nu-i e scris 
să urmeze soarta Asiei Mici şi a Africii de Nord, Biserica va 
trebui să fie cea care o va purifica şi o va reconstrui ca în secolul 
al V-lea. Dar vai mie! Ca să vă mărturisesc pe de-a-ntregul ce 
gândesc, mă tem că barbarii din secolul al XlX-lea vor fi mult 
mai greu de disciplinat şi organizat decât barbarii care au distrus 
lumea romană" (VIII, 195). 

Ieşită din condeiul unui om ca Montalembert, expresia „bar¬ 
barii secolului al XIX-lea“ este cât se poate de elocventă, chiar 
şi într-un moment de disconfort şi deziluzie (suntem în plină 
criză din ’48). Şi ea confirmă că mentalitatea şi schemele in¬ 
transigente sunt pe cale de a se impune în toată lumea catolică, 
unificând-o şi modelându-i în profunzime cultura. Iar cultura este 
cea pe care Donoso Cortes, cu limbajul său între profetic şi 
halucinant, o defineşte într-o antiteză aproape sculpturală: „Des¬ 
tinul umanităţii e un mister profund, care a primit două explicaţii 
contrare: cea a catolicismului şi cea a filozofiei. Ansamblul 
fiecăreia din aceste explicaţii constituie o «civilizaţie» completă, 
între aceste două «civilizaţii» există o prăpastie insondabilă, un 
antagonism absolut... Eu cred că «civilizaţia» catolică conţine 
binele neamestecat cu răul, şi că «civilizaţia» filozofică conţine 
răul neamestecat cu binele" ( ibid ., 195). 

Ceea ce frapează şi uimeşte în gândirea catolică din acei 
ani este incapacitatea ei de a considera cu calm noua situaţie 
europeană, refuzul ei aprioric al ordinii sociale şi politice în curs 
de construire. Pe baza unui deductivism abstract, Biserica (atât 
ca învăţător cât şi ca învăţăcel) se consideră mai curând jude¬ 
cătorul sever al unei lumi în disoluţie, de vreme ce nu mai poate 
fi arbitrul ei Suprem. In acest chip, ea se sustrage şi se înstrăi¬ 
nează de fluxul istoriei, cu consecinţe care vor împovăra pentru 
multă vreme destinul catolicismului. Căci nu numai cultura ca¬ 
tolică, retrăgându-se în ea însăşi, va suferi un grav proces de 
sterilizare, dar chiar întreaga complexitate a lumii modeme va 
scăpa, pentru o lungă perioadă, analizei şi evaluării corecte a 
catolicilor. Multe dintre rămânerile în urmă ale catolicismului 
trebuie puse pe seama „marelui refuz 11 care s-a consumat în 
prima jumătate a secolului al XlX-lea. 


Excepţiile 

Fireşte că nu au lipsit nici poziţii mai ductile, mai nuanţate. 
In uniformitatea crescândă a gândirii catolice, a cărei încrânce¬ 
nare pe poziţii de principiu trădează o nelinişte mult mai mare 
decât siguranţa pe care voia să o exprime, apărea figura sugestivă 
şi genială a lui Lamennais (1782-1854). Evoluţiile, contradicţiile, 
drama intimă a acestui preot breton, pe cât de curajos pe atât 
de inconstant, au o profundă valoare exemplară. împărţit între o 
nostalgie chinuitoare a celei mai îndepărtate tradiţii catolice şi 
fascinaţia subtilă a modernităţii, el deschise un drum oscilant şi 
fluctuant, pe care îl străbătură în urma lui nu puţini catolici. 

în 1821 scria într-o scrisoare adresată lui De Maistre: „Vă 
mărturisesc că vederea mea slabă nu reuşeşte să întrezărească, 
în această lume care se dizolvă, germenele unei restauraţii com¬ 
plete şi durabile... Trebuie s-o spun? Mi se pare că totul se 
pregăteşte pentru marea şi ultima catastrofă... Totuşi, cu cât 
tenebrele vor deveni mai dense, cu atât mai multe raze va arunca 

lumina adevărată în mijlocul lor... O, Doamne, spectacolul pe 
care îl avem în faţa ochilor e mare!“ (VIII, 158). 

Măreţia acestui spectacol, dorinţa grabnică de a se implica 
în el, de a participa, determină cele trei faze succesive ale 
gândirii sale. 

Intr-o primă fază, derutat de scepticismul extins, el crezu că 
singura salvare ar fi într-o recuperare decisă a principiului auto¬ 
rităţii. Dar nu o autoritate oarecare, care ar fi doar o condiţie a 
forţei neîndreptăţite, ci mai curând o putere monarhică derivată 
patern de la Dumnezeu şi controlată permanent de acea instanţă, 
mai înaltă şi mai universală, care este papalitatea. Şi întrucât 
monarhiile din timpul Restauraţiei îi înşelară aşteptările, apărân- 
du-i drept ceea ce erau, nişte instrumente ale unei politici reac¬ 
ţionare şi utilitare, Lamennais îşi mută atenţia asupra papalităţii, 
akibuindu-i încet-încet un rol tot mai mare, până la a-şi închipui 
o formă de teocraţie după modelul clasicului exemplu definit de 
Bonifacius VIII în Unam Sanctam. 

Dându-şi seama de imposibilitatea practică a acestei soluţii, 
el viră cu 180 de grade şi o apucă pe alt drum, intrând în faza 
aşa-zis ,,catolico-liberală“ a gândirii sale, consemnată la naştere, 
în 1830, de faimosul ziar L’Avenir. Convingându-se că Biserica 
ar fi putut supravieţui numai separând cauza ei proprie de cea 
a monarhiei, el vorbi despre o completă separare a Bisericii de 
Stat. Dar o Biserică lipsită de privilegii şi de alianţele comode 
cu tronurile ar fi avut nevoie de un regim de completă libertate. 
Astfel, libertăţile modeme, pe care la început Lamennais le 
considerase un produs diabolic, îi apărură într-o lumină total 
diferită de îndată ce îşi dădu seama că Biserica se putea servi 
de ele şi le putea exploata. Şi începu să vorbească despre liber¬ 
tatea tiparului, libertatea de asociere, libertatea învăţământului, 
despre o lărgire a bazei electorale. 

Era prima oară când catolicii judecau modernitatea pozitiv, 
chiar dacă în cheie instrumentală şi cu ochii aţintiţi către o 
restaurare creştină finală. Noutatea ar fi putut să fie plină de 
consecinţe incalculabile. Dar Lamennais, în încercarea de a rupe 
cercul de bănuieli şi opoziţii de care se simţea înconjurat, făcu 

32 



o mişcare imprudentă şi primejdioasă. împreună cu Lacordaire 
şi Montalembert, merse direct la Roma, pentru a-i cere, nimănui 
altuia decât Papei, girul noii sale poziţii. Recursul la Papă era 
greşit, pentru că mortifica iniţiativa individuală, confunda res¬ 
ponsabilităţile şi provoca precipitarea situaţiei, încă în embrion, 
printr-o judecată prea prestigioasă ca să nu fie definitivă. Căci 
cei trei „pelerini" francezi primiră de la Roma cel mai rău 
răspuns: o condamnare globală şi fără drept de apel nu numai 
a ideilor lor, ci a oricărui contact, cât de timid, cu modernitatea. 
Este faimoasa enciclică Mirări vor, din 1832, asupra căreia vom 
reveni în curând. 

Lacordaire şi Montalembert îşi plecară capul, aşteptând tim¬ 
puri mai bune. Lamennais însă urmă calea pe care o apucase, 
desprinzându-se de Biserică prin publicarea unei broşuri, Les 
paroles d’un croyant, pe care enciclica Singulari nos (1834) o 
condamnă sever, definind-o drept „mică în volum, dar destul de 
mare în corupţie". El intră în a treia fază a gândirii sale, carac¬ 
terizată de un radicalism politico-religios, în care un creştinism 
lipsit de supranatural şi redus la un sentiment generic ar fi trebuit 
să slujească drept suport unui regim integral democratic, de la 
care el aştepta acele palingenezice virtuţi ce lipsiseră monarhiei 
tradiţionale şi teocraţiei papale. 

O figură foarte interesantă, după cum am spus, acest La¬ 
mennais. El fu printre primii care înţeleseră că Statul laic, mo¬ 
dem, ar fi trebuit să impună catolicismului o mare reînnoire, nu 
numai tactică, ci şi strategică. Că drumul ce trebuia ales era cel 
al unei utilizări curajoase a libertăţilor, imperios necesare pentru 
redimensionarea rolului public al Bisericii. Că tocmai pe terenul 
unei acceptări deschise a libertăţilor s-ar fi jucat viitorul creş¬ 
tinismului, chiar în raport cu acea indiferenţă religioasă difuză, 
pe care el o evalua cu o luciditate neobişnuită şi cu o deosebită 
clarviziune; toate acestea, chiar dacă a păstrat întotdeauna în sine 
moştenirea unei puternice viziuni sacrale, aflată la originea ero¬ 
rilor şi a eşecurilor sale. In fiecare fază a gândirii lui, a acţionat 
speranţa unei palingeneze universale pe care o aştepta, pe plan 
istorico-politic, când de la monarhi, când de la Papă, când de 

la democraţii, „cerând - conform observaţiei ascuţite a lui Sturzo - 
ceea ce umanul, contingentul, istoricul nu puteau da“ (XII, 107). 
De aici eşecurile sale; dar tot de aici şi originalitatea sa în 
panorama gândirii catolice a Restauraţiei, marcată de un senti¬ 
ment general hotărât antipolitic şi antistatal. 

Acest sentiment îl regăsim şi la Alessandro Manzoni; dar 
la Manzoni - observaţia este a lui Luigi Salvatorelli - el a rămas 
„într-o formă religioasă pură“ (XI, 41). Scriitorul lombard îm¬ 
părtăşeşte angoasele şi temerile răspândite între catolici. Dar 
pesimismul său nu e legat de evenimentele revoluţionare, nici 
de sfârşitul Statului de secol al XVIII-lea, care garanta Bisericii 
o condiţie privilegiată. Pesimismul său este unul absolut, în plan 
politic şi istoric. Istoria e numai tărâmul nedreptăţilor şi al 
inegalităţilor, locul eternei dialectici între oprimaţi şi agresori, 
cum apare cu claritate în faimosul cor al lui Ermengarda, din 
actul IV din Adelchi. Acelaşi Adelchi, muribund, izbucneşte în 
următoarea sentinţă deznădăjduită: ,,Nu-ţi rămâne/ decât să faci 
nedreptatea sau să o înduri. Lumea e posedată de o forţă feroce/ 
dreptate pretinde să fie numită:/ mâna însângerată a strămoşilor 
semănă nedreptatea;/ părinţii o hrăniră cu sânge; iar acum pă¬ 
mântul/ altă recoltă nu dă.“ 

Prin urmare, în universul lui Manzoni dreptul nu e decât 
travestirea forţei. Statele nu sunt decât consacrarea violenţei în¬ 
vingătorului, politica este numai arta înşelăciunii şi a iluziei. S-ar 
zice că în exercitarea puterii înseşi ar fi ceva demonic, aşa încât 
am putea citi I promessi sposi aproape ca pe o mare metaforă 
a puterii. Renzo şi Lucia nu sunt decât doi sărmani inocenţi, a 
căror existenţă este profund tulburată de samavolnicia celor care 
ştiu şi pot mai mult decât ei. Şi este profund semnificativ, în 
ceea ce priveşte concepţia morală manzoniană, că linia de de¬ 
marcaţie între oprimaţi şi opresori trece tocmai prin interiorul 
instituţiei ecleziastice. Don Abbondio, chiar şi numai din mişelie, 
asupreşte tot atât cât Don Rodrigo. Părintele provincial al capu¬ 
cinilor, acceptând să-l transfere pe Padre Cristoforo, devine şi el 
complice la o nedreptate. Iar când Renzo izbucneşte în impre¬ 
caţia sa: „în sfârşit, există dreptate pe lumea asta!“, autorul 

comentează, cu cuvinte care sunt de un pesimism nemângâiat: 
„Inlr-atât de adevărat este că un om copleşit de durere nu mai 
ştie ce spune.“ 

Nu există deci putere bună. Spre deosebire de catolicii 
intransigenţi, contemporanii săi, Manzoni nu scapă de această 
deziluzie totală refugiindu-se în organizaţia ecleziastică, sau în 
Biserica pământeană, sau în exaltarea liniştitoare a papalităţii, 
sau în mitizarea Statului Creştin. El scapă refugiindu-se în reli¬ 
giozitatea pură, într-o concepţie morală foarte înaltă, care-i res¬ 
tituie totul lui Dumnezeu, nelăsându-i omului nimic altceva decât 
datoria mărturiei individuale. Orice miraj al justiţiei e expediat 
în lumea de dincolo. Să ne amintim discuţia dintre cardinalul 
Federigo şi Don Abbondio, mai ales aceste cuvinte ale cardina¬ 
lului: „Oare nu ştiţi că a suferi pentru dreptate este victoria 
noastră? Şi dacă nu ştiţi asta, atunci ce predicaţi? In ce sunteţi 
maestru? Care este vestea cea buni pe care o anunţaţi celor 
sărmani? Cine vă cere să învingeţi forţa prin forţă? Cu siguranţă, 
nu veţi fi întrebat, într-o zi, dacă aţi ştiut să-i faceţi pe cei 
puternici să stea la datorie; pentru că nu v-a fost dată nici această 
misiune, nici mijlocul de a o îndeplini. Dar veţi fi întrebat dacă 
aţi folosit mijloacele pe care le aveaţi la îndemână pentru a face 
ceea ce vă fusese prescris, chiar atunci când ei ar fi avut cutezan¬ 
ţa să v-o interzică." 

Manzoni aparţine tagmei moraliştilor, nu celei a organiza¬ 
torilor. înţelegând creştinismul ca pe o formă interioară, în ter¬ 
meni morali mai curând decât de aliniere, el rămase un izolat, 
lipsit de imitatori şi fără succesori. Intr-adevăr, răspunsul pe care 
catolicismul se pregătea să-l dea descreştinării Statului nu era un 
răspuns moral, ci unul organizatoric şi politic. 

Mai există un autor, în prima jumătate a secolului al XlX-lea, 
care exprimă o poziţie absolut autonomă şi originală: Antonio 
Rosmini (1797-1855). Din producţia sa fără sfârşit, merită să 
examinăm mai ales o operă, pe care a scris-o în 1832, aproape 
dintr-o revărsare lăunfrică, şi pe care a publicat-o abia cu şai¬ 
sprezece ani mai târziu: Delle cinque piaghe della Santa Chiesa 
(Despre cele cinci răni ale Sfintei Biserici). Pusă la index în 

1849, ea a fost redescoperită în anii mai recenţi, iar astăzi e 
considerată un text anticipativ şi aproape profetic al ecleziologiei 
Vaticanului II. 

Rosmini se formează într-un mediu tipic ultramontan. Este, 
împreună cu De Maistre, între animatorii Prieteniilor Catolice 
(Amicizie Cattoliche) (în 1817): o asociaţie născută pentru a 
combate ideile iluministe şi pentru a difuza, prin intermediul 
„bunului tipar", sănătoasa cultură catolică, practic, primul ger¬ 
mene al asociaţionismului catolic intransigent, care va prinde 
rădăcini în a doua jumătate a secolului. Dar Rosmini simte cu 
o intensitate cu totul particulară problema Bisericii. Şi o simte 
într-o dimensiune mistică, care nu are corespondent printre con¬ 
temporani. 

La fel ca Lamennais, şi Rosmini pleacă de la observarea 
necredinţei crescânde; la fel ca De Maistre, consideră primejdios 
principiul revoluţionar, dar toate acestea îl determină să reflecteze 
asupra Bisericii, asupra condiţiei sale de aservire faţă de puterea 
politică ce o împiedică să-şi desfăşoare misiunea la care este 
chemată. Examinând lucrurile ab intra mai curând decât ad 
extra, el sfârşeşte detaşându-se de gândirea contrarevoluţionară, 
propunând nu o reînnoire a alianţei Bisericii cu puterea politică, 
ci o netă separare a celor două realităţi. Şi, reflectând la întreaga 
istorie ecleziastică, e îndemnat să conchidă că tocmai alianţa cu 
Statul - care sfârşeşte întotdeauna prin a deveni o aservire - 
este cauza crizei Bisericii şi a neîmplinirilor sale. 

Itinerariul rosminian este cât se poate de original, aş îndrăzni 
să spun chiar prea original pentru epoca sa, aşa încât numai 
astăzi suntem în măsură să-i surprindem toate potenţialităţile. 
Dacă citim bine cartea sa, surprindem deja ideea Bisericii ca 
popor al lui Dumnezeu, ca ferment de eliberare în mijlocul 
popoarelor, ca „expertă în umanitate", după formularea lui Paul 
VI. Practic, el răsturna optica curentă, ajungând să propună un 
raport cu Statul de tip radical separatist. 

Alianţa cu puterea compromite, de fapt, credibilitatea spiri¬ 
tualului şi provoacă aproape în mod fatal o dublă rebeliune: 
contra Statului si contra Bisericii. In schimb, un regim întrucâtva 

36 



separatist ar permite unei Biserici în sfârşit libere să-şi recupereze 
pe deplin funcţia magisterială 1 asupra popoarelor şi a conştiin¬ 
ţelor, funcţie care îi este proprie. Această reflecţie asupra naturii 
intime a Bisericii - înţeleasă nu ca o conducătoare a popoarelor, 
ci ca o îndrumătoare a conştiinţelor - este cea care îl conduce 
pe moderatul şi ultramontanul Rosmini la îndepărtarea de politica 
reacţionară şi neliberală la care ajungea, dimpotrivă, inevitabil, 
gândirea catolică revoluţionară, legată de o concepţie a Bisericii 
încă prea juridică şi prea puţin mistică. 

Rosmini scrie: „îndrăznesc să spun că zăpăceala din întreaga 
Europă este ireparabilă, de aceea nu va exista decât un singur 
mijloc de a scăpa de ea, acela de a reaşeza Biserica lui Dum¬ 
nezeu în deplina sa libertate, şi folosind în raport cu ea toată 
supunerea şi dreptatea. Dar acest mijloc e încă singurul care nu 
se vede, e singurul care, din nenorocire, este refuzat. Se' încearcă 
totul, se întrebuinţează toate mijloacele, armatele şi cele mai 
prudente negocieri; dar toate aceste mijloace se aseamănă cu 
acele ultime îngrijiri care, cu cea mai mare solicitudine şi 
vigilenţă, se acordă unui muribund, şi care obţin mult, dacă 
reuşesc să-i prelungească, preţ de câteva clipe, suferinţele mor¬ 
tale. Lipseşte oare inteligenţa? Nu, lipseşte credinţa: lipseşte 
iubirea suficientă a dreptăţii. Nu se crede că Providenţa ar avea 
o decizie precisă în conducerea evenimentelor; nu se crede că 
Biserica are o misiune, care trebuie cu orice preţ îndeplinită: 
omul se convinge că se poate descurca fără ea; astfel necredinţa 
înlătură apoi şi inteligenţa, adică face ininteligibil sacrul strigăt 
universal al popoarelor creştine, acela de LIBERTATE: popoarele 
acelea spun că se revoltă pentru o cauză neadevărată, minţin- 
du-se pe ele însele, chiar dacă ele au o cunoştinţă profundă a 
cauzei adevărate pentru care se revoltă şi le lipseşte puterea de-a 
o exprima. Vai! Să se afle că, fiind în mod esenţial liberi, 
creştinii nu pot fi de folos omului, în care nu-1 văd pe Dumne¬ 
zeu, nu-i pot fi de folos decât cu o condiţie: să înveţe din 
autoritatea morală a Bisericii legea evanghelică a umilinţei şi a 
blândeţii, lege pe care Biserica, sclavă şi dispreţuită, nu mai e 

1 De autoritate spirituală absolută (a tr.). 

aptă să i-o transmită. O, dacă aceste adevăruri ar fi înţelese! 
Poate că ar mai fi timp!“ (IX, 315-316). 

Trecând cu vederea ceea ce e, poate, naiv în raţionamentul 
său, rămâne intuiţia fundamentală că numai o Biserică liberă îşi 
poate exercita funcţia magisterială. Dar pornind de la această 
intuiţie ecleziologică, Rosmini redimensionează amplu şi mitul 
Evului Mediu, pe cale de elaborare în sânul romantismului ca¬ 
tolic. De ce? Fiindcă tocmai Evul Mediu este epoca ce a creat 
condiţiile aservirii Bisericii de către puterea politică. Responsabil 
de vicierea care derivă din aceasta este feudalismul, instituţie 
principală a Evului Mediu, „sursa - ca să-l cităm pe Rosmini 
- unică sau cu siguranţă cea mai importantă a tuturor relelor" 
( ibid ., 318). Căci din ea s-au tras cele cinci plăgi care chinuiesc 
Biserica: fiind „un sistem mixt de dominaţie profană şi barbară, 
şi totodată de sclavie şi vasalitate la principii temporali", feuda¬ 
lismul a despărţit clerul de popor (prima plagă); a separat înaltul 
cler de cel mărunt, exilându-1 pe cel din urmă în ignoranţă (a 
doua plagă); a introdus conflicte de interese şi de putere în 
episcopat, dezbinându-i pe episcopi (a treia plagă); a creat con¬ 
diţiile pentru ca Biserica să cedeze puterii laice numirea episco- 
pilor (a patra plagă) şi pentru ca bunurile ecleziastice, devenite 
patrimoniu al Statului, să-şi piardă rostul lor originar public şi 
caritabil (a cincea plagă). De aceea, conchide filozoful din Ro- 
vereto, „feudalismul sfârşi prin a anula libertatea Bisericii înseşi, 
şi de aici se traseră toate relele ei“ (ibid., 318). 

Existau unii care, ca şi Buonaiuti, au judecat negativ această 
operă a lui Rosmini, socotind-o o propunere de reformă nepo¬ 
trivită şi evazivă în raport cu necesităţile reale ale momentului. 
Lucrul este adevărat numai în parte. In realitate, Rosmini, con¬ 
siderând Evul Mediu ca origine a decadenţei Bisericii, sfârşeşte 
prin a refuza acel mit al creştinătăţii ca unitate organică a sacrului 
cu profanul, a politicului cu religiosul - pe care îl întemeiase şi 
îl construise tocmai epoca medievală. El găsea modelul normativ 
în primele secole creştine, când Biserica nu era încă o forţă 
politică, ci doar o forţă religioasă, care îşi exercita indirect 

influenţa asupra societăţii, fără să pretindă creştinizarea institu¬ 
ţiilor sau traducerea normei morale în normă civilă ori politică. 

De aceea el ajungea, poate fără să vrea, la a răsturna tendinţa 
prevalentă în Restauraţie, indicând Bisericii calea purificării spi¬ 
rituale, şi nu pe cea a alianţelor lărgite şi amplificate, sau a 
compromisurilor cu puterea. Dacă linia rosminiană s-ar fi impus, 
Biserica ar fi luat, în raport cu Statul, o atitudine total diferită 
de cea pe care a adoptat-o. Nu întâmplător, pe alocuri în cărticica 
sa apar aprecieri ferm pozitive ale libertăţii de care se bucură 
Biserica în regimul separatist al confederaţiei nord-americane. 
Dar, lovită de condamnarea din 1849, intuiţia sa fu sortită să 
rămână definitiv minoritară şi neinfluentă, exilată într-o margi- 
nalitate aproape subterană, de unde îi va trebui mai bine de un 
secol ca să iasă la lumină. 


Poziţia Papilor 

Am văzut până acum unele atitudini ale intelectualităţii 
catolice a epocii. Dar care a fost reacţia Sfântului Scaun la noua 
ordine internaţională postrevoluţionară? Examinând documentele 
şi luările de poziţie oficiale 1 , ceea ce trezeşte uimire este slăbi¬ 
ciunea intelectuală a Sfântului Scaun în raport cu o criză care 
prezenta caracteristicile unei autentice morţi a civilizaţiei. Un 
învăţat din tabăra laicilor, aşa cum era Carlo Falconi, a scris că 
„în tot timpul celor cincizeci de ani care au precedat Revoluţia 
franceză, Papii fie nu au ştiut, fie nu au vrut să diagnosticheze 
criza în mers, răpindu-şi astfel posibilitatea de a face orice 
supoziţii, chiar şi numai aproximative, asupra consecinţelor ei şi 
a modului de reacţie adecvat" (VII, 39). E greu să-l contrazici, 
când el adaugă că „dacă am fi fost constrânşi să reconstruim 
istoria civilă a lumii, sau chiar numai a Europei, pornind doar 
de la enciclicele epocii, nu s-ar fi obţinut nici măcar trăsăturile 
esenţiale ale profilului ei“ ( ibid ., 40). 

1 Pe acestea (mai cu seamă pe enciclicei se va baza de acum înainte discursul nostru. 

Şi totuşi aceşti pontifi, adesea slabi şi tăcuţi, iar uneori 
inadecvaţi, s-ar zice, în raport cu o datorie istorică indubitabil 
imensă, sunt cei pe care s-a fondat viguroasa renaştere a papa¬ 
lităţii, la care ne-am referit deja, şi care va culmina în Conciliul 
Vatican I. Semn că, independent de persoane (sau poate graţie 
lor?), papalitatea este instituţia care a interpretat, mai mult şi mai 
bine decât oricare alta, conştiinţa profundă a catolicilor, într-unul 
din cele mai delicate momente de trecere din bimilenara istorie 
creştină. De altfel, rătăcirea - dacă se poate vorbi de rătăcire - 
a fost de natură exclusiv intelectuală, în vreme ce, din punct de 
vedere moral şi religios (şi la acest nivel se situează renaşterea 
papalităţii), pontifii care s-au succedat începând de la Pius VI 
(1775-1799) au fost perfect la înălţimea misiunii lor. Un inte¬ 
lectual care nu poate fi cu siguranţă suspectat de înclinaţii cle¬ 
ricale, Julien Benda, a scris că atitudinea lui Pius VII 
(1800-1823) faţă de Napoleon reprezintă un exemplu nepieritor 
de salvgardare a „conştiinţei umane“, într-un moment în care 
„întregul univers îngenunchează în faţa celui nedrept, devenit 
stăpân al lumii" (La trahison des cleivs, tr. it., Einaudi, 1976, 
p. 55). Dar să mergem mai în detaliu. 

„Dacă dojenile şi sfaturile Noastre ar fi fost ascultate, n-ar 
trebui să Ne jeluim acum din pricina înaintării acestei vaste 
conspiraţii uneltite împotriva regilor şi a imperiilor. 11 Sunt cuvin¬ 
tele lui Pius VI, dintr-o alocuţiune către cardinali, din 17 iunie 
1794, în care comenta procesul lui Ludovic al XVI-lea, „con¬ 
damnat la pedeapsa capitală de o conjuraţie nelegiuită 11 , şi ghi¬ 
lotinat la 21 ianuarie în acel an. Papa îşi continua analiza cu 
cuvinte pe care merită să le cităm, pentru că reprezintă judecata 
în spatele căreia se va retrage Sfântul Scaun multă vreme, în 
timpul şi după evenimentele din Franţa: „Vă amintim în puţine 
cuvinte dispoziţiile şi motivele acestei sentinţe; Convenţia nu 
avea nici dreptul, nici autoritatea de a o pronunţa. Intr-adevăr, 
după ce a abolit monarhia, primul guvern a dat puterea publică 
poporului, care nu acţionează nici conform raţiunii, nici după 
vreun sfat, şi care nu-şi formează idei juste în nici o privinţă, 
apreciază puţine lucruri după adevăr, şi judecă multe după o 

părere; care e mereu schimbător, uşor de înşelat, atras de toate 
excesele, ingrat, arogant, crud; care se bucură de măcel şi de 
vărsarea sângelui uman, şi căruia îi place să contemple angoasele 
care preced suflarea de pe urmă, aşa cum anticii mergeau să 
privească gladiatorii expirând în amfiteatre" (II, 18). 

Sumbrul pesimism în privinţa condiţiei umane care stă în 
spatele acestei judecăţi este adevărata discriminare între creş¬ 
tinism şi Revoluţie, între concepţia catolică asupra vieţii şi 
concepţia care s-a propagat în Europa, ca o consecinţă a răspân¬ 
dirii ideilor iluministe. Sunt două Weltanschauungen care se 
ciocnesc şi se confruntă, două viziuni globale care se înfruntă 
într-o diversitate radicală. Dar în vreme ce gândirea catolică 
contrarevoluţionară (să ne gândim la De Maistre şi Donos Cor- 
tes) a elaborat un mod propriu de reflecţie critică, documentele 
pontificale nu depăşesc reluarea unui mod de gândire tradiţional. 
Şi, în lipsa unei aprofundări a poziţiilor adverse, predomină o 
interpretare moralistă, care ar vrea să exprime orice prin prisma 
urii împotriva religiei, a corupţiei moravurilor şi a complotului 
contra autorităţii legitime. Căci Pius VI spune în documentul 
abia citat: „După succesiunea neîntreruptă de nelegiuiri care şi-a 
avut originea în Franţa, cine se va mai îndoi de adevărul că 
primele urzeli ale acestor comploturi, care tulbură şi răvăşesc 
întreaga Europă, trebuie puse pe seama .urii împotriva religiei?" 
(idem, 23). 

Ură împotriva religiei. Dar ură şi faţă de autoritatea politică 
legitimă, faţă de monarhiile tradiţionale. Pentru o bună jumătate 
de secol, binomul va fi de nescindat. „Drepturile Principatului" 
vor fi şi drepturile Bisericii, şi viceversa, complotul contra Bi¬ 
sericii va fi totuna cu complotul contra principilor. Dar o atare 
poziţie, care se rezolva de fapt într-o atitudine legitimistă, era 
mai cu seamă nostalgie a ordinii tradiţionale prerevoluţionare, 
identificabilă nu în persoane sau instituţii specifice, cât mai 
curând intr-o structură mai generală a societăţii şi, în definitiv, 
a vieţii înseşi. Era acea structură căreia îi adusese elogii Clement 
XIV (1769-1774) în enciclica sa programatică, Inscrutabili Di- 
vinae: „...nu sunt legi acolo - citim în enciclică - care să 

stabilească, atât de perfect ca adevărata religie, dreptul naţiunii 
şi al societăţii. Aşa încât niciodată Doctrina lui Isus Cristos nu 
a fost atacată fără să fie tulburată liniştea popoarelor, fără să fie 
alterată supunerea datorată Suveranilor şi fără a se răspândi 
pretutindeni doliu şi confuzie. între drepturile Majestăţii divine 
şi cele ale Principilor pământeni există o asemenea uniune încât, 
atunci când sunt urmate legile Creştinismului, Suveranii sunt 
ascultaţi fără rezervă, puterea lor e respectată şi persoana lor e 
iubită. în consecinţa acestui fapt vă îndemnăm, o, Venerabili 
Fraţi, pe cât e posibil, să inculcaţi în spiritul popoarelor care vă 
sunt încredinţate ascultarea şi supunerea faţă de Suverani, pentru 
că, între Poruncile lui Dumnezeu, aceasta e mai cu seamă im¬ 
portantă pentru menţinerea ordinii şi păcii. Regii nu au fost 
înălţaţi în locul eminent pe care îl ocupă decât pentru a veghea 
la sănătatea şi siguranţa publică şi pentru a-i menţine pe oameni 
în limitele înţelepciunii şi echităţii. Ei sunt Preoţi însărcinaţi să 
aplice justiţia... De altfel, sunt cei mai iubiţi fii ai Bisericii şi 
protectorii ei; lor le revine sarcina să îi menţină drepturile şi să 
îi apere interesele" (IV, 86). 

Acest tip de societate este cel de care Biserica rămâne 
nostalgic legată. S-ar spune că n-au trecut cincizeci de ani şi 
vijelia revoluţionară când citim pasajul următor din enciclica 
Quod hoc ineunte (1824) a lui Leon XII (1823-1829), care 
proclamă Jubileul pentru anul următor cu expresii ce par luate 
cuvânt cu cuvânt din Clement XIV: „Dar nu Ne îndoim că 
preaiubiţii Noştri Fii întru Cristos, Principii Catolici, vor vrea să 
Ne secondeze, în circumstanţe atât de importante, cu autoritatea 
lor suverană... Ei ştiu bine ce conspiraţie formidabilă s-a format 
pretutindeni pentru a desfiinţa cele mai sacre drepturi ale Bise¬ 
ricii şi ale Principatului... Cu umile şi neîntrerupte rugăciuni 
trebuie implorat ajutorul divinei omnipotenţe, pentru ca Dumne¬ 
zeu, în mila Sa, să perfecţioneze opera pe care a început-o, 
fiindcă perfida ticăloşie a nelegiuiţilor continuă să se strecoare, 
mai ucigătoare decât cancerul. De fapt, decretând celebrarea 
Jubileului, Noi am avut în minte în special acest scop preasfânt... 
De aceea Principii Catolici să colaboreze şi ei la acest scop..." 

42 



(IV, 165). Nostalgia societăţii tradiţionale se rezolvă în refuzul 
net al laicităţii Statului, al autonomiei sale în raport cu Biserica. 

Laicitatea Statului înseamnă şi liberalism. A o refuza pe 
prima însemna a-1 refuza pe al doilea. Enciclica Mirări vos a 
lui Gregorius XVI (1831-1846), care condamnă în egală măsură 
cele două realităţi, este cea care exprimă cel mai bine şi complet 
poziţia Sfântului Scaun în faţa lumii contemporane. Este, fără 
îndoială, documentul pontifical cel mai semnificativ din prima 
jumătate a secolului al XlX-lea. Ea exprimă cu o maximă vi¬ 
goare şi cu o neobişnuită eficienţă ceea ce a fost teza funda¬ 
mentală a Bisericii în raport cu cultura şi civilizaţia modernă. In 
timpul pontificatului următor, al lui Pius IX, se va face de fapt 
distincţia între teză şi ipoteză: teza exprimând poziţia doctrinală 
şi ideologică în toată puritatea sa; ipoteza reprezentând, în 
schimb, acea posibilitate de acomodare practică şi de compromis, 
care poate fi sugerată sau impusă de circumstanţe. Mirări vos 
este tocmai teza, de care, fundamental, nu se va îndepărta nici 
Pius IX. Abia cu Leon XIII, în ultimii douăzeci de ani ai 
secolului, se va petrece o sensibilă schimbare de direcţie. 

Gregorius XVI începe cu denunţarea, devenită acum aproa¬ 
pe rituală, a „perversei conspiraţii a nelegiuiţilor 11 , şi continuă 
schiţând un tablou extrem de sumbru al situaţiei morale şi reli¬ 
gioase a scoietăţii: „...arogantă exultă necinstea, insolentă ştiinţa, 
licenţioasă neruşinarea. E dispreţuită sanctitatea lucrurilor sacre... 
Se răstălmăceşte şi se perverteşte doctrina sănătoasă şi erori de 
tot felul se răspândesc cu îndrăzneală... Se atacă autoritatea 

divină a Bisericii... Academiile si Şcolile răsună oribil de nou- 

» ♦ 

tatea monstruoasă a opiniilor... A luat proporţii uriaşe devastarea 
deplorabilă a Religiei şi pervertirea funestă a moravurilor. Lepă¬ 
dând în acest fel frâul Sfintei Religii... se vede sporind tulburarea 
ordinii publice, decadenţa Principatelor şi ruina oricărei puteri 
legitime." 

Chiar şi numai limbajul acestei enciclice, de o violenţă 
aproape apocaliptică, era destinat să facă şcoală. Dar mai cu 
seamă era destinată să facă şcoală prezentarea Bisericii ca o 
realitate perfectă şi de nereformat, cu atât mai perfectă şi împli- 

nită cu cât societatea apare, dimpotrivă, într-un stadiu de anarhie 
şi de disoluţie. Se poate afirma fără greş că tocmai procesele de 
laicizare şi descompunere în sens pluralist a Statului şi a socie¬ 
tăţii secolului al XlX-lea au fost cele care au accelerat atât 
tendinţa unitară şi centralizatoare a Bisericii, cât şi (consecinţă 
defel negativă) autocunoaşterea sa religioasă. Intr-adevăr, Papa 
scrie că „Biserica universală primeşte o lovitură de la orice 
noutate, şi că... din lucrurile care au fost definite reglementar, 
nici unul nu trebuie să scadă, nici unul nu trebuie să se schimbe, 
nimic să nu se adauge, ci trebuie vegheat să rămână întocmai, 
neprihănite, în cuvinte şi în sensuri. 11 Afumă apoi primatul doc- 
trinal şi jurisdicţional al Papei, obligaţia episcopilor de a fi uniţi 
în jurul Scaunului apostolic şi subordonarea sacerdoţilor faţă de 
episcopi, cu o forţă şi o claritate care, probabil, n-ar fi fost 
posibile în secolul al XVIII-lea. Din condamnarea indiferentis¬ 
mului, „acea opinie perversă... că în orice profesiune de credinţă 
se poate urmări mântuirea eternă a sufletului, dacă moravurile 
se conformează normei dreptăţii şi onestităţii", derivă accentele 
cele mai hotărât antiliberale din Mirări vos: condamnarea liber¬ 
tăţii de conştiinţă, definită ca „eroarea cea mai veninoasă", şi a 
libertăţii presei, „niciodată suficient execrată şi urâtă". 

Pornind de la aceste premise, conţinutul politic al documen¬ 
tului nu putea decât să se acorde cu spiritul din l'ancien regime : 
pentru că se răspândesc „anumite doctrine, care tind să zdruncine 
fidelitatea şi supunerea datorate Principilor... Toate reflectă faptul 
că, potrivit părerii Apostolului, nu există putere decât de la 
Dumnezeu, şi că toate câte sunt au fost rânduite de Dumnezeu. 
De aceea, cel care se împotriveşte puterii se împotriveşte şi 
poruncii dumnezeieşti, iar cei care se împotrivesc îşi atrag prin 
aceasta ei înşişi condamnarea. Iată de ce şi dreptul divin şi cel 
uman strigă contra celor care, cu cele mai infame uneltiri şi cu 
maşinaţiuni de trădare şi de răzvrătire, se străduiesc din răsputeri 
să nu-şi ţină cuvântul faţă de Principi şi să-i arunce de-a dreptul 
de pe tron." 

Urmează apoi, ca o concluzie, condamnarea categorică a 
tezei separatiste în raporturile Biserică-Stat, adresată cât se poate 

de direct lui Lamennais: „Nu putem prevesti consecinţe mai 
îmbucurătoare pentru Religie şi Principat nici din făgăduinţele 
celor care ar vrea să vadă despărţită Biserica de Coroană şi 
trunchiată concordia mutuală a Autorităţii cu Sacerdoţiul. De 
aceea e foarte clar că de amatorii unei libertăţi atât de neruşinate 
are a se teme acea concordie, care a fost întotdeauna propice şi 
avantajoasă cârmuirii sacre şi celei civile 11 (textul complet al 
enciclicei în IV, 186-197). 

Gregorius XVI a intrat în istorie ca cel mai reacţionar Papă 
din secolul al XlX-lea. Istoriografia catolică cea mai perspicace 
nici măcar nu încearcă să-l mai apere (a se citi în această privinţă 
judecata senină, dar extrem de severă, a istoricului iezuit Gia- 
como Martina, profesor la Universitatea Gregoriană, în La Chie- 
sa nell’etă del liberalismo, Morcelliana, 1978, pp. 160-161). Dar 
e corect să-l numim reacţionar? Se „reacţionează" la ceea ce a 
fost acceptat sau la ceva de care, în orice caz, eşti conştient. De 
Maistre şi Donoso Cortes sunt tocmai figuri tipice de reacţionari, 
în măsura în care „reacţionează" la o ordine pe care o cunosc 
şi de care sunt absolut conştienţi (şi pentru care au avut ambii, 
în tinereţe, puternice simpatii). Dimpotrivă, Papa Gregorius pare 
să ignore urgenţa noilor probleme şi repropune, ca atare, ordinea 
settecentescă a Statului confesional, relansează idealul concordiei 
şi identităţii între organizarea civilă şi organizarea religioasă, ca 
şi cum în istoria europeană n-ar fi apărut deja noua figură a 
Statului laic. Mai mult decât despre un reacţionar, ar trebui să 
se vorbească de el ca despre un premodern. El nu a „reacţionat", 
ci a „ignorat". Şi această ignoranţă a sa este cu atât mai incom¬ 
prehensibilă (aş zice vinovată) dacă ne gândim că din lumea 
catolică s-au înălţat, după cum s-a văzut, cereri de înnoire tot 
mai presante şi îngrijorate. 

Conştiinţa schimbărilor intervenite, foarte puternică în rân¬ 
dul intelectualităţii catolice (să ne gândim la Lamennais şi Ros- 
mini), pare să nu atingă câtuşi de puţin autoritatea romană. Nu o 
convinge să se răzgândească nici faptul că cererea de libertate 
politică şi de desfiinţare a Statului confesional, care îşi discrimi¬ 
nează propriii cetăţeni ,din cauza convingerilor lor religioase, e 

clamată sus şi tare de catolici în ţările în care aceştia sunt o mi¬ 
noritate persecutată şi discriminată. Legea emancipării catolicilor 
englezi, care le restituia deplinătatea drepturilor civile şi politice, 
a fost aprobată de fapt în 1829, cu trei ani înainte de Mirări vos, 
şi ca efect al presiunii exercitate de mişcarea populară iniţiată de 
Daniel O’Connell. Şi din 1831 datează constituţia Belgiei, 
despărţită cu un an înainte de Olanda, care se inspira din principii 
separatiste similare celor americane, acceptate cu calm de episco¬ 
patul local. 

Girul tacit acordat de Papă conduitei catolicilor belgieni 
demonstrează că în fond teza - preluând clasica distincţie, men¬ 
ţionată deja, dintre teză şi ipoteză - era mai puţin rigidă decât 
poate părea. Totuşi, duritatea cu care aceasta fu formulată, deşi 
accepta derogări ample, îi bloca pe catolici în contemplarea 
idealului, abstract şi de nepropus de acum încolo, al Statului 
creştin, întârziind cu multe decenii acea apreciere a Statului 
modem care a permis pe urmă, în secolul nostru, noi şi diverse 
forme de prezenţă. E cât se poate de adevărat comentariul lui 
Sturzo: „Evenimentele duceau către mişcarea liberală; catolicii 
erau interesaţi de ea şi le era imposibil să abandoneze problemele 
libertăţii religioase, scolastice, politice şi sociale în mâinile unor 
inamici ai Bisericii şi să rămână neclintiţi în apărarea autorităţii' 1 
(XII, 108). 

Din păcate, teza din Mirări vos, după ce a fost efemera 
iluzie neoghelfă a unui Papă liberal, a rămas neschimbată în 
substanţă şi în timpul pontificatului extrem de lung al lui Pius 
XI (1846-1878). Unica incidenţă politică din enciclica sa pro¬ 
gramatică, Qui pluribus, impregnată în rest de acel spirit religios 
şi sacerdotal care fu tipic pentru Papa Mastai, exprimă o viziune 
asupra problemei care nu diferă de cea a predecesorului său, şi 
aceea premodernă mai curând decât reacţionară: „încercaţi să 
inculcaţi poporului creştin obedienţa şi supunerea datorată Prin¬ 
cipilor şi autorităţii, învăţându-1, după preceptul apostolic, că nu 
există putere care nu vine de la Dumnezeu şi că cei care se 
opun puterii se opun dispoziţiilor lui Dumnezeu şi prin aceasta 
se condamnă; şi că de aceea porunca de a se supune autorităţii 

constituite nu poate fi violată de nimeni fără a păcătui, afară 
numai dacă nu s-a poruncit ceva contrar legilor lui Dumnezeu 
şi ale Bisericii" (IV, 224). Tonul e, fără îndoială, mai prudent şi 
defensiv, totuşi înţelegerea noii realităţi politice nu pare să fi 
făcut nici un progres. La mai puţin de doi ani după promulgarea 
acestei enciclice, Marx şi Engels publicau Manifestul partidului 
comunist. Aceasta ar fi de ajuns ca să ne facă să înţelegem ce 
enormă întârziere acumula Biserica în faţa Statului modem şi a 
organizării sale complexe. 

Dacă facem un salt de optsprezece ani şi examinăm enci¬ 
clica Quanta cura (1864), găsim acelaşi caracter generic, aceleaşi 
condamnări intransigente, acelaşi auspiciu abstract al concordiei 
între Sacerdoţiu şi Imperiu. Referirile explicite la Gregorius XVI 
sunt o dovadă a faptului că Pius IX nu se depărtează de linia 
trasată de predecesorul său. Episcopilor le recomandă ,,să pro¬ 
povăduiască faptul că puterea regală nu e conferită numai pentru 
guvernarea lumii, ci în special pentru protecţia Bisericii" {ibid., 
267); o frază care, dacă ne gândim la ce se v a întâmpla în Italia 
şi în Europa în timpul pontificatului său, apare cu adevărat în 
afara istoriei. Separaţiei celor două puteri, religioasă şi civilă, 
dobândite acum şi în Italia o dată cu legislaţia ecleziastică pie- 
monteză din deceniul 1850-60, Papa îi răspunde repropunând de 
fapt doctrina medievală din Unam Sanctam a lui Bonifacius VIII 
(cf. infra, nota de la p. 50). 

La Quanta cura era anexată o culegere de optzeci de pro¬ 
poziţii, extrase din documente pontificale precedente, privind 
praecipuos nostrae aetatis errores („erorile prăpăstioase ale epo¬ 
cii noastre"); această anexă este Syllabus, unul din documentele 
cele mai celebre şi deconcertante din întreaga istorie a papalităţii 
(cf. ibid., 270-280). Condamnarea lovea tot şi toate, în general 
şi în devălmăşie: panteism, naturalism, naţionalism, indiferen¬ 
tism, libertate religioasă (prop. XV), socialism, comunism, so¬ 
cietăţi clandestine, biblice şi clerico-liberale, separarea Bisericii 
de Stat (prop. LV). Se reafirmau imunităţile ecleziastice, natura 
juridică a Bisericii, existenţa ei de societate perfectă. Spiritul 
documentului este rezumat în a optzecea şi ultima propoziţie, 

cea mai cunoscută şi astă/i, cea în care se condamna afirmaţia 
că „Pontiful roman poate şi trebuie, o dată cu progresul, cu 
liberalismul şi cu civilizaţia modernă, să cadă la învoială şi să 
facă pace“. 

De atunci încă nu a încetat discuţia asupra valorii care 
trebuie acordată acestui document. Istoriografia catolică a încer¬ 
cat, în toate chipurile, să-i diminueze importanţa, sprijinindu-se 
mai ales pe faptul că afirmaţiile din Syllabus nu sunt originale, 
că sunt extrase din documente papale precedente. Extrapolarea, 
izolându-le de contextul din care proveneau şi căruia îi erau 
destinate, se poate să le fi alterat semnificaţia autentică. A rămas 
clasică interpretarea pe care le-a dat-o episcopul din Orleans, 
monseniorul Dupanloup, exponent al aripii catolico-liberale, care, 
bazându-se pe distincţia între teză şi ipoteză, susţinea că, în 
privinţa Statului şi a libertăţilor modeme, Syllabus expune teza 
în toată puritatea ei, dar că datoria catolicilor este să se bazeze 
pe starea de fapt, adaptându-se la circumstanţele momentului 
care îndeamnă la folosirea armelor modeme ale libertăţii de 
conştiinţă, de presă şi de vot. însuşi Pius IX aprobă această 
interpretare. 

Totuşi, interpretări minimale şi pline de bunăvoinţă ca cea 
a lui Dupanloup reuşesc să redimensioneze semnificaţia lui Syl- 
labus , însă nu pot, desigur, să anuleze faptul că el există, nici 
să-i şteargă importanţa sau impresia neplăcută pe care a trezit-o 
şi continuă să o trezească. Chiar şi distincţia între teză şi ipoteză 
- aceeaşi care a fost respectată în timpul lui Mirări vor - e 
numai un expedient, în realitate cam bizantin, pentru a introduce 
în Biserică, îb tăcere şi pe poarta de serviciu, acele libertăţi 
modeme cărora li se trântise cu zgomot în nas poarta principală, 
încă o dată ne apropriem judecata echilibrată şi amară a lui 
Sturzo: „Cele două documente (adică Mirări vas şi Syllabus ) 
sunt în esenţă condamnarea Statului laic, care se întărea spre a 
înlocui total vechiul Stat confesional. Statul laic venea în numele 
libertăţii şi al democraţiei; condamnarea nu era îndreptată nici 
împotriva libeităţii, în semnificaţia sa genuină, nici împotriva 

democraţiei, ca tip de regim statal, ci ataca, cu siguranţă, sistemul 
liberal şi democraţia poporului suveran“ (XII, 120-1). 

La moartea lui Piux IX, în 1878, situaţia nu era schimbată. 
Neclintită în admiraţia Statului catolic şi confesional, Biserica, 
la 89 de ani de la începutul Revoluţiei franceze, nu-şi pusese 
încă serios problema Statului laic, nici nu se întrebase ce schim¬ 
bări profunde impunea acesta prezenţei ei în societate. Cele două 
sisteme politice care sunt fiice ale laicităţii, liberalismul şi de¬ 
mocraţia, rămâneau, în fond, nu numai două inamice, ci, lucru 
şi mai grav, două perfecte necunoscute. 


Cotitura lui Leon XIII 

Pentru ca să se schimbe melodia, a trebuit aşteptat noul 
pontif. Când cardinalul Gioacchino Pecci, arhiepiscop al Peru- 
giei, fu ales Papă, cu numele de Leon XIII (1878-1903), el avea 
deja 68 de ani. Lui îi aparţinuse, încă din 1849, propunerea unui 
document global de condamnare a erorilor modeme. Totul indica 
aşadar un pontificat de tranziţie şi continuitate. Şi dimpotrivă, 
tocmai acest bărbat vârstnic şi fragil fu cel care imprimă o 
cotitură clară şi decisă Bisericii. Instrumentul acestei cotituri au 
fost enciclicele, cărora le-a încredinţat partea cea mai durabilă 
din magisteriul său. Schimbarea începu de la stil: nu mai erau 
documente negative, de protest şi de condamnare, ca în tradiţia 
predecesorilor săi, ci documente pozitive, în care lua în piept 
realitatea contemporană, discutându-i problemele centrale într-o 
formă articulată şi complexă. Trebuie să spunem că Leon XIII 
conduse fără obstacolul puterii temporale: aceasta îi permise nu 
numai o libertate de acţiune mult mai mare (contrar temerilor 
din mediile curiale), ci şi o viziune mai amplă asupra lucrurilor, 
mai liberă, mai dezinteresată. 

Patru sunt encicicele care abordează tema noastră: Immortale 
Dei, din 1885, Libertas, din 1888, Sapientiae christianae, din 
1890 şi Au milieu des sollicitudes, din 1892. Leon XIII aban- 

donează orice legătură cu legitimismul şi redimensionează no¬ 
stalgiile Statului creştin, ale monarhiei sacre, care paralizaseră 
acţiunea şi gândirea lui Pius IX. Chiar continuând să se mişte 
în interiorul clasicei teorii gelasiene 1 , el inovează profund gân¬ 
direa catolică, mai cu seamă în privinţa a patru probleme: ac¬ 
ceptă distincţia sau non-coincidenţa dintre societatea civilă şi 
societatea religioasă; admite că puterea politică îşi are propria 
legitimare în sine însăşi; le îngăduie catolicilor libertatea de 
acţiune, chiar dacă relativă şi limitată, în sfera de acţiune politică; 
permite, nu fără mare prudenţă, o oarecare formă de libertate de 
conştiinţă. 

Referitor la prima problemă, el scrie în Immortale Dei că 
societatea religioasă, deci Biserica, „este o societate sui generis 
şi perfectă juridic 11 , dar „e distinctă şi e diferită de cea civilă", 
în sensul că „ambele sunt supreme, fiecare în ordinea ei;' ambele 
au limitele lor proprii între care se menţin, imprimate de natura 
şi scopul imediat al fiecăreia: prin urmare în interiorul acestor 
limite se formează un fel de sferă, în care fiecare din ele dispune 
iure proprio “ (II, 116-118). Lucrul interesant este admiterea au¬ 
tonomiei sferei politice, a suveranităţii depline a societăţii civile, 
în cadrul care îi e propriu. E adevărat că, mai târziu, Leon XIII 
insistă asupra necesităţii de coordonare a celor două puteri, 
asupra suveranităţii, la fel de depline, a Bisericii, asupra necesi¬ 
tăţii ca această suveranitate să fie respectată şi garantată de Stat, 
asupra idealului de concordie şi uniune a celor două societăţi. 

1 De laPapaGelasius I care, în 494, a formulat pentru prima oară clasica teorie a celor 
două puteri, cea spirituală şi cea temporală, din f runtea creştinătăţii. Fiecare are autonomie 
proprie, dar, între cele două, cea spirituală e mai înaltă, deoarece guvernează sufletele 
oamenilor, inclusiv pe cel al împăratului (cf. I, 36). O atare teorie, numită chiar gelasiană, 
a întemeiat concepţia creştină a raporturilor între puterea religioasă şi politică, în special 
prin formularea pe care i-a dat-o Bonifacius VIII în bula Unum Sancram, cu metafora celor 
două săbii, cea spirituală şi cea temporală, care se află ambele „în puterea Bisericii", una 
urmând să Fie apucată ,,de Biserică", iar cealaltă „pentru Biserică". Şi pentru că „puterea 
spirituală e superioară oricărei puteri pământene în demnitate şi nobleţe, cum lucrurile 
spirituale sunt superioare celor temporale", rezultă că puterea politică este întotdeauna 
subordonată celei religioase (ihicl., 123-125). însăşi teoria bellarminiană a puterii indirecte 
a Papilor in temporalihus, formulată la începutul secolului al XVII-lea, nu e decât o 
actualizare a schemei gelasiene. A se vedea în această privinţă G. Bage! Bozzo, capitolul 
Cristianesima e politicii, din volumul II Pcirtito cristiana til patere, Vallecchi, Firenze, 
1974, pp. 9-43. 

Dar ruptura cu idealul societăţii sacrale, religioase şi politice 
totodată, se împlinise deja. Ideea „creştinătăţii 1 * începe să intre 
în criză. 

De aici derivă recunoaşterea legitimităţii puterii politice în 
sine, independent de formele istorice pe care le poate asuma. 
Această recunoaştere o găsim în Sapientiae Christianae, expri¬ 
mată pe căi ocolite, dar nu mai puţin explicit: „Societatea creş¬ 
tină diferă cât se poate de mult de orice fel de dominaţie politică; 
aceasta pentru că are dreptul şi datoria să nu devină slujitoarea 
partidelor şi să nu se plieze servil în faţa exigenţelor schimbă¬ 
toare ale politicii. Printr-o judecată similară, Biserica, custode al 
propriului său drept şi respectând întru totul dreptul celuilalt, 
este indiferentă la diferitele forme de guvernare şi Ia instituţiile 
civile ale Statelor creştine, cu condiţia ca ele să respecte religia 
şi morala creştină 1 * (II, 200). 

Dacă aici enunţul poate să pară încă general şi abstract, el 
devine, dimpotrivă, foarte clar şi concret în enciclica Au milieu 
des sollicitudes (probabil cel mai subtil şi mai modem document 
leonian), destinată să impună catolicilor francezi aşa-zisa „rea- 
propiere** de a treia Republică, care se distingea tocmai printr-un 
decis anticlericalism. La diferitele popoare, scrie Papa, formele 
politice sunt schimbătoare şi trecătoare, „fiecare o posedă pe a 
sa proprie**. Dar ceea ce nu se schimbă este ideea şi necesitatea 
puterii cerute de existenţa ordinii publice, „orice ordine publică 
fiind imposibilă fără un guvernământ**. Rezultă din aceasta că 
„întreaga noutate se reduce la forma politică a puterii civile sau 
la modul ei de transmitere. Ea nu atinge întru nimic puterea 
considerată în sine însăşi. Aceasta continuă să fie imuabilă şi 
demnă de respect.** De aici „înţelepciunea Bisericii în menţinerea 
relaţiilor sale cu numeroasele guverne care s-au succedat în 
Franţa în mai puţin de un secol**. Catolicii se simt ofensaţi de 
animozitatea anticlericală a guvernului? Ei trebuie „să ţină cont 
cu acurateţe - răspunde Papa - de distincţia foarte importantă 
care există între puterile constituite şi legislaţie “. Celei din urmă 
se poate şi trebuie să i te opui, celor dintâi li se cuvine întot¬ 
deauna maximul respect (IV, 465-7). 


51 



Răsturnarea nu putea să fie mai radicală, în raport cu po¬ 
ziţiile lui Pius IX, care în Sylllabus condamna încă afirmaţia 
conform căreia „regii şi principii sunt exceptaţi de la jurisdicţia 
Bisericii 11 (prop. LIV). Dimpotrivă, Leon XIII acceptă teza pu¬ 
terii politice străine de orice influenţă a Biserici, teza diversităţii 
de natură şi de scop a celor două puteri, cea spirituală şi cea 
temporală. 

Desigur că prin aceasta nu se realiza concilierea Bisericii 
cu liberalismul, se realizau însă condiţiile pentru pătrunderea 
catolicilor în viaţa politică, li se restituia acel drept de cetăţenie 
în Statul modem pe care precedenţii pontifi îl limitaseră grav. 
Căci aşa cum „nu se condamnă nici o formă de guvernământ 
în uz“, scrie Papa în Immortale Dei, „nu se condamnă nici 
participarea, mai mult sau mai puţin largă, a cetăţenilor la mersul 
treburilor publice 1 *. Totuşi, această participare nu are scopul de 
a promova acţiunea politică în sine, ceea ce ar echivala cu „a 
sancţiona ceea ce e reprobabil la sistemele în vigoare**; ea îşi 
propune, mai simplu, „punerea în circulaţie în toate arterele 
corpului social... a spiritului si a influenţei benefice a Bisericii** 
(U, 131-6). 

Aici ieşea la iveală limita de fond a poziţiei leoniene, su¬ 
bordonarea ei persistentă la schema gelasiană, deşi dilatată până 
la limitele posibilului. Lipsind încă o distincţie clară între ac¬ 
ţiunea politică şi cea religioasă şi nefiind încă fixată o limită 
precisă între domeniul opiniei şi cel al dogmei, totul sfârşea prin 
a cădea sub jurisdicţia autorităţii ecleziastice, sfera civilă nu mai 
puţin decât cea religioasă. Episcopii, şi Papa mai presus de 
aceştia, rămâneau arbitrii supremi ai acţiunilor creştinilor, custozi 
şi judecători ai cuviinţei comportamentului lor în sfera civilă şi 
politică. Intr-adevăr, Sapientiae Christianae afirmă în mod so¬ 
lemn că este de datoria Papei nu numai „să guverneze Biserica, 
ci şi să dirijeze în general actele cetăţenilor creştini** (III, 167). 

Totuşi, aceste dificultăţi, aceste contradicţii nerezolvate, sunt 
consecinţa inevitabilă a unei gândiri complexe şi profund nova¬ 
toare. Ele trebuie să fie evaluate nu în raport cu maturitatea de 
astăzi, ci în raport cu conştiinţa de atunci. In raport cu aceasta, 

Leon XIII apare realmente ca un pontif clarvăzător şi uneori 
de-a dreptul revoluţionar, destul de des mai avansat şi mai „de 
stânga 11 decât au fost vreodată catolicii din timpul său. Enciclica 
Au milieu, care căuta un modus vivendi cu guvernul francez 
republican, întâmpină, de fapt, rezistenţe aspre tocmai din partea 
acelui catolicism transalpin legitimist care se alinia pe poziţii net 
reacţionare, cum demonstrează cu câţiva ani mai târziu eveni¬ 
mentele afacerii Dreyfus. Pentru a demonstra modernitatea lui 
Leon XIII, ar fi de-ajuns enciclica Rerum novarum, pe care 
Georges Bemanos, în Journal d’un cure de campagne, o reevocă 
prin parohul din Torcy în cuvinte extrem de semnificative: „Fai¬ 
moasa enciclică Rerum novarum a lui Leon XIII: voi o citiţi 
acum în linişte, cu coada ochiului, ca pe o pastorală oarecare 
din postul mare. La vremea ei, copile, ni s-a părut că simţeam 
cum pământul ni se cutremură sub picioare. Ce entuziasm! Eram, 
în acea vreme, preot la Norenfontes, în plin ţinut minier. Ideea 
aceea atât de simplă, că munca nu e o marfă, supusă legii cererii 
şi ofertei, că nu se poate face speculă cu salariile, cu viaţa 
oamenilor, ca şi cu grânele, zahărul şi cafeaua, întorcea pe dos 
conştiinţele, mă crezi? Pentru că am explicat-o din amvon drept- 
credincioşilor mei, am trecut drept socialist. 11 


Contribuţia lui Luigi Sturzo 

Deschiderea lui Leon XIII a dus la naşterea „partidului 
creştin 11 . Intr-un anumit sens, partidul creştin devine noua figură 
istorică a Bisericii în Statul laic şi pluralist. Dar pentru a justifica 
această funcţie, el trebuie să opereze într-o subordonare rigidă 
faţă de învăţăturile şi strategia Sfântului Scaun, fiind conceput 
nu atât ca purtător al unei oferte politice autonome, cât mai 
curând ca interpret şi apărător al „intereselor Bisericii 11 (expresia 
îi aparţine lui Pius X, în enciclica II fermo proposito din 1905, 
cf. IV, 551). Deci nu e un subiect politic, ci un subiect ecleziastic 
care operează în politic. Nu întâmplător în această enciclică a 

lui Pius X (1903-1914), al cărui ponlificat nu a dezvoltat ideile 
predecesorului său, ci uneori chiar le-a restrâns într-o viziune 
mai curând îngustă şi parohială, termenii acţiune catolici, ac¬ 
ţiune politici şi acţiune sociali sunt, practic, sinonimi. 

De aceea elaborarea unei fizionomii politice proprii din 
partea catolicilor e îngreunată, şi îi parte chiar întârziată, de 
problema autonomiei, care frământă practic întregul deceniu al 
papalităţii fostului patriarh al Veneţiei. Pius X rezolvă chestiunea, 
tăind nodul de la rădăcină, şi blocând-o fără drept de apel: în 
1904 dizolvă Instituţia Congreselor, care începea să se transforme 
în mişcare politică, în 1906 renegă Liga democratică a lui Ro- 
molo Murri, în 1910 condamnă mişcarea populară Le Sillon, 
creată în Franţa de Marc Sangnier. 

în realitate, dacă e adevărat că Pius X a slujit o viziune 

politică global restrânsă, că nu a avut niciodată nici elanul, nici 

lărgimea de orizont a predecesorului său, e, pe de altă parte, 

adevărat că a moştenit de la predecesorul său, cum scrie Baget 

Bozzo, „toate dificultăţile implicite în figura partidului creştin" 

(V, 30). înţeles de fapt ca subiect clerical şi nu politic, ca un 

fel de mare partid ghelf, la ordinele Papei şi episcopilor, el ar 

fi sfârşit inevitabil prin a ideologiza Biserica, amestecând-o în 

problemele interne ale Statelor. Şi nu numai atât. Ar fi putut 

chiar să transforme preoţi şi episcopi în politicieni litigioşi, în 

serviciul unor interese nu întotdeauna curate. Si din această 

» 

cauză, Pius X a blocat în faşă o tendinţă care, una peste alta, 
câtă vreme nu fuseseră încă rezolvate anumite probleme de fond, 
se prezenta ca primejdios de ambiguă. 

Rezolvarea acestor probleme nu o găsim în învăţătura Pa¬ 
pilor, ci în gândirea celui care apare fără îndoială ca teoreticianul 
cel mai important al mişcării politice catolice: Luigi Sturzo. 

Răstumând poziţia leoniană, el înţelege partidul creştin ca 
pe un subiect politic şi nu ca pe un subiect clerical. 

Sturzo porneşte de la distincţia între societatea religioasă şi 
societatea civilă. Creştinul aparţine ambelor societăţi: celei dintâi, 
ca fidel, celei de-a doua ca cetăţean. Ca cetăţean, el este purtă¬ 
torul unei ideologii, al unui sistem de valori, al unui patrimoniu 

social şi politic, care derivă dintr-o lungă maturizare, survenită 
mai ales după sfârşitul puterii temporale. Acest patrimoniu poate 
şi trebuie să se traducă într-un partid, care se va inspira cu 
siguranţă din creştinism, dar nu va fi total confesional. 

Catolicul va adera la acest partid nu ca fidel, ci ca cetăţean. 

De fapt, scopul partidului nu va fi apărarea intereselor Bi¬ 
sericii (cum recomandaseră Leon XIII şi Pius X), ci propunerea 
unui program specific, inerent Statului şi reformării sale. 

Pentru aceasta Sturzo, după ce în 1919 se fondase Partidul 
Popular, a pus nu atât problema autonomiei sale în raport cu 
Biserica, cât mai curând pe cea a aconfesionalitiţii, care este un 
lucru mai important şi total diferit. Pe pragul autonomiei nau- 
fragiaseră, la începutul secolului, mişcarea murrionă în Italia şi 
Le Sil Ion în Franţa, convinse ambele că pe tărâm politic s-ar 
putea realiza cumva o mare formă de palingeneză creştină, şi 
victime astfel ale unei concepţii încă imperfecte a laicităţii ac¬ 
ţiunii politice. Sturzo însă plasează discursul pe planul aconfe- 
sionalităţii, tocmai pentru că, propunând partidului un program 
politic autonom, neagă implicit că el ar putea fi realizatorul 
istoric al creştinismului. El este numai interpretul practic al 
catolicilor înţeleşi ca „o tendinţă populară naţională' 4 . 

Conceptul era foarte clar încă de la faimosul discurs de la 
Caltagirone din 1905, în care Sturzo s-a exprimat în aceşti 
termeni: „Socotesc că a venit momentul în care catolicii, aban¬ 
donând formele unei concepţii pur clericale, care făcea din trecut 
un model de viaţă şi din prezent o poziţie antagonistă de luptă..., 
să se confrunte cu alte partide în viaţa naţională, nu ca unici 
depozitari ai religiei sau ca armată permanentă a autorităţilor 
religioase, care descind în războiul în curs, ci ca reprezentanţi 
ai unei tendinţe populare naţionale în desfăşurarea vieţii civile" 
(XIII, 359). 

Intr-o formă mai îmblânzită şi elaborată, aceeaşi idee reapare 
în discursul la primul congres al Partidului Popular: „E inutil 
să spunem de ce nu ne-am numit partid catolic : cei doi termeni 
sunt antitetici; catolicismul este religie, este universalitate; parti¬ 
dul este diviziune, este politică. încă de la început am exclus 

ideea că religia ne-ar călăuzi în politică şi am vrut să ne situăm 
în mod clar pe terenul specific al unui partid, care are drept 
obiect nemijlocit viaţa publică a naţiunii. 

Ar fi ilogic să deducem de aici că noi cădem în eroarea 
liberalismului, care consideră religia o simplă chestiune de 
conştiinţă şi caută de aceea în Statul laic un principiu etic 
constitutiv al moralei publice; dimpotrivă, noi combatem aceasta, 
când căutăm în religie spiritul care însufleţeşte întreaga viaţă 
individuală şi colectivă; dar nu ne putem transforma din partid 
politic în structură a Bisericii, nici nu avem dreptul să vorbim 
în numele Bisericii, nici nu putem fi emanaţii dependente de 
organisme ecleziastice, nici nu putem să sporim prin forţa Bise¬ 
ricii valoarea acţiunii noastre politice, fie în parlament fie, în 
afara parlamentului, în organizarea şi în tactica partidului, în 
diferitele activităţi şi în bătăliile îndrăzneţe pe care nu trebuie şi 
nu putem să le purtăm decât în numele nostru, pe acelaşi teren 
cu alte partide, care ni se opun. 

Aceasta nu înseamnă că nu vrem să recunoaştem trecutul 
acelei acţiuni electorale pe care, începând din 1874 (Instituţia 
Congreselor, n.r.), organizaţiile catolice italiene, sub diverse 
nume, cu adaptări locale şi cu limite impuse în câmpul electoral 
politic, au putut-o încerca şi desfăşura - nu numai sub conceptul 
de apărare a principiilor religioase combătute de o politică an- 
ticlericală, care se dezlănţuia ca o politică naţională, temându-se 
de influenţa Bisericii şi a papalităţii în viaţa italiană - ci şi ca 
o formaţiune iniţială şi practică a unui conţinut social şi admi¬ 
nistrativ ce a slujit la maturizarea unui adevărat şi vast program 
de reforme politice, formulat astăzi de Partidul Popular italian... 

Astăzi era copt un act care, fără să constituie o rebeliune, 
a fost, din contra, afirmarea în câmpul politic a cuceririi unei 
personalităţi proprii, şi ar fi putut să-i cheme la unire pe toţi cei 
care, fără nici o diminuare a propriilor convingeri religioase, pe 
de o parte, şi fără limitări externe în exerciţiul vieţii civile şi 
politice, pe de altă parte, ar fi putut să cadă de acord asupra 
unui program, şi a unei gândiri politice, nu de simplă apărare, 

ci de construcţie, nu numai negativ, ci şi pozitiv, nu religios, ci 
social" (i bid., 13-14). 

întreaga concepţie sturziană pare aşadar fundamentată pe trei 
premise: o clară diferenţiere a societăţii civile de societatea re¬ 
ligioasă; o afirmare netă a personalităţii politice a catolicismului 
în scena societăţii civile; o apărare intransigentă a aconfesiona- 
lităţii acestei personalităţi politice. Dar punctul doi şi trei ar fi 
rămas simple afirmaţii abstracte dacă nu s-ar fi tradus într-un 
program concret şi definit. Programul Partidului Popular, care 
s-a născut la Roma în ianuarie 1919, a fost tocmai încercarea 
de a da catolicilor o gândire politică proprie asupra problemei 
Statului. 

Precedentele experienţe politice ale catolicilor, de la Mon- 
talembert încoace, insistaseră fie asupra problemei libertăţii (sco¬ 
lastice, religioase etc.), fie asupra celei a reformelor sociale. 
Sturzo face un pas hotărât înainte şi încearcă să le dea catolicilor 
o teorie a Statului. Numele dat acestei teorii fu cel de popula- 
rism. între cele două ramificări extreme, cea a Statului liberal, 
individualist şi centralizator, şi cea a Statului socialist, colectivist 
şi sufocant, Statul popular se propunea ca Stat a libertăţilor 
organice şi al autonomiei, am putea chiar spune, cu o expresie 
modernă, al „lumilor vitale". în programul noului partid se 
citeşte de fapt că „unui Stat centralizator, care tinde să limiteze 
şi să regularizeze orice activitate civică şi individuală, vrem să-i 
substituim pe tărâm constituţional un Stat într-adevăr popular, 
care să-şi recunoască limitele activităţii, să oglindească nucleele 
şi organismele naturale - familia, clasele, comunele - să respecte 
personalitatea individuală si să încurajeze iniţiativele private" 
( ibid ., 4). 

Ceea ce Sturzo vrea să demoleze este ideea hegeliană a 
Statului ca realitate totală şi totalizatoare, mai mult spirituală 
decât politică, promotoare de valori, nu numai tutore al acestora. 
Noi ne opunem în egală măsură, spunea el, „liberalismului laic, 
materialismului socialist, Statului panteist şi naţiunii deificate". 
Şi adăuga: „Noi combatem Statul ca autoritate morală supremă 
şi concepţia absolută a naţiunii panteiste sau deificate, care este 

acelaşi lucru. Pentru noi Statul este societatea organizată politic 
pentru a împlini scopuri specifice; el nu suprimă, nu anulează, 
nu creează drepturile naturale ale omului, ale familiei, ale cla¬ 
selor, ale comunelor, ale religiei, ci doar le recunoaşte, le tute¬ 
lează, le coordonează, în limitele propriei sale funcţiuni politice. 
Pentru noi Statul nu este moralistul suprem, nu creează etica... 
Pentru noi Statul nu este libertatea, nu este mai presus de 
libertate... Pentru noi Statul nu este religia... Pentru noi naţiunea 
nu este o entitate spirituală care absoarbe viaţa indivizilor" ( ibid ., 
320-323). 

Contrar aparenţelor, tradiţia de la care se reclamă Sturzo nu 
este cea a catolicismului liberal, transigent şi conciliant, care nu 
rareori se instalase comod într-o servilă acceptare a Statului 
liberal burghez. In realitate, cultura sa este tipic intransigentă. 
Dacă vrem să-i căutăm un precedent, pe cât de ilustru pe atât 
de neprevăzut, îl găsim nu altundeva decât în a treizeci şi noua 
propoziţie din Syllabus, cea în care se condamna afirmaţia con¬ 
form căreia „Statul, ca origine şi sursă a tuturor drepturilor, se 
bucură de un drept atât de mare, încât nu admite limite". 

Sturzo şi popularismul se nasc de fapt din intuiţia confuză 
a lui Pius IX, a riscurilor inerente acelui Moloch totalizator şi 
atotcuprinzător care este Statul modem. Din această intuiţie, Pius 
IX îşi extrăgea motivul de a respinge total libertăţile modeme 
şi democraţia, ca metodă şi sistem de guvernământ, nimerind 
astfel într-o fundătură care nu permitea altă ieşire decât repro- 
punerea monarhiei sacrale şi confesionale, o formă politică pe 
care istoria o depăşise definitiv. 

Dimpotrivă, Sturzo, situându-se pe terenul libertăţii şi al 
democraţiei, acceptând nu numai forma, ci şi substanţa Statului 
laic, transpune acea intuiţie într-o concepţie organică şi completă, 
configurând-o ca pe o veritabilă şi adecvată teorie a Statului. In 
istoria gândirii politice a catolicilor, care este apoi istoria rapor¬ 
tului lor ambiguu şi chinuit cu liberalismul şi democraţia, 
importanţa figurii lui Sturzo nu a fost încă suficient cercetată. 
El nu a fost numai fondatoml Partidului Popular, lucru care ar 
ajunge deja pentru a-1 include în memoria urmaşilor; el a fost 

în realitate omul care, mai presus de orice, a contribuit la re¬ 
concilierea catolicilor cu laicitatea şi democraţia modernă, resti- 
tuindu-le dreptul deplin de cetăţenie în propria lor epocă. In 
esenţă, Sturzo a reuşit să dea o formă şi o concreteţe istorică 
acelor deschideri politice pe care le teoretizase Leon XIII, fără 
a le întrupa însă în realitate, şi pe care Pius X le interpretase în 
forma cea mai restrictivă şi minimalizatoare. 


Regresiunea lui Pius XI 

Răscolirea de care este cuprinsă Europa în anii douăzeci, 
cu sfârşitul guvernelor liberale şi înscăunarea regimurilor totali¬ 
tare, provoacă şi criza partidului creştin. El este înlăturat de pe 
plan politic, la fel ca toate celelalte structuri reprezentative, dar 
este învins şi pe plan religios. In paginile precedente am văzut 
cum Biserica nu acceptase de fapt niciodată deplin statul libe- 
ral-democratic. S-a adaptat la el, a încercat cu el un modus 
vivendi, dar nu i-a îmbrăţişat niciodată cauza, considerându-1 cel 
mult ca pe unul dintre acele accidente istorice cu care trebuie 
să cazi la învoială. De aceea, nu Biserica avea să verse lacrimi 
pe mormântul Statului de drept. Şi de fapt nici nu le vărsă, 
asistând în linişte la declinul acelor structuri pe care, născute în 
afara tutelei sale, nu avea nici un motiv să le plângă. Riposta 
pe care pare s-o fi dat Pius XI celor care manifestau o oarecare 
perplexitate circumspectă în privinţa concordatului din ’29 - 
„Biserica nu trebuie să se preocupe de Stat“ - nu e tocmai un 
semn de cinism, cum ar putea părea, ci mai curând rodul în¬ 
ţelepciunii istorice a Bisericii, care, cel puţin începând de la Leon 
XIII, încearcă să convieţuiască cu orice regim, fără a se identifica 

însă cu vreunul. Si asa cum Biserica abandonă Statul liberal, 
» » 

abandonă soartei sale şi partidul creştin, care-şi legase destinul 
de cel al democraţiilor modeme (provocând în mediul înaltelor 
ierarhii vaticane, poate tocmai de aceea, simpatii foarte lâncede 
şi circumspecte). 

Pius XI (1922-1939) readuce în interiorul sferei ecleziastice, 
punând-o sub controlul direct al ierarhiei, întreaga activitate pu¬ 
blică şi politică a catolicilor, activitate a cărei gestiune o reven¬ 
dicase partidul sturzian, sustrăgând-o tocmai ierarhiei. 
Instrumentul prezenţei istorice a Bisericii, figura ei privilegiată, 
deveni astfel Acţiunea Catolică. Ar putea părea o întoarcere la 
poziţiile lui Pius X. In realitate nu este aşa, deoarece cadrul 
istoric s-a schimbat profund. 

In faţa Bisericii, începând din anii douăzeci, nu mai sunt 
Statele de drept, ci Statele totalitare. Cu Statele de drept era 
necesar să se încerce o mediere între sfera religioasă şi sfera 
politică, să se creeze forme intermediare care, stabilindu-se în 
exteriorul ariei ecleziastice, ar fi garantat o prezenţă publică a 
catolicismului, fără să compromită totuşi distincţia între cele 
două sfere, pe care laicitatea Statului le voia separate. 

Raportările totalitare sfârşesc însă prin a anula o atare 
distincţie. Dar o anulează în avantajul Statului, absorbind sfera 
religioasă în sfera civilă şi creând un fel de „confesionalism 
laic“ sau „religiozitate laică", ce pretinde să deţină monopolul 
asupra întregului individ, controlul total al tuturor activităţilor şi 
manifestărilor lui. Statul totalitar se pretinde purtător al unei etici 
proprii, „origine şi sursă a libertăţii, a moralităţii şi a dreptului", 
„normă şi finalitate a oricărui individ, care se unifică şi se 
sublimează în el". Creştinismul se vede astfel ameninţat de un 
antagonist nou şi puternic, „care, nefiind nici religie, nici divi¬ 
nitate, le împrumută caracteristicile pentru a le anula în sine 
însuşi, dacă ar fi cu putinţă, cu siguranţă însă pentru a le absorbi 
şi domina" (XII, 219). 

Conflictul cu Biserica e aspru şi nemijlocit, iar eforturile pe 
care ea le face au toate drept scop nu numai garantarea inde¬ 
pendenţei ei, ci înseşi posibilităţile ei de subzistenţă. Magisteriul 
lui Pius XI se orientează de aceea în diferite direcţii. In primul 
rând, către stăvilirea invaziei Statului şi tutelarea intangibilităţii 
şi dreptului a ceea ce-i este anterior Statului, începând cu celula 
iniţială a societăţii care este familia. Dreptul familiei, mai cu 
seamă în ce priveşte educarea copiilor, e „anterior" celui al 

60 



Statului, afirmă Papa în enciclica Divini illius Magistri din 1929. 
De aceea datoria celui din urmă este „să protejeze şi să încura¬ 
jeze, nu să absoarbă familia şi individul sau să li se substituie 11 
(IV, 854). 

De la microcosmul familial, discursul Papei se dilată nemă¬ 
surat, până la atacul radical asupra întregii concepţii despre viaţă, 
om şi Stat în regimurile totalitare. In 1937, la distanţă de o 
săptămână una de alta, el publică trei enciclice care nu aveau 
alt scop decât de a denunţa, în cel mai puternic şi hotărât mod, 
acele ideologii pe care, încă din 1931, de la enciclica Nori 
abbiamo bisogno,. le definise ca „adevărate statolatrii păgâne 11 
(ibid ., 970). Aceste Irei enciclice sunt: Mit brennender Sorge, 
împotriva nazismului, a cărui teorie, se spune, „perverteşte şi 
falsifică ordinea creată şi impusă de Dumnezeu 11 (ibid., 1068); 
Divini Redemptoris, împotriva comunismului ateu, prin interme¬ 
diul căruia „pentru prima oară în istorie asistăm la o luptă, 
programată cu sânge rece şi pregătită cu grijă, a omului contra 
a tot ce e divin' 1 (ibid., 1092); No es muy conocida, adresată 
episcopilor din Mexic, pentru a-i încuraja să reziste la descreş- 
tinarea în curs din ţara lor. Oricare ar fi judecata care se poate 
emite asupra pontificatului Papei Ratti, nimeni nu poate să nege 
că aceste trei enciclice, mai ales primele două, au reprezentat, 
în negura anilor treizeci şi în ajunul războiului, una dintre cele 
mai nobile şi mai înalte mărturii oferite de conştiinţa umană. 

Dar rebeliunea contra totalitarismului şi a ideologiei lui 
atotcuprinzătoare îl determină pe Pius X să ideologizeze la rân¬ 
dul lui Biserica, atribuindu-i funcţiuni magisteriale directe pe 
plan social. Doctrina socială a Bisericii, expusă în principal în 
enciclica Quadragesimo anno, din 1931, abordează în detaliu o 
serie de probleme concrete, relative la modul de funcţionare a 
Statelor şi a economiilor modeme. Intr-un anumit sens, autori¬ 
tatea papală îşi arogă judecata legitimităţii rânduielii sociale a 
Statelor, reapropriindu-şi funcţii care, o dată cu Leon XIII, fu¬ 
seseră delegate fie partidului creştin, fie, în orice caz, catolicilor 
activi pe plan politic, pe propria lor răspundere. 

Nu este trecut sub tăcere nici faptul că acest interes al 
Bisericii pentru „social" are drept subtext dezinteresul pentru 
„politic". Organizarea concretă a vieţii publice şi întreaga pro¬ 
blematică inerentă libertăţilor, civile şi politice, rămân chestiuni 
irelevante în magisteriul lui Pius XI. Primatul Bisericii asupra 
societăţii, pe care el îl reafirmă, se inspiră dintr-o concepţie 
substanţial teocratică, deşi adaptată momentului istoric, părând a 
privi în trecut mai curând decât a se adresa viitorului. Cheia 
interpretativă a magisteriului său devine, de fapt, ideea stăpânirii 
regale a lui Cristos asupra întregii Creaţii, asupra fiecărui individ 
nu mai puţin decât asupra ansamblului societăţii civile (afirmată 
cu enciclica Quas primas din 1925, care instituie şi sărbătoarea 
lui Cristos rege). Din regalitatea lui Cristos, Biserica derivă 
propriul său drept de a se institui ca purtătoare a unui model 
precis de ordine socială, unic remediu împotriva anarhiei şi 
păgânismului cotropitor. Şi deoarece supremaţia Mântuitorului se 
extinde asupra tuturor oamenilor, nu numai asupra creştinilor sau 
catolicilor, ordinea inspirată din creştinătate se poate lărgi până 
la a cuprinde întreaga comunitate organizată. 

Gândirea lui Pius XI a fost, fără îndoială, condiţionată de 
situaţia cu totul particulară din Europa, din perioada interbelică. 
Preponderenţa regimurilor totalitare lăsa prea puţin loc medierilor 
şi distincţiilor. Dar trebuie să spunem că soluţia sa conducea cu 
uşurinţă şi la negarea laicităţii politicii şi Statului, la refuzul 
Statului privit ca loc de confruntare între partide şi ideologii 
diferite. Mult râvnita ordine social-creştină avea periculoase si¬ 
militudini, chiar dacă de sens opus, cu regimurile cărora li se 
opunea. 

Fără să vrea, poate, Pius XI a plătit un puternic tribut epocii 
în care a trăit. Căci dacă a intuit înlr-adevăr rădăcinile profund 
anticreştine ale totalitarismului, poate că nu a înţeles cu tot atâta 
claritate că opoziţia catolicilor trebuia să se plaseze pe terenul 
libertăţii şi nu pe acela al contrapunerii regimurilor creştine celor 
anticreştine. Ideea sa de doctrină socială, trecând peste chestiunea 
primară a libertăţilor politice şi civile, inversa termenii istorici 
ai problemei, recreând tardive nostalgii teocratice, depăşite deja, 

în fond, de gândirea lui Leon XIII, şi în orice caz definitiv 
îngropate de experienţa sturziană. Şi, de fapt, spre confirmarea 
acestei posibilităţi de echivoc, nu au lipsit iluziile, în anii ’20 şi 
’30, în privinţa unui presupus caracter creştin al regimurilor de 
dreapta, autoritare şi neliberale, dar care, într-o oarecare măsură, 
păreau să se inspire din doctrina socială a Bisericii, şi care au 
înflorit ici şi colo în Europa: în Portugalia, în Austria, în Polonia, 
în Spania. In această privinţă, apare foarte la obiect comentariul 
lui Sturzo (scris în 1939): „în această iluzie a Statului catolic 
(sau creştin), este de fapt o viziune inexactă a istoriei; aceasta 
nu este reversibilă; procesul istoric, în pofida involuţiilor, merge 
mereu înainte. O experienţă urmează alteia, şi fiecare e unică, 
are propriul ei caracter. Statul creştin din secolul XX nu ar putea 
fi nici cel corporativ din Evul Mediu, nici cel confesional al 
Reformei şi Contareformei, nici uniunea tronului cu altarul, ca¬ 
racteristică Restauraţiei. Astăzi, avem dictaturile totalitare, sau 
democraţiile de tip liberal, sau formele intermediare şi echivoce 
care sfârşesc prin a fi mai curând nişte guverne instabile şi 
arbitrare sau demagogii tranzitorii şi anarhoide. Biserica nu are 
de ales, pentru că nu este de competenţa ei alegerea tipului 
politic al Statului, dar ea nu se poate confunda cu Statul totalitar 
numai pentru că în el guvernanţii sunt catolici (precum Franco 
sau Salazar, iar mai înainte Dollfuss şi Schusnigg), fără să-şi 
asume responsabilitatea oprimării populaţiei disidente, nu numai 
în numele guvernului totalitar, ci şi în numele religiei pe care 
guvernul totalitar şi-o apropriază. Acest pericol este astăzi cu 
atât mai mare cu cât e mai largă zona populaţiei care nu practică 
nici o religie, cu excepţia celor ce urmează alte culte. Mai mult 
decât atât: orice totalitarism se bazează pe anumite elemente 
mistice (rasă, clasă, imperiu, naţionalitate şi altele aidoma); nu 
ar putea exista nimic mai periculos decât un totalitarism care 
s-ar baza pe catolicism sau care ar uni catolicismul cu propriul 
său mit mundan“ (XII, 233-4). 

Deşi înlănţuită şi limitată de epoca de excepţie în care se 
dezvoltă, învăţătura lui Pius XI dă impresia că ar fi făcut nu 
progrese, ci regrese în înţelegerea Statului modem de către partea 

catolică. Această impresie este confirmată de felul în care el se 
foloseşte de concordate. 


Concordatele 

Pentru a rezolva problema convieţuirii Bisericii cu Statele, 
Pius XI a recurs, într-adevăr, cu o frecvenţă nemaiîntâlnită, la 
instrumentul concordatului. Inlr-un anume sens, concordatul era 
o cale impusă de circumstanţele istorice şi de caracteristicile 
politice ale vremii. Constrângerea guvernelor la un acord bilate¬ 
ral cu valoare de lege putea fi efectiv singurul mod de a se 
asigura împotriva arbitrariului şi a posibilelor încălcări ale legii 
de către dictaturi, admiţând, fireşte, fără a avea certitudinea, că 
dictaturile ar fi respectat apoi pactul semnat. 

Dar concordatele sunt cu mult mai mult decât un instrument 
folositor în cazuri excepţionale. O cercetare atentă a modului în 
care s-a folosit de ele Sfântul Scaun în ultimele două secole ne 
permite în realitate să verificăm gradul său de acceptare sau de 
neacceptare a Statului laic şi a metodei libertăţii care îl fondează 
în mod normal. Fireşte că instituţia concordatului are o istorie 
foarte veche (după mai multe păreri, primul a fost cel stipulat 
la Worms în 1122 de papa Callistus II şi împăratul Henric al 
V-lea). Pentru scopul discursului nostru însă sunt interesante doar 
concordatele posterioare Revoluţiei franceze, pornind de la cel 
napoleonian din 1801. 

Concordatele cu Statele confesionale prerevoluţionare aveau 
mai ales scopul de a stăvili intruziunea principilor în bisericile 
naţionale, salvându-le pe cât era posibil legăturile şi dependenţa 
în raport cu Sfântul Scaun Apostolic. Erau un instrument emi¬ 
namente defensiv al libertăţii şi autonomiei Bisericii. Dimpotrivă, 
concordatele postrevoluţionare devin un instaiment mult mai 
elastic şi flexibil. Pot să se limiteze şi ele doar la un conţinut 
defensiv. Aşa cum am văzut la începutul acestui studiu, acesta 
este cazul concordatului napoleonian, care nu mergea dincolo de 

64 



simpla restabilire a ierarhiei episcopale şi a subdiviziunii terito¬ 
riale a Bisericii transalpine, prin reconstituirea diocezelor. 

Dar concordatele pot să fie şi mult mai mult. Pot deveni 
un instrument ofensiv, ca să zicem aşa, tinzând să reconfesiona- 
lizeze Statul laic sau să-i oprească, pe cât se poate, procesul de 
laicizare. Biserica, deci, nu renunţă, în plină epocă liberală, să 
reintre în posesia acelor privilegii şi prerogative civile pe care 
guvernanţii sunt dispuşi să i le conceadă. Aş spune că analiza 
concordatelor, a utilizării pe care le-o dă Sfântul Scaun, demon¬ 
strează, mai bine decât orice discurs fondat pe documente ab¬ 
stracte şi teoretice, cum până la Pius DC şi chiar după aceea, 
teza, şi nu ipoteza, a fost adevăratul motiv inspirator al raportului 
dintre Biserică şi Stat. 

Pentru această atitudine sunt tipice două concordate stipulate 
de Pius IX: cel din 1862 cu republica din Ecuador, şi cel din 
1855 cu Austria. Concordatul cu Ecuadorul, încheiat în timpul 
dictaturii lui Garda Moreno, catolic fervent, este cu siguranţă 
cel mai favorabil dintre cele pe care Biserica le-a semnat cu 
Statele modeme. Practic, Statul s-a vândut pe nimica toată Bi¬ 
sericii. Cultul catolic devenea singurul permis (art. 1); învăţă¬ 
mântul universitar trebuia să fie „întru totul conform doctrinei 
religiei catolice", iar indexul cărţilor interzise de Biserică căpăta 
valoare de lege (art. 3); învăţătorii nu puteau preda la cursul 
elementar fără aprobarea ecleziastică (art. 4); Statul se angaja 
„să dea tot concursul episcopilor", când aceştia „trebuiau să se 
opună oamenilor nelegiuiţi, care încercau să pervertească sufle¬ 
tele credincioşilor şi să le corupă moravurile" (art. 6); procesele 
matrimoniale erau de competenţa exclusivă a tribunalelor ecle¬ 
ziastice (art. 8; pentru textul complet al concordatului, cf. I, 
306-314). Constituţia care i-a urmat în 1869 a încoronat opera 
confesionalizării Ecuadorului, recunoscând numai catolicilor 
drepturi civile şi politice. 

Mai puţin brutal, dar la fel de neliberal a fost concordatul 
cu Austria. Dreptul canonic dobândea valoare de lege statală, iar 
procesele matrimoniale erau de competenţa Bisericii; în anumite 
cazuri, Statul se angaja să acţioneze ca braţ secular al Bisericii: 

mai ales pentru a împiedica difuzarea cărţilor periculoase şi 
pentru a pedepsi ofensele aduse religiei catolice; şcolile erau 
supuse controlului ecleziastic, iar profesorii şcolilor secundare 
trebuiau să fie catolici. 

Cum era de prevăzut, victoria Bisericii fu o victorie ca a lui 
Pirus. Cele două concordate avură o viaţă destul de scurtă. Cel 
ecuadorian dură cât dictatura lui Moreno, care fu asasinat în 
1875, probabil de mâna masonilor. în mod firesc, îi urmă o reac¬ 
ţie anticlericală (şi într-o anumită tradiţie catolică, foarte mioapă, 
Moreno rămase ca o specie de erou catolic al timpurilor moder¬ 
ne). Concordatul cu Austria nu rezistă nici el mai mult şi fu 
denunţat de guvernul acestei ţări după proclamarea infailibilităţii 
pontificale care, după spusele Austriei, alterase raportul între părţi, 
în ambele cazuri era vorba, după cum observa în mod just Mar- 
tina, despre ,,o tentativă în substanţă inutilă de a împinge cursul 
istoriei în altă direcţie" {La Chiesa nell'etâ di liberalismo, loc. 
cit., p. 123). Aş spune mai mult: existenţa acestor concordate este 
simptomul, (şi dovada) refuzului net, din partea Bisericii secolu¬ 
lui al XlX-lea, al laicităţii Statului modem. 

De la moartea lui Pius IX până la războiul mondial, tendinţa 
concord atară a suferit o stăvilire. Guvernele vremii au avut de 
fapt tendinţe prevalent anticlericale (în Germania, cu Kultur- 
kampf, la începutul guvernului lui Bismarck), sau hotărât sepa¬ 
ratiste (ca în Franţa, în timpul celei de-a treia Republici, când a 
fost votată faimoasa lege a separării Bisericii de Stat, la 9 
decembrie 1905, lege care abroga concordatul napoleonian şi 
priva Biserica de orice fel de tutelă legală; şi ar trebui de 
asemenea să însemne ceva faptul că Biserica franceză, îritr-o 
situaţie de obiectivă slăbiciune, care o expunea şi la posibile 
vexaţiuni din partea Statului - deşi ele nu au avut loc -, a 
cunoscut una dintre perioadele ei cele mai fericite). Dar mai 
trebuie să spunem că atenţia cu totul nouă a lui Leon XIII pentru 
situaţia istorică, evaluările lui privind Statul modem, mult mâi 
flexibile şi mai nuanţate, conduceau la privilegierea altor instru¬ 
mente de prezenţă pentru catolici şi Biserica însăşi: mişcarea 

catolică şi partidele creştine care derivă din ea se acordau mult 
mai bine cu vederile sale decât instrumentul concordatar. 

Dar concordatul ajunge la apogeu cu Pius XI, care îşi face 
de fapt din el pivotul politicii sale în raporturile dintre Biserică 
şi Stat. Fără îndoială, el era, după cum am văzut, forţat să ducă 
o asemenea politică de prezenţa regimurilor autoritare şi totali¬ 
tare, ale căror abuzuri putea spera să le îngrădească numai prin 
acorduri solemne de drept internaţional. Ceea ce sunt tocmai 
concordatele. Dar trebuie să mai spunem că era înclinat în mod 
firesc către această politică şi de concepţia sa asupra Bisericii ca 
„societate perfectă 11 , care derivă din regalitatea lui Cristos pro¬ 
priul ei drept nu numai de a instrui, ci şi de a conduce şi a 
dirija popoarele. De fapt, concordatul nu serveşte numai la ga¬ 
rantarea unei libertas Ecclesiae, ci chiar, acolo unde şi când este 
cu putinţă, la a introduce în organizarea internă a Statului acele 
note confesionale care pot folosi cumva la catolicizarea institu¬ 
ţiilor. Modelul din care pare să se inspire Pius XI nu este totuşi 
concordatul napoleonian (concordat defensiv), ci acela ecuado- 
rian şi austriac (concordatul ofensiv). 

întreaga strategie a Papei Ratti se explică si se înţelege mai 
bine în lumina celor două premise care, după toate aparenţele, 
au guvemat-o şi au fondat-o. Prima constă într-o obiectivă sub¬ 
estimare (era cât pe ce să spun nerecunoaştere) a importanţei 
Statului de drept şi a normelor liberale care trebuie să-l fondeze. 
De aceea el nu are scrupule să încheie acorduri cu dictaturile, 
doar pentru a garanta Bisericii acele libertăţi care, în aceeaşi 
epocă, sunt negate pe plan civil şi politic (şi de care au fost 
privaţi chiar catolicii înşişi, organizaţi politic). A doua premisă 
constă într-o încredere excesivă în importanţa şi eficienţa normei 
juridice, căreia pare să-i încredinţeze o mare parte a speranţelor 
sale de renaştere a catolicismului, preferând-o liberei însufleţiri 
spirituale. 

Prima premisă este confirmată de două dintre afirmaţiile 
sale. în enciclica Dilectissima nobis (din 1933) el scrie: „Este 
un fapt cunoscut de toţi că Biserica catolică, care nu e în nici 
un fel legată de o fonnă de guvernământ mai mult decât de o 

alta, câtă vreme ele respectă drepturile lui Dumnezeu şi ale 
conştiinţei creştine, nu întâmpină nici o dificultate în a se acorda 
cu diferitele instituţii civile, fie monarhice, fie republicane, aris¬ 
tocratice sau democratice 1 * (IV, 1014). Din această afirmaţie pare 
că se poate deduce că indiferenţa Bisericii pentru formele de 
guvernământ nu este numai de natură tactică, ci este de natură 
strategică (sau, mai rău, morală). „Drepturile lui Dumnezeu şi 
ale conştiinţei creştine** sunt singurele care contează; drepturile 
civile şi politice contează mult mai puţin (sau nu contează deloc). 
Infima lui consideraţie pentru Statul de drept este confirmată de 
pasajul central din faimosul discurs către profesorii Universităţii 
Catolice din Milano, din 13 februarie 1929, imediat după con¬ 
cordatul cu Italia (discursul care, printr-o interpretare superficială 
şi răstălmăcită, a intrat în istorie pentru calificarea de „om al 
Providenţei*.* atribuită lui Mussolini, însă care, inserată în context, 
nu e nimic mai mult decât o expresie retorică). Papa spuse cu 
acea ocazie: „Şi poate că trebuia un om ca acela pe care 
Providenţa ni l-a scos în cale; un om care să nu aibă preocupările 
şcolii liberale, pentru ai cărei adepţi toate acele legi, toate acele 
ordine, sau mai curând dezordine, toate acele legi, spuneam, şi 
toate acele regulamente erau tot atâtea fetişuri şi, ca şi fetişurile, 
cu atât mai intangibile şi venerabile, cu cât erau mai urâte şi 
mai strâmbe.** Această interpretare a legii ca fetiş şi dezordine 
îmi pare să spună mult despre incapacitatea Bisericii lui Pius XI 
de a se adapta la exigenţele emergente. 

Cea de-a doua premisă e confirmată de satisfacţia pe care 
i-a procurat-o concordatul cu Italia (cel mai bun, după părerea 
sa, din câte încheiase; şi încheiase cu Lituania, Letonia, Româ¬ 
nia, Iugoslavia, Polonia, Austria, Cehoslovacia şi cu mai multe 
state germane, în afară de Reich). Şi tocmai concordatul italian 
reflectă cel mai clar tentativa de a confesionaliza cu orice chip 
instituţiile, de a da o consacrare civilă normei religioase. De 
exemplu, cu articolul 34, care recunoaşte valabilitate civilă că¬ 
sătoriei religioase; sau cu articolul 36, în care se spune că „Italia 
consideră fundament şi încunare a instrucţiunii publice învăţătura 
doctrinei creştine, în forma primită din tradiţia catolică**; sau cu 

articolele 13 şi 14, care permit asistenţa religioasă a forţelor 
armate numai după ritul catolic. Nu lipsesc nici norme deschis 
neliberale (ca aceea prevăzută de art. 5) sau care, în orice caz, 
lezează egalitatea cetăţenilor (ca art. 8). In mai sus menţionatul 
discurs din 13 februarie. Papa a preamărit victoria obţinută, 
spunând că acest concordat era „printre cele mai bune care s-au 
încheiat până acum“; şi adaugă: „Credem, cu profundă satisfac¬ 
ţie, că am redat prin aceasta pe Dumnezeu Italiei şi Italia lui 
Dumnezeu. 1 * 

Concordatul italian puse capăt supărătoarei Chestiuni roma¬ 
ne. Acesta e, fără îndoială, cel mai mare merit al său. Dacă, în 
afară de aceasta, a avut sau nu puterea de a-1 restitui pe Dum¬ 
nezeu Italiei şi Italia lui Dumnezeu, e o judecată pe care numai 
timpul ar fi putut-o verifica. Rămâne oricum justificată impresia 
că până la sfârşitul întregului pontificat al lui Pius XI raportul 
între catolicism şi democraţie, între catolicism şi lumea modernă, 
a rămas nesigur şi neclar. Apariţia pe scena politică a fenome¬ 
nului totalitar a întârziat un proces de maturizare şi diferenţiere 
care începuse deja, după sfârşitul primului război mondial, mai 
cu seamă graţie naşterii popularismului sturzian. Instrumentul 
concordator a folosit desigur ca tampon în situaţii extreme, dar 
a servit şi la redeşteptarea unor iluzii temporaliste, punând iarăşi 
problema raporturilor dintre Biserică şi Stat în scheme juridice 
şi formale care riscau să îi comprime dimensiunea istorică şi 
evoluţia necesară. 


Cotitura definitivi a lui Pius XII şi vremurile noi 

Artizanul schimbării este Pius XII. Puţini dintre Papii mo¬ 
derni au fost obiectul unor sentimente atât de contrastante. Ri¬ 
dicat în slăvi în timpul vieţii, în forme probabil excesive, el a 
rămas, după moarte, victima unui complot al tăcerii, care pare 
că nu s-a sfârşit încă. In confruntările sale continuă să prevaleze 
forme de abordare sentimentale şi emotive, care mai fac şi acum 

problematică o reală încadrare istorică a personajului. Şi în 
această alternanţă de lumini şi umbre, de nostalgii şi repulsii, 
ceea ce rămâne necunoscut, sau răstălmăcit, sau prea puţin cu¬ 
noscut, este tocmtii învăţătura sa, care e una dintre cele mai 
organice, complexe şi realmente inovatoare pe care le-a produs 
Scaunul Apostolic. 

Limitându-ne la subiectul nostru, vom observa că tocmai cu 
Pius XII se încheie seculara şi frământata apropiere a Bisericii 
de Statul modem. Cad toate restricţiile, subînţelesurile, neîncre¬ 
derea care făcuseră problematică relaţia dintre ele până în epoca 
predecesorului său. încetează mai ales acea înstrăinare de fond 
a Bisericii faţă de comunitatea politică şi formele ei de organi¬ 
zare, care pusese nu puţini catolici în situaţia jenantă a celui ce 
se simte divizat şi sfâşiat. Acceptarea deplină a celor două 
societăţi, civilă şi religioasă, ca realităţi distincte face astfel ca 
intervenţiile lui Pius XII să piardă orice formă de schematism 
doctrinar şi să dobândească tonul, mai puţin peremptoriu, al unei 
pedagogii morale, care ştie că trebuie să se adreseze conştiinţelor 
mai mult decât instituţiilor. Iar referinţele sale, chiar frecvente, 
la organizarea statală, apar într-un context care respectă întot¬ 
deauna autonomia şi laicitatea puterii politice. 

Astfel el renunţă să mai insiste asupra doctrinei sociale şi 
priveşte mai curând la formele rânduielii politice şi instituţionale 
a Statelor, indicând punctele care o pot face echitabilă, dreaptă, 
tolerabilă, viabilă pentru toţi cetăţenii, independent de credinţa 
lor religioasă. 

Persoana umană, văzută ca purtătoare a drepturilor absolute 
şi inalienabile, devine centrală în doctrina sa. Mesajul radiodi¬ 
fuzat de Crăciun, din 24 decembrie 1942, în plină catastrofă a 
războiului, este în întregime axat pe această temă. 

Pius XII modifică optica predecesorilor săi într-un punct 
fundamental, atunci când afirmă că ordinea naţională şi inter¬ 
naţională trebuie să fie umană înainte de a fi creştină şi că nici 
măcar creştină nu poate fi acolo unde nu sunt respectate toate 
drepturile individului. Am văzut cum Pius XI se declarase indi¬ 
ferent la formele de guvernământ, „câtă vreme ele respectă 

drepturile Iui Dumnezeu şi ale conştiinţei creştine". Ei bine, 
într-o alocuţiune la Corpul Cardinalilor Bisericii Catolice din 14 
februarie 1949, Pius XII repetă aceeaşi frază, aproape cu aceleaşi 
cuvinte, dar cu un adaos extrem de semnificativ: Biserica „ad¬ 
mite orice formă de guvernământ - spunea el -, cu condiţia să 
nu contrazică drepturile divine şi umane" (II, 565). Această 
referire la drepturile umane face ca libertas Ecclesiae să devină 
totuna cu libertatea omului, să piardă acel sens de distincţie şi 
privilegiu care o făcea puţin prea aspră şi poate inacceptabilă 
pentru un necredincios, în cuvintele Papei Concilierii. 

In doctrina lui Pius XII, omul este o fiinţă indivizibilă, ale 
cărei libertăţi şi drepturi fie rezistă toate împreună, fie cad toate 
împreună. De. aici, insistenţa sa continuă asupra necesităţii unei 
legislaţii drepte şi sigure, asupra forţei dreptului, ca bastion în 
faţa forţei. Puţin câte puţin, Papa devine astfel avocatul omului, 
fără alte adjective şi fără limitări, indicând un dram pe care îl 
vor urma toţi succesorii săi. 

In acest cadru general, acceptarea democraţiei vine de la 
sine, ca unică formă de guvernământ pe măsura omului. Recu¬ 
noaşterea care pune capăt atâtor neînţelegeri apare în cursul 
mesajului radio de Crăciun din 1944: „In epoca noastră, în care 
activitatea Statului este atât de vastă şi decisivă, forma demo¬ 
cratică de guvernământ apare multora ca un postulat natural, 
impus de raţiunea însăşi"; şi, adaugă el, a cere o mai mare 
democraţie „nu poate avea o altă semnificaţie decât aceea de a 
pune cetăţeanul tot mai mult în situaţia de a avea propria sa 
opinie personală, şi de a şi-o exprima şi a o valorifica spre binele 
public" (I, 581). Dar democraţia e văzută ca realitate a poporului, 
adică a unor indivizi conştienţi „de propria lor responsabilitate 
şi de propriile lor convingeri", nu ca realitate de masă, care „este 
inamicul capital al adevăratei democraţii şi al idealului său de 
libertate şi de egalitate" ( ibid ., 581-2). 

Recunoaşterea democraţiei, care implica recunoaşterea laici- 
tăţii şi a autonomiei Statului ca realitate ontologic şi juridic 
diferită de Biserică, este însoţită de o reflecţie asupra Bisericii 

profund inovatoare şi ea în raport cu învăţătura precedenţilor 
pontifi. 

Admiterea înstrăinării reciproce a Bisericii şi a Statului, care 
pune definitiv capăt nostalgiei creştinătăţii prezente încă indirect 
în învăţătura lui Pius XI, obligă de fapt la o regândire nu numai 
a Statului, ci şi a întregii naturi a Bisericii. La aceasta se referă 
enciclica Mystici Corporis (din 1943), în care reafirmarea naturii 
asociative şi juridice a Bisericii, constituite şi formate ierarhic, 
este însoţită totuşi de o judecată foarte originală asupra tuturor 
acelor elemente harismatice şi mistice, interioare şi spirituale, 
care fac din ea o comunitate de credinţă şi de mântuire călătorind 
prin istorie. Şi de fapt această enciclică, mai mult decât s-ar 
spune, este la baza reînnoirii ecleziologice postconciliare. 

In concepţia lui Pius XII este implicit sfârşitul schemei 
gelasiene, ca o categorie interpretativă a raporturilor Biserică- 
Stat. Şi este implicit chiar sfârşitul partidelor creştine sau de 
inspiraţie creştină, fie înţelese ca formă istorică a Bisericii (Leon 
XIII), fie ca purtătoare a unei specificităţi politice a creş¬ 
tinismului (Sturzo). E drept că tocmai după al doilea război 
mondial, în plin pontificat al lui Pius XII, a avut loc o orgolioasă 
renaştere a acestor partide, după cum adevărat este că adesea ele 
păreau să acţioneze din însărcinarea Bisericii. Dar legătura cu 
Biserica, acolo unde există, este de natură mai mult pragmatică 
decât formală şi, în orice caz, de aşa natură încât nu poate 
influenţa, în pofida aparenţelor, un proces de separare ireversibil. 
Aşa cum remarcă Baget Bozzo, ele nu mai sunt acum decât o 
„formă de putere politică' 1 (V, 39). Poate nu numai din motive 
personale, după al doilea război mondial, Sturzo îşi pierde inte¬ 
resul pentru soarta Democraţiei Creştine. 

Demnitatea şi autonomia Statului impun forme de prezenţă 
care nu mai trec prin blocul catolic, ci printr-o participare con¬ 
ştientă, liberă şi responsabilă a cetăţenilor la gestiunea intereselor 
obşteşti. „Demnitatea omului este demnitatea imaginii lui Dum¬ 
nezeu - spune Pius XII în mesajul radiofonic de Crăciun din 
1944 -, demnitatea Statului este demnitatea comunităţii morale 
voite de Dumnezeu, demnitatea autorităţii politice este demnita- 

tea participării sale la autoritatea voită de Dumnezeu" (II, 481). 
Există o ordine morală, al cărei interpret şi custode este puterea 
statală, „şi prima datorie a unei învăţături catolice este să risi¬ 
pească erorile care, dezlegând puterea din legăturile ei esenţiale 
de dependenţă faţă de Dumnezeu, tind să distrugă raportul emi¬ 
namente moral care o uneşte cu viaţa individuală şi socială" 
(ibid., 646). 

Discursul nu mai pune problema legitimităţii puterii, nici a 
utilizării ei în scopuri defensive, pentru realizarea în societate a 
unei ordini creştine. O dată acceptată autonomia momentului 
politic, discursul se întoarce către ambiguitatea puterii pe care 
politicul o realizează şi care se poate rezolva în favoarea omului 
sau împotriva lui, în clipa când se recunoaşte sau se neagă 
dependenţa de o ordine morală superioară şi anterioară. „Dintr-o 
perspectivă mai vastă - adaugă Pius XII -, o criză a puterii e 
o criză a civismului, adică, în ultimă analiză, o criză a omului" 
(ibid., 647). In această perspectivă, datoria Bisericii (şi a catoli¬ 
cilor), funcţia lor istorică nu mai este cea a unei realităţi separate, 
care dictează norme tehnice sau caută privilegii, ci a unei co¬ 
munităţi de credinţă care, în faţa „acelei gigantice maşini admi¬ 
nistrative", cum e pe cale să devină Statul, în faţa riscului 
„depersonalizării" ce-1 „cufundă în stare de angoasă pe omul 
modem" (ibid., 638-9), veghează asupra demnităţii şi libertăţii 
omului, asupra respectului naturii sale morale. 

Suntem, de acum înainte, într-o optică de împăcare, în care 
însăşi dualitatea Biserică-Stat apare ca inadecvată faţă de impli¬ 
caţiile renăscândei dialectici a istoriei şi eschatologiei. 



CONCLUZIE 


R aportul cu Statul este o problemă fundamentală în 
gândirea creştină. Conştiinţa milenaristă vibrantă a 
comunităţilor creştine primitive poartă cu sine teza ireductibili¬ 
tăţii creştinismului la lume. Este teza pe care o găsim enunţată 
de Tertulian, în două dintre cele mai singulare pasaje din Apo¬ 
logetica: „încă din vremea lui Tiberius, Cezarii ar fi crezut în 
Cristos, dacă Cezarii nu ar fi fost necesari lumii şi dacă un 
creştin ar fi putut să fie Cezar“ (21, 24), iar celălalt: „Nimic nu 
ne e mai străin decât Statul. Noi recunoaştem o singură repu¬ 
blică: lumea“ (38, 3). Această direcţie de gândire, care i-a făcut 
pe Părinţii Bisericii să înţeleagă puterea ca fruct al păcatului 
originar, culminează în teoria augustiniană a celor două cetăţi - 
cetatea lui Dumnezeu şi cetatea terestră -, inextricabil unite, dar 
şi în conflict iremediabil, până la eschatologia finală, care le va 
separa pentru totdeauna cetăţenii, răsplătindu-i pe unii şi con- 
damnându-i pe ceilalţi. 

Evul Mediu rezolvă antiteza aducând Statul în interiorul 
ordinii creştine şi punându-1, în anumite privinţe, sub tutela 
directă a Bisericii, chiar dacă nu era decât administrat de ea. In 
codificarea pe care a dat-o Bonifacius VIII, este Iriumful schemei 
gelasiene, în antiteză cu cea augustiniană. Una dintre consecinţe 
a fost excesiva mundanizare a Bisericii, împotriva căreia a reac¬ 
ţionat Reforma luterană. 

Reforma a rupt unitatea creştinătăţii şi a provocat naşterea 
Statului confesional. Unindu-se cu absolutismul, acesta acapară 
întreaga putere, inclusiv cea ecleziastică, lăsând Bisericii numai 
puterea spirituală, guvernarea conştiinţelor. 

Teoriile dreptului natural şi cele raţionaliste au emancipat 
Statul din lanţurile confesionalismului şi de sub tutela morală. 
Imediat după Revoluţia franceză, Statul se prezintă ca entitate 
autonomă şi independentă, pe deplin stăpână pe sine. Dar, dintr-o 
simplă entitate negativă, custode al libertăţii tuturor, aşa cum se 
prezenta în concepţia liberală clasică, el tinde să se transforme 
în entitate pozitivă, producătoare de valori şi purtătoare a unei 
etici proprii. Statul evoluează în mod fatal către forme totaliza¬ 
toare, fie în versiunea poliţienească şi brutală a regimurilor to¬ 
talitare, fie în forma, mai acceptabilă dar nu mai puţin insidioasă, 
a Statului birocratic şi administrativ. Apare prin urmare din nou 
ideea opoziţiei conştiinţei creştine faţă de Statul modem. Cu atât 
mai mult cu cât, dacă e adevărat că puterea este, prin natura sa, 
unificatoare şi tinde să fie concepută monist, Statul laic, aşa cum 
se dezvoltă astăzi, pare să realizeze la maximum această tendinţă; 
nu numai prin cantitatea de funcţii, şi deci de putere, pe care 
şi-a apropriat-o, ci mai ales prin strădania sa de a resorbi supra¬ 
naturalul în natural. 

In faţa acestei noi realităţi, Biserica a stat multă vreme 
nehotărâtă, poate insuficient conştientă de noutatea problemei. 
„Marele refuz" îndărătul căruia se va refugia până la Pius IX 
se datorează unei nostalgii necritice a trecutului mai mult decât 
unei evaluări autentice a prezentului. Cotitura se petrece o dată 
cu Leon XIII. Progresul mişcării catolice comportă adecvarea la 
caracterul pluralist al societăţii. Dar este încă o adecvare tactică 
mai mult decât strategică. Doctrina socială a Bisericii, pe care 
mişcarea catolică o interpretează sub controlul ierarhiei, implică 
de fapt ideea (şi iluzia) readucerii societăţii şi a Statului laic 
într-o fomiă oarecare de ordine creştină. Pasul decisiv îl face 
Sturzo, când concepe partidul creştin ca pe un agregat aparţinând 
mai curând societăţii politice decât celei religioase, autonom în 
raport cu ierarhia şi purtător al unui program politic precis şi 

75 



definit, care tinde să se configureze ca o adevărată teorie proprie 
a Statului. Autonomia şi laicitatea „politicului", cucerite atât de 
trudnic, se pierd imediat din nou, din cauza crizei regimurilor 
liberale. Pius XI readuce totul sub controlul ierarhic şi se întoarce 
la ideea unei doctrine sociale direct promovate de Biserică. 
Insistenţa asupra instrumentului concordatar accentuează impre¬ 
sia unei Biserici izolate şi privilegiate, indiferentă nu numai la 
momentul politic, ci şi la drepturile şi libertăţile conexe acestuia. 

Pius XII răstoarnă definitiv situaţia, consfinţind nu numai 
autonomia şi laicitatea politicii, ci şi autonomia şi laicitatea 
Statului. Biserica renunţă să le ipotecheze pe una sau pe celălalt, 
revendicându-şi in primul rând o supremă funcţie formatoare 
asupra omului şi nu asupra orânduirilor, pentru a „modela şi 
perfecţiona în el asemănarea divină" (II, 522). Renaşte în acest 
fel, după cum s-a scris, antica schemă augustiniană (cf. V, 37- 
40), o dată ce scopul eschatologic nu mai trece prin instituţii, 
ci prin conştiinţele oamenilor, care devin, împreună cu Biserica, 
semnul unei civitas Dei în progres. 

Această perspectivă implică depăşirea, cel puţin în linie 
teoretică, atât a partidelor creştine, cât şi a concordatelor. Căci 
ambele forme trimit de fapt la o Biserică înţeleasă ca realitate 
separată politic (partide creştine) sau privilegiată (concordate), în 
vreme ce Biserica lui Pius XII se deschide deja către o solida¬ 
ritate cu omul, acea solidaritate pe care Conciliul o va sancţiona 
în mod definitiv. 

Rămâne deschisă şi încă nerezolvată problema formelor în 
care Biserica şi creştinii îşi vor realiza în viitor prezenţa lor 
istorică. însăşi renunţarea „la privilegiile oferite de autoritatea 
civilă", despre care vorbeşte Conciliul (Gaudium el spes, n. 76) 
referitor la Biserică, nu pare să fi găsit încă o punere în act 
adecvată a instrumentelor şi a mentalităţii. Dar, în faţa invaziei 
totalizatoare (sau de-a dreptul totalitare) a Statului de astăzi, pare 
să se manifeste o fundamentală vocaţie non-politică a Bisericii, 
tot mai solidară cu conştiinţa umană, oriunde aceasta încearcă 
să-şi refacă hotarele de libertate şi autonomie pentru a rezista 
atingerii drepturilor, violării moralei, ocultării religiei. 

NOTĂ BIBLIOGRAFICĂ 

Indicaţiile care urmează nu au alt scop decât acela de a oferi 
o orientare generală cititorului care ar vrea să aprofundeze vreuna 
dintre temele tratate. Ca sursă pentru învăţăturile pontificale, va 
trebui să se recurgă, pe lângă colecţia cotidianului L’ Osservatore 
Romano şi a bilunarului La Civiltă cattolica, la Acta Sanctae Sedis 
(Actele Sfântului Scaun) (începând din 1904, publicaţia oficială a 
Sfântului Scaun), care în 1909 îşi schimbă titlul în Acta Apostolicae 
Sedis (Actele Scaunului Apostolic)-, să se ţină seama între altele de 
Enchiridion Symbolorum, definitionum et declarationum de rebus 
fidei et morum (Manual de simboluri, definiţii şi declaraţii în 
problemele ciedinţei şi ale moralei) de H. DENZINGER - A. 
SCHONMETZER, Freiburg, 1965, ed. 23, care conţine extrase de 
documente doctrinale, cu indici ampli de materie. 

Pentru perioada pe care am luat-o în consideraţie, există două 
sinteze foarte bune în S. TRAMONTIN, Un secolo di storia della 
Chiesa. Da Leone XIII al Concilio Vaticano II (Un Secol din istoria 
Bisericii. De la Leon XIII la Conciliul Vatican II), Studium, Roma, 
1980, 2 voi., şi în G. MARTIN A, La Chiesa nell’ etă della Riforma, 
dell’Assolutismo, del Liberalismo, del Totalitarismo (Biserica în 
epoca Reformei, a absolutismului, a liberalismului, a totalitarismu¬ 
lui), Morcelliana, Brescia, 1978, 4 voi. A se vedea şi La Chiesa 
in Italia negii ultimi trent’anni (Biserica în Italia în ultimii treizeci 
de ani), Studium, Roma, 1977, de acelaşi G. MARTINA. Util, chiar 
dacă nu întotdeauna un critic pătrunzător, E.E.Y. HALES, La Chie¬ 
sa cattolica nel mondo contemporaneo (Biserica catolică în lumea 
contemporană), Edizioni Paoline, Roma, 1961. Intr-o panoramă mai 
vastă, care cuprinde întreaga istorie a Bisericii, se situează pe lângă 
acestea şi Storia della Chiesa (Istoria Bisericii), sub direcţia lui H. 

JEDIN, tradusă în italiană la Editura Jaca Book în 10 volume, şi 
Nuova Storia della Chiesa (Noua istorie a Bisericii), sub direcţia 
lui R. AUBERT, tradusă în italiană la Editura Marietli în 5 volume. 
Sursă de inepuizabile sugestii, poate nu cu totul străină de elabo¬ 
rarea propriului nostru punct de vedere, este foarte personala Storia 
del Cristianesimo (Istoria creştinismului) de E. BUONAIUTI, în 3 
volume, Dall’Oglio, Milano, 1960, care intitulează în mod semni¬ 
ficativ partea a doua a volumului III, relativă la perioada dintre 
Pius IX si Pius XI, Fuori del cristianesimo (In afara creş¬ 
tinismului). 

Cu directă referire la tema noastră este clasica Chiesa e Stato 
in Italia negii ultimi cento anni (Biserica şi Statul în Italia în ultimii 
o sută de ani), de A.C. JEMOLO, Einaudi, Torino, 1975 4 (a fost 
publicată, la aceeaşi editură, o ediţie redusă, în colecţia PBE). A 
se vedea, de acelaşi A.C. JEMOLO, şi: Scritti vâri di storia reli- 
giosa e civile (Scrieri diverse de istorie religioasă şi civilă), Giuffre, 
Milano, 1965; La questione della proprietă ecclesiastica nel Regno 
di Sardegna e nel Regno d’Italia (1848-1888) (Problema proprie¬ 
tăţii ecleziastice în regatul Sardiniei şi în regatul Italiei; 1848- 
1888), II Mulino, Bologna, 1974; Stato e Chiesa negii scrittori 
politici italiani del seicento e del settecento (Statul şi Biserica la 
autorii politici italieni din secolul al XVlI-lea şi al XVIII-lea), 
Morano, Napoli, 1972; La Questione Romana (Problema Romană), 
Milano, s.d. Utilă, chiar dacă mai generală, F. RUFFINI, Relazioni 
tra Stato e Chiesa (Relaţiile dintre Stat şi Biserică), II Mulino, 
Bologna, 1974; şi chiar schiţa istorică a lui S.Z. EHLER, Breve 
storia dei rapporti tra Stato e Chiesa (Scurtă istorie a raporturilor 
dintre Stat şi Biserică), Vita e Pensiero, Milano, 1961. Bibliografia 
în legătură cu mişcarea catolică este acum enormă; de aceea pre¬ 
ferăm să trimitem la ampla revistă bibliografică publicată în 
apendice la volumul Sturzo de G. DE ROŞA (Utet, Torino, 1977), 
pp. 483 sq. în legătură cu partidele de inspiraţie creştină, pot fi de 
oarecare utilitate lucrările: C. BREZZI, II cattolicesimo politico in 
Italia nel'900 (Catolicismul politic în Italia la 1900), Teti, Milano, 
1979; ID., I partid democratici cristiani d’Europa (Partidele de- 
mocrat-creştine din Europa), Teti, Milano, 1979; G. VECCHIO, La 
Democrazia Cristiana in Europa (1891-1963) (Democraţia creştină 
în Europa, 1891-1963), Mursia, Milano, 1979. Mai strâns legate 

de tematica studiului nostru sunt: A. ARDIGCX Toniolo: 11 primato 
della riforma sociale. Per ripartire ciella societă civile (Toniolo: 
Primatul reformei sociale...), Cappelli, Bologna, 1978, P. PECO- 
RARI, Ketteler e Toniolo. Tipologie sociali del movimento cattolico 
in Europa (Ketteler şi Toniolo. Tipologii sociale ale mişcării cato¬ 
lice în Europa), Cittâ Nuova, Roma, 1977, G. CÂMP ANINI, Cris¬ 
tiane simo e democrazia (Creştinism şi democraţie), Morcelliana, 
Brescia, 1980; şi tot aşa reflecţiile lui A. FUGARDI, L'uomo del 
futuro fia Stato e Chiesa (Omul viitorului între Stat şi Biserică), 
Vito Bianco, Roma, 1966. 

Pentru Pius IX a se vedea G. MARTINA, Pio IX. Chiesa e 
mondo moderno (Pius IX. Biserica şi lumea modernă), Studium, 
Roma, 1976; pe lângă acesta, S. FONTANA, La contrarivoluzione 
cattolica in Italia (1820-1830) (Contrarevoluţia catolică în Italia, 
1820-1830), Morcelliana, Brescia, 1968. în privinţa Bisericii la 
diferite naţiuni, P. SCOPPOLA, Chiesa e Stato nella Storia d’ Italia 
(Biserica şi Statul în istoria Italiei), Laterza, Bari, 1967; G. MAR¬ 
TINA- E. RUFFINI, La Chiesa in Italia trafede e storia (Biserica 
în Italia între credinţă şi istorie). Roma, 1975; A. DANSETTE, 
Chiesa e societă nella Francia contemporanea (1789-1930) (Bise¬ 
rică şi societate în Franţa contemporană, 1789-1930), 2 voi.. La 
Nuova Italia, Firenze, 1959; ID., Destino del cat tolice simo france se 
(1926-1956) (Destinul catolicismului francez, 1926-1956), Cinque 
Lune, Roma, 1967; F. SCHNABEL, Storia religiosa della Germa¬ 
nia nell’800 (Istoria religioasă a Germaniei la 1800), Morcelliana, 
Brescia, 1944; W. SPAEL, La Germania cattolica nel XX Secolo 
(1890-1945) (Germania catolică în secolul XX, 1890-1945), Roma, 
1974; M. BENDISCIOLI, La Germania religiosa nel III Reich 
(Germania religioasă în timpul celui de-al 111-lea Reich), Morcel¬ 
liana, Brescia, 19772; E. RITTER, II movimento cattolico sociale 
in Germania nel XIX secolo e il Volksverein (Mişcarea socială 
catolică în Germania în secolul al XlX-lea şi Uniunea Populară), 
Cinque Lune, Roma, 1967; T. Mc AVOY, A History of the Catholic 
Church in the United States (O istorie a Bisericii catolice în Statele 
Unite), Notre Dame, 1969; K.M. SCHMITT, The Roman Catholic 
Church in Modern Latin America (Biserica romano-catolică în 
America Latină mmdernă), New York, 1972; J. HAJJAR, Le chris- 

tianisme en Orient. Etudes d’histoire contemporaine (Creştinismul 
în Orient. Studii de istorie contemporană). Beirut, 1971. 

Indicaţii şi piste de cercetare uneori preţioase sunt conţinute 
în actele congreselor. Menţionăm: Aspetti della cultura cattolica 
nell’etă di Leone XIII (Aspecte ale culturii catolice în epoca lui 
Leon XIII), Cinque Lune, Roma, 1962; Benedetto XV, i cattolici e 
la prima guerra mondiale (Benedictus XV, catolicii si primul război 
mondial), Cinque Lune, Roma, 1965; Chiesa e religiositâ in Italia 
dopo i Unită (1861-1878) (Biserică si religiozitate în Italia după 
Unire, 1861-1878), 4 voi., Vita e Pensiero, Milano, 1973; Chiesa 
e spiritualitâ nell’ ottocento italiano (Biserică si spiritualitate în 
secolul al XlX-lea italian), Verona, 1971; II movimento cattolico e 
la societâ italiana in cento anni di storia (Mişcarea catolică şi 
societatea italiană în o sută de ani de istorie), Edizioni di Storia 
e Letteratura, Roma, 1976 (cu o contribuţie a lui A. GAMBASIN, 
care tratează raporturile dintre mişcările catolice europene); Luigi 
Sturzo nella storia d'ltalia (Luigi Sturzo în istoria Italiei), 2 voi., 
Edizioni di Storia e Letteratura, Roma, 1974 (cu o contribuţie a 
lui M. CONDORELLI asupra problemei raportului dintre Biserică 
şi Stat la Sturzo); I cattolici liberali nell’ ottocento (Catolicii liberali 
în secolul al XlX-lea), SEI, Torino, 1976; I cattolici e il liberalismo 
dalie ,,Amicizie cristiane “ al modernismo (Catolicii şi liberalismul, 
de la ,,Prieteniile creştine“ până în epoca modernă), Liviana, 
Padova, 1968; Cattolicesimo politico e sociale in Italia e Germania 
dai 1870 al 1914 (Catolicismul politic şi social în Italia şi Ger¬ 
mania, de la 1870 la 1914), II Mulino, Bologna, 1974; Cristiane- 
simo e cultura (Creştinism şi cultură). Actele complete ale celui 
de al XLVI-lea curs de aducere la zi culturală al Universităţii 
Catolice, Loreto, 21-26 septembrie 1975, Vita e Pensiero, Milano, 
1976; Laicitâ. Problemi e prospettive (Laicitatea. Probleme şi pers¬ 
pective), Actele celui de-al XLVII-lea curs de aducere la zi culturală 
al Universităţii Catolice, Vita e Pensiero, Milano, 1977 (cu referire 
directă la tema noastră). Pe lângă acestea, sugestii utile şi uneori 
geniale în: J. DELUMEAU, II cristianesimo sta per morire? (Creş¬ 
tinismul stă să m*ară?), SEI, Torino, 1977; ne permitem să mai 
facem o trimitere şi la G. ROMANATO - F. MOLINARI, Cultura 
catflica in Italia ieri e »ggi (Cultura cattlică în Italia ieri şi 
astăzi), Marietti, Torino, 1980. Pot fi consultate cu folos si cele 

două volume ale lui C. FALCONI, La chiesa e le organizzazioni 
cattoliche in Italia (Biserica şi organizaţiile catolice în Italia), 
Einaudi, Torino, 1956, şi La Chiesa e le organizzazioni cattoliche 
in Europa (Biserica şi organizaţiile catolice în Europa), Edizioni 
di Comunitâ, Milano, 1960. Două opere care privesc foarte îndea¬ 
proape tematica noastră, deşi sunt foarte diferite ca origine şi scop 
(chiar şi ca valoare), sunt: cea a lui O. GIACCHI, Lo Stato laico 
(Statul laic), Vita e Pensiero, Milano, 1978 (o culegere de prelegeri 
universitare); şi cealaltă, într-adevăr genială, a lui G. FASSC), Cris- 
tianesimo e societă (Creştinism şi societate), Giuffre, Milano, 1969. 

în problema concordatelor să-l cităm în primul rând pe A. 
MERCATI, Raccolta di Concordaţi fra la S. Sede e le autoritâ 
civili (Culegere de concordate între Sf. Scaun şi autorităţile civile), 
2 voi. (primul merge de la 1098 până la 1914, al doilea de la 1915 
la 1954), Tipografia poliglotta vaticana. Roma, 1954. Se mai poate 
consulta şi N. ADDONIANO, Chiesa e Stato dalie origini del 
cristianesimo ai Patti Lateranensi (Biserica şi Statul de la originile 
creştinismului până la pactele lateranense), Bulzoni, Roma, 1969. 
O carte veche a lui L. SALVATORELLI, de negăsit, probabil, 
analizează în amănunţime politica concordatară a lui Pius XI: La 
politica della S. Sede dopo la guerra (Politica Sf. Scaun după 
război), Istituto per gli studi di politica intemazionale. Milano, 
1937. Trimitem în sfârşit la numerele monografice a trei reviste, 
care precizează eficient, chiar şi din punct de vedere bibliografic, 
status quaestionis: Humanitas din ianuarie-februarie 1974; II Ponte 
din februarie-martie 1979 (care conţine şi un tabel sinoptic al 
schiţelor de revizie a Concordatului din ’29); I problemi di Ulisse 
din mai 1980. 



Partea a doua 


PENTRU O ECONOMIE POLITICĂ A 
BUNURILOR RELIGIOASE 


Mario G. Lombardo 



UN MINISTER AL CULTELOR 1 


n binomul a cărui corelaţie vrem să o studiem, religie 
şi putere, punctul de echilibru în jurul căruia gravi¬ 
tează prezentul eseu înclină, în mod decisiv, de partea celui de-al 
doilea termen. Vrem să studiem nu atât puterea care se poate 
atribui sociologic religiilor şi bisericilor mai mult sau mai puţin 
instituţionalizate, cât un mod de a înscrie religiile în interiorul 
unei economii politice generale, ordonatoare a unei societăţi cu 
un înalt grad de diferenţiere. Doctrina „Bisericii libere într-un 
Stat liber“, care este punctul culminant al. strădaniei culturii 
modeme şi iluministe, s-a vădit total insuficientă, chiar şi în 
forma ei cea mai actualizată, care angajează puterile publice şi 
o neutralitate activă în tutelarea existenţei şi a egalităţii confe¬ 
siunilor religioase, a drepturilor individuale şi colective de liber¬ 
tate religioasă, a formelor lor de asociere şi autoreproducere, a 
expresiilor culturale şi educative, a non-discriminării în accesul 
la funcţii publice etc. Alcătuirile sociale modeme s-au dezvoltat 
conform unor sisteme funcţionale specifice şi diferenţiate prin 
politică, economie, ştiinţă, religie, viaţă familială, educaţie, artă 
etc., ceea ce a permis ca aceste funcţiuni diferite ale societăţii 
în ansamblul ei să fie problematizate (XXIX, 54). Mai mult, a 
fost esenţial să se stabilească în ce formă şi după ce scheme 
aveau să fie ordonate procesele şi conţinuturile comunicării, între 

1 Numerele dintre paranteze trimit la lista operelor citate, aflaţii Ia sfârşitul eseului. 
Cifrele romane se referă la titlu, cele arabe la pagină. 

toate aceste sectoare ale existenţei; este ceea ce înţeleg atunci 
când folosesc termenul de „economie politică", reluând în 
substanţă semnificaţia sa originară, chiar dacă îi lărgesc simţitor 
limitele. 

Pentru a ne oferi un ideal punct de referinţă care să ne ghideze 
în consideraţiile noastre, poate fi util să recurgem la intrarea ima¬ 
ginară în rolul unui ministru ideal al cultelor, o funcţie publică 
existentă deja în unele structuri politice occidentale, deşi de cele 
mai multe ori într-o formă sclerozată şi lipsită de autonomie. 

In Italia, un decret din 1932 a transferat Ministerului de 
Interne şi prefecturilor drepturile şi puterile „care privesc materia 
referitoare la culte", exercitate, până atunci de Ministerul Justiţiei 
şi al Afacerilor de Cult şi de procuraturile generale. In secolele 
al XVJI-lea şi al XVIII-lea, această funcţie s-a aflat mai cu seamă 
în centrul polemicilor pe tema iura publica circa sacra, prece¬ 
dentele istorice ale dezbaterii actuale. Să ne gândim la Hugo 
Grotius, în perioada în care îndeplinea funcţia de curator pentru 
afaceri ecleziastice în contul Statelor Generale ale Provinciilor 
Unite ale Olandei, pe când disputa între cele două facţiuni 
religioase, a Gomariştilor şi a Arminienilor, pentru influenţarea 
puterilor publice, era mai aspră. El concepu atunci şi expuse, în 
De imperio Summarum potestatum circa sacra (1614), doctrina 
conform căreia funcţiile sacre, ca şi cele economice, tehnice şi 
comerciale, sunt supuse puterii universale a suveranului nu prin 
natura lor sau prin mandat divin (cum spunea doctrina dominantă 
din Anglia contemporană lui Jacob I), ci în virtutea ordinii, adică 
a faptului că ele există în Stat, care nu poate fi străin de valori 
şi interese spirituale: ,,Quare pastorum cura est unica, ea sum¬ 
marum potestatum cura praecipua est ut divina recte ordinentur " 
(LII, 103). Concepţia despre Stal a lui Grotius e încă legată de 
idealul umanist al întrepătrunderii intime dintre viaţa civilă şi 
cea religioasă sub forma unităţii bisericilor şi a Statului, pe baza 
idealului creştin al unei biserici universale, şi el îi atribuie Sta¬ 
tului, entitate de drept natural a cărei putere este spirituală „qua- 
tenus circa religionem, quae est res spirilualis versatur" 1 , 

* Deoarece se îndeletniceşte cu religia, care este un luciu spiritual (în latină în text) 
în. Ir.). 

mandatul de a explica o politică ecleziastică aptă să solidarizeze 
toate bisericile. Abia mult mai târziu principiul diferenţierii între 
sfera religioasă şi cea a dreptului va fi întărit de o practică 
juridică ce tutelează libertatea cetăţenilor de a-şi aşeza sau nu 
viaţa pe principiile unei credinţe religioase, fără prejudiciu pentru 
celelalte libertăţi civile ale lor. Portalis, specialist în drept cano¬ 
nic, consilier al lui Napoleon şi ministru al cultelor în 1801, era 
cât se poate de dispus să recunoască oportuna adaptare a cato¬ 
licismului la arta socială de „gagner Ies esprits et de changer 
Ies opinions şi mai ales de a promova la sate ,,1’esprit de 
societe“~. Dar în una dintre primele sale circulare către episcopi, 
el le amintea că cenzurile ecleziastice nu sunt pedepse decât 
pentru cei care se tem de ele, şi că Statul nu poate consimţi ca 
ele să aibă efecte civile. După ce restaurase libertatea de celibat 
a preoţilor, care în vremea secularizării forţate din anii Revoluţiei 
fuseseră obligaţi prin lege să se căsătorească, el adăuga: 
„...căsătoria lor, dacă ei (preoţii) ar fi încheiat vreuna, nu ar fi 
anulată în raport cu legile politice şi civile; iar copiii care s-ar 
fi născut ar fi legitimi. Dar în forul lor interior şi în ordinea 
religioasă, ei s-ar expune pedepselor spirituale pronunţate de 
legile canonice" (XLV). 

Cu toate acestea, economia politică aplica, în raport cu 
religia, principii de separatism şi de tutelă pasivă, şi era departe 
de a postula un interes activ pentru pluralismul confesiunilor, 
pentru posibilitatea cetăţenilor de a dispune de o cât mai mare 
cantitate posibilă de bunuri inerente religiilor, în scopul de a-şi 
îmbogăţi conştiinţele cu potenţial expresiv, perceptiv şi comuni¬ 
cativ. Cu alte cuvinte, nu exista (şi nu există nici acum) o politică 
pentru religii analogă, în felul ei, cu cea a bunurilor culturale, 
care s-a dezvoltat începând din Renaştere. Astăzi, rolului politic 
al unui ministru ideal al cultelor i-am atribui următoarea funcţie 
generală: există „bunuri religioase", mai precis diferitele forme 
de experienţă religioasă au, în valoarea cognitivă şi orientativă 
a simbolurilor, practicilor şi interpretărilor lor, un patrimoniu 
singular de bogăţii şi, sub anumite aspecte, de energie vitală, care, 

1 A câştiga spiritele şi a schimba opiniile (în franceză în text) (n. tr.). 

- Spiritul de societate (în franceză în text) (n. ir.). 

din punct de vedere politic, trebuie controlat (ceea ce nu înseam¬ 
nă „impunere"), pus la dispoziţia tuturor, spre a putea participa 
la el, şi chiar administrat spre binele comun. 

Pornind de la această poziţie ideală, în mod oportun gene¬ 
rică şi abstractă, se conturează îndată variate probleme şi între¬ 
bări, în special deoarece diferenţa profundă între ceea ce se 
înţelege de obicei, într-o civilizaţie laică, prin „cultură", şi ceea 
ce înţeleg persoanele religioase prin „religie" (chiar admiţând că 
nu o consideră ca atare numai pe a lor proprie), pune probleme 
complexe în ce priveşte natura, situaţiile în care se exercită şi 
specialiştii apţi să susţină o atare politică a religiilor. 

Pentru a orienta reflecţia asupra acestor probleme şi a le 
măsura complexitatea efectivă, în paginile ce urmează concen¬ 
trăm mai întâi câteva observaţii cu privire la poziţia în care s-au 
aflat bisericile în epoca modernă, dacă le concepem ca instituţii 
administrative ale unui univers simbolic. E vorba despre focali¬ 
zarea unor date istorice inerente problemei, tratată în exces pro 
şi contra de sociologia contemporană, referitoare la valenţa so¬ 
cială integrativă a religiei în susţinerea unei presupuse „arhitec¬ 
turi morale transcendentale" a societăţii. In partea a doua şi a 
treia sunt examinate două teorii care analizează funcţiile sociale 
ale religiei, conform atitudinilor manifestate astăzi ca alternative 
reciproce. Ambele pornesc de la funcţiile atribuite de M. Weber 
orientărilor religioase, instituţionale şi profetice, în tratatul său 
Economie şi societate. Prima examinează conceptele de „bun 
religios" şi „câmp religios" în perspectiva materialismului istoric 
şi a criticii culturii „ideo-logice" (structuri normative ale dome¬ 
niului gândirii). Abordarea sa este demistificatoare. Cealaltă fo¬ 
loseşte concepte elaborate înăuntrul teoriei generale a sistemelor 
de acţiune (sisteme delimitate/deschise, mediu şi funcţii, com¬ 
plexitate socială şi reducţiile ei, diferenţiere funcţională şi inclu¬ 
dere culturală, intenţionalitate şi constituire a sensului etc.) şi le 
aplică analizei multiplelor funcţiuni care se pot atribui religiei, 
conform criteriului dotării sistemului social global cu stabilitate 
şi cu un maxim randament întru elaborarea intrasistemică a 
energiei simbolice ambientale. Abordarea sa este constructivistă. 



Prima dintre aceste două orientări ştiinţifice este elaborată cu 
preponderenţă pe baza scrierilor lui G. Guizzardi şi P. Bourdieu; 
cât despre a doua, ea acoperă domeniul teoriei funcţional-struc- 
turaliste a lui N. Luhmann şi modul în care el o aplică la studiul 
instituţiilor religioase. In ultima parte, se arată cum, din diferite 
opinii emise pe subiectul „religie şi politică 11 , se iveşte o temă 
încă insuficient studiată: care este rolul social şi funcţia politică 
a cercetătorului profesionist al fenomenelor religioase. E vorba 
despre un rol cu statut propriu, determinat de actuala diferenţiere 
funcţională a culturii. 



1. „TOUTES LES RELIGIONS 
CONTINENNENT DES PRECEPTES 
UT1LES ÂI .A SOCIETE ul - [Montesquieu] 


1. Corelaţia funcţională între „ansamblurile religioase" 
(expresie prin care înţeleg nu numai religia, în posibila sa defi¬ 
niţie esenţială, ci şi aspectele etice, economice şi politice ale 
religiilor empirice) şi celelalte domenii care constituie societăţile 
laice era deja luată în considerare de cultura politică şi de cea 
creştină medievală. Societas civilis din tradiţia scolastică, refăcută 
după aristotelica koinonia politiche, organizând Biserica, Statul 
şi cultura într-un sistem unic de părţi care au drept scop întregul, 
făcea posibile, după conceptul analogiei, anumite prestaţii tipice 
ale sale, ca de exemplu aceea de a concepe în acelaşi timp, 
diferenţiat în mod analog, koinonia politiche şi Biserica, drept 
corp mistic al lui Cristos. în sistemul tomist, ecleziologia a luat 
şi o formă politică şi, ca atare, a servit drept bază, de pildă, 
pentru teoria pe care Dante a exprimat-o în De Monarchia, nu 
numai adaptare, dar şi celebrare a ideii tomiste de Unitate, ca 
principiu al oricărui bine. 

Totuşi, numai începând din epoca modernă şi iluministă 
corelaţia pe, care o examinăm a devenit o problemă de studiu 
de sine stătătoare. Acest studiu ştiinţific al religiei este astfel 
legat de dinamica constituirii sistemului social modem, în care 
religia nu mai este locul ideal al ordinii şi dreptului natural divin, 
ci s-a segmentat într-o pluralitate de religii, confesiuni ş, „idea¬ 
luri" religioase, ale căror practici încep să fie examinate din 
exterior şi conform criteriilor unei ştiinţe sociale autonome. 

1 T»aie religiile conţin precepte utile societăţii (în franceză în text) (n. tr ). 

Scopul acestei ştiinţe sociale este organizarea raţională a 
unei practici şi a unei politici. Utilizarea controlată a ansamblu¬ 
rilor religioase răspundea acestui scop, cum a notat un istoric al 
perioadei, prin faptul că în conştiinţa culturală a mediilor inte¬ 
lectuale elevate, chiar dacă ele se declarau încă religioase, „quod 
creditur (ceea ce se crede) era desolidarizat de fides qua creditur 
(crezul care te face să crezi)“ (X, 38), devenind, mai precis, 
„credinţă", o pozitivitate empirică sau culturală, despre care se 
poate discuta dacă e mai mult sau mai puţin utilă fericirii indi¬ 
viduale şi binelui comun. Fie că sunt pentru secularizare, fie 
împotriva ei, filozofii, teologii şi publiciştii secolelor al XVII-lea 
şi al XVIII-lea sunt dominaţi de cele două categorii morale 
prevalente în epocă. Turgot, în primul său discurs la Sorbona 
(Sur Ies avantages que l’ etablissement du Christianisme a pro- 
cures au gem e humain, 3 iulie 1750), enunţă primul dintre aceste 
două imperative practice: „Natura a dat tuturor oamenilor dreptul 
de a fi fericiţi". In Nouvelles libertes de penser (Amsterdam, 
1743), îl găsim exprimat pe cel de-al doilea: „Societatea civilă 
este, ca să spunem aşa, singura divinitate pe care el (omul care 
gândeşte) o recunoaşte pe pământ; el o venerează, o onorează 
cu cinstea sa, cu atenţia acordată propriilor sale îndatoriri şi cu 
dorinţa sinceră de a nu fi un membru inutil al ei". 

In unele cazuri, aceste precepte morale vor ceda în faţa 
„raţiunii de Stat", fără a se putea afirma că aceasta ar fi con¬ 
cluzia necesară. Protestului unor clerici mai zeloşi în sprijinirea 
binelui Statului - ca acel Dom Nicolas Jamin (1730-1782), abate 
de Saint Germain des Preş, care îşi scanda atacurile virulente 
contra lui Bayle, Voltaire şi Rousseau cu aforismul: „Zadarnic 
se construiesc sisteme politice, dacă nu li se aşează religia la 
bază" -, îi corespunde sentinţa unor politologi ca Samuel Pu- 
fendorf: religia este „ ultimum et firmissium humanae societatis 
vinculum " (cea din urmă şi cea mai strânsă legătură a societăţii 
omeneşti) (De officio hominis et civis iuxta legem naturalem, I, 
4, IX). Dar, pentru aceştia din urmă, religia, care face parte din 
componentele politicii, este administrată de oameni politici, în 
vreme ce primii protestează, susţinând că politica nu poate fi 

ratio religionis (raţiunea de a fi şi determinarea religiei). Frec¬ 
vent, cele două partide găsesc modul de a se acomoda, fiindcă 
politicienii „luminaţi" îşi dau repede seama că profesioniştii 
religiei (în acest caz, clericii) nu pot fi discreditaţi ca atare şi 
nu pot fi lipsiţi de influenţă în celelalte domenii ale societăţii 
civile, măcar pentru apartenenţa lor inerentă la lumea „popula¬ 
ră"; iar popularul este cealaltă faţă a culturii eclairee. Acest acord 
nu se va menţine fără cheltuieli ridicate. Utilizarea ansamblurilor 
religioase în organizarea raţională a politicii sfârşeşte prin a 
induce anumite efecte chiar înăuntrul conştiinţei religioase (di¬ 
hotomie între practică şi doctrină, politizare a sacralităţii, desfa¬ 
cere a legăturii între implicit şi explicit, vizibil şi invizibil, 
domeniul privat şi cel public, dintre cler şi laici), chiar dacă 
această conştiinţă se străduieşte să-şi păstreze o relativă autono¬ 
mie şi, faţă de instituţionalizarea eticii religioase, care o face să 
devină o parte din structura însăşi a societăţii, îşi reconstruieşte, 
pe planuri din ce în ce mai diverse şi diferenţiale, referinţele 
sale tipice la domeniul de dincolo de structurile sociale contin¬ 
gente din lumea vieţii. 

Cu toate acestea, cine priveşte într-o retrospectivă istorică 
disputa actuală asupra aspectelor politice ale religiei are impresia 
că tocmai o anume miopie politică este cea care împiedică o 
mai bună economie a energiilor umane exprimate în religii. In 
epoca lui Montesquieu era deja o opinie comună că iubirea lui 
Dumnezeu pentru oameni, ca scop primar al creaţiei, trebuia să 
fie considerată ca esenţă a religiei. Oamenii îl vor glorifica pe 
Dumnezeu când îl vor imita în iubirea pentru oameni: Gloria 
Dei felicitas hominum (fericirea oamenilor e gloria lui Dumne¬ 
zeu). în al său Essai de psychologie (Londra, 1755), Charles 
Bonnet scria că „orice dogmă care nu e legată de practică (mai 
precis, inerentă operaţiilor celor mai naturale ale psihicului), nu 
este de fapt o dogmă religioasă. Nu Dumnezeu este obiectul 
direct al religiei, ci mai curând omul". Cum capacităţile omului 
au drept scop ultim societatea, care este condiţia naturală perfectă 
a omului, „religia se referă deci, în ultimă instanţă, la societate, 
ca un mijloc la propriul său scop" (XXXIII, 103). Iezuiţii din 

Memoires de Trevoux îi reproşaseră deja lui Jacques Bemard, 
care în tratatul său De l'Excellence de la Religion (Leida, 1714) 
exprimase aceleaşi idei, că voia să-i retragă lui Dumnezeu cali¬ 
tatea sa de scop ultim. în ideea de a-1 imita pe Dumnezeu în 
acest fel este însă ceva care ne face să-i dăm dreptate lui Eliade, 
când scrie că secularizarea „este singura, dar cea mai importantă 
creaţie religioasă a lumii occidentale modeme... Procesul... ilus¬ 
trează într-adevăr perfecta camuflare a sacrului, ba chiar identi¬ 
ficarea sa cu profanul" (LX, 10). Dar ideea nu a reuşit să se 
dezvolte cum ar fi putut, din cauza anumitor - ca să spunem 
aşa - maladii tipice, care infestează de obicei orice concepţie 
antropocentrică a religiei, şi din cauza unor „carenţe de alimen¬ 
taţie" (XXIII). Ca să fim mai precişi, critica îndrăzneaţă a dog¬ 
melor şi a cultelor din multe biserici oficiale a devenit, la rândul 
ei, sterilă, considerând că orice dogmă, orice cult şi orice mister 
sacru ar fi inutile şi ar reprezenta un obstacol în calea conştiinţei 
sociale. Pentru a preamări noua artă suverană, Politica, s-a adop¬ 
tat o nouă retorică religioasă, cu patrimoniul tradiţional, alegoric, 
mitic şi utopic care era al religiei, dar fără corecţia şi sprijinul 
unei mistici autentice a transcendenţei; existau însă curente vaste 
ale acesteia ici şi colo în Eruopa, dar ele s-au risipit în culturi 
separate, pentru că proiectul economiei politice civile nu era încă 
atât de complex în structurile sale şi atât de larg încât să le poată 
integra, păstrând distincţiile necesare. 

2. Caracterul politicii religioase modeme a rămas cu obsesia 
unei teme dominante: anume, dacă bisericile ar mai fi apte să 
procure referinţe integratoare sistemului social în complexitatea 
sa. Pentru a garanta pacea religioasă şi, prin urmare, şi politică a 
Statelor, alternativa privilegiilor concedate de Stat confesiunii re¬ 
ligioase dominante fu ideala religie civilă, codificată de Rous- 
seau şi urmaşă atât a raţionalismului deist, cât şi a argumentelor 
care tindeau să îndepărteze politica de religia creştină în general, 
considerată ca o mistică esoterică, fundamental străină de „mun- 
danitate" şi inadecvată unor sarcini specific politice (a se vedea 
Bayle: XIV, 359; împotriva lui, Montesquieu, Esprit, XXIV, 6, 
trimite la distincţia între structură religioasă şi „sfaturi" evanghe- 

lice). Pare just să atribuim acestui ideal al „intelectualilor" meri¬ 
tul de a fi transformat funcţia socială naturală a dogmei şi de a fi 
legitimat contactul cu confesiunile religioase şi cu reprezentanţii 
lor, ca o decizie liberă şi individuală (XXIX, 56). Dar tot acestui 
ideal trebuie să i se impute responsabilitatea de a fi ocultat posi¬ 
bilităţile culturale intrinseci pluralismului religiilor. Există o pa¬ 
gină a lui Montesquieu care valorează cât un document al acestei 
mutilări: 

Dacă raţionăm fără idei preconcepute, nu ştiu, p, 
Mirza, dacă n-ar fi un lucru bun ca într-un Stat să 
existe mai multe religii... 

Cum toate religiile conţin precepte utile societăţii, e 
bine ca ele să fie urmate cu zel. Şi ce e mai potrivit 
spre a însufleţi acest zel decât multiplicitatea religiilor? 
Ele sunt rivale care nu îşi iartă reciproc nimic şi 
fiecare are grijă să nu facă nimic ce ar dezonora-o 
şi ar expune-o la cenzurile neiertătoare ale rivalelor 
ei. Astfel, s-a observat întotdeauna cum o sectă nouă, 
introdusă în Stat, a fost remediul cel mai sigur pentru 
corectarea abuzurilor celei preexistente. Se spune în 
zadar că un Principe nu are interesul să tolereze 
mai multe religii în Statul său. Chiar dacă toate 
sectele din lume s-ar uni, aceasta nu i-ar aduce nici 
un prejudiciu, pentru, că nu există nici una care să 
propovăduiască obedienţa (faţă de puterea publică)... 
Nu multiplicitatea religiilor a produs acele războaie, 
acel spirit de intoleranţă care o anima pe aceea 
dintre ele ce se credea dominantă; ci mai curând 
spiritul de prozelitism, pe care iudeii şi l-au asumat 
de la egipteni şi care de la ei i-a contaminat pe 
urmă, ca o boală epidemică şi populară, pe maho¬ 
medani şi creştini; şi, în fine, acea ameţeală a cărei 
invazie nu poate fi considerată decât ca o eclipsă 
generală a raţiunii umane (XXXV, 196). 

Dacă ne întrebăm totuşi care este raţiunea socială a interesu¬ 
lui (dincolo de dorinţa de pace civilă în toleranţă) pentru un plu- 

ralism atât de fericit, cea indicată de Montesquieu nu diferă de 
spiritul pragmatic al secolului său: 

Se observă că aceia care trăiesc în religii tolerate 
sunt de obicei mai utili patriei lor decât membrii 
religiei dominante. De fapt primii, cărora le este 
închis accesul la privilegii, nu se pot distinge decât 
în virtutea opulenţei şi a bogăţiilor şi ei sunt prin 
urmare îndemnaţi să le dobândească prin munca lor 
şi să practice ocupaţiile cele mai grele din viaţa 
socială ( ibid ., 197). 

S-ar zice că nivelul înţelegerii ştiinţifice a fenomenelor reli¬ 
gioase nu era încă destul de elevat pentru a sugera o includere 
mai complexă a lor în economia politică, cum ar fi includerea lor 
ca universuri simbolice sau sisteme generative de condiţii spiri¬ 
tuale care nu se pot defini în limitele eticii şi care se referă, în 
acelaşi timp, la lumea vieţii cotidiene şi la un mod de existenţă 
dovedit a avea valenţe mult mai bogate. Desigur, chiar în câmpul 
bisericii catolice, doctrina dominantă asupra realităţilor sacra¬ 
mentale nu se preta la sugerarea unor operaţii similare. Dar 
această situaţie era efectul, mai mult decât cauza, suspiciunii re¬ 
ciproce care împovăra relaţiile dintre teologie şi ştiinţele umane, 
în urma transformărilor instituţionale ce făcuseră din religie un 
sistem parţial alături de alte sisteme sociale autonome, care tind 
acum fiecare si traduci, în termenii sii proprii, problema valorii 
funcţionale a religiei. Cassirer a sintetizat cu claritate aspectul 
pregnant al acestui fenomen important: 

în gândirea secolului al XVIll-lea, centrul cercetării 
se deplasează. Fiecare câmp - ştiinţa naturală la fel 
ca şi istoria, dreptul, artele, Statul - nu îşi mai 
aşteaptă motivarea şi legitimarea de la conceptul de 
Dumnezeu: ci, dimpotrivă, ele însele, în baza formei 
lor specifice, sunt cele care plăsmuiesc acest concept 
şi contribuie la determinarea lui definitivă. Raportul 
între conceptul de Dumnezeu, pe de o parte, şi 
conceptul de adevăr, de moralitate, de drept, pe de 

altă parte, nu este deloc abandonat, ci... se petrece 
o schimbare de poli: ceea ce mai înainte trebuia 
motivat, ia locul motivatului; iar ceea ce până atunci 
era justificator, devine ceea ce trebuie să fie justificat. 
Iar această mişcare antrenează, în sfârşit, şi teologia 
secolului al XVIII-lea (VIII, 224). 

Pe lângă aceasta, apare totuşi indispensabil să ţinem seama 
de un alt aspect, care ne poartă la originile instituţionalizării uni¬ 
versurilor simbolice, la factorii determinanţi în constituirea lor. O 
primă cauză a marginalităţii în care au rămas, în arhitectura cul¬ 
turală modernă, teoriile creştine - ca: respublica generis humani 
(republica spiţei omeneşti), ecclesiastical polity (statul eclezias¬ 
tic), corpus politicum mysticum (corpul politic mistic), reluate în 
diverse forme şi adaptate de filozofi de inspiraţie tomistă de la 
începutul secolului al XVII-lea, prin R. Hooker şi F. Suarez, până 
în secolul nostru -, se va găsi în faptul că raţiunea politică mo¬ 
dernă, pentru a îndeplini funcţia de ordinare in unum, prima aba¬ 
tere de la lex ecclesiastica, se face promotoarea, pe cont propriu, 
a producţiilor culturale, a schemelor de gândire ordonatoare ale 
unei practici sociale constitutive de civilisation, aşa cum o nu¬ 
meau filozofii iluminişti francezi. Puterea este cea care îşi asumă 
sau încredinţează sarcina de a construi structuri de comunicare 
umană. In epoca modernă, ca să dăm un exemplu, „adevărul" va 
avea întotdeauna un fundament mai puţin ontologic şi metafizic, 
şi va fi întotdeauna înţeles mai mult ca o structură pentru comu¬ 
nicare, formalizată de diferite domenii ale ştiinţei şi ale dreptului. 
Teoria „fiinţelor raţionale" a lui N. Cusanus, conform căreia 
mintea umană e capabilă să construiască (nu să „descopere") o 
ştiinţă prin conjecturi, este orientată deja în această direcţie. In 
sens analog se mişcă reluarea, dar cu alte intenţii, de către Gro- 
tius a axiomei scolastice etiamsi Deus non daretur (chiar dacă nu 
ar exista Dumnezeu), pentru a fundamenta producerea dreptului 
direct în natură, şi nu în ceea ce transcende ordinea naturală. De 
aici, distanţa nu mai e mare până la supoziţia că s-ar putea con¬ 
trola introducerea în conştiinţă a unor modalităţi care să-i trans¬ 
forme dispoziţiile cognitive, reactive, comunicative şi practice. 

Găsim în această direcţie teoria lui Pufendorf, din introducerea la 
De jure naturae et gentium, conform căreia, alături de condiţia 
morală naturală, mai există una accesorie, datorată capacităţii 
omului de a produce „entităţi morale 1 ', „ quae sint modi quidam, 
rebus aut motibus phisicis superadditi ab entibus intelligentibus, 
ad dirigendam potissimum et temperandam libertatem actuum 
hominis voluntariorum et ad ordinem aliquem ac decorem vitae 
humanae conciliandum“ (XLVI, 1, I, 3). Sunt moduri particula¬ 
re, aceste entităţi morale pe care fiinţele inteligente le conferă 
lucrurilor naturale în scopul de a tempera şi a îndrepta voinţa li¬ 
beră şi în scopul de a înzestra viaţa umană cu ordine, curăţenie şi 
frumuseţe. 

La început acest criteriu, de construire a unor modele cul¬ 
turale capabile să servească drept referinţe integratoare şi medii 
de comunicare, a cântărit greu în balanţa lucrurilor care au 
sfărâmat armonia creştină a sacrului cu profanul, a implicitului 
cu explicitul, a vizibilului cu invizibilul. 

Practica politică a credincioşilor a fost progresiv absorbită 
de acest principiu şi înscrisă în dinamica unei structuri politice 
străine lor. A rezultat pângărirea principalului punct de referinţă 
al acelei practici politice, idealul de Unitate, şi prin chiar acest 
fapt s-a produs dihotomia dintre credinţă şi acţiune socială. Dar, 
într-un sistem socio-politic în evoluţie, componentele funcţionale 
pot să traverseze faze critice şi de dezordine (disfuncţii), însă nu 
pot să dispară şi nici nu se poate renunţa la o recompunere a 
lor. Ipoteza acestui eseu este că relaţia schimbată între religii şi 
puterea politică priveşte astăzi, preponderent, includerea directă 
în economia politică, controlată ştiinţific şi practic, a ansamblu¬ 
rilor simbolice de natură religioasă. 

Prin aceasta nu vrem să spunem că nu rămân de abordat 
probleme noi şi complexe: a) pe planul practicii acestei politici 
religioase, al intenţiilor sale şi al inevitabilelor intruziuni de 
interese partizane; probleme asupra cărora sociologia contempo¬ 
rană a religiilor a strâns observaţii remarcabile, făcând uz de 
modele rafinate de investigaţie, deduse din critica ideologiilor; 
b) pentru ştiinţa religiilor, care formalizează ansamblurile sim- 

bolice religioase pe planul accesibilităţii lor faţă de cunoaşterea 
comună; c) în ce priveşte dispoziţia opiniei publice de a accepta 
şi de a susţine o atare politică religioasă, chiar dacă, în mod 
inconştient şi oricum lipsită de control, e deja influenţată de ea; 
d) în fme (dar nu ca un factor de mai mică importanţă), în 
privinţa disponibilităţii diverselor biserici şi - persoane care sunt 
principalele purtătoare ale tezelor religioase şi rămân responsa¬ 
bile de puritatea lor - de a favoriza pluralismul religiilor şi o 
economie politică ce promovează o atentă distribuire socială a 
bunurilor pe care acestea le oferă. 



2. O TEORIE CRITICĂ A 
„CAPITALISMULUI BUNURILOR 
MÂNTUIRII“ 


1. Simboluri religioase au fost investite în fiecare epocă 
în practica socială, ca să susţină identitatea culturală a unor 
grupuri determinate, să ofere semne distinctive şi direcţie valenţei 
lor politice, să instaureze şi să reformeze, să solidarizeze calcu¬ 
late interese de putere cu utopii ancestrale de eliberare. Pentru 
a susţine această eficienţă a simbolurilor, au existat în acelaşi 
timp indivizi şi instituţii, profeţi şi personalităţi harismatice, dar 
şi bureaux de instituţii, care operează pe teren socio-politic şi 
folosesc personal specializat în acest scop. 

Aceste fapte sunt, în sine, destul de „consumate 14 de 
experienţa comună şi nu mai provoacă nici un scandal; în 
schimb, provoacă întotdeauna uimire faptul că simbolurile şi 
miturile continuă să fie eficiente în pofida nivelului de degradare 
la care le-a redus abuzul instrumental pragmatic. îmi vine în 
minte exemplul invocat de M. Eliade pentru a-şi ilustra teoria 
creativităţii inepuizabile a miturilor religioase: mitul Insulelor 
Fericite sau al Paradisului terestru. „Aproape toţi navigatorii, 
chiar şi cei care îşi propuneau un scop precis economic, calea 
Indiilor, aveau în minte si descoperirea Insulelor Fericiţilor sau 
a Paradisului terestru 44 (LIX, 155). L. Kolakowski a observat: 
„în numele lui Cristos, unii au ucis, iar alţii s-au lăsat ucişi... e 
bine să spunem însă că a fost vorba de altceva, nu de Cristos, 
iar multiplicitatea acestui «altceva» a făcut să nu poată fi atribuit 
simbolul sau mitul lui Cristos acestei alte realităţi, ca unicei 
adevărate. Este clar că nu foloseşte la nimic raportarea fenome¬ 
nelor religioase la acei factori sau la acele forţe sociale care au 

provocat continua schimbare a simbolurilor religioase înseşi: 
această raportare nu poate, cu siguranţă, explica necesitatea de 
a folosi atari simboluri 11 (XXI, 95). 

Totuşi este adevărat că, schimbând situaţiile materiale şi 
culturale de existenţă, miturile suferă metamorfoze de conţinut, 
dar îşi conservă funcţionalitatea puterii lor. Experienţa simbolică 
religioasă e condiţionată cultural, existenţial, de structura socială 
a raporturilor materiale de producţie (este contribuţia interpreta¬ 
tivă, încă valabilă, a lui Feuerbach şi Marx). Dar acest fapt nu 
epuizează categoria implicaţiilor acelei experienţe din care face 
parte, în care trăieşte, revelaţia şi participarea la un mod de 
existenţă, pe care nici o altă experienţă nu i-a mai îngăduit-o şi 
în interiorul căreia ea participă la o alianţă particulară; chiar dacă 
se poate spune că nu există două persoane din aceeaşi comunitate 
de credincioşi care să-şi trăiască experienţa religioasă în acelaşi 
mod şi această proprietate este un factor al forţei sale expresive 
şi unificatoare, pentru că permite comunicarea intersubiectivă 
asupra acelei experienţe (II, 242, sq.). 

Faptul că orice teorie care atribuie religiei sarcina de a 
reprezenta şi a fi custodele valorilor celor mai potrivite pentru 
conservarea unei societăţi ar ascunde o intenţie machiavelică, era 
un argument de demistificare a autolegitimării ideologice a bi¬ 
sericilor instituţionale de care se abuza deja în vremea acelui 
editor, Darres, care în 1742 se scuza că propune încă o carte 
„sur l’union de la Religion, de la Morale et de la Politique 11 *, 
invocând faima autorului ei, episcopul anglican W. Warburton. 
Nici acuin, în vremurile noastre, n-au încetat să apară teorii 
analoge, însoţite de demistificări similare. Probabil că nu dezvă¬ 
luirea instrumentalizării ideologice a simbolurilor religioase cu¬ 
cereşte interesul publicului faţă de strategiile politice ale 
bisericilor, ci ireductibila eficacitate a simbolurilor religioase este 
cea care menţine viu interesul pentru teoriile demistificatoare. 

2. Inclus între bunurile produse de experienţa religioasă este 
consensul. Deşi nu este greu să descoperim că, în orice sferă a 

1 în limba franceză în lext: „despre unirea religiei, moralei şi politicii" (n. Ir.). 

vieţii umane, simbolurile religioase au operat ca medii de coeziu¬ 
ne şi de comunicare, tot atât de uşor este să relevăm că sensul 
asupra căruia se consimte nu este univoc în unul şi acelaşi con¬ 
text, şi va fi cu atât mai puţin în perspectivă evolutivă. Să ne 
gândim la teoria clasică a unui consensus omnium, privit drept 
criteriu al adevărului, la traducerea lui patristică în consensus ec- 
clesiae (XXXVII) şi în legătura ontologică a lui consortium din 
teologia politică medievală. Sub un alt aspect (cel al efectelor 
climatului politic schimbat asupra concepţiei generale, anume că 
acea comuniune produsă de „legăturile misterioase ale creş¬ 
tinismului" ar fi de altă natură decât solidaritatea produsă de le¬ 
gile Statului), să ne gândim la doctrina consensului acelei sanior 
pars harismatice la janseniştii care se recuzau faţă de adunările 
ecumenice dominate de episcopi instituţionalişti (XLIV, 71 sq.). 
Sub încă un aspect, cel al variaţiilor în cadrul aceleiaşi tradiţii de 
hermeneutică sociologică, să ne gândim la concepţia lui Durk- 
heim (credinţe şi practici religioase ca expresii simbolice ale ace¬ 
leiaşi comunităţi morale), care este înţeleasă astfel de T. Parsons: 
semnificaţia reală a operei lui Durkheim nu este atât recunoaşte¬ 
rea religiei ca fenomen social, cât recunoaşterea faptului că so¬ 
cietatea, ca interacţiune stabilă, este un fenomen religios (XLIII, 
427). Mai explicit este enunţul succesiv al lui T. Luckmann: 
transcenderea naturii biologice împlinită de organismele umane 
şi socializarea în care o atare transcendere se realizează sunt în 
ansamblu un proces fundamental religios (XXXIV, 67). 

Aceste variaţii în accepţiunea unui simbol sunt punctul de 
plecare al „sociologiei politice a religiilor" pe care o propune 
G. Guizzardi. Plurivocitatea inerentă semnificaţiei şi funcţiilor 
bunului numit „consens" îl conduce la descoperirea că la baza 
consensului, întrucât e produs şi definit de o instanţă religioasă, 
există un complex proces dialectic şi conflictual ce-i solidarizea¬ 
ză pe cei care deţin în fapt, organizează şi distribuie bunurile 
religioase, cu acei care le consumă. 

Analiza consensului construit de religie în forma-i istorică 
instituţională nu ne face să vedem religia atât ca sistem de valori, 
ca ideologie sau ca nevoie înnăscută, cât ca „un produs, adică 

un complex de bunuri având semnificaţie şi valoare particulară 
în raport cu societatea în care există, în care sunt create şi 
întrebuinţate şi, în cele din urmă, transformate în obiect de 
schimb" (XVI, 134). 

Un model generalizat al schimbului şi al pieţii a fost asumat 
şi de T. Parsons, în cadrul unei teorii a puterii politice în care, 
prin analogie cu valorile monetare, valorile culturale şi religioase 
( Value-Commitments ) erau de asemenea considerate mijloace de 
schimb generalizate simbolic. O relaţie directă între sistemul 
religios şi celelalte sisteme sociale, sub formă de „lroc“ al 
satisfacerilor reciproce, este tot mai puţin compatibilă cu diferen¬ 
ţierea societăţii în sisteme parţiale autonome, mereu mai com¬ 
plexe în interiorul lor. Va exista în consecinţă, după Parsons, 
preocuparea de a constitui o reţea de schimburi duble: atât de 
gratificaţii concrete şi directe, cât şi de aşteptări complementare 
exprimate în plan simbolic sub forma limbajelor operative, adap¬ 
tate specific unor forme determinate de raporturi intersistemice 
şi unor interese comune (XLII). 

Acelaşi model este în schimb întrebuinţat de Guizzardi con¬ 
form unei hermeneutici economice diferite: producţia simbolică 
e fondată pe un raport de schimb inegal. „Disparităţile calitative 
determinate de raporturile sociale de producţie în vigoare în 
societăţile capitaliste, ca şi diferitele raporturi de forţă existente, 
definesc inegalităţile substanţiale în impunerea, în întrebuinţarea 
şi în controlul social, implicit în cel religios, şi în accesul la 
bunuri şi la distribuţia lor socială, cuprinse fiind aici şi bunurile 
ţinând de religie" (XVI, 136). Principiul diviziunii muncii în 
societăţile complexe, fundamental şi într-o sociologie func- 
ţionalistă, pentru care e normal ca sistemul religios să se diferen¬ 
ţieze de celelalte subsisteme sociale şi să fie controlat de un 
grup specific de specialişti, îl determină pe Guizzardi să releve 
atât absenţa neutralităţii din partea specialiştilor religiei în raport 
cu produsul creat-schimbat pe piaţa religioasă, cât şi lipsa liber¬ 
tăţii consumatorului în dobândirea produselor religioase (XV, 
172). 

în constituirea unui sistem religios relativ autonom, notează 
Guizzardi, nu intervine numai constelaţia complexă a intereselor 
„temporale" şi a nevoilor „religioase" ale „laicilor" care bene¬ 
ficiază de bunurile produse, ci intervin, înlr-un mod determinant, 
şi interesele acelor persoane competente („clerici" şi laici legaţi 
de ei) care, având rolul de a preciza sensul actual al propunerilor 
religioase şi inerenţa lor în sistemul social global, au funcţia-pu- 
tere de a da un corp şi o configuraţie, de fiecare dată detenni- 
nată, sistemului religios. Această configuraţie concretă, cu 
dinamica sa, este definită drept „câmp religios" în interiorul 
teoriei economice a lui Guizzardi. „Munca, din multe puncte de 
vedere preliminară, şi instanţa politică primară a corpului de 
specialişti ai religiei" (XVI, 138) sunt cele care menţin fiinţa 
câmpului religios, care fac să existe consensul asupra existenţei 
câmpului şi asupra regulilor sale de funcţionare. Specialiştii re¬ 
ligiosului nu constituie un grup social compact, ci sunt divizaţi 
în partide concurând pentru hegemonie în organizaţie, având ca 
interlocutori preferenţiali, reali sau potenţiali, grupuri sociale ex¬ 
terioare câmpului religios, animate de interese diversificate şi 
conflictuale. Aceasta permite ca, în interiorul instituţiei, să se 
producă enunţuri neomogene, cu sensuri explicit sau implicit 
concurente, în privinţa naturii fenomenului religios. Pe de altă 
parte, şi grupurile sociale externe contribuie la această fractură, 
când unele dintre ele intră în competiţie cu grupurile dominante, 
cu capacitatea de a se impune ca interlocutori politici valizi în 
faţa deţinătorilor puterii religioase, şi caută „să deplaseze în 
favoarea lor avantajele care decurg din construirea unui produs 
religios, din exercitarea controlului asupra lui şi asupra posibili¬ 
tăţilor lui de schimb" (XVI, 141). 

Dar prima consumatoare a ideaţiilor religioase este chiar 
organizaţia care le creează, avându-şi înainte de toate un referent 
în ea însăşi, posedând prestigiul, harisma şi puterea-funcţie ine¬ 
rente unei instanţe în stare să ofere simboluri şi ideologii cu 
eficacitate demonstrată. Când, mai târziu, din cauza condiţiilor 
politice schimbate, se modifică interesele organizaţiei religioase, 
referentul, destinatarii, sensul propriu al ideaţiilor simbolice in- 

vestite se schimbă în acelaşi timp. Guizzardi şi-a propus să 
demonstreze implicarea semnificaţiilor religioase în evoluţia in¬ 
tereselor laice şi religioase care le susţin, analizând procesul de 
construire şi de deslructurare subsecventă a sistemului simbolic 
„civilizaţie sătească 1 ', operă a bisericii catolice între 1946 si 1973 
(XVII). ’ 

Capacitatea instanţelor şi a specialiştilor câmpului religios 
de a controla dinamica cererii şi a ofertei de bunuri ale „mân¬ 
tuirii" se întemeiază pe „capitalul simbolic" pe care instituţia l-a 
acumulat în timp. Este vorba despre un capital compozit, alcătuit 
din simbolisme religioase încet-încet scoase din proprietatea po¬ 
poarelor şi a culturilor, constituit din producţia ideologică mul¬ 
tiformă şi continuă de „aducere la zi" şi din prestigiul acumulat. 
Acest capital nu este în sine însuşi un complex organic şi 
coerent, fiindcă mediul în care se naşte şi trăieşte este cel al 
contradicţiilor din dinamica socială. De aceea este în interesul 
ambelor părţi, producători şi consumatori, să procedeze în aşa 
fel încât capitalul simbolic să fie considerat un corp absolut 
coerent de ştiinţă. Acest lucru îi dă ştiinţei puterea maximă. Un 
mecanism cardinal pentru investirea corpului simbolic este, într-a- 
devăr, proiecţia anumitor situaţii şi scopuri, temporale şi deter¬ 
minate, într-un cadru de referinţă ontologic şi metaistoric. Efectul 
care se obţine este „transformarea barierelor sociale în limite 
logice", dar şi demonstraţia că limitele logice sunt eterne şi 
necesare şi dau seamă de condiţiile sociale prezente. Acest lucru 
(efectul consacrării unei condiţii de existenţă actuală) e reclamat, 
după Guizzardi, de beneficiarii ideologiei religioase (XVI, 147). 

Am ajuns astfel în inima cadrului teoretic al acestei „socio¬ 
logii politice", adică la determinarea funcţionalisti a ceea ce este 
religia, prin analiza produselor sale. Guizzardi contestă utilitatea 
ştiinţifică a definiţiilor substanţiale ale religiei în sine. „Religie 
nu poate fi decât ceea ce este definit ca atare, de cei care au 
capacitatea de a o defini, adică de cei care exercită puterea 
religioasă" (XVI, 139). Este demn de notat faptul că antifunc- 
ţionaliştii declaraţi, ca Guizzardi, nu diferă de funcţionaliştii 
integrali, ca Parsons, prin genul de cunoaştere ştiinţifică, prin 

cadrul de referinţă teoretică în sine. Un alt factor face să se 
încline balanţa. Pentru amândoi este valabilă afirmaţia că, din 
punct de vedere pur sociologic şi o dată acceptat modelul cererii 
şi ofertei, aspectul calitativ mai însemnat este „partea scufundată 
a schimbului": putere, consens, „legitimări reciproce ale scopu¬ 
rilor, motivaţiilor, identităţilor, ale existenţei înseşi a grupurilor 
care intră în raportul de schimb" (XVI, 141). Dar e un postulat 
fundamental numai din punctul de vedere teoretic asumat de 
Guizzardi faptul că este falsificaţi conştiinţa instanţelor religioa¬ 
se, dominate de interesul inconştient de „a-şi învălui, înainte de 
toate faţă de ele înseşi, puterea de impunere de care dispun, de 
a nu percepe funcţia lor politică în câmpul religios şi de a acţiona 
astfel cu deplină bună-credinţă". 

Acestui refoulement de bună-credinţă al specialiştilor reli¬ 
giosului, orientat spre bunul mântuirii ca valoare în sine, trebuie 
să-i corespundă - este al doilea postulat al teoriei - interesul 
grupurilor care lansează cererea socială de produse religioase de 
a accepta cu bună-credinţă „manipularea ideologică originară", 
adică faptul însuşi că există un câmp religios în interiorul unui 
mod comun de a gândi, fiindcă aceasta „constituie terenul, im¬ 
plicit dar nu mai puţin operant şi concret, de convergenţă a 
oricărui schimb în materie religioasă" (XVI, 145). 

Intr-adevăr, rezultatul raţionamentului ar putea fi cu uşurinţă 
răsturnat: cei care oferă şi cei care cer bunuri religioase nu pot 
să nu creadă în valoarea lor, din următorul motiv: când un 
produs simbolic îşi pierde din eficacitate, aceasta se întâmplă 
pentru că se aşteaptă din partea lui o altă valoare decât cea pur 
şi simplu pragmatică. Oricum, este vorba despre postulate ine¬ 
rente teoriei, nedemonstrate şi, prin ele însele, puţin convingă¬ 
toare. Una este să descrii procesul de structurare şi de 
destructoare succesivă a unui complex simbolic, când intervin 
anumite variabile; cu totul altceva este să presupui simpla in- 
strumentalitate ideologică a aşa-numitelor „bunuri de mântuire". 
In acest caz, o disciplină ştiinţifică (sociologia) nu întrebuinţează, 
ci invadează alte sfere ştiinţifice (psihologia şi fenomenologia 

religiei, teologia) cu enunţuri care prejudiciază în absolut sem¬ 
nificaţia „mântuirii", raportată la experienţa religioasă. 

3. întregul rod al lucrărilor sociologiei franceze de orientare 
marxistă pentru determinarea autonomiei relative a religiei se re¬ 
găseşte în enunţurile lui M. Godelier şi P. Bourdieu. Pentru pri¬ 
mul, ideologia religioasă înfiinţează un „proces care nu se reduce 
la producerea de «reprezentări» mitice ale naturii şi ale societăţii, 
ci generează în acelaşi timp «materie socială», raporturi specifice 
între oameni" (XV, 17). Bourdieu, acceptând corespondenţa între 
structuri sociale şi structuri de putere şi între structuri sociale şi 
structuri mentale - corespondenţă care se stabileşte prin sisteme 
simbolice: limbă, religie, artă etc. -, deduce de aici că religia de¬ 
limitează în chip arbitrar domeniul gânditului şi al reprezentabi- 
lului şi contribuie astfel, însă în mod disimulat, la considerarea 
principiilor politice care structurează lumea socială drept fapte 
naturale, „având puterea de a modifica în chip durabil reprezen¬ 
tările şi practicile laicilor, inculcându-le un habitus religios, prin¬ 
cipiu generator al oricărui gând, al oricărei percepţii sau acţiuni, 
în mod obiectiv conform unui principiu de diviziune politică, 
însă prezentat ca structură naturală-supranaturală a cosmosului" 
(VII, 300, 319). 

Originalitatea acestor interpretări stă în întregime în combi¬ 
narea principiilor care, la origine, informează teoria, însă ea nu 
arată nimic mai mult decât o proprietate elementară a tuturor 
religiilor. Orice ideologie apare în acest fel înzestrată cu o au¬ 
tonomie a sa, caracteristică şi relativă. într-adevăr, şi într-o ge¬ 
neralitate mai largă, nu se pot întreţine raporturi între oameni în 
lipsa unui medium, a unui limbaj cu sens, dar orice constituire 
a sensului este o delimitare, în felul siu arbitrari, a ceea ce 
poate fi gândit şi reprezentat, şi ea se recunoaşte ca atare. Pe 
această experienţă transcendentală şi-a întemeiat K. Rahner teo¬ 
logia (radicalitatea experienţei de credinţă în a se curăţa de orice 
element categorial şi conceptual care se pretinde definitiv) (L, 
85, 91), iar N. Luhmann şi-a fondat o sociologie politică de 
valoare destul de diferită de cea a lui Bourdieu. 

O supoziţie recurentă în acest gen de analiză situează 
diferenţa dintre codurile lingvistice nonreligioase şi cele religioa¬ 
se în faptul că ultimele absolutizează relativul şi legitimează 
arbitrarul, în timp ce pentru primele, în spiritul ştiinţei modeme, 
nu se mai exaltă prerogativa absolutului şi se înclină să fie 
considerate relative şi conjecturale. Numai că aceeaşi evoluţie 
culturală care a determinat spiritul ştiinţific modem a accentuat 
şi anumite caracteristici ale conştiinţei religioase, care acum îşi 
recunoaşte, mai mult ca oricând, propria natură relativă şi con¬ 
tingenţă şi, în acelaşi timp, se poate odihni (requiescere al Sf. 
Augustin) mai puţin ca oricând în relativ şi arbitrar. De aceea 
Guizzardi nu-şi elaborează analizele din perspectiva conştiinţei 
religioase. Altceva este în centrul întregii probleme: într-adevăr, 
este problema subordonării „poporului", nu doar economică şi 
socială - ea ţine şi de manipularea şi exproprierea culturii. 
Simbolismului „contaminat" al claselor subalterne, expropriate 
de posibilităţile lor autonome de expresie, între care se numără 
şi „mijloacele religioase proprii ale claselor populare" (XVI, 158, 
137), Guizzardi îi opune simbolismul „impur" construit de pu¬ 
ternicele organizaţii religioase instituţionale (XVII, 99). 

Administrarea câmpului religios ar comporta crearea unor 
forme religioase potrivite tuturor beneficiarilor sociali ai acestuia, 
deci ar trebui să se includă în el expresiile religioase proprii ale 
claselor subalterne. 

Acestea din urmă ar fi interiorizat inferioritatea lor în ma¬ 
terie religioasă. 

Când au „nevoie de produse culturale de tip religios pentru 
a-şi exprima condiţia socială, identitatea, câteodată răzvrătirea 
faţă de situaţia lor... ele sunt obligate să recurgă la bunurile 
religioase controlate de Biserică" (XVI, 166). Aici sunt mai 
evidente ipotecile care grevează asupra postulatelor modelului - 
pe care Guizzardi îl împarte cu Bourdieu. 

4. Pentru a da o mai mare putere doveditoare rolului de me¬ 
diere simbolică pe care îl atribuie specialiştilor religiei, Bourdieu 
propune morfologia unei condiţii sociale străine sau anterioare 
diviziunii sociale a muncii, care decurge din urbanizare. 

Interesele religioase ale lumii ţărăneşti în starea ei originară 
ar fi fost, după Bourdieu, orientate spre idolatrizarea naturii. 
Realitatea plastică şi vitală a puterilor naturale este imediat in¬ 
teligibilă pentru mintea ţărănească. Subordonarea faţă de natură, 
structura muncii agricole, „funciar ostilă calculului şi raţionali¬ 
zării", precum şi dispersia spaţială a populaţiei ar limita producţia 
simbolică. In accepţia lui Bourdieu, aceasta din urmă serveşte 
în esenţă la susţinerea tranzacţiilor de interese materiale şi a 
schimburilor economice. Cel ce răspunde nevoilor religioase ale 
lumii ţărăneşti este vrăjitorul, care îşi întrebuinţează discursul ca 
tehnică taumaturgică, nu ca instrument de putere simbolică. El 
nu are nevoie să-şi ascundă interesul material, deci îşi poate 
vinde serviciile clientului punându-se explicit în acea situaţie de 
piaţă „care este adevărul obiectiv al oricărei relaţii dintre spe¬ 
cialiştii religiei şi laici". Bunurile de mântuire vândute de vrăjitor 
constau în a da, prin intermediul practicii rituale, o expresie sau 
un nume lucrurilor care nu au încă nici unul în limbile culte. 
Vrăjitorul extrage din capitalul religios, acumulat prinlr-un tra¬ 
valiu simbolic elementar şi constituit din categorii intelectuale, 
tradiţiile mitico-rituale, care sunt sistematizări obiective inerente 
raportului cu propria realitate naturală şi socială. Ele nu au 
devenit încă obscure, fiindcă acel raport nu a intrat încă în criză. 
Pot fi comparate cu nişte instrumente pe care orice membru al 
comunităţii le poate întrebuinţa, se obţin printr-o simplă familia¬ 
rizare şi sunt puse la lucru într-un mod prereflexiv. Referitor la 
acest tip de societate, Bourdieu vorbeşte despre „autoconsum 
religios" (VII, 305). 

Prin urbanizare şi celelalte transformări sociale conexe, între 
care „disocierea între activitate materială şi activitate simbolică", 
nevoile religioase îşi schimbă forma, iar structura relaţiilor de 
producţie simbolică se schimbă şi ea, din cauza reflecţiei docte, 
care urcă la suprafaţă. Ajunge să se modifice şi relaţia obiectivă 
pe care anumite gmpuri sau clase o întreţin cu bunurile de 
mântuire. Acestea alcătuiesc acum elementele unui capital reli¬ 
gios gestionat de specialişti docţi, delegaţi să le interpreteze, să 
le reproducă şi să le distribuie. Bunurile de mântuire sunt acum 

adecvate interesului religios, în acelaşi fel în care cel din urmă 
se adecvează unui interes fundamental economic şi politic al 
poziţiei sociale. 

Cel mai mare merit al lui Weber, după Bourdieu, este de a 
fi „arătat că urbanizarea contribuie la raţionalizarea şi la mora¬ 
lizarea religiei numai în măsura în care favorizează dezvoltarea 
unui corp de specialişti ai gestiunii bunurilor de mântuire 11 (VII, 
302). Intr-adevăr, Weber consideră că „procesele de interiorizare 
a fenomenelor religioase, şi în special introducerea de criterii şi 
imperative etice... (şi) creşterea sentimentului de «păcat» şi a 
dorinţei de «mântuire» sunt, în ansamblu, trăsături care au pro¬ 
gresat paralel cu dezvoltarea muncii industriale şi, în cea mai 
mare parte a timpului, în legătură directă cu creşterea oraşelor" 
(LVIII, 511). Nu este vorba totuşi despre o relaţie de dependenţă 
univocă: raţionalizarea religiei are un corp propriu de norme, 
legate mai cu seamă de un corp de specialişti sacerdotali, dar 
asupra cărora condiţiile economice nu pot acţiona decât ca linii 
de dezvoltare ( Entwicklungswege ), întrucât acele norme sunt ine¬ 
rente, după Weber, unei „nevoi universale de sens“, care se 
prezintă concret cu amprente diferite. Weber vedea amprenta 
doctrinei mântuirii într-un acord fericit cu poziţia sociali (opusă 
„profesiunii" şi „interesului de clasă") a straturilor care au re¬ 
prezentat-o ideologic şi au propagat-o. Consideraţiile lui Weber 
asupra tipului „religie de mântuire" sunt un exemplu tipic pentru 
grija sa de a nu judeca amprenta întipărită în religiozitate, de 
către tipul de strat intelectual care o influenţează, drept exhaus¬ 
tivă în înţelegerea unei nevoi religioase determinante. El distin¬ 
gea clasele şi grupurile „pozitiv privilegiate" de straturile politic 
„privilegiate în sens negativ". în cele din urmă, vedea sentimen¬ 
tul propriei lor demnităţi întemeiat pe „promisiunea sigură, le¬ 
gată de funcţia, misiunea şi «profesiunea» (semnificaţie, «semn» 
a ceea ce fac) încredinţată lor". Nevoia lor specifică este mân¬ 
tuirea suferinţei, iar practica religioasă le susţine speranţa de 
răsplată, câteodată (de pildă, în ebraism) şi etica resentimentului. 
Grupurile înstărite şi sacerdoţii din serviciul lor consideră, dim¬ 
potrivă, că poziţia socială este într-un fel meritată religios şi, de 

obicei, cer de la religie legitimarea acestui sentiment. Există însă 
doctrine ale mântuirii, cum ar fi budismul, împărtăşite de mem¬ 
brii castelor privilegiate şi teoretizate de un strat intelectual 
superior, care ar demonstra ,,că nevoia de mântuire şi religiozi¬ 
tatea etică au o sursă care trece dincolo de starea socială a 
grupurilor privilegiate negativ şi de raţionalismul burgheziei, 
condiţionat de situaţia practică de viaţă: această sursă este inte¬ 
lectualismul ca atare şi îndeosebi necesităţile metafizice ale spi¬ 
ritului, care îl împing să cerceteze problemele etice şi 
religioase,... din nevoia intimă de a putea înţelege şi de a se 
situa în faţa lumii ca în faţa unui cosmos înzestrat cu sens“ 
(LVIII, 500). 

Putem regreta că nu găsim la Weber reflecţii aprofundate 
asupra acestor „nevoi metafizice ale spiritului", care s-ar lăsa 
percepute „în împrejurări şi în vremuri agitate social şi politic, 
ca urmări ale unei reflecţii lipsite de prejudecăţi" (LVIII, 503), 
în timp ce, în alte circumstanţe, ele rămân subterane. O judecată 
asupra convingerilor sale „filozofice" trebuie să ţină seama de 
mediul cultural în care s-a ţesut biografia sa intelectuală, de la 
învăţătura lui K. Fischer la contactul asiduu cu teoreticienii 
„ştiinţelor spiritului" şi ai „filozofiei valorilor". Dar acesta e un 
subiect care nu ne intersează direct, ci numai pentru a arăta, în 
fugă, din ce izvoare a provenit hotărârea lui de a nu-şi supraîn- 
cărca propriul sistem sociologic, bazat pe categoria acţiunii raţio¬ 
nale în raport cu ceilalţi, cu interese ştiinţifice inerente altor 
discipline, între care ar fi funcţia simbolismului religios în viaţa 
morală. 

Pentru Bourdieu în schimb, întreaga normaţivitate proprie 
religiei rezidă în: a) monopolizarea capitalului religios, întreprin¬ 
să cu referinţă autarhică de specialiştii corpului religios; b) natura 
capitalului religios, sistem simbolic structurat ce funcţionează ca 
ordonator al relaţiilor dintre oameni şi supranatural, în limitele 
logicii care guvernează schimbul de bunuri în grupul sau clasa 
considerată. In această logică s-ar afla cheia care explică: a) 
armonia ce se observă între produsele religioase oferite şi cererile 
laicilor (orice mesaj religios apare, în fapt, adecvat situaţiei 

110 



ambiente); b) omologia între poziţia producătorilor în structura 
câmpului şi poziţia consumatorilor în structura raporturilor de 
clasă. 

Există oare o „eficacitate simbolică 11 , de felul celei descrise 
de Levy-Strauss în capitolele IX şi X din Antropologia structu¬ 
ralii Ea constă, după Bourdieu, în mobilizarea resurselor ma¬ 
teriale şi simbolice, produsă de diferitele instanţe religioase; 
condiţia necesară pentru aceasta este disimularea interesului po¬ 
litic, atât din partea producătorilor ideologiei religioase, cât şi 
din a celor care o asimilează. Eficacitatea simbolică depinde de 
credinţă. Puterea simbolică a şamanului, a profetului, a sacerdo¬ 
tului, a instituţiei care administrează tainele sau practicile de 
mântuire se susţine prin convingere. „Principiul relaţiei între 
interes, credinţă şi putere simbolică trebuie să fie căutat în ceea 
ce Levy-Strauss numeşte «complex şamânic», adică în dialectica 
experienţei intime şi a imaginii sociale, circulaţie aproape magică 
de puteri, în cursul căreia grupul produce şi proiectează puterea 
simbolică, acea putere care se va exercita asupra lui însuşi şi la 
capătul căreia se constituie, pentru profet şi pentru adepţii săi, 
experienţa puterii profetice, care face toată realitatea acestei pu- 
teri“ (VII, 317). 

Opus bisericilor, ca administratoare ale marelui capital sa¬ 
cramental şi catolic, ^profetul apare în rolul unui „entrepreneur 
independant de salut*. El tinde să producă şi să distribuie bunuri 
de mântuire de tip nou, chiar radicalizând enunţuri religioase 
disponibile din patrimoniul simbolic tradiţional. Se poate încrede, 
pentru a se impune pe piaţă, numai în aptitudinea discursului şi 
a practicii sale de a mobiliza interese virtual eretice ale grupurilor 
determinate. Aptitudinea de a formula şi numi ceea ce sistemele 
simbolice resping în domeniul neformulatului şi al nenumitului, 
şi de a deplasa astfel graniţele teritoriului gândirii şi al posibi¬ 
lului, constituie capitalul iniţial în contestarea monopolului ecle¬ 
ziastic al bunurilor de mântuire. De aici provine şi rolul pe care 
Bourdieu îl atribuie clerului mărunt (şi, mai larg, intelighenţiei 
proletaroide) în mişcările eretice. Aceasta ar conduce la supoziţia 

1 în limba franceză în text: „antreprenor independent în domeniul mântuirii" (n. tr.). 

că preoţimea de jos ar fi, în genere, aplecată spre împărtăşirea 
spiritului mişcărilor revoluţionare ale claselor subordonate, prin 
omologia de poziţie socială cu acestea. Dar este o ipoteză larg 
dezminţită de fapte. 

5. Dacă orice experienţi religioasă ar fi, cum vrea să ne 
încredinţeze Bourdieu, mistificarea unui interes politico-econo- 
mic de dreapta, adică păstrător al stăpânirii şi privilegiilor unor 
clase asupra altora, sau măcar speranţa de a le obţine, dacă orice 
credinţă este o minciună faţă de noi înşine, care are succes dacă 
e susţinută de falsa conştiinţă colectivă, şi dacă acesta e singurul 
lucru real, unicul principiu al interesului pentru o sociologie a 
fenomenelor religioase, atunci ar trebui să se renunţe la transfor¬ 
marea radicală a mersului curent al lucrurilor descrise. Sociolo¬ 
gia politică a religiilor, aşa cum e propusă de Guizzardi şi 
Bourdieu, este împrumutată ea însăşi de la o intelighenţie „de 
dreapta' 1 . în ea nici nu se încearcă măcar o înţelegere a simbolu¬ 
rilor şi a misterelor religioase, care să ducă la regândirea econo¬ 
miei politice. Perspectiva în temeiul căreia se desfăşoară 
sociologia religiilor apare drept exhaustivă autorilor săi şi în altă 
privinţă, astfel că, dată fiind reducerea bunurilor de mântuire la 
un refoulement al intereselor specifice de clasă, ea împiedică o 
generalizare nemistificatoare a domeniului. Aşa-zisul „complex 
şamanic“ este singurul răspuns pe care-1 poate da Bourdieu la 
întrebarea: ce are în plus simbolizarea religioasă faţă de simplul 
reflex al intereselor de clasă? El trebuie să presupună că, o dată 
înlăturat acel refoulement, n-ar rămâne nici o diferenţă, şi prin 
aceasta ar cădea orice eficacitate simbolico-religioasă. 

Fenomenologia religiilor este o disciplină de la care se poate 
aştepta un aport de neînlocuit la reîntemeierea economiei politice 
a bunurilor religioase. Bourdieu îi reproşează că, „în efortul de 
a se supune adevărului trăit al experienţei religioase ca experienţă 
personală, ireductibilă la funcţiile sale externe, ea omite să ope¬ 
reze o ultimă «reducţie», cea a condiţiilor sociale care trebuie 
să fie îndeplinite pentru ca această experienţă trăită să fie posi¬ 
bilă" (VII, 306). în temeiul abordării fenomenologice a expre¬ 
siilor religioase, i se poate contesta în linişte lui Bourdieu 

corectitudinea unei teze fundamentale pentru el: echivalarea de 
principiu între simbolurile religioase şi simbolurile lingvistice 
nonreligioase, între religie şi limbaj (VII, 295). In limbaj, sem¬ 
nele simbolice sunt indicatori instrumentali, conexiunea dintre 
semn şi lucrul semnificat este pur şi simplu pragmatică şi nu 
este legată de forma empirică a simbolului. Unul şi acelaşi lucru 
poate fi, cel puţin la un anumit nivel reflexiv şi conjectural, 
indicat de semne diferite şi arbitrar alese. Simbolurile religioase, 
în schimb, sunt ele însele acel lucru, modul lui de a fi, epifania 
lui. Comuniunea de esenţă între realitatea religioasă şi configu¬ 
raţia ei actuală constituie simbolul religios (XXXII, 348). 

Din antropologia culturală extragem o altă contribuţie. De¬ 
cenii de cercetări asupra „mişcărilor religioase pentru libertatea 
şi mântuirea popoarelor oprimate" (cum sună titlul unei cărţi 
faimoase de V. Lantemari), conjugate cu efectiva relevanţă po¬ 
litică revoluţionară pe care aceste mişcări au căpătat-o în ariile 
subdezvoltate economic, trezesc acum ecouri de recunoaştere, 
chiar în cea mai înaltă ierarhie catolică. „II faut bien le recon- 
naître - a scris Paul VI în Lettre apostolique au Cardinal Roy -, 
cette forme de critique (utopique) de la societe existante 
provoque souvent l’imagination prospective â la fois pour per- 
cevoir dans le present le possible ignore qui s’y trouve inscrit 
et pour orienter vers un avenir neuf; elle soutient ainsi la dyna- 
mique sociale..." 1 (XI, 209). Dar cercetări nu mai puţin solide 
arată că funcţia legitimantă a structurilor cognitive şi sociale este 
precară, chiar în religii mai puternic instituţionalizate. De exem¬ 
plu, fenomenul răspândit al antinomismului (ieşirea din orice 
constrângere normativă, chiar religioasă, rămânând totuşi în re¬ 
ligia respectivă), pe care I.P. Culianu îl include între „tehnicile 
religioase de eliberare" (IX), nu depinde de poziţia socială a 
subiectului religios, aşa cum nu e nici acea negaţie permanentă, 
suspendată deasupra realităţilor de fapt ale structurilor institu¬ 
ţionale, în numele experienţei comunitare imediate şi al infini- 

1 în limba franceză în lexl: „Trebuie să recunoaştem: această formă de critică 
(utopică) a societăţii existente provoacă adesea imaginaţia prospectivă să perceapă în 
prezent posibilul ignorai ce stă înscris în el şi totodată să orienteze călre un viitor nou; ea 
susţine astfel dinamica socială..." (n. Ir.). 

telor posibilităţi respinse de taxonomiile structurale, negaţie pe 
care V. Tumer, pe urmele lui V. Gennep, a indicat-o în func¬ 
ţionarea riturilor (LIV; LV). 

6. Enorma bogăţie de date oferite de diferite ştiinţe care se 
ocupă de fenomenele religioase rămâne încă risipită şi nu găseşte 
un centru de coagulare care mai cu seamă s-o utilizeze. Nepotri¬ 
virile şi adversităţile interpretative sunt şi ele în bună parte efec¬ 
tul acestei dezmembrări. Speranţa unei „Religionswissenschaft" 
unitare, care-i însufleţea pe pionieri ca EM. Miiller la sfârşitul 
secolului al XlX-lea, nu era decât o utopie generoasă: prefigura¬ 
rea unui centru unificator, care nu exista nicăieri. Astăzi accep¬ 
tăm de bunăvoie că o sistematizare interdisciplinară, pe baza unei 
metodologii generale unice, fără a produce forme de imperialism 
doctrinar, este un fapt imposibil. Totuşi, nu se poate renunţa la 
ideea că aporturile diferitelor sisteme de relevanţă servesc la ceva 
unitar (XLIX). Dar încă o dată (deducem din experienţă), nu poa¬ 
te fi vorba de un ,,sens“ unitar, fiindcă este bine ca sensurile să 
rămână multiple şi să comunice între ele, constituindu-se. De alt¬ 
fel, nici o disciplină ştiinţifică nu poate renunţa la verificarea re¬ 
zultatelor sale în viaţa practică, fără a se reduce la continua 
erodare a proprei sale memorii. Reunind exigenţele şi experien¬ 
ţele, conchidem că topos -ul cel mai potrivit pentru această 
confluenţă şi utilizare este economia politică şi instituţiile publi¬ 
ce care o concretizează pe plan operativ. Problema fundamentală 
ţine de natura şi caracterul unui Minister al cultelor. 

Principiul neutralităţii Statului în materie de religie, expresie 
a transformărilor modeme în ordinea sa instituţională, se dove¬ 
deşte ambiguu încă de la apariţie. Pe de o parte, acest principiu 
arată că, în sfera organizării politice modeme, religia este în sine 
neesenţială, fiind importantă doar pentru rolul pe care îl pot juca 
mişcările religioase de opinie şi bisericile în organizarea consen¬ 
sului. Statul se declară de aceea incompetent şi indiferent faţă 
de semnificaţia specifică a propunerilor religioase, obligându-se 
să garanteze libertatea fiecăruia de a-şi exercita gustul religios 
propriu şi de a beneficia de el în viaţa privată. Controlul pe care 
organele instituţionale îl exercită în acest scop asupra cultelor 

serveşte la favorizarea „libertăţii religioase 11 astfel înţelese (LVII, 
197). Pe de altă parte, însuşi termenul de „neutralitate 1 * abia 
reuşeşte să mascheze faptul că Statul procedează din când în 
când conform unor configuraţii concrete de putere şi este o 
formă ce-şi asumă conţinuturi diferite, în funcţie de problemele 
şi scopurile pe care-şi propune să le urmărească. Este o situaţie 
deja descrisă şi evaluată pe larg (LVII, 221 sq.). Ea a devenit 
de curând în Italia obiect publicistic şi de dezbateri (I), cu 
referinţă specială la predarea religiei în şcolile de Stat, la „pu¬ 
terea indirectă** a Bisericii catolice asupra vieţii politice din 
anumite State (XLVIII) şi la limitarea de fapt care decurge de 
aici pentru libertatea altor culte (XVI, 153). Acestor diagnoze le 
urmează prescripţii procedurale peremptorii privind problema 
raporturilor dintre Stat şi confesiunile religioase, care trebuie „să 
fie supuse controlului constant al conformităţii dintre aşezarea 
instituţională şi praxisul social**. In sfârşit, trebuie să fie garantat 
„un pluralism efectiv în sectoarele cele mai delicate, ca şcoala 
şi comunicaţiile de masă, prin excluderea radicală a oricăror 
legitimări, directe sau indirecte, ale inegalităţilor sau discordan¬ 
ţelor legate de factorul religios** (LVI, 7). Se deplânge, de ase¬ 
menea, o „divergenţă crescândă între elaborarea teoretică, 
progresistă şi pozitivă, a principiilor de laicitate a Statului, şi 
actualizarea în care atari principii se pot regăsi** (LVII, 17). 

Când ne dăm însă osteneala să despuiem literatura acestei 
„elaborări teoretice progresiste şi pozitive**, ne dăm seama cât 
de puţini sunt cercetătorii dreptului public al cultelor care să se 
arate interesaţi de cunoaşterea efectivă a naturii, a istoriei, a 
doctrinei diferitelor culte şi a bunurilor religioase pe care ele le 
oferă. Pentru a satisface această exigenţă şi pentru a găsi experţi, 
cum a fost de pildă un E. Passerin d’Entreves, trebuie să ne 
deplasăm în câmpul istoricilor dreptului. 

Cred că Statul nu poate garanta propria sa laicitate fără un 
interes activ pentru fenomenele religioase şi fără ajutorul specia¬ 
liştilor adecvaţi acestui câmp (căci ecoul expunerii, abia între¬ 
prinse, despre „câmpul religios**, nu trebuie să-l facă pe cititor 
să se gândească numai la vrăjitori, preoţi, teologi şi profeţi). 

3. O TEORIE FUNCŢIONALISTĂ A 

COMUNICĂRII 

SIMBOLICO-RELIGIOASE 


I nstituind un discurs despre bunurile religioase mai 
curând decât despre religie în general şi desemnând 
o figură particulară a specialistului care ar trebui să promoveze 
includerea acelor bunuri în cadrul economiei politice globale, cel 
care scrie este conştient că se mişcă în baza anumitor ipoteze 
despre evoluţia socio-culturală pe care se cuvine să le pună în 
evidenţă, cu scopul de a le respecifica, dacă e cazul. 

Prima ipoteză se referă la ceea ce se înţelege prin religie 
într-un context ştiinţific. Definiţiile generale, deşi pot fi consi¬ 
derate relativ adevărate în contextul specific lor, nu sunt direct 
aplicabile pentru scopul nostru. Toate sunt, într-o oarecare mă¬ 
sură, funcţionale şi, analizate critic, dezvăluie un mod particular 
de a identifica şi de a interpreta relevanţa pe care religia o are 
pentru cultura şi funcţiile ce-i sunt încredinţate. Această afirmaţie 
este valabilă pentru definiţiile contemporane, care sunt în cea 
mai mare parte conştient funcţionale şi formulate spre a rezolva 
probleme de orientare: anume, discernerea a ceva ce într-un 
context cultural global este „religios" şi poate fi distins de 
nereligios. Exemple de acest tip sunt: definiţia lui Spiro - „Re¬ 
ligia este o instituţie constând într-o interacţiune, condiţionată de 
moduli culturali, cu fiinţe supraumane condiţionate cultural" 
(LXI) - sau cea a lui Brelich: „Putem numi religie acele com¬ 
plexe de instituţii, credinţe, acţiuni, forme de comportament şi 
organizaţii prin a căror creaţie, conservare şi modificări adecvate 
noilor situaţii, fiecare societate omenească încearcă să-şi ordone¬ 
ze şi să-şi apere propria poziţie într-o lume înţeleasă ca fiind 

esenţialmente nonumană, extrăgând din ea, investind cu valoare 
şi incluzând în relaţii umane ceea ce-i apare de importanţă 
esenţială 1 ' (LXII). 

Dintre definiţiile clasice, să ne gândim la cea etimologică a 
lui Lactanţiu, care deriva religio din verbul religare, pentru a 
desemna „legătura de pietate care ne uneşte cu Dumnezeu" ( Div. 
Inst., IV, 28). Astfel se scotea în relief caracterul de relaţie 
personală între om şi Dumnezeu şi, în acelaşi timp, natura 
constrângătoare a acestei relaţii. Nu eram departe, în acelaşi 
context al gândirii lui Lactanţiu, de conversiunea lui ,, vinculum 
pietatis“ în acel „praecipuum humanae societatis vinculum“, 
care va fi etimologia preferată a întregii epoci modeme, până la 
Durkheim şi şcoala sa. 

In Evul Mediu, când a prins să se configureze o societas 
christiana tipică din structura comunală corporativă, a început 
să se definească un mod nou şi corespunzător de a concepe 
religia. Pentru Toma d’Aquino, religia „indică întocmai starea 
de a fi rânduiţi în Dumnezeu", o definiţie congruentă cu funcţia 
de ordinare in unum pe care Biserica, cu legea şi cu sacramentele 
sale, o eliberează de toate realităţile mundane, prin analogie cu 
ideea lui Corpus Christi Mysticum. Această analogie este esen¬ 
ţială pentru a înţelege cât se deosebea gândirea creştină medie¬ 
vală, exprimată de Sf. Toma, de cea etico-politică clasică (greacă, 
mai cu seamă). Pentru aceasta din urmă, o bună viaţă morală 
putea fi trăită simplu, în colectivitatea koinoniei politice, care 
exista astfel graţie naturii sale de organizaţie, deci şi prin opera 
funcţionarilor specializaţi pentru atari scopuri, magistraţi custozi 
ai legii. Lucrurile divine, care erau considerate inerente ordinii 
genetice a naturii şi ca atare îndeplineau rostul de introducere 
pedagogică la rânduiala justiţiei omeneşti (LXVI, 362 sq.), erau 
tutelate de legislator. Platon ajunge să stabilească interdicţia de 
a îndeplini orice act de cult în afara locului şi a modalităţii 
stabilite de legea Statului ( Legi 1, X, cf. XVI). D’Aquino, pentru 
care sistemul politic general este definit de teleologia naturii 
umane dimpreună cu teologia creaţiei şi a mântuirii, reinterpre- 
tează religia civilă a anticilor şi legitimează faptul că Statul are 

a se îngriji de cultul religios, devenind chiar promotorul institu¬ 
ţiilor sociale cu caracter cvasi-religios, dacă ele se întorc în 
beneficiul vieţii sociale. Dar limitele acestei operaţii sunt prede¬ 
terminate. „Lex divina principaliter instituitur ad ordinandum 
homines ad Deum, lex autem humana principaliter ad ordinan¬ 
dum homines ad invicem; et ideo leges humanae non curaverunt 
aliquod instituere de culto divino, nisi in ordine ad bonum 
commune hominum“ ( S. Th. I/II, q. 99, a. 3) 1 . Activitatea politică 
este inclusă într-o ordine mai largă, diferenţiată lăuntric, cuprin¬ 
zând şi biserica creştină. Din această cauză în Evul Mediu nu 
era necesară „sacralizarea" aparatului juridic ecleziastic, adică 
izolarea lui prin opoziţie cu cel civil, secular. Organizarea valo¬ 
rilor civile şi spirituale la niveluri diferite de importanţă era 
de-ajuns pentru a face funcţională paradigma socială corporativă. 
Biserica este superioară Statului întrucât vinculum unitatis, pe 
care îl administrează, mandatul pe care îl îndeplineşte, privesc 
stăpânirea spirituală. Statul pătrunde în sfera religioasă când 
intervine în organizarea cultului spre binele comun, dar numai 
întrucât binele comun se află în menirea intrinsecă a Statului şi 
nu se extinde la ceea ce stă dincolo de ordinea socială seculară, 
şi anume ,,ut homo fruatur Deo“ 2 . Biserica, astfel concepută ca 
loc al medierii între bunurile religioase („Graţia" şi expresiile 
sale) de natură supranaturală şi ordinea socială naturală a per¬ 
soanelor, este un moment esenţial al fondării antropologice a 
doctrinei sociale creştine. Fără acest moment al diversităţii în 
analogia afirmată dintre corpul politic şi cel mistic, nu se poate 
surprinde specificitatea ideii antropologice creştine despre soli¬ 
daritatea organică a multiplelor membre cu calităţi şi funcţii 
diverse. 

Prestaţiile acestei perspective analogice au permis men¬ 
ţinerea legăturii dintre trei lucruri diferite. Primul este o para¬ 
digmă de cultură organizată unitar, cu postulatele ei, funcţional 

* în limba latină în text: „Legea divină este menită în primul rând să-i orienteze pe 
oameni către Dumnezeu, însă legea umană trebuie în primul rând să-i orienteze unii către 
alţii; şi de aceea legile umane nu s-au îngrijii să instituie altfel în privinţa cultului divin 
decât spre binele comun al oamenilor' (n. ir.). 

- „Pentm ca omul să se folosească de Dumnezeu", în limba latină în lexl (n. ir ). 

conexe, de adevăr absolut, viaţă bună, cunoaştere justă şi religie 
adevărată; al doilea, afirmarea sacerdoţiului universal al tuturor 
credincioşilor integraţi în Cristos; şi, cu toate acestea, al treilea 
priveşte conceperea Bisericii drept organizaţie ierarhică adminis¬ 
tratoare a graţiei, revendicând numai pentru ea competenţa spe¬ 
cifică asupra bunurilor sacre de mântuire. 

Care au fost schimbările profunde din epoca modernă care 
au provocat criza acestui cadru de organizare socială şi culturală, 
schimbări „născute din inteligenţa şi din activitatea creatoare a 
omului, şi care se repercutează la rândul lor asupra judecăţilor 
umane, a dorinţelor individuale şi colective, asupra modului de 
gândire şi acţiune", cu inevitabile „reflexe şi în viaţa religioasă"? 
Să recitim „Expunerea introductivă" a decretului conciliar Gau- 
dium et Spes, din care am citat frazele de mai sus, pentru a avea 
o privire de ansamblu. Am arătat mai sus (I, 2) cum, începând 
din a doua jumătate a secolului al XVII-lea, pentru câţiva con¬ 
temporani religia devine de conceput ca sistem distinct de poli¬ 
tică, de economie, de drept, de educaţie, de ştiinţă. Cadrul 
sistemului social general îşi schimbă forma diferenţierii sale 
primare, stratificarea devine progresiv diferenţiere, conform prio¬ 
rităţii funcţionale. Această transformare este unul dintre factorii 
care contribuie la criza conştiinţei modeme, fiindcă încep să se 
transforme punctele de referinţă plecând de la care societatea 
este concepută ca un întreg. Acum sunt tot atâtea puncte de 
vedere globale asupra societăţii câte sunt sistemele care o com¬ 
pun. Coordonarea lor este o sarcină pe care şi-o asumă, din când 
în când, punctul de vedere supraordonat celorlalte într-o anumită 
perioadă istorică - întâi politicul, apoi economicul, pe urmă 
sistemul pentru ştiinţă. 

In afară de această primă schimbare structurală a societăţii, 
există în interiorul ei şi o a doua, cea a planurilor pe care se 
construiesc relaţiile sociale: relaţiile interpersonale urmează prin¬ 
cipii de interacţiune diferite de cele inerente organizaţiilor socia¬ 
le, care sunt constituite şi pot fi modificate în temeiul unor 
decizii cu scopuri practice contingente, deci sunt relativ inde¬ 
pendente faţă de principiile chiar morale stabilite pentru siste- 

mele sociale în interiorul cărora acţionează (XXIV, 2°, 9 sq.). Şi 
acest fapt este de obicei un motiv de criză morală şi religioasă, 
prin ireductibilitatea pe care o percepe un individ între lucrurile 
în care crede şi scopurile urmărite de organizaţiile în care lu¬ 
crează. 

Şi religia devine cadrul unei „ştiinţe umane“ specifice, cu 
tehnici de interpretare şi de comparaţie independente de dogma- 
ticile teologice. Foarte repede, această ştiinţă a i'eligiilor a trebuit 
să renunţe la postulatul absolutului religiei, văzut în una din 
manifestările ei istorice. Dar scopul principal al acestei ştiinţe a 
fost mereu, şi acest lucru este reliefat în mod particular în 
vremurile noastre (LXIII), cel de a promova coexistenţa siste¬ 
melor sacre şi, în acelaşi timp, cunoaşterea caracterului specific 
al fiecăruia dintre ele (LXVII, 30). în atingerea acestui scop nu 
sunt suficiente concluziile la care se poate ajunge sociologic, 
reflectând asupra relaţiilor religiei cu diferite tipuri şi momente 
ale colectivităţii şi asupra proceselor de raţionalizare internă din 
dogmaticile induse de acest raport. Nu sunt suficiente nici con¬ 
ceptele generice de „bun religios* 1 , valabile pentru toate specifi¬ 
cările posibile ale religiei (ca de pildă bunuri de „mântuire**, sau 
„motivaţii simbolizate de interese şi nevoi practice**, sau „valori 
care reglează viaţa socială**, sau „viziuni ale lumii care oferă 
certitudini interpretative**, sau valorizarea evenimentelor existen¬ 
ţei apte să absoarbă angoasa, sau reguli pentru situaţiile de 
tranziţie, „rituri de trecere** şi altele asemenea). Trebuie, în 
schimb, să recurgem la expresiile şi interpretările autentice şi 
originale pe care universurile sacre le produc despre ele însele. 
Ideea de solidaritate inerentă doctrinei specifice a Corpului Mis¬ 
tic al lui Crist este, de pildă, una dintre acestea. Pe de altă parte, 
este totuşi necesar, pentru a include aceste „expresii religioase** 
în economia culturală a societăţilor noastre, să ştim să le măsu¬ 
răm teoretic cu problemele puse de societăţile cu grad înalt de 
diferenţiere. Prin urmare, sunt necesare contribuţii ale unor dis¬ 
cipline ştiinţifice diferite, cu scopul de a atinge un grad de 
abstracţiune adecvat atunci când reflectăm asupra apartenenţei 

religiei la societate şi asupra nonidentităţii dintre religie şi cele¬ 
lalte sfere ale vieţii sociale organizate. 

Noii teoreticieni ai funcţionalismului îşi propun să ofere 
tocmai prestaţii de acest tip. Unul dintre aceştia, N. Luhmann, 
a conjugat funcţionalismul cu teoria sistemelor de acţiune, ela¬ 
borând o teorie generală a sistemelor sociale constitutive de sens 
(XXXI). Este vorba despre o îmbinare complexă a cel puţin 
patru teorii generale, şi anume o teorie a formării şi a diferenţierii 
sistemelor, o teorie a evoluţiei, o teorie a constituirii sensului, o 
teorie a mijloacelor de comunicare caracterizate de generalizarea 
simbolică; obiectele respective ale acestor teorii sunt considerate 
interdependente la nivelul formării sistemului social global, „în 
sensul că evoluţia socială conduce la sisteme sociale mai extinse, 
mai complexe şi mai diferenţiate, iar sistemele dezvoltă mijloace 
de comunicare specializate şi caracterizate în acelaşi timp printr-un 
nivel mai înalt de generalizare, cu scopul de a depăşi nivelul de 
diferenţiere deja atins. Consecutiv, se realizează o coordonare a 
diferitelor subsisteme socialmente relevante cu mijloacele de co- 
municare“ (XXVI, Introd., p. XLII). 

Este vorba despre o teorie interesantă pentru un număr de 
specialişti dedicaţi economiei politice a bunurilor religioase, pen¬ 
tru că uneşte interpretarea tendinţelor evolutive ale sistemelor 
sociale către stadii de diferenţiere internă mai accentuate, cu 
pretenţia de practicabilitate operativă în relaţiile dintre subsiste¬ 
me, astfel încât să devină realizabile configuraţii care ar părea, 
în sine, foarte improbabile. Să vedem sintetic cum această teorie 
a fost aplicată de Luhmann, tematic, religiei (XXV; XXVIII), pe 
lângă aplicarea ei asupra conceptului de putere (XXVI), încer¬ 
când să conciliem congruenţa temei noastre cu valoarea infor¬ 
mativă a expunerii. 

1. Una dintre exigenţele esenţiale ale teoriei modeme a sis¬ 
temelor sociale vrea ca acestea să fie reprezentate deschise me¬ 
diului şi în echilibru instabil, iar acest lucru a schimbat problema 
fundamentală a ştiinţei politice clasice, care concepea sistemul ca 
pe un tot alcătuit din părţi şi trebuia de aceea să înfrunte dificul¬ 
tatea de a-i defini ontologic identitatea. Dificultatea se agrava 

când era concepută ca sistem o colectivitate socială compusă din 
„persoane". Atunci era necesar să se confere un sens principiului 
după care întregul ar fi mai mult decât suma părţilor. Chiar atunci 
când, în epoca modernă, conceptul de persoană a fost substituit 
de mecanica „elementelor", tot nu se trecea încă dincolo de mo¬ 
delul sistemelor determinate, care, observa Luhmann, „puteau 
accepta din când în când doar o condiţie de existenţă (excluzân- 
du-le pe celelalte). La schimbările mediului în care sunt plasate, 
sistemele puteau reacţiona într-un singur mod, mereu previzibil 
ca atare. în acest fel se lăsau conduse, până în cele mai mici amă¬ 
nunte, din exterior. Prototipul lor e maşina. Numai rareori a fost 
identificat punctul greşit al analogiei dintre sistemele sociale şi 
maşini; el nu constă în caracterul mecanic al mişcării, ci în faptul 
că toate părţile maşinii sunt ordonate spre îndeplinirea unui sin¬ 
gur scop, în timp ce sistemele sociale trebuie să fie structurate şi 
raţionalizate în mod multifuncţionar (XXX, 201). 

Substituind, conceptual, „persoanelor" „acţiunile" înţelese 
ca unităţi elementare (substituţie care stă la baza structurii teo¬ 
retice a lui M. Weber), urmează că persoanele concrete nu sunt 
niciodată complet cufundate într-un singur sistem social, ci, prin 
acţiuni individuale, sunt mereu implicate în mai multe sisteme 
sociale determinate (XXX, 208). O deficienţă teoretică a lui 
Weber constă în neglijarea acestei consecinţe importante a punc¬ 
tului său de plecare (adică neglijarea faptului că şi membrii unui 
grup social aparţin, în calitate de persoane, mediului, deci altor 
grupuri, şi nu sunt doar părţi ale sistemului acelui grup social). 
Orientându-şi analiza către procesele interne ale garanţiei şi raţio¬ 
nalizării structurii unui grup social, Weber nu se îndepărtează de 
fapt, după Luhmann, de conceptul tradiţional de sistem: organi¬ 
zarea internă a părţilor într-un tot. Modelele weberiene de „scop" 
şi „comandă" presupun că omul trăieşte cu întreaga sa persona¬ 
litate în sistemul social, şi că se identifică cu bazele de acţiune 
ale sistemului, determinate, împreună cu scopul, de autoritatea 
care comandă. în acest fel, problema motivaţiilor comportamen¬ 
tului, de exemplu distincţia dintre motivaţiile de apartenenţă şi 
cele de eficienţă, este neglijată. 

Weber însuşi pare să recunoască aici o carenţă teoretică, 
atunci când atribuie consideraţiilor metodologice (necesitatea de 
abstracţie conceptuală şi separarea netă între sociologie şi psiho¬ 
logie) însemnătatea redusă conferită personalităţii umane în 
accepţia ei globală. Teoria sa a acţiunii sociale se concentrează 
asupra prestaţiilor pe care un sistem organizat este capabil să le 
ofere. 

Există totuşi sisteme, cum sunt bisericile, pentru care este 
insuficient să definim prestaţiile pe care trebuie să le facă pro¬ 
priului lor mediu spre a se conserva, dat fiind că ele nu se 
conservă datorită succeselor specifice ale activităţii lor, ci pentru 
că existenţa lor este apreciată sau considerată inevitabilă, în 
limitele unor expectative tipice de comportament, de către părţi 
consistente ale mediului. Pentru aceste sisteme, observa Luh- 
mann, „n-ar fi «raţional» să-şi dirijeze toate eforturile spre atin¬ 
gerea unui scop specific sau a unui ansamblu de scopuri limpede 
concepute, deoarece condiţiile lor de existenţă n-ar putea fi 
reprezentate în chip adecvat de un scop, iar urmărirea lui exclu¬ 
sivă ar provoca nerespectarea altor datorii şi consideraţii, de 
importanţă vitală" (XXX, 204). 

2. Ceea ce vom spune acum se referă la conceptul general de 
sistem al lui Luhmann, deci este aplicabil şi unui sistem religios. 
In treapta următoare, vom determina în ce măsură şi pentru care 
tipuri sociale se poate presupune, în general, religia ca fenomen 
distinct şi descriptibil în sine, ca sistem autonom aşadar, cu func¬ 
ţii proprii, între alte sisteme autonome din interiorul societăţii în 
general (XXVIII, 64). 

In teoria funcţională, sistemele sunt unităţi operative în stare 
să elaboreze şi să compenseze stimulii care provin din mediu şi 
să restituie mediului rezultatele, ca prestaţii Sensul şi funcţia 
formării unui sistem trebuie să fie înţelese ca formare a unei 
graniţe, ca stabilizare a diferenţelor între interior şi exterior, între 
mediu şi sistem. Această diferenţă poate fi reprezentată printr-un 
dezechilibru de complexitate, aşa fel încât mediul este gândit ca 
fiind totdeauna mai complex decât sistemul însuşi. „Teoria sis¬ 
temelor sociale se interesează de diferite complexe de acte sem- 

nificative, care sunt delimitate în virtutea conexiunilor lor de 
sens şi în raport cu un mediu determinat' 1 (XXVIII, 62). însă 
detreminarea graniţelor sistemului nu este îndeplinită numai de 
teorie, ci şi de propriii lui membri. Posibilităţile de experienţă 
şi de acţiune oferite de mediul în care trăiesc sistemele sunt cu 
mult mai mari decât potenţialul de care dispun ele pentru o 
percepţie actuală şi conştientă şi pentru elaborarea informaţiilor. 
Mediul unui sistem constă în tot ceea ce este delimitat de sistem 
şi ca atare nu aparţine sistemului. Dar conceptul de mediu se 
defineşte în relaţie cu sistemul ca supraabundenţi 'a posibilului 
deschis către sistem. Mediile sistemelor diferite nu pot, aşadar, 
să fie identice, dar pot să interfereze. „Lumea", care, în sistemele 
sociale mai puţin complexe, poate fi concepută ca unitate sem¬ 
nificativă şi poate servi drept orizont comprehensiv experienţei 
vii şi acţiunii, atât religioase cât şi economice, atât familiale cât 
şi referitoare la adevăr, artistice sau politice, nu mai poate avea 
o astfel de funcţie în sistemele cu grad înalt de diferenţiere. 
Simplu vorbind, orice om, înţeles ca sistem psihic, ştie că în 
propriul său mediu vital există alte sisteme psihice, care trăiesc 
şi organizează cel puţin o parte din acelaşi mediu conform unor 
sensuri şi proiecte diferite, transformându-se în aşa fel încât fiinţa 
şi transformarea acestor oameni îl priveşte şi pe el. Dar inter¬ 
pretările structurilor de sens care susţin raporturile sociale şi care 
determină proiecte de comportament nu pot aspira la o veridi¬ 
citate universală în afara verificării continue în comunicare. In¬ 
terpretările structurilor sunt ele însele structuri de sens, graţie 
cărora subiecţii comunică între ei. Aici se află rădăcina etic 
fecundă a teoriei devenite fundamentală în sociologia modernă 
a cunoaşterii, după care relaţia între concepte şi obiectele lor 
respective este socialmente condiţionată şi supusă schimbării 
sociale; teză care, înţeleasă altfel, ar livra filozofia pradă nihilis¬ 
mului. Un lucru similar se petrece în relaţiile dintre sistemele 
familiale şi cele politice, sau între sistemele politice şi sistemele 
religioase, ca şi în interiorul acestora. 

Noţiunea dezechilibrului de complexitate între sistem şi me¬ 
diu se referă la acest fapt. Sistemul trebuie să stabilizeze deze- 

chilibrul, prin strategii diferite. însă această operaţie trebuie să 
se petreacă după o oarecare ordine, anume, înainte de toate, după 
un punct sau o problemă de referinţă, în relaţie cu care sistemul 
se constituie treptat. în acest fel, sistemul caută să adopte exigen¬ 
ţele contradictorii şi schimbătoare ale mediului prin asumarea 
unei structuri contradictorii de aşteptări, şi rezolvă apoi aceste 
contradicţii intrinseci prin metode mai mult sau mai puţin opor¬ 
tuniste de reperare a deciziilor. 

în procesele de decizie se configurează nişte mecanisme 
interne de reducere a complexităţii, care se raportează la proble¬ 
me autodefinite şi sunt programate de sistemul însuşi (XXX, 
150). Aceste mecanisme trebuie să fie interne, fiindcă lumea este 
extrem de complexă şi trebuie să rămână aşa. Orice reducţie 
externă ar duce la dispariţia complexităţii lumii pentru acel sis¬ 
tem. De aceea, mecanismele de absorbţie a complexităţii trebuie 
să fie transferate din exterior spre interior. In continuare, vom 
desemna acest proces prin termenul de internalizare. Cu cât un 
sistem e mai complex, cu atât lumea sa poate fi mai complexă, 
iar şansele de supravieţuire a sistemului vor fi cu atât mai mari. 

Şi în lumea vieţii omeneşti, mediul apare mereu ca realitate 
pretipizată în interiorul orizonturilor pe care, în mod normal, nu 
avem ocazia să le depăşim: el este, concomitent şi necesar, 
orizont şi transcendenţă, aşteptare şi deziluzie, selecţie şi risc, 
ordine şi întâmplare. „Numai întemeiat pe aceste fundamente se 
poate dezvolta interesul pentru lumea înconjurătoare, pot exista 
tentative de a o influenţa sau corecta, se pot desfăşura procese 
de învăţare" (XXV, 16). 

Despre contingenţă (posibilitatea de a exista şi în mod 
diferit) se poate spune că e omniprezentă în orice constituire a 
sensului, aceasta însemnând că, în orizontul experienţei vii ac¬ 
tuale, posibilităţile indicate ale experienţei vii ulterioare şi ale 
acţiunii ulterioare sunt numai virtualităţi, care pot să se prezinte 
şi într-un mod diferit de cel aşteptat. Mai mult, când un sistem 
(de pildă un Eu subiectiv) intră în relaţie cu un altul ( Alter-Ego ), 
el trebuie să ţină seama că posibilităţile inerente constituirii 
sensului său pot fi diferite de cele inerente constituirii de sens 

actual al celuilalt. „Complexitate înseamnă, în mod practic, să 
fii constrâns la selecţie; contingenţă înseamnă riscul decepţiilor 
şi necesitatea de a se expune unor riscuri 11 (XXVIII, 64). 

Aceste două funcţii pot duce la o criză a conştiinţei reli¬ 
gioase, fiindcă, la un nivel dat al evoluţiei sociale, ele transformă 
definiţia realităţii, întrebuinţată pentru a percepe şi a normaliza 
lumea înconjurătoare. în măsură egală, cele două funcţii anulează 
semnificaţia simbolic generalizabilă a formulelor „Dumnezeu 14 
sau „mântuire 44 , fiindcă critica istorică poate să le releve 
contingenţa. Din această cauză, Luhmann caută să definească 
funcţia specifică a religiei fără să se bazeze pe temele preexis¬ 
tente ale credinţei, ci identificând un dat funcţional general, 
valabil pentru orice constituire a sensului, pentru a analiza apoi 
în ce fel şi cu ce probleme derivate această funcţie centrală 
ajunge să fie delegată într-un sistem religios particular, diferenţiat 
şi specializat în acest scop. De aici decurge primatul funcţional 
pe care Luhmann îl atribuie problemei privind sensul mai curând 
decât fiinţa sau esenţa subiectivităţii, a religiei şi a societăţii în 
genere. 

3. Sensul rezultă din elaborarea selectivă a experienţei trăite, 
ordonată de complexitate şi contingenţă prin funcţia negaţiei. 
Când afirm un anumit lucru, trebuie să le neg, concomitent, pe 
altele, dar sunt sigur că orice alt lucru se conservă, „atât existen¬ 
tul, care nu interesează pe moment, cât şi nonexistentul, în spe¬ 
cial pericolul nonexistent, a cărui posibilitate constantă de a fi 
negat îmi permite să mă adresez altui lucru. Eu îmi determin 
«da»-ul şi las nedeterminate negaţiile necesare acestui scop. Ris¬ 
cul ridicat al unei asemenea extirpări drastice şi al omisiunii este 
atenuat, în chip decisiv, de modul în care este menţinută negaţia. 
Eu îmi rezerv dreptul de a nega o atare negaţie şi de a mă îndrep¬ 
ta pozitiv spre problemele neaşteptate care mă întâmpină 44 
(XXXI, 22). Complexitatea redusă este astfel păstrată ca sursă de 
alegai mereu noi şi diferite, ca orizont prezentat al intenţiei de¬ 
terminante. Prin „prezentare 44 se înţelege lumea posibilelor, care 
se păstrează la graniţele alegerii operate, fără de care nu te poţi 
situa în concreteţea lumii. 

Deci, în orice acţiune şi experienţă vie, sensibilă, este pre¬ 
zentat mult mai mult decât poate fi, pe rând, reprezentat. Viaţa 
conştiinţei se sprijină pe structuri intemalizate relativ stabile, însă 
are caracterul unui proces: îşi schimbă fără încetare conţinuturile 
percepţiei şi ale gândirii actualizate pe rând. In acest proces, 
sensul îndeplineşte pentru experienţa vie funcţia de regulă selec¬ 
tivă a conţinuturilor de informaţie, prin acea strategie pe care 
Luhmann o defineşte ca „identificarea autoreferenţială“, identi¬ 
ficare ce comunică informaţia orizontului intern al sistemului 
(XXV, 24). A doua strategie este re-prezentarea, care constă în 
tematizarea nu a procesului actual, ci a implicaţiilor şi a trimi¬ 
terilor la informaţiile precedente, rămase nedeterminate din cauza 
interpretării normalizante, în care necunoscutul este asimilat cu¬ 
noscutului, uimitorul este asimilat obişnuitului şi este, pe cât se 
poate, izolat simbolic, pentru ca entitatea modificării structurale 
să fie menţinută pe liniile previzibile. 

Totuşi, se poate compensa mereu riscul identificărilor prin 
negaţii (am văzut de curând că posibilitatea de a nega este faţa 
ocultă a identificării) şi, plecând de la lucrul re-prezentat, să 
concepem altceva: nimicul plecând de la fiinţă, transcendenţa lui 
Dumnezeu plecând de la lume. 

Problema înzestrării funcţionale a religiei i se pare lui Luh¬ 
mann că rezidă tocmai aici. In orice procedeu de reconstrucţie 
pentru a extinde şi a îmbogăţi experienţa vie a sensului prin 
re-prezentări de pozitivităţi negabile şi negativităţi la rândul lor 
negabile, se operează mereu cu reducţii şi nu este captată imen¬ 
sitatea prezentatului, mai vastă decât lumea latentă a structurii 
de sens, mai vastă decât orice sistem ca atare. Chiar dacă com¬ 
plexitatea lumii, pe care o putem presupune accesibilă operaţiilor 
constitutive ale sensului, ar ajunge să crească imens, iar sistemul 
social ar dobândi o complexitate structurală în mod corespunză¬ 
tor adecvată, orizontul ce defineşte problema la care se referă 
religia ar fi doar amânat (XXV, 25). 

Acest fel de dialectică negativă a alternanţei de re-prezentări 
şi negaţii, acest „sindrom social de constituire şi reducţie, inerent 
oricărei corelaţii de sens“ (XXV, 77), este trăit şi experimentat 

religios, chiar nefiind motivat de presupoziţii religioase; şi, în 
orice caz, este definit de reprezentările religioase în selectivitatea 
sa, pentru a presupune şi acest lucru: în politică, în economie, 
în familie, o acţiune şi o trăire de gen diferit îşi pot găsi spaţiul 
lor. 

In sinteză, ceea ce se înţelege prin religie îşi găseşte locul 
în teoria funcţională ca formă particulară a lumii, accesibilă şi 
inaccesibilă constituirii sensului sistemic. Religia îndeplineşte 
pentru sistemul social funcţia de a transforma în determinat sau 
determinabil o lume cu sens nedeterminat dar posibil, care 
rămâne deschis pentru sistem. Religia corespunde faptului că 
toate tipizările, autoidentificările, categoriile ordonatoare, struc¬ 
turile de aşteptare a viitorului trebuie si procedeze reductiv, deci 
si rimăni refutabile. 

Să notăm că o astfel de caracterizare a religiei evită ches¬ 
tiunea definirii a ceea ce este religia. Dar aceasta nu este o 
carenţă a teoriei. A devenit mai degrabă o condiţie a evoluţiei 
sociale - notează Luhmann - faptul că la această întrebare, într-o 
pluralitate a sistemelor sociale, s-a dat o pluralitate de răspunsuri, 
care au funcţionat cu ,,chances“' mai mult sau mai puţin bune 
pentru evoluţie (XXV, 78). 

4. Funcţia religiei în ce priveşte transformarea complexităţii 
rămâne pentru experienţa religioasă, ca şi pentru dogmatica sa, în 
stare latentă. Ea nu este tematizată ca atare, ci „ocupată" de teme 
religioase (XXV, 142 sq.). Pe măsură ce societatea devine mai 
complexă, se schimbă valoarea locului pe care societatea, ca în¬ 
treg, şi-l asumă în conexiunea sistemelor sociale parţiale şi, mai 
cu seamă, se schimbă, prin diferenţieri interne şi diferenţieri de 
planuri, nevoia de prestaţii selective referitoare în mod unitar la 
întreaga societate. întregul devine doar ocazional semnificativ. 

Şi în sfera religiei atunci, tot ceea ce se cerea făcut, concret 
şi plauzibil, apare drept contingent şi supus negaţiei. De aceea 
religia, în cursul istoriei, îşi specializează prestaţiile tipice în 
privinţa re-prezentărilor, spre a asimila riscul implicit al acestora. 

1 în limba franceză în texl: „şanse' 1 (n. tr.). 

Pentru a realiza o variaţie în propriile lor structuri pe baza 
autoreferenţialităţii, organizaţiile sistemice trebuie să procedeze 
în mod istoric, spune Luhmann, şi să încerce, în conexiune cu 
experienţa, substituirea unor structuri cu altele mai capabile de 
prestaţii. 

Reconsiderând în lumina aparatului funcţional-sistemic ana¬ 
lizele fenomenologic-descriptive ale experienţei religioase, ceea 
ce a fost descris (în special de către R. Otto) ca formă a sa 
specific sensibilă, ca numinos sau sacru, se lasă atunci înţeles 
ca rezultatul unui proces de gramaticalizam: simbolului care 
susţine experienţa unui adevăr i se opune un „chiffre" 1 , care 
produce o ştiinţă; deci, un proces de transformare a indetermi- 
nabilului în determinat sau determinabil. Prin „Chiffrierung“, 
Luhmann înţelege „nu o simplă întrebuinţare a simbolurilor ca 
semne pentru altceva, inaccesibil direct, spre care orientează 
simbolurile, ci producerea ştiinţei prin determinări reductive“ 
(XXV, 84). Cifrurile nu sunt pur şi simplu simboluri, cu atât 
mai puţin semne, alegorii sau concepte. Ele nu trebuie să facă 
aluzie la un lucru care nu este direct accesibil, ci sunt ele însele 
acest lucru. Ele constituie o ştiinţă, întrucât instalează definitul 
în locul indefinitului şi, prin aceasta, îl ecranează pe cel din 
urmă. Ceea ce este ocultat în acest fel rămâne orizont golit de 
sens, nu are nici o realitate, nici măcar o realitate supusă negaţiei; 
totuşi este trăit de toată lumea ca un lucru care face forma 
definită inevitabil contingenţă. Această existenţă trăită împreună 
a experienţei sensului este sesizabilă ca legătură ( Bindung ), re- 
ligio. Ca în acele tablouri schimbătoare - explică Luhmann 
unde e posibil să transformi configuraţia schimbând voluntar 
intenţia vizuală, tot astfel sensul, dintr-o religie gramaticalizată 
ca unitate şi diferenţă (de orizont şi de identitate, de determinat 
şi indeterminat, de necesar şi contingent, de prezentat şi re-pre- 
zentat), devine accesibil potrivit înfăptuirii de sens pe care vrem 
s-o punem în mişcare. Contextul operativ este cel care decide 
dacă focalizarea asupra diferenţei în domeniul experimentat re¬ 
ligios ca unitate produce sens sau nu. 

* în limbn franceză în texL: ,,cifru", semn aparţinând unui cod secret (n. tr.). 

5. Principala obiecţie, între cele aduse în genere determinării 
funcţionale a religiei, este aceea că orice specificare îndeplinită 
de religie se poate transfera şi unor instituţii, procese şi organis¬ 
me de gen diferit, care îndeplinesc aceeaşi funcţie (sunt 
„echivalenţi funcţionali 11 ), fără să li se poată atribui un caracter 
religios, nici măcar în sens larg. Luhmann crede că se sustrage 
obiecţiei, întrucât el atribuie analizei funcţionale scopul de a face 
obiectele studiului comparabile cu altele prin referirea la o pro¬ 
blemă , transformând chestiunea metodologică într-o chestiune 
teoretică, şi anume în chestiunea originii punctelor de vedere 
asupra problemei şi în cea a soluţiilor echivalente funcţional. 
„Forma de cunoaştere spre care tinde analiza funcţională este: 
religia (a) rezolvă problema, însă nu o rezolvă la fel cum o fac b, 
c, d etc. Ea arată cum forma de cunoaştere religioasă propune 
soluţia problemei şi explică, totodată, că o face diferit de celelalte 
forme funcţional echivalente 11 (XXV, 10). 

Cu titlu de exemplu pentru aplicarea teoriei, se stabilesc 
două dintre prestaţiile funcţionale încredinţate, în general, con¬ 
ceptului de religie: funcţia integratoare a sistemului social şi cea 
interpretativă a experienţei existenţiale. 

a) Funcţia integratoare. Funcţiile încredinţate unui sistem 
social nu sunt pentru acesta structuri esenţiale în funcţionarea sa, 
şi nici problemele de referinţă atribuite teoretic funcţiilor sociale 
nu sunt concepte ordonatoare a priori, după care societatea tre¬ 
buie să se rânduiască. Ca efect al transformărilor istoric evoluti¬ 
ve, se schimbă, în cadrul lucrurilor pe care orientarea analitică a 
ştiinţei încearcă să le sesizeze, formulările concrete ale unei pro¬ 
bleme de referinţă (de pildă, orientarea unui sistem - personal, 
social sau ştiinţific - către sacru sau kerigma (poruncă) sau alt 
referent religios) şi, în consecinţă, se schimbă şi conţinuturile 
asumate şi tratate ca fiind religioase. Această mutaţie se poate 
înţelege în sensul că funcţia îndeplinită de sistemul religios este 
specificată ulterior. Această specificare are două aspecte: pe de o 
parte, funcţia (elaborată ca o strategie raţională) devine aptă să 
„primească o exigenţă vagă, difuză şi întâmplător manifestă, cu 
scopul de a focaliza orientări corespunzătoare şi de a sistematiza 

modele adecvate de acţiune". Un pas însemnat în această direcţie 
este „definirea de locuri şi mijloace şi în cele din urmă roluri, 
sisteme de roluri şi, desigur, organizaţii, pentru acea funcţie par¬ 
ticulară" (XXV, 34), ceea ce înlesneşte achiziţia proceselor de în¬ 
văţare sau a strategiilor adecvate, când un eveniment are o 
frecvenţă suficientă şi un ordin de mărime suficient. Pe de altă 
parte, se cere nu numai o considerare globală a acţiunii sociale, 
de pildă a experienţei religioase împreună cu sistemele de ac¬ 
ţiune politice sau cu organizaţiile familiale, ci şi rezolvarea ana¬ 
litică a complexelor existente. Orientarea funcţională este astfel 
abstrasă din contextul în care ar fi îndeplinită şi aşezată pe baze 
proprii; în consecinţă, şi contextul din care se deduce acea func¬ 
ţie trebuie să fie structurat ulterior. Structurile sunt mecanisme de 
control al accesului la posibilităţi ulterioare. Unele dintre aceste 
mecanisme sunt numite de Luhmann formule de contingenţă, a 
căror prestaţie constă în „producerea reconstrucţiilor de com¬ 
plexitate şi contingenţă arbitrare [kontextfrei ], în formă de reduc¬ 
ţii şi selecţii realizabile de către sistem" (XXV, 82). Exemple sunt 
principiile instituţionale de legitimitate politică, formulele care 
definesc binele comun, structurile normative ale dreptului, sche- 
matismele logice care definesc principiul de limitare în ştiinţă. în 
cursul epocii modeme, aceste formule de contingenţă, genetic le¬ 
gate de religie sub aspect instituţional, i-au asumat progresiv 
funcţia în sfera competenţei lor, îndepărtându-se în acelaşi timp 
de religie până când a devenit superfluu sau de-a dreptul de evitat 
apelul la orientarea imediat religioasă a vieţii. Astfel, aceste sim¬ 
boluri culturale şi scheme de orientare sunt ferite de valenţele 
destructurante ale sacrului, evitându-se în acelaşi timp reducerea 
religiei la mediul obiectual expus procedeelor raţionale, inerente 
unor probleme diferite de referinţă. Mai mult, această perspecti¬ 
vă, care distinge între mediile vieţii sociale seculare şi contextele 
cu sens religios, ne permite să includem, fără confuzii, adică în 
mod controlat, contextele religioase în cele seculare, constituind 
în interiorul sistemului social, chiar în privinţa mediilor specifice 
insensibile la sensul religios, structuri de aşteptare apte să-i co¬ 
respundă. 

b) Funcţia interpretativi. în calitate de corelat al autonomi¬ 
zării schemelor de orientare (structuri) în formule seculare, adică 
răspunzând numai exigenţei de determinare a vieţii sociale (cum 
se întâmplă în dreptul modem), sistemul religios poate dispune 
de mecanisme de respecificare ale modelelor generalizate de 
orientare, prevalându-se de prestaţii reflexive şi interpretative 
pentru a dezvolta echivalenţe funcţionale ale precedentei sacrali¬ 
zări imediate a vieţii. în aceste împrejurări, centrul de echilibru al 
religiozităţii se deplasează, în interiorul sistemului religios, de la 
praxisul ritual la chestiunile de credinţă (potrivit procesului de 
intemalizare, specificat mai sus). Despre riscurile implicite ale 
acestei transpuneri vom vorbi mai departe. Deocamdată să notăm 
că, atunci când tendinţa orientărilor religioase de a deveni active 
îşi începe drumul din determinare, pe care o îmbogăţeşte cu ele¬ 
mente inerente infinitului pe care religia încearcă să le re-prezinte 
şi pentru care dispune de modele tipice de comportament, atunci 
nu mai suntem în prezenţa acelui tip de societate pentru care poa¬ 
te fi valabilă definiţia dată sacrului de Clifford Geertz: sacrul 
„funcţionând la nivelul de sinteză a ethosului unui popor“, sim¬ 
bolurile lui „reprezintă imaginea unui popor despre lume, ideea 
pe care şi-o face el despre realitate şi ideile sale cele mai generale 
despre o ordine“, investind aceste concepte „cu un sens de pozi- 
tivitate ce face ca atitudinile şi motivaţiile menţionate mai sus să 
apară drept singurele reale" (XIV, 13). Dacă această definiţie tre¬ 
buie să-şi păstreze o valenţă corectă interpretativă a funcţiei înde¬ 
plinite de religie intr-un sistem social privit global, atunci este 
vorba fie de formaţiuni sociale „primitive", fie de grupuri sociale 
determinate, luate în sine şi izolate de restul sistemului mai com¬ 
plex, când identitatea lor de sisteme sociale, făcând parte din me¬ 
diul altor sisteme sociale, nu este pusă în discuţie în comunicarea 
cu alte structuri sistemice. Atunci, într-adevăr, miturile sunt aşe¬ 
zate la frontierele lumii fenomenale şi dau seamă, în formă nara¬ 
tivă, despre modul în care s-au format tipuri diferenţiate, cum ar 
fi Cerul şi Pământul, viul şi neviul, divinităţile şi oamenii. Nor¬ 
me rituale privind evitarea contactului contaminator şi purifica¬ 
rea, reguli de imunizare împotriva posibilei întrebuinţări greşite a 

simbolurilor şi rituri de trecere servesc de asemenea la învecina¬ 
rea cu liminalităţi care nu se definesc structural univoc. Calitatea 
religioasă a ambivalenţei, sediu fascinant al puterii, nu este încă 
fixată asupra moralei. De aceea determinarea este deja un câştig 
şi este acceptată fără alternativă. Religia interpretează lumea în¬ 
conjurătoare pentru societate, fără să intre în joc criterii ulterioare 
de selecţie în interiorul societăţii, cum ar fi productivitatea eco¬ 
nomică, oportunitatea politică şi acumularea ştiinţei, care să 
constrângă religia să se diferenţieze ca sistem şi ca destinatară a 
comunicărilor specifice funcţional, să dobândească o selectivitate 
mai mare şi, în acelaşi timp, o mai mare capacitate comunicativă 
în raport cu alte medii sociale. Acesta e cazul care se înfăţişează 
când se trece la sistemele sociale stratificate, unde sunt prezente 
antinomii de orientare între diferite niveluri, sfere de interes 
specificate politic sau comercial, exterioare mediului religios 
(XXV, 37). 

Ceea ce se înfăţişează acum în mod determinant pentru 
problema referinţei este abstracţiunea reflexivă dogmatică, iar 
modul tipic în care se exercită reflecţia este greu de consecinţe 
pentru prestaţiile funcţionale ale religiei, fiindcă implică proble¬ 
mele dificile de acces al conţinuturilor ei la comunicare. 

6. Am semnalat faptul că, simultan cu instaurarea criteriului 
de diferenţiere funcţională, asistăm la un fel de deplasare a greu¬ 
tăţii în interiorul complexului general al funcţiilor sociale: capătă 
o pondere semnificativ mai mare acele funcţii care conduc proce¬ 
sele de comunicare şi care permit să fie considerate verosimile şi 
posibile propuneri de sens ce erau până atunci respinse sau supri¬ 
mate. Există experienţe imediate ale vieţii cosmice şi comporta¬ 
mente corespunzătoare, ale fondatorilor de religie, de pildă, şi 
acestea devin obiect de credinţă numai atunci când cel care este 
subiectul experienţelor se deschide spre comunicarea lor. Com¬ 
portamentul fondatorilor nu este, în genere, judecat ca exerciţiu 
de credinţă, dar naşte credinţă când devine obiect de comunicare 
(XXV, 136). Este nevoie atunci de o structură lingvistică genera¬ 
lizată, încât să fie deschisă unei pluralităţi de conţinuturi şi aptă 
să instituie structuri de aşteptare privind cel puţin posibilitatea de 

a experimenta ceea ce se crede. Dar limbajul nu este suficient 
pentru a imuniza comunicarea faţă de două riscuri fundamentale: 
„dubla contingenţă “ şi defazajele în motivaţii. „Orice experienţă 
vie ca şi orice acţiune referitoare la alţi oameni este de două ori 
contingenţă, prin faptul că nu depinde numai de mine, ci şi de 
celălalt (alter-Ego)“ (XXII, 40). Selecţiile de sens apar „posibile 
şi în alt mod“ (contingente) nu dintr-un singur punct de vedere 
genetic, ci din două. Cât despre motivaţii, care sunt o calitate 
necesară pentru ,,a trăi experienţa acţiunilor determinate în mod 
conştient" şi pentru „a experimenta acţiunea într-o modalitate 
unanimă socialmente" (XXVI, 21), este totdeauna posibil să fie 
atribuite unui mediu obiectual motivaţiile inerente unor sisteme 
de acţiune diferite. Pentru a scăpa de aceste riscuri, există coduri 
simbolice generalizate, media de comunicare, îndreptate asupra 
nexului putere/drept sau asupra adevărului, iubirii, artei, care 
sporesc în chip sensibil gradul de control pe care o societate îl 
poate obţine asupra mediului său extern (XXIV, 2°, 170 sq.). Me¬ 
dia de comunicare, în definiţia pe care o dă Luhmann, „sunt co¬ 
duri simbolice care stabilesc reguli pentru posibila combinare a 
simbolurilor şi, în consecinţă, pot asigura o transmitere de pres¬ 
taţii selective, adică obţin posibilitatea £go-ului de a-şi asuma o 
selecţie a lui Alter, ca premisă a propriului său comportament" 
(XXV, 91). Sunt necesare în acest scop combinaţii de prestaţii 
lingvistice şi motivaţionale, a căror structură de ansamblu varia¬ 
ză o dată cu evoluţia sistemului social. Media de comunicare 
„îndeplinesc funcţii selective în măsura în care decid, conform 
regulii, care reducţii ale experienţei vii şi, respectiv, ale acţiunii, 
sunt transferabile în sisteme sociale, şi care altele, deşi lingvistic 
posibile, nu sunt suficiente sub aspectul motivaţiei şi de aceea 
eşuează prin incapacitate de transfer în sisteme sociale. Principiul 
lor selectiv este succesul intersubiectiv al formării sensului" 
(XXXVI, 5). 

In ansamblul său, dezvoltarea socială prezintă o congruenţi 
ridicată între constituirea sistemelor sociale parţiale şi codurile 
simbolice respective. Politica lucrează cu medium-ul sombolic 
„putere", ştiinţa, cu medium-ul simbolic „adevăr", economia cu 

„banul 11 , familia cu „iubirea 11 . Autonomizarea şi reinterpretarea 
acestor media-codes au fost asumate în epoca modernă ca funcţii 
determinante pentru diferenţierea sistemelor parţiale, încredin- 
ţându-se controlul lor rolurilor profesionale. Şi funcţia „sistemu¬ 
lui parţial al societăţii destinat religiei 11 poate fi îndeplinită, în 
societăţile cu grad înalt de complexitate, cu ajutorul unui medium 
simbolic pentru comunicarea spirituali, administrat, în special 
sub aspectul congruenţei, de profesionişti (XXV, 121). Una din¬ 
tre prestaţiile fundamentale ale profesioniştilor este grija ca po¬ 
sibilitatea de utilizare socială a codificărilor simbolice inerente, 
de pildă, aceea a comunicării religioase, să fie controlată, rea- 
ducându-se din când în când problema contingenţei lor, a posi¬ 
bilităţii lor de a fi interpretate şi în alt mod în interiorul 
sistemului social destinat religiei, aşezând-o ca problemă a de¬ 
păşirii acelei contingenţe şi ca transferabilitate corecţi a sensului 
religios către alte simboluri sociale. Şi din această cauză, tuturor 
media de comunicare le sunt inerente, după cum observă Luh- 
mann, şi reguli împotriva autosatisfacţiei. In ce priveşte iubirea, 
de pildă, să ne gândim la supraîncărcarea negativă atribuită în 
toate timpurile iubirii de noi înşine (XXIX, 56); „adevărurile 11 , 
de partea lor, sunt definite prin codurile lor drept certitudini 
intersubiectiv înrudite, de vreme ce evidenţa experimentată de 
unul singur nu e suficientă; cât despre credinţa religioasă, „in¬ 
dividualismul modem a fost educat sub controlul negativ al 
conceptului de fanatism, în sensul de perseverare intolerantă, 
încăpăţânată, în criterii personale de credinţă opusă credinţei 
acceptate în comun, deci ca autosatisfacţie în materie de credin- 
ţă“ (XXV, 123). Din punctul de vedere al ştiinţei sociale, apoi, 
nu este îndeajuns să caracterizezi credinţa ca legitura interioară 
a persoanei cu sacrul. Considerând că s-a obţinut instrumentul 
interpretativ oferit de teoria mijloacelor de comunicare, acea 
caracteristică a credinţei apare ca „o simplificare, împlinită pen¬ 
tru scopuri de comunicare, a vieţii sociale care se orientează 
după coduri generalizate 11 (XXVI, 141). Cu alte cuvinte, este 
vorba de o formulă pentru comunicările despre credinţa religioa- 

135 



să, creată de profesionişti in interiorul sistemului social, într-un 
context dat al evoluţiei sale. 

Intuim de ce congruenţa este o calitate inerentă prestaţiei 
fundamentale a codurilor simbolice, deci transferabilităţii sensu¬ 
lui. Dogmele credinţei asumă funcţii în interiorul unui medium 
comunicaţional, care se revarsă peste graniţele diferenţierilor sis- 
temice şi, într-o primă perioadă, se pot sconta efecte dezinte- 
grante, „întrucât integrarea socială va putea fi atinsă, 
deocamdată, numai la nivelurile mai abstracte ale compatibilităţii 
instituţionale şi simbol ic-semantice 11 (XXV, 108, 124), în timp 
ce procesele expresive (caritatea, de pildă, ca legătură ce-i uneşte 
pe membri) şi cele instrumentale (întrebuinţarea banului pentru 
prastaţii cărora li se atribuie un sens religios), diferenţiate la 
rândul lor pentru a deveni compatibile cu diferenţierea din sis¬ 
temul social general, au nevoie de reintegrarea într-un context 
unitar de semnificaţii. 

7. Secularizarea a fost definită ca un mit al culturii modeme, 
din cauza ambivalenţei tuturor faptelor empirice care o ilustrea¬ 
ză. Validitatea semantică a acestor fapte este determinabilă numai 
dacă se pune întrebarea: din ce puncte de vedere teoretice pot fi 
investite cu relevanţă sociostructurală fenomene accesibile cerce¬ 
tării empirice? Luhmann crede că este oportună reconsiderarea 
conceptului de secularizare cu un aparat teoretic independent de 
conceptul de religie (deci înainte de toate independent de antino¬ 
mia sacrul profan şi de ipoteza că religia ar fi o realitate sui gene- 
ris). „ Secularizarea “ pare să fie un termen prin care sistemul 
religios marchează starea de agregare a ambientului său social 
(XXV, 227). 

Dacă o atare agregare a fost percepută ca o nevoie, aceasta 
este ea însăşi un produs al dezvoltării sociale: ea a intervenit 
când sistemul religios s-a îndreptat cu prioritate nu în calitate de 
societate către persoanele sistemului social, ci ca sistem parţial 
al societăţii, către ambientul intemalizat al sistemului social. Dar 
ce înseamnă ambient al sistemului religios? Ceea ce pentru 
sistemul religios reprezintă ambient intemalizat este, în fapt, 

societatea însăşi, considerată împreună cu sistemul religios şi 
înţeleasă ca sistem general. 

Ceea ce caracterizează societatea modernă, în comparaţie cu 
formaţiunile sociale precedente, segmentate sau diferenţiate în 
straturi, este faptul că diferenţierea sa este întemeiată pe funcţii 
şi pe primate funcţionale intersistemice. Aceasta nu exclude 
segmentările sau formarea straturilor. Astfel, un sistem economic 
care se diferenţiază într-un mod extins socialmente produce stra¬ 
tificări în formă de clase. în orice caz, principiul dominant al 
diferenţierii rămâne funcţia: segmentele şi straturile sunt impli¬ 
cate în logica proprie a sistemului funcţional. Acest lucru dimi¬ 
nuează semnificaţia actului de a trata secularizarea plecând de 
la divizarea societăţii în clase (XXIV, 2°, 194). 

Consensul care există în interpretarea secularizării, ca efect 
al diferenţierii crescânde a sistemului social, îşi pierde în chip 
notabil puterea când este vorba să limpezim în ce fel această 
diferenţiere se referă la funcţia socială a religiei. Prima consecin¬ 
ţă a diferenţierii priveşte tocmai formele de integrare socială. 
Definită negativ, integrarea înseamnă: a evita împrejurările în 
care operaţiile unui sistem parţial induc în alt sistem parţial 
probleme hotărât insolubile. Sunt bine integrate de aceea, mai 
mult decât altele, sistemele slab conexate, aproape decompoza- 
bile. Prin constituirea straturilor şi, mai mult încă, prin trecerea 
la diferenţiere după primate funcţionale, sporesc mai degrabă 
interdependenţele, tensiunea reciprocă între subsisteme, până în 
punctul în care devine normal ca anumite probleme să nu-şi 
poată găsi soluţia în contextele în care sunt generate. 

Societatea, luată global, poate garanta din ce în ce mai puţin 
funcţionarea tuturor sistemelor sale parţiale, chiar dacă sunt su¬ 
puse unor structuri egale, după reguli omogene cu acele structuri. 
Integrarea trebuie să fie posibilă mai curând plecând de la faptul 
că toate sistemele parţiale sunt între ele ambiente interne unele 
pentru celelalte. Un sistem parţial aparţine societăţii nu atât 
fiindcă se conduce, în determinările sale structurale, după exigen¬ 
ţe, valori şi norme valabile pentru toate sistemele, cât pentru că 
el trebuie să se controleze în raport cu un ambient care, fiindu-i 

propriu, nu este totuşi ordonabil în mod arbitrar, deşi este pre- 
structurat ca ambient social, din care fac parte alte sisteme active, 
cu ambientul lor. în consecinţă, a se îngri ji de integrare înseamnă 
a avea încredere că „lucruri diferite se petrec altundeva", aşa 
încât sistemul religios nu are de ce să se îngrijească, de exemplu, 
de producţia economică, de cercetarea în alte medii ştiinţifice 
posibile, de garanţia dreptului sau educaţiei (XXV, 248). Să se 
considere mai îndeaproape - argumentează Luhmann - relaţia 
între sistemul social şi sistemul educativ, şi va deveni evident 
că, în interiorul sistemului religios, nu s-ar fi putut edifica un 
sistem educativ care să satisfacă capacităţile de includere (acces 
egal al tuturor la bunurile simbolice disponibile) a întregii po¬ 
pulaţii, fie din cauza introducerii preceptelor şcolare generalizate 
şi a consecinţelor lor juridice, administrative şi financiare, fie (şi 
mai mult) din cauza problemelor de pluralism conceptual privind 
valorile (XXV, 244). Programul unei educaţii universale pentru 
toţi, spre a rămâne încredinţat unui sistem religios, ar postula 
nonexistenţa diferenţierilor segmentare ale acestuia într-o plura¬ 
litate de confesiuni; în timp ce, dimpotrivă, divizarea confesio¬ 
nală a făcut evident, după Lulunann, opiniei publice europene, 
începând din secolul al XVII-lea, faptul că funcţiile politicii, ale 
dreptului, deci şi ale ştiinţei şi ale educaţiei, pot fi satisfăcute în 
mod adecvat numai din exteriorul sistemului religios. Aceasta 
nu înseamnă că religiei nu-i rămâne încredinţată, în condiţii care 
urmează să fie specificate, o formă de control asupra educaţiei. 

Lulunann susţine această perspectivă generală asupra agre¬ 
gării sistemului social prin două feluri de motive. Primul e 
acesta: dat fiind gradul înalt de specializare pe care un subsistem 
funcţional trebuie să-l atingă în propria sa problemă de referinţă, 
din asumarea tuturor celorlalte funcţii, la un nivel corespunzător 
al pretenţiilor, ar deriva suprasarcini structurale insuportabile 
pentru subsistem. Sensul stabilirii de primate funcţionale în sis¬ 
temele parţiale este tocmai împiedicarea acestui lucru. Ambientul 
social intemalizat de acestea permite descărcarea structurilor şi 
specializarea lor, retrăgându-le funcţii care devin incompatibile 
din cauza nivelului înalt de pretenţii atins de subsisteme. Va 

trebui să se evite atunci situaţia în care optimizarea în mediul 
unui sistem funcţional induce în alt sistem o problemă, pe care 
cel din urmă nu poate să o ingereze; precum, de pildă, pentru 
optimizarea educaţiei, s-ar induce şomajul în economie sau, pen¬ 
tru a optimiza zelul religios, s-ar induce probleme acute ale 
consensului în politică. Dată fiind autonomia înaltă a tuturor 
sistemelor funcţionale, societatea, concepută ca sistem global, 
funcţionează (a) având o relaţie adecvată cu ambientul, (b) 
creând posibilitatea unui ambient pentru fiecare subsistem care, 
la rândul său, îi permite specializarea funcţională şi (c) produce 
o represiune crescândă asupra posibilităţilor sistemelor parţiale 
(incluse fiind posibilităţile unei exercitări funcţionale optime), 
spre a şi le însuşi ca pe nişte componente ale altor sisteme 
parţiale. Acesta e motivul reprimării şi al limitărilor pe care le 
impune societatea posibilităţilor inerente funcţiei religiei şi raţiu¬ 
nea restricţiilor impuse practicării sale. 

într-a doua serie de motive intră şi următorul: sustrăgând 
problema relaţiilor între sistemele parţiale exigenţei de omoge¬ 
nitate (care comportă postularea şi deci specificarea unui con¬ 
sens anterior asupra valorilor simbolice determinate integrate 
socialmente în toate subsistemele, care să asigure recunoaşterea 
complementarităţii aşteptărilor reciproce) şi punând-o pe baza 
unui concept lărgit de contingenţă, sunt eliberate sistemele par¬ 
ţiale (religios, politic, economic, ştiinţific etc.) de dependenţele 
reciproce prea stricte, care dăunează libertăţii determinărilor 
funcţionale. Contingenţa în sens extins, modal, înseamnă, cum 
am văzut, nu dependenţi de, ci posibilitatea de a exista şi în 
alt fel. In acest sens, orice sistem parţial poate admite pentru 
sine alte condiţii de existenţă şi poate presupune că şi celelalte 
subsisteme se pot configura conform unor constelaţii diferite. 
Mai mult, concepând raporturile între subsisteme nu ca relaţii 
de schimb (ceea ce comportă conceptul economic de troc al 
gratificaţiilor reciproce, de piaţă de schimb între sisteme, unde 
bunurile schimbate în tranzacţie sunt predeterminate de nevoi 
reciproce intrasistemice şi de aşteptări complementare), care re¬ 
duc autonomia de producţie, diversitatea ei ( contingenţă ) în ra- 

port cu producţia altor sisteme, ci concepându-le drept comuni¬ 
caţii, atunci relaţiile dintre sisteme se pot pune pe baza transfe¬ 
rului de informaţii oferite, de preferinţă selective, şi chiar de 
teme pentru comunicarea însăşi (XXIV, 2°, 172). 

O dată slăbite legăturile de dependenţă reciprocă între sub¬ 
sisteme, şi în subsistemul religios scade puterea strategiilor nor¬ 
mative şi se intensifică strategiile cognitive, caracterizate de 
disponibilitatea pentru învăţare şi de o capacitate mai mare a 
propriilor structuri de a se constitui ca „proiecte înzestrate cu 
sens şi sprijin în incertitudine" (XXV, 246). Religia îi apare 
atunci observatorului mai autonomă în determinarea temelor ei 
proprii de comunicare, în relaţie cu problema sa specifică de 
referinţă: „compatibilă cu .mai multe stări ale sistemului social, 
ea poate să-şi realizeze funcţiile specifice într-un mod relativ 
liber faţă de context şi independent de schimbările care se petrec 
în alte câmpuri sociale" (XXVIII, 67). în mod analog se poate 
vorbi despre funcţia „puterii", care, după Luhmann, nu constă 
în a obliga pe cineva să facă lucruri pe care în chip spontan nu 
le-ar face, ci în transferarea preferinţelor selective în comporta¬ 
mentul altora; de aceea, cu cât sunt mai mari şi mai diverse 
posibilităţile de acţiune ale subiecţilor, cu atât mai mare este 
puterea celui care le poate transfera o preferinţă asupra selecţiilor 
de alternative de care dispun, cu atât mai dezvoltată devine 
capacitatea deţinătorului de putere de a fi sursă de motivaţii, 
adică de selecţii operative pe care subiecţii şi le asumă ca 
premise în mediul experienţelor şi acţiunilor lor proprii. Dacă e 
adevărat că funcţia „puterii", ca şi cea a oricărui alt cod de 
comunicare, rezidă înlr-o regularizare a contingenţei, atunci pu¬ 
terea „creşte o dată cu creşterea libertăţii din ambele părţi", în 
măsura în care sporeşte complexitatea posibilităţilor înăuntrul 
cărora puterea poate produce opţiuni asupra alternativelor 
(XXVI, c. I). 

Deplasarea de la relaţiile de schimb la comunicaţiile între 
sisteme diferenţiază teoria lui Luhmann de cea a lui Parsons. 
Sistemul de pertinenţe adoptat de Lulunann permite tratarea 
relaţiilor dintre sisteme (inclusiv cele dintre sistemul-individ şi 

sistemul-societate) fără să fie nevoie de ipoteza unui substrat 
comun de valori, a cărui garanţie pentru întreaga societate este 
atribuită de Parsons religiei - o „religie civilă 11 , care pentru 
Parsons este conformă cu spiritul protestantismului (XXXVIII). 
Perspectiva lui Parsons tinde să îndeplinească exigenţa teoretică 
de omogenitate în sistemul social şi de compatibilitate a pres¬ 
taţiilor schimbate între sisteme dar, pe de altă parte, nu e adevărat 
că Luhmann nu ţine seamă de faptul că nici o societate nu 
încredinţează întâmplării succesul comunicaţiilor ei interne. In 
loc să presupunâ un consens a priori asupra setului de valori 
care mediază comunicările şi legitimează normele sociale, Luh¬ 
mann încredinţează teoriei sarcina de a arăta cum, din când în 
când, în cursul istoriei, anumite simboluri sunt generalizate şi 
anumite coduri de comunicare sunt asumate ca preferinţe care 
motivează comportamentul. 

Deci, întrucât este un sistem parţial al sistemului social 
global, religia nu poate bloca sau dirija schimbările inerente celui 
din urmă. Deoarece „secularizarea 11 este o consecinţă a transfor¬ 
mării societăţii în sensul unui sistem diferenţiat după primate 
funcţionale, orice încercare de a opri secularizarea prin mijloace 
specific religioase s-ar produce condiţionată structural de diferen¬ 
ţiere şi ar servi la accentuarea celei din urmă (XXV, 247). 
Chestiunea integrării sociale nu mai este un scop pentru care 
religia poate sau trebuie să servească drept fundament. Nici pe 
planul fundamentelor normative ale credinţei, nici pe cel al 
valorii ritului, structurile proprii ale sistemului religios nu pot 
prezenta revendicări integratoare, care să poată fi negate în viaţa 
socială fără prejudiciu pentru structurile de aşteptare şi de com¬ 
portament din alte sisteme de acţiune (XXV, 141). Pe măsură 
ce se dezvoltă tehnici nonreligioase de tratament al decepţiilor, 
referinţa imediată la religie pierde din importanţă, fiindcă deter¬ 
minarea improbabilităţii şi a incertitudinii este asumată de acele 
tehnici. Pentru sistemul general, fiecare funcţie este doar una 
între celelalte şi nu poate revendica nici un loc privilegiat, acolo 
unde alte funcţii trebuie să fie în mod egal îndeplinite. Desigur, 
există în istorie cazuri de reproiecţie a unui primat funcţional 

asupra societăţii globale, care apare astfel când în tonuri integral 
politice ( societas civilis), când ca societate integral religioasă 
(i corpus mysticum Christi), când ca societate fundamental econo¬ 
mică (societatea burgheză), în care omogenitatea socială „poate 
să fie realizată, de acum înainte, numai prin mijlocul de comu¬ 
nicare «ban», ca formulă de armonizare a intereselor neîmpăcate 41 
(XXVI, 143). Aceste reproiecţii se petrec de obicei în momente 
conjuncturale grele sau ca urmare a unor efecte particulare ale 
evoluţiei socio-culturale, dar, în realitate, ele răstoarnă greutatea 
specifică a funcţiilor sociale şi înăbuşă multe posibilităţi vitale 
ale sistemului; unele medii funcţionale nu mai pot presupune că 
sistemul general este mediul lor propriu, deci sunt incapabile să 
profite de el şi nu pot nici să producă prestaţii pentru el. Dim¬ 
potrivă, tocmai în condiţii de diferenţiere şi de autonomie de 
rang înalt a subsistemelor sociale, religia îşi dobândeşte posibi¬ 
litatea de a-şi rafina funcţionalitatea: ea uneşte pentru sisteme 
ceea ce este dijunct în sisteme şi le permite, deci, să acţioneze, 
afirmând unele succesiuni ale sensului, negându-le în acelaşi 
timp pe altele. 

Este o greşeală să credem că în procesul de secularizare 
religia şi-ar ceda locul unor substitute funcţionale sau unor orien¬ 
tări ale interesului, care intervin spre a satisface, în mod personal 
sau social, nevoi ce erau mai înainte „religioase". In privinţa 
posibilităţii înseşi a substitutelor funcţionale, răspunsul lui Luh- 
mann e categoric. Funcţiile sociale se constituie totdeauna şi 
numai ca specificare a problemelor de rezolvat. O problematizare 
ulterioară nu permite categoria arbitrarului. Atunci este evident 
posibil să vorbim despre criză în prestaţia funcţională a religiei 
şi de latenţă şi uitare a ei, în existenţa cotidiană; dar îndată ce 
privim problema fundamentală de referinţă, cea a simultaneitiţii 
imanenţei şi a transcendenţei, vedem că nu există echivalenţe 
funcţionale ale soluţiei acestei probleme care să nu fie ele însele 
„religie". Sistemul religios este o organizare autosubstitutivi 
care, prin orientarea reflexivă către propria-i identitate, îşi poate 
controla şi conduce dezvoltarea propriilor prestaţii funcţionale. 
„Organizaţiile sunt autosubstitutive, când nu pot fi substituite de 

organizaţii de un alt tip (de pildă, adevărul prin artă, iubirea prin 
drept), ci se pot dezvolta numai în interiorul aceluiaşi tip“ (XXV, 
133). 

Specialiştii în religie ştiu că problemelor puse de religie, 
încărcate de cereri şi necontaminate de consideraţii economice, 
politice sau familiale, trebuie să li se poată găsi răspunsuri în 
societăţile secularizate, rămânând în vigoare - este una dintre 
sarcinile specialiştilor - că răspunsurile pot fi formulate şi co¬ 
municate în ansambluri de sens eficace socialmente. 

8. După ce am expus punctele de vedere din care, plecând de 
la sistemul social general, se constituie un sistem parţial al reli¬ 
giei, ne rămâne să ne transportăm în interiorul celui din urmă şi 
să vedem cum se structurează el, după Luhmann. 

In orice sistem diferenţiat, sunt date pentru fiecare sistem 
parţial trei tipuri de referinţă: 

- referinţa la sistemul general, din care cel parţial face parte; 
acesta este obiectul funcţiei ; 

-referinţa la celelalte sisteme prezente în mediul controlat 
de sistemul parţial; această referinţă este obiectul prestaţiei ; 

- referirea sistemului parţial la el însuşi ( reflecţie ). 

In sistemele diferenţiate după primate funcţionale, diferen¬ 
ţierea acestor tipuri de referinţă este foarte avansată, fiindcă în 
fiecare sistem se simte nevoia de a dezvolta forme de orientare 
diferenţiate conform tipului de referinţă, aşa încât conexiunea lor 
se poate realiza numai în interiorul sistemului parţial. Funcţia, 
prestaţia şi reflecţia nu mai pot fi identificate şi nici măcar 
reduse înăuntrul unei simple consonanţe operative. 

Funcţia sistemului religios este îndeplinită numai prin sis¬ 
temul de comunicare spirituală care se numeşte „Biserică". Bi¬ 
serica devine depozitară a diferenţierii sistemului religios. 
Problema apartenenţei la societatea eclezială, în sensul rolurilor 
care sunt apărate în interiorul ei, este nerelevantă pentru Biserică, 
în sensul ei originar. Lucrul principal este comunicarea spirituală. 
„Funcţia religiei este exercitată nu în Biserici, ci în calitate de 
Biserici “ (XXV, 56). De aceea riturile trebuie să se păstreze: 
pot fi diminuate, însă niciodată eliminate. Ritualul este caracte- 

rizat de Luhmann ca „mecanism simbiotic" cu ajutorul căruia 
comunicarea între persoane prezente este garantată simbolic de 
principiile pe care ele le au în comun şi care nu pot fi simbo¬ 
lizate. împreună cu organizarea eclezială, ritualul oferă o bază 
de siguranţă împotriva riscurilor deschiderii către mediul am¬ 
bient. 

Aşadar, religia, cu toate că în societatea generală s-a diferen¬ 
ţiat un sistem religios particular, rămâne o funcţie inerentă sis¬ 
temului social general şi îşi păstrează propria referinţă la 
orizontul concret al sistemului general. Cu alte cuvinte, ea este 
locul transcendentalităţii (coprezenţă a transcendenţei şi a 
imanenţei) omului ca atare, care este experimentată şi reflectată 
potrivit unor modalităţi istorice. In schimb, sistemul religios 
rămâne un sistem al societăţii în care trebuie să fie îndeplinite 
diferite alte funcţii. Sistemul-parţial-pentru-religie poate, când 
specializează această funcţie, să observe în lumea sa înconjură¬ 
toare cum alte sisteme, între care societatea însăşi, experimen¬ 
tează orizonturile şi prezentările lumii lor înconjurătoare, şi poate 
acţiona asupra acestei experienţe, dacă o recunoaşte drept reli¬ 
gioasă. Astfel se constituie dualităţi ca păcatul şi graţia, mântui¬ 
rea şi pierzania, care presupun că în mediul unui astfel de 
judecător, cu intenţie religioasă, atât sistemele cât şi orizonturile 
lor concrete sunt factori contingenţi, care se pot schimba, şi că 
„punerea lor corectă în relaţie este ceea ce face să se încline 
balanţa" (XXV, 51). Religia poate să emită atunci pretenţii care 
sunt incompatibile cu viaţa socială, dar tocmai această incompa¬ 
tibilitate şi relativă neverosimilitate satisfac funcţii complemen¬ 
tare şi servesc drept destinaţie comunicărilor ce se pot referi la 
valori şi la faptul că viaţa poate avea un alt sens (XXV, 105). 
Aceeaşi incompatibilitate, înzestrată cu referinţă din partea sis¬ 
temului religios, se poate ridica în unele cazuri la problema 
consecutivă sau ulterioară a dezvoltării sociale. In acest scop, 
trebuie să fie problematizate (sau re-problematizate) situaţii con¬ 
crete, conexiuni concrete de experienţă vie, de sens şi de acţiune, 
şi atunci limitele experimentate, deziluziile, obscurităţile se lasă 

interpretate, de pildă, ca semne ale operei lui Dumnezeu. Doar 
acceptând problematizarea se produce eliberarea din izolare. 

Insă rafinarea fortifiantă a funcţionalităţii (funcţional prima- 
cy, după Parsons, XL bis, 92) deţine doar primatul, nu devine 
factorul unic determinant al tuturor operaţiilor sistemice. Biseri¬ 
cile sunt depozitare, în nucleul lor religios de comunicare spiri¬ 
tuală, ale primatului funcţional al sistemului religios şi, din 
această cauză, Irebuie să-şi asigure măsuri adecvate de autocon¬ 
trol şi de apărare împotriva interferenţelor exterioare. Dar bise¬ 
ricile Irebuie să înfrunte, sub acest aspect, problema următoare: 
recognoscibilitatea şi identificarea a ceea ce este „comunicare 
spirituală*' Irebuie să satisfacă cerinţele funcţiei şi, în acelaşi 
timp, să rămână disponibile pentru viaţa cotidiană. Acest lucru 
este valabil în special pentru ajustările doctrinare ale dogmaticii 
religioase. 

Prestaţiile nu sunt îndreptate către sistemul social ca atare, 
de aceea nu sunt identice cu satisfacerea funcţiei; dimpotrivă, 
operează dincolo de aceasta şi nu rareori în discordanţă cu ea. 
Prestaţia către alte sisteme parţiale este denumită de Luhmann 
,,diaconie“, cu intenţia de a marca prin acest concept faptul că 
problemele socio-structurale sunt percepute într-o formă perso¬ 
nalizată, după dimensiunea persoanelor, şi deci, într-un anumit 
sens, nu sunt percepute ca probleme socio-structurale (XXV, 58). 
Acest mod de a percepe permite sistemului religios să se ocupe 
de competenţe pentru „probleme de surplus", „datorii şi istorii 
personale care cresc pe terenul altor sisteme funcţionale, dar care 
nu găsesc acolo spaţiu de considerare". Dincolo de aceasta, ele 
protejează sistemul religios de interferenţe alternante cu alte 
sisteme sociale, cum ar fi, de pildă, ideea de a încerca o redis¬ 
tribuire „diaconică" a proprietăţii, o politică externă diaconică, 
o politică conjuncturală diaconică etc., pentru că acestea sunt, în 
fapt, probleme de natură socio-structurală. Dar există un pericol 
care se cuibăreşte oricum în prestaţiile sistemului religios: dat 
fiind că prestaţia este un sacrificiu, ea Irebuie să fie făcută ca 
atare în armonie cu sistemele care o primesc şi să fie capabilă 
de conversiune în aceste sisteme, lucru care implică posibilitatea 

ca prestaţiile să se golească de caracterul lor religios şi ca această 
privare să fie compensată de o creştere abnormă a aparatului 
motivaţional, în discrepanţă cu realitatea (XXV, 59). 

Intră în îndatoririle reflecţiei religioase (care este teologia, 
în sens strict), înţeleasă ca elaborare a structurilor de sens, să 
reformuleze şi să controleze celelalte două tipuri de referinţă, în 
timp ce contrariul nu este valabil. Controlul, totuşi, nu poate 
însemna „co-acţiune“. In societăţile modeme, teologia nu poate 
revendica pentru sine un primat normativ în interiorul sistemului 
religios global, nu numai fiindcă cele trei dimensiuni ale funcţiei, 
prestaţiei şi reflecţiei sunt diferenţiate după cereri de natură 
diferită care trebuie să fie satisfăcute, şi nu există un concept de 
raţionalitate univoc pentru sisteme cu adresă multiplă; ci şi fiind¬ 
că reflecţia teologică este posibilă prin autoreferenţialitatea ori¬ 
cărui sens constituit, care, în principiu, trebuie, cum am văzut, 
să poată apărea în mod logic negabil. Transformarea sistemului 
social dintr-unul stratificat într-unul funcţional a transformat în 
consecinţă, după Luhmann, rolul teologiei în interiorul sistemului 
religios. Această schimbare s-ar putea indica prin aceeaşi formu¬ 
lare a problemelor următoare: „Cum poate fi satisfăcută funcţia 
sistemului religios, în ciuda a ceea ce teologia reflectă? 11 ; sau: 
„Cum poate să reflecte teologia identitatea sistemului religios, 
deşi ea este continuu compromisă în «diaconie», în îngrijirea 
sufletelor, în cazuistica morală? 11 (XXV, 62). 

Dacă reconsiderăm în lumina funcţionalismului luhmannian 
ceea ce am expus mai sus (partea a Il-a) despre teoria „câmpului 
religios 11 şi despre modelul său de piaţă, ajungem încă o dată să-i 
identificăm carenţa în faptul că teoria operează un amestec de 
genuri (de media-codes, în limbajul sistemic) ce împiedică 
diferenţierea raporturilor de producţie materială de raporturile re¬ 
ligioase, care sunt eterogene în raport cu cele dintâi şi în relaţie 
cu ele. Condiţia biomaterială a omului este izvor de sărăcie şi 
bogăţie, de putere şi nedreptate etc.; ea este şi sursă de experienţe 
religioase care, exprimate simbolic, rămân în relaţie cu acea con¬ 
diţie biomaterială. Dar bunurile religioase sunt eterogene în ra¬ 
port cu bunurile biomateriale. De aceea, teoria materialistă este 

bună pentru critica economiei politice, dar nu atinge un nivel 
funcţional adecvat practicii ordonatoare a economiei politice 
(LXIV). 

In privinţa criticilor care au fost aduse şi se pot aduce teoriei 
lu Luhmann, pentru fundamentarea şi discutarea lor sunt con¬ 
strâns să retrimit la tratările specializate (XIII; LXVIII, nota 3). 
In ce priveşte subiectul nostru în sens strict, trei critici mi se 
par pertinente şi fundamentale. Din perspectiva teoriei politice, 
sunt cele care contestă funcţionalismului structural pretenţia sa 
de validitate ştiinţifică (universală) în raţionalizarea pe care şi-o 
propune a deciziilor şi prestaţiilor sistemelor sociale, fără să 
poată justifica la nivel critic „problemele de referinţă 11 în raport 
cu care este exercitată metoda teoretică. Aceasta înseamnă că 
teoria nu oferă autocorective împotriva posibilităţii de identificare 
a cercetătorului cu interese de clasă. In al doilea rând, sunt 
criticile care arată, în codurile de mediere comunicativă, aşa cum 
sunt teoretizate de Luhmann, o asemenea multiplicitate şi 
autoreferenţialitate, încât nu permit transferuri de sens între sis¬ 
teme fără ca sensul să fie reinterpretat, deci denaturat în trecerea 
de la un sistem la altul. In sfârşit, din punct de vedere propriu-zis 
religios, critica potrivit căreia Luhmann ar reduce acuitatea mo¬ 
mentului forte, soteriologic, al religiei. In ansamblu şi în ce ne 
priveşte, aceste critici se pot concentra în ipoteza că teoria func- 
ţionalistă este deficientă în domeniul specificării şi în cel al 
transferabilitiţii bunurilor religioase. Aceasta ne conduce direct 
la întrebarea asupra genului de competenţă care i se poate atribui 
metodei fiancţionaliste în domeniul abordării ştiinţifice a faptelor 
religioase. 



4. DESPRE ROLUL 
SPECIALIŞTILOR ÎN ECONOMIA 
POLITICĂ Ă BUNURILOR RELIGIOASE 


1. în lumea de astăzi, soluţia nonreligioasă a organizării 
vieţii şi a coexistenţei nu este doar cu putinţă de gândit , ca în 
vremea lui Bayle, ci şi realizabilă şi realizată. Cu alte cuvinte, 
a trăi în chip ateist, fără a prejudicia principiul de incluziune 
(acces liber al tuturor la toate funcţiile), nu este un lucru con¬ 
tradictoriu nici în planul dreptului, nici în cel al adevărului 
ştiinţific, nici în cel al iubirii, nici în cel al puterii; în sfârşit, în 
nici unul din planurile care se ordonează după principii autono¬ 
me faţă de religie. Contradicţia, pentru o persoană care trăieşte 
în mod ateist, poate proveni sau numai din persoana însăşi, 
dintr-o criză a sistemului său autoreferenţial, sau din contactul 
cu altă persoană, care trăieşte religios. 

Libertatea faţi de religie nu este un dat pur istoric, ci este 
în conexiune cu factori socio-structurali ai societăţilor modeme, 
pentru care apartenenţa la o confesiune religioasă sau alta Irebuie 
să aibă asupra sistemului social efecte reduse şi controlabile. Pe 
de altă parte, este marcantă şi relevanţa obţinută de privatizarea 
deciziilor religioase, lucru care nu înseamnă defel o pierdere de 
funcţionalitate sau de valoare semantică a religiei, indicând însă 
un fenomen care nu e definibil plecând de la religie, ci numai 
prin referire la structura sistemului social şi la analiza pe care 
radicalizarea postulatului de incluziune o produce în organizarea 
sistemelor. Acest postulat, pe care Parsons şi Luhmann îl defi¬ 
nesc ca libertate de acces pentru toţi la toate funcţiile sistemului 
social (XXV, 233), a extins enorm domeniul relaţiilor cu mediul 
înconjurător, fie ele ale indivizilor, fie ale sistemelor sociale, 

liberalizând acele micromotivaţii pe care nici un sistem organizat 
nu le poate controla din rădăcină. Trebuie să ţinem seamă că, 
într-o societate organizată după primate funcţionale, persoanele 
constituie pentru sisteme orizontul concret şi problematic al pro¬ 
priei lor organizări, şi invers. Nici sistemul social, nici sistemul 
personal nu se resorb în întregime unul intr-altul. Acum persoa¬ 
nele sunt libere să-şi aleagă propria credinţă şi să-i includă 
efectele în viaţa lor politică, economică, profesională. 

Astfel înţeles, acest postulat de incluziune se arată a fi, 
totuşi, antitetic. Acumularea de consecinţe ale deciziilor private 
poate constitui, pentru sistemul social, probleme serioase de 
control şi de legitimare a structurilor normative. Pentru ca aceas¬ 
tă conflictualitate latentă să nu se transforme într-o descreştere 
a autonomiei, adică, în perspectivă funcţionalistă, într-o scădere 
a interdependenţei simbolurilor religioase cu elementele nonreli- 
gioase ale culturii (XII, 145), bisericile instituţionalizate actuali¬ 
zează anumite strategii, cu scopul de a reprezenta pentru 
societate valori generalizate la un nivel superior (adică valabile, 
într-un anumit mod, pentru toate dimensiunile vieţii sociale) şi 
de a include cercuri din ce în ce mai largi de persoane, ca 
participanţi posibili în toate sectoarele sociale (de exemplu, aso¬ 
ciaţiile religioase categoriale: profesionişti, artizani, agricultori 
etc.). Aceasta este, cel puţin, interpretarea lui T. Parsons, căruia 
i se datorează accepţiunea conceptului de incluziune expus an¬ 
terior (XXXIX, 311)’. 

Ca urmare a acestei ajustări teoretice, sociologii func- 
ţionalişti americani au reevaluat ideea de „religie civilă" (V), 
care însă, în contextul lor, se identifică cu instituţiile politice 
(constituţie, legi, tribunale, şi încrederea în valorile care le sus¬ 
ţin), ca punct de referinţă pentru oameni de credinţe diferite şi 
pentru articularea unui nou „meaning system", unui „Common 
Symbol" (XVIII, 134). Acest model nu este însă practicabil în 
afara contextului nord-american. Cu siguranţă, tocmai religia 
civilă, ca preţuire a democraţiei instituţiilor, a permis în Statele 
Unite extinderea interesului către forme multiple de propuneri 
religioase, în timp ce raţionalismul agnostic, care, în teorie, 

trebuia să faciliteze acelaşi lucru în Europa, nu a avut acelaşi 
efect, decât la nivelul oamenilor de cultură superioară (umanişti, 
etnologi, indianişti). Dimpotrivă, abordarea europeană a reieşit 
mai „purificată", permiţând o judecată dreaptă a diverselor reli¬ 
gii, cu o apreciere mai specifică, directă şi comparată a carac¬ 
teristicilor fundamentale ale fiecăreia. Valenţa funcţională pe care 
Parsons o atribuie „sistemului său religios" (latent pattern main- 
tenance) (XLI, cap. 4 şi 8) este nesatisfăcătoare pentru noi, nu 
atât pentru întorsăturile sale „conservatoare", cât pentru că, din 
spirit de omologie, aplatizează şi omogenizează diferitele propu¬ 
neri religioase. Citind profilul pe care-1 face el creştinismului în 
societatea modernă industrială (XXXVIII, 316 sq.), responsabi¬ 
lităţii religioase autonome faţă de Dumnezeu şi societate, îl 
găsim fără viaţă în aspectele sale mântuitoare, eschatologice, 
sacramentale. 

Ceea ce ar fi într-adevăr nou, în calitate de contribuţie, ar 
fi o teorie care să susţină un praxis conştient de apropriere a 
bunurilor religioase din partea tuturor, adică o extensie profita¬ 
bili a postulatului de incluziune. Un lucru asemănător se află 
deja la Parsons, când el susţine că principiul aderării voluntare 
- acceptarea pluralismului denominativ - nu se poate limita la 
sectorul laic, ci trebuie să fie acceptat legitim şi în sens religios. 
Aceasta ar însemna, în substanţă, că „ritul botezului nu-1 anga¬ 
jează pe individ într-un ansamblu particular de dogme sau într-o 
colectivitate religioasă particulara" (XXXVIII, 325), ci lucrul în 
care crede şi cei cu cai-e se asociază, în expresia organizată a 
credinţei sale şi a obligaţiilor care derivă de aici, sunt lăsate la 
alegerea liberă şi matură a individului. Dar, spre deosebire de 
ceea ce comportă scopurile teoretice ale lui Parsons, atenţia ar 
trebui să se îndrepte spre caracteristicile distinctive şi spre ceea 
ce defineşte bazele apartenenţei la fiecare ansamblu simbolic, în 
măsură egală cu ceea ce poate ţine de matricea comună a 
valorilor împărtăşite: să privim la ceea ce distinge, nu mai puţin 
decât la ceea ce uneşte. 

Dar în ce fel experţii fenomenelor religioase pot să promo¬ 
veze deschiderea universurilor simbolice, în vederea realizării 

practice a comunităţii nelimitate a comunicării (II)? Bunurile 
religioase, din care oricine îşi poate alege şi lua ceva pentru 
sine, sunt cele produse de viaţa diverselor grupuri umane, legate 
de o practică a experienţei, mai degrabă decât cele formalizate 
de reflecţie şi de dogmatici. Desigur, nu este posibil să contra- 
punem reflecţia experienţei naive. Dacă înţelegem prin „dogma¬ 
tică" ansamblul conceptelor prin care materialul fundamental al 
experienţei religioase este interpretat cu referire la situaţie, ela¬ 
borat, controlat, sistematizat, dogmatica influenţează în mod egal 
structurile de anticipare ale experienţei Irăite. Dar polul de 
referinţă al dogmaticilor rămâne mereu comunicarea experien¬ 
ţelor trăite sau a memoriei lor. 

2. Această problemă, pentru a fi bine pusă, cere aprofundări 
în trei direcţii, diferenţiind în mod corespunzător rolurile exper¬ 
ţilor. Nu numai teologii ocupă valenţa funcţională pe care le-o 
alribuie Weber. Sunt şi experţi „laici" care, la nevoie, îndeplinesc 
funcţia de tehnicieni pentru politica religioasă. Mai mult, fără să 
fie direct inerente diverselor „câmpuri religioase", dar în relaţie 
cu ele, există roluri organizate şi complementare de tehnicieni 
(XXV, 237), care contribuie la obţinerea unui public specific 
pentru orice cadru, pregătit de ei în privinţa producţiei sau a 
transformării modurilor particulare de învăţare. Influenţa lor asu¬ 
pra publicului beneficiar al prestaţiilor din diverse sfere religioa¬ 
se este un fapt cultural incontestabil, după cum este incontestabil 
că ei pot îndeplini rolul de verigă de legătură între producerea 
bunurilor religioase şi realităţile seculare, şi pot servi la inserţia 
chibzuită a capacităţilor noi de învăţare în sistemele sociale. 

Rolul teologilor este destinat să conserve identitatea siste¬ 
mului simbolic al diverselor câmpuri religioase. Luhmann a scris 
despre teologie că, în sfera religiei creştine, ea ar trebui să 
rămână o teologie a revelaţiei, păstrând în aceasta firul condu¬ 
cător al identităţii pe durata oricărei schimbări autosubstitutive a 
dogmaticii, dar evitând în orice caz să includă în propria sa 
schelărie conceptuală „importuri directe de laicitate" (XXV, 266). 

Distinct de cel precedent este rolul acelor experţi laici care 
studiază fenomenele religioase fără să aparţină ca atare nici unei 

confesiuni religioase. între ei se află profunzi cunoscători ai 
„ sacrului “ şi experţi în umanitate care se întemeiază pe intuiţii 
metaştiinţifice, astfel încât ar putea fi caracterizaţi ca teologi ai 
unei religii comune a umanităţii. Să ne gândim la M. Eliade, 
pentru care conştiinţa unei lumi reale şi semnificative este intim 
legată de descoperirea şi experienţa sacrului, revelatoare a ceea 
ce este pregnant real şi bogat în semnificaţii, în comparaţie cu 
ceea ce este flux haotic şi lipsit de sens. Un alt gen de savanţi, 
care pot fi incluşi în aceeaşi categorie, sunt cei pentru care religia 
este o funcţie generală a sistemului lor conceptual. Drept exem¬ 
plu serveşte chiar Luhmann, pentru care religia joacă rolul de 
indicator al supraabundenţei posibilului ce înconjoară orice con¬ 
stituire a sensului, deşi poate rămâne în umbra latenţei. Şi Luh¬ 
mann denunţă caracterul inexact şi aproape tautologic al unei 
formule unice şi universal valabile a religiei, aşa cum este cea 
pe care el o întrebuinţează, de „Iransformare a complexităţii 
nedeterminate în complexitate determinată sau cel puţin deter¬ 
minabilă pentru sistemul social" (XXV, 114). Problema reducerii 
de complexitate apare şi în alte moduri în sisteme sociale diverse. 
Aşadar, acea definiţie este numai un prim pas, în intenţia lui 
Luhmann, pentru a confrunta soluţii diferite ale aceleiaşi proble¬ 
me. însă este un pas care determină direcţia. 

Luhmann nu mai aşează în locul central al teoriei subiectul 
care trăieşte o experienţă şi produce sens, ci însăşi categoria de 
sens, apoi de selecţii de sens, şi, în sfârşit, de sistem. El rămâne 
prin aceasta ancorat în acea tradiţie a sociologiei care, prin Weber 
şi Parsons, privilegiază, în opoziţie cu experienţa vie, sistemele 
raţionale de acţiune. De aici provine faptul că sensul religios 
este sesizat de Luhmann, de fiecare dată, la nivelul sistemului 
dogmatic. El nu minimalizează problemele inerente atribuirii 
subiective de semnificaţie şi de valoare, şi le plasează punând 
subiecţii individuali în raport cu sistemul, tocmai ca... „proble¬ 
me", adică referinţe de complexitate ambientală. De aici derivă 
pentru el întrebarea dacă în cazul religiei, loc privilegiat al 
experimentării vii a sensului, se dă un cod penfru procesele de 
comunicare, un mediitm pentru transferarea sensului, tot atât de 

evoluat şi de specializat cum sunt cele modeme ale „adevărului" 
sau ale „puterii", care controlează riscurile inerente oricărei 
selecţii de sens (alegerea unor sensuri şi ocultarea altora), prin 
diferenţierea între experimentarea vie şi acţiune (XXXI, 206; 
LXIV, 140). Această problemă caracterizează, după Luhmann, 
situaţia religiei într-o societate care se întemeiază, dintr-un punct 
de vedere structural în esenţă, pe diferenţierea mijloacelor de 
comunicare. Luhmann nu ne obligă să conchidem că nu există 
nici un medium de comunicare specific religios, dar arată că un 
atare medium trebuie să servească nu atât la transmiterea de 
prestaţii selective riscante şi improbabile, ca alte media, ci mai 
degrabă la a face comunicabilă experienţa radicală a selectivitiţii 
înseşi. 

Consideraţiile lui Luhmann sunt congruente cu principiul 
său, care face din selectivitate referinţa esenţială a religiei. El 
rămâne ataşat de un fundamentalism teoretic care nu ştie să 
valorizeze individualitatea multiplelor experienţe religioase, ci 
sacrifică eterogenitatea formaţiunilor de sens în favoarea omo¬ 
genităţii procedeelor de reducţie (prestaţii reflexive, selective, 
normative), pentru a conserva capacitatea de substituire a unei 
prestaţii particulare cu alta, echivalentă funcţional pentru contex¬ 
tul politic contingent, prin medium- ul de maximă generalitate 
care este constituirea de sens redus (aşa cum, în epoca prebur- 
gheză, conceptul de lume era medium-ul de maximă generalitate 
în al cărui plan se confruntau ideile de Dumnezeu, Adevăr, 
Ordine etc.). 

Pentru a găsi mijloacele de transferare a prestaţiilor religioa¬ 
se de sens, pe care eu le numesc „bunuri", nu este nevoie să 
le căutăm, cum face Luhmann, în reflecţia dogmaticilor, fiindcă 
rămânem astfel încurcaţi în doxologii şi în problemele sistemelor 
de acţiune. Trebuie să le căutăm atunci într-o ştiinţă religioasă 
care nu este dogmatico-teologică, deci nu are nevoie să urmeze 
prescripţiile sistemelor de acţiune. Astfel este fenomenologia 
religiilor care, oferind modul de participare la producerea sen¬ 
sului religios fără amestecuri de „ media-codes“ , permite trans¬ 
ferarea sensului (VI; III). 

Fenomenologii şi cei care cultivă ştiinţele religioase auxilia¬ 
re, înainte de toate istoria (LIII), figurând şi denumind experienţa 
vie a bunurilor religioase, deschid posibilitatea unei revelaţii 
multiforme. Ei constituie un al treilea rol de experţi în economia 
politică a bunurilor religioase. 

In sfârşit, care este modul propriu de referinţă al func- 
ţionalistului în această economie? 

Luhmann a insistat mult asupra faptului că baza analizei 
funcţionale constă în compararea soluţiilor diferite ale unei pro¬ 
bleme. „Funcţiile sunt regulile, cu referinţă problematică, ale 
comparabilităţii. Ele ne permit să sperăm în achiziţii de cunoştin¬ 
ţe, în forma (şi numai în forma) comparaţiei între diversităţi" 
(XXXII, 58). Dacă se face abstracţie de anumite determinisme 
derivate din conjugarea analizei funcţionale cu teoria sistemelor, 
aparatul specific tehnic al acestei metode permite ca ea să fie 
încredinţată unei a patra categorii de specialişti ai religiei, pentru 
care faptul că viaţa umană se poate organiza şi în absenţa oricărei 
presupoziţii cu valoare religioasă reintră în orizontul problemelor 
din societăţile modeme şi constituie o achiziţie specifică. Dar 
pentru aceşti „experţi" experienţa religioasă, care este dată plural 
în istoria şi în universurile simbolice ale câmpurilor religioase 
concrete, constituie alternative reale de expansiune a conştiinţei 
presonale şi de sporită capacitate de a răspunde în mod complex 
la complexitatea mediului vital. Ceea ce am numit „bunuri 
religioase" extind, aşadar, sfera comunicării umane. 

Ideea includerii în personalitate a valorilor religioase care 
au aparţinut la origine unor contexte simbolice diferite şi aparent 
închise (determinate, contextualizate cultural), poate face să iz¬ 
bucnească unele nedumeriri legate de problemele coerenţei şi 
stabilităţii persoanei, deci de supravieţuire socială. Pe de altă 
parte, când un individ instaurează relaţii multilaterale cu grupuri 
religioase şi sisteme simbolice coexistente, dar nu interdepen¬ 
dente, în aria ambientului său, el se supune unor supraîncărcări 
de informaţii care pot provoca o criză în sistemul său de alegeri 
şi de control al interdependenţei (XXVII, 168). 

Dar este un dat al antropologiei culturale faptul că omul se 
află în stare să asume în sine şi pentru sine valenţe extrase din 
mai multe sisteme de valori. Inducerea datelor din cercetarea 
genetică în planul programării culturale ne duce chiar la previ¬ 
ziunea că, între sistemele diferite de valori, se va ajunge dincolo 
de cooperare, spre coalescenţă (uniune între asemănătoarele ete¬ 
rogene) (LXV, 63). 

Este aşadar de dorit ca teologii din câmpuri religioase di¬ 
verse să găsească modalitatea de a favoriza această evoluţie. 
Unul dintre ei prezintă deja drept scop depăşirea „dialogului" şi 
a „cooperării", înspre un „pluralism unificat" (XX, 56). 

In ce priveşte controlul blocant pe care structurile sociale 
îl exercită asupra creativităţii personale, corectarea mecanismelor 
lor normative şi inserţia în ele de noi capacităţi de învăţare, 
printr-o planificare adecvată, este şi problema specialiştilor laici 
ai religiei. 

Partea a treia 


RELIGIA SI CREŞTEREA PUTERII 

5 5 


Ioan Petru Culianu 



1. CULTURILE PSEUDO-SPECIFICE 1 


P roblema pe care ne propunem să o discutăm aici 
este de o complexitate deloc neglijabilă. Dacă am 
privi multiplele sale aspecte din unghiul unei discipline particu¬ 
lare, ar fi o pură pierdere de timp, fiindcă cele două fenomene 
capitale - „religie" şi „putere" - de care ne vom ocupa fac 
obiectul unor ştiinţe diverse, fiecare cu o metodologie a sa şi cu 
un punct de vedere propriu, de ordin etiologic şi teleologic. 
Pentru a ajunge la o sinteză, va fi necesar, deci, un efort inter- 
disciplinar. Cum va fi practic imposibil - şi chiar inutil şi absurd 
- să începem prin prezentarea stadiului actual al diverselor dis¬ 
cipline (etologie, ecologie, sociologie, psihanaliză, antropologie), 
cu referire specială la obiectele cercetării noastre, demersul nos¬ 
tru va semăna mai curând cu o compoziţie pentru orchestră, la 
care va trebui să alegem momentul potrivit când să intervină 
instrumentul potrivit. 


Sfera şi fundamentarea cercetării 

„Religia" şi „puterea" ar trebui, înainte de toate, să fie 
definite individual, pentru a se proceda abia pe urmă la o de¬ 
scriere a interferenţelor lor. Aceste interferenţe par să asume 

1 Lista operelor citate se altă la sfârşitul acestui eseu. Indicaţiile dintre paranteze 
semnalează numele de familie al autorului, anul editării operei, pagina din care este extras 
citatul. 

aspecte variate, după cazurile istorice luate în considerare: 
influenţa religiei asupra puterii, a puterii asupra religiei şi, în 
ultimul rând, aspectul de „putere religioasă" propriu-zisă. Prin 
aceasta, totuşi, sfera cercetării noastre n-ar fi încă atinsă nici 
măcar superficial. Intr-adevăr, în acest loc nu ne interesează acest 
tip de interferenţe, ci un altul, cu implicaţii şi mai mari: ceea 
ce ne interesează să descoperim este lucrul comun între „religie" 
şi „putere", considerate în sens larg. întrebările la care va trebui 
să răspundem în acest caz ţin de întrebuinţarea tehnicilor reli¬ 
gioase în scopul menţinerii sau argumentării „puterii". Aşadar, 
este evident că investigaţia noastră va trebui să plece de la 
definiţia însăşi a puterii. 

Cuvântul putere este determinat, în genere, în limbajul mo¬ 
dem, de un adjectiv de tipul „civil", „militar", „economic", 
„politic" sau chiar „religios". Dar ce înseamnă putere pur şi 
simplu, fără adjective? Există un concept al puterii care să poată 
scăpa de orice determinare limitatoare? 

Un asemenea concept ar trebui să existe. El ar trebui să 
admită mai multe definiţii, potrivit sferei în care îl căutăm. Se 
poate vorbi despre o putere în sens subiectiv, adică experimen- 
tabilă de către un subiect. După tipul de cultură din care face 
parte subiectul, modul de a experimenta puterea va fi diferit. O 
altă abordare va trebui să ţină seama de aspectul obiectiv sau 
cultural al puterii, fiindcă normele culturale investesc, din exte¬ 
rior, întreaga realizare a facultăţilor unui individ. 


Dimensiunea subiectivi a puterii 

Puterea, experimentată în diferite moduri, potrivit culturii 
din care facem parte, rămâne însă constant, în modul ei de 
manifestare şi în afara oricărei justificări ideologice, o modificare 
de stare internă suferită de individ sau de colectivitate, printr-o 
investiţie de natură variabilă. 

Pentru a coborî din sferele abstracte la experienţa fiecăruia 
dintre noi, ne-am putea rememora, de exemplu, sentimentul pe 
care îl trezeşte o furtună spectaculoasă: alături de frică se ma¬ 
nifestă un puternic sentiment de libertate şi de participare la 
dezlănţuirea elementelor naturale. Prin identificare cu întâmplarea 
exterioară, omul părăseşte mental frânele sociale şi psihologice, 
transformându-se dintr-un spectator neputincios în actor „puter- 
nic“ al evenimentului. Avem aici cel mai simplu exemplu expe- 
rimentabil de creştere a puterii. Dar şi cel care a băut măcar o 
dată un pahar în plus poate să fi cunoscut sentimentul de creştere 
a puterii ; la fel şi tinerii care se înghesuie în discoteci, dacă ar 
avea suficientă capacitate expresivă pentru a-şi obiectiva starea 
şi pentru a explica iubirea lor nemăsurată pentru dans, fum, 
alcool şi semiobscuritate, ar spune cu siguranţă că, în această 
atmosferă nesănătoasă, încearcă o intensă creştere a puterii. Este 
neîndoielnic că o expresie ingenuă şi inocentă ca I feel disco- 
good are rădăcini în acest sentiment pe cât de obscur, pe atât 
de puternic, de modificare a ştirii interioare. Tinerii şi adulţii 
unor societăţi ,,primităve“ ar putea să mărturisească mult mai 
bine decât noi despre aptitudinea dansului de a dezlănţui energii 
reprimate, de a obţine ceea ce noi numim, în această perspectivă, 
o trecătoare, dar nu mai puţină necesară „creştere a puterii". 
Exemplele ar putea fi multiplicate cu uşurinţă: nu în ultimul rând 
şi raportul sexual, pentru amândoi partenerii, intră în aceeaşi 
sferă. 

In acest chip ar părea să reiasă o definiţie energetici a 
puterii, pe care un psihanalist freudian sau jungian ar putea s-o 
accepte cu anumite rezerve: puterea experimentată subiectiv ar 
putea într-adevăr să reprezinte una dinlre transformările posibile 
ale libidoului (sau chiar libidoul însuşi), înţeles ca „energie 
psihică" de natură pur sexuală (Freud) sau mai puţin sexuală 
(Jung). 

Această energie se descătuşează în împrejurări date, care au 
ceva comun între ele: o slăbire a frânelor impuse individului de 
normele convieţuirii sociale, adică dobândirea linei anume „li¬ 
bertăţi" de moment faţă de aceste norme rigide. Pentru a da 



câteva exemple evidente, care nu ţin seama câtuşi de puţin de 
evaluarea morală a faptelor expuse, să ne gândim la un muncitor 
sau la un funcţionar care, dacă sunt inseraţi normal în structura 
socio-culturală de astăzi, nu pot cu siguranţă să se manifeste 
într-o formă autonomă nici acasă, nici la locul lor de muncă: 
iată însă că aceştia redescoperă un comportament dezinhibat 
atunci când asistă la un meci de fotbal sau la un miting, ori 
când participă la o manifestaţie de stradă. Aceeaşi lipsă de 
inhibiţie se regăseşte, de exemplu, în anumite organizaţii secrete 
şi teroriste, orientate spre „distrugerea sistemului", iar de aici 
ideologi ai terorismului au ajuns să exalte stările psihice tulburi 
ale „justiţiarului" care îşi aşteaptă victima. Un alt exemplu poate 
fi cel al unui grup uman care comite un linşaj: fiecare membru 
al acestui grup, în măsura în care nu este obişnuit să îndepli¬ 
nească zilnic acţiuni de acest fel, va experimenta o stare tempo¬ 
rară de „putere", ca şi „justiţiarul" de mai sus. 

De la discotecă la terorism, toate exemplele au ceva în 
comun: o diminuare a constrângerii sociale, derivată din faptul 
că se elimină, sau se neagă, temporar, normele rigide ale con¬ 
vieţuirii. Se poate conchide, cu certitudine, că experienţa subiec¬ 
tivă a puterii este astăzi, mai mult ca oricând, asocială (şi 
câteodată antisocială), fiindcă este fondată pe încălcarea, îngă¬ 
duită sau nu, a normelor sociale, cuprinzând şi ierarhiile. La fel, 
în celelalte cazuri despre care am vorbit - furtuna, întrebuinţarea 
substanţelor euforizante (dar şi halucinogene), actul sexual - 
„puterea" experimentată se află mereu în relaţie cu faptul de a 
avea certitudinea că faci o acţiune pur individuală, în afara 
circuitului social, sau asişti la o manifestare naturală a forţei care 
se arată mai „puternică" decât societatea însăşi şi ameninţă s-o 
distrugă. Chiar dacă aceasta poate însemna şi distrugerea subiec¬ 
tului însuşi, el nu poate conteni valul de libertate care îl cuprinde 
în faţa unei dezlănţuiri de forţă mai înfricoşătoare decât normele 
sociale înseşi. Căci, într-adevăr, aproape nimic nu este mai pu¬ 
ternic şi mai inexorabil decât normele, şi nimic nu e mai slab 
şi oprimat decât insul, lipsit de individualitate şi necontenit strivit 
sub povara normelor. 

In societatea occidentală de astăzi există câţiva factori care 
au coborât într-un mod foarte periculos pragul de suportabilitate 
a normelor, factori care îşi au originea în multiplicarea nedefinită 
a normelor înseşi, în lipsa spaţiilor potrivite şi tolerabile, din 
punct de vedere social, în care să se cheltuiască manifestările 
individuale de „putere", şi, de asemenea, în înmulţirea indivizilor 
înşişi. între aceşti factori se înscriu manipularea totală a maselor 
prin mass-media, reificarea individului în angrenajul de consum, 
sentimentul precarităţii existenţiale înlr-o lume care a devenit un 
butoi cu pulbere gata să sară în aer în orice clipă, toate acestea 
fiind agravate de neîncrederea crescândă şi generală în clasele 
politice şi de stressul demografic ameninţător. 

Măcar în parte, descătuşarea „puterii" în individ se petrece 
prin participarea la experienţe de masă. Când se vorbeşte despre 
masi, cititorul mediu are, din păcate, în minte cărţi de succes 
comercial, însă destul de discutabile, ca Masse und Macht (Masi 
şi putere) de Elias Canetti (1960). în această lucrare, deşi într-un 
context critic şi de interpretare foarte firav, Canetti reuşeşte totuşi 
să intuiască faptul că, în sens tradiţional, masa şi puterea ţin de 
religie. Vom reveni mai târziu asupra relaţiei dintre aceste enti¬ 
tăţi. Pentru moment, nu va fi inutil să ne oprim la analiza 
freudiană pe cât de scurtă, pe atât de densă, din Psihologia 
maselor (1921). întrebându-se, pe urmele lui G. Le Bon (din 
Psychologie des foules, 1895), de ce un individ inclus într-o 
mulţime „simte, gândeşte şi acţionează într-un mod cu totul 
diferit de cel pe care îl aşteptam de la el" (Freud, 1975: 13), 
Freud răspunde că „în masă, individul se găseşte pus în condiţii 
care îi permit să se elibereze de refulări, de propriile-i mişcări 
pulsionale inconştiente" ( Ibidem : 16). Le Bon descria deja foarte 
bine motivele unei asemenea schimbări: „Prima cauză este că 
individul-masă capătă, doar prin simplul fapt al numărului, un 
sentiment de putere invincibili (sublinierea este a noastră). 
Aceasta îi permite să cedeze instinctelor pe care şi le-ar fi 
înfrânat cu necesitate, dacă ar fi rămas singur. Va ceda cu atât 
mai uşor, cu cât... simţul responsabilităţii, care îi opreşte mereu 

pe indivizi, dispare în întregime'* (Le Bon, 1895: 56 sq.; Freud, 
1975: 15). 

„Sentimentul de putere invincibilă" îşi are aşadar rădăcinile 
în numărul şi iresponsabilitatea masei, deci în anomia ei. Nu ne 
interesează să continuăm, pe urmele lui Freud, analiza tuturor 
cauzelor care menţin o masă. Coeziunea masei se realizează prin 
libidoul însuşi, iar modul în care se împlineşte funcţia libidoului 
este cel al sugestiei hipnotice a grupului asupra individului şi a 
căpeteniei asupra grupului în întregul său. Hipnoza colectivă 
provoacă regresiunea psihică a individului. în fine, gregaritatea 
reprezintă, din punct de vedere biologic, „o analogie şi în acelaşi 
timp o continuare a pluricelularităţii; ...o expresie ulterioară a 
tendinţei, de origine libidinală, a tuturor fiinţelor vii de aceeaşi 
specie de a se uni în unităţi din ce în ce mai ample" ( Ibidem: 
66 ). 


Pentru o definiţie etologici a puterii înţelese în sens 

subiectiv 

Intuiţiile lui Freud, exagerate mai târziu într-un sens unila¬ 
teral pe care l-am relevat într-un alt loc (Culianu, 1976), se 
confruntă astăzi cu rezultatele etologiei, adică ale „biologiei 
comportamentului" (Lorenz, 1971: 45). într-o carte binecunos¬ 
cută, cu subtitlul Pentru o istorie naturali a agresiunii (Lorenz, 
1975'), K. Lorenz trata despre agresivitatea intraspecifici 
(„pulsiune a luptei, la animal şi la om, îndreptată spre cei care 
aparţin aceleiaşi specii", Ibidem: 3), pentru a ajunge la concluzia 
că agresivitatea este un instinct ca şi nutriţia, procreaţia şi con¬ 
servarea ( Ibidem: passim) şi că funcţia sa este de autoconservare. 
Deşi interpretarea agresivităţii ca instinct nu este sigură (Wickler, 
1973: 107-16), este posibil ca anumite comportamente umane 
să-şi aibă originea în îndeplinirea funcţiei de agresivitate la 
primate. Descrierea pe care o dă Lorenz creşterii puterii la 
individul care aparţine unei „cete de anonimi" este prea suges- 

tivă pentru a nu o reproduce aici integral (Lorenz, 1975’: 299- 
300): 

„Orice om îndeajuns de emotiv cunoaşte experienţa subiec¬ 
tivă care se petrece simultan cu reacţia în discuţie. Ea constă în 
primul rând în calitatea senzaţiei cunoscute sub numele de en¬ 
tuziasm; mai mult, un fior «sacru» îi aleargă de-a lungul spatelui 
şi, cum se constată la o observaţie precisă, de-a lungul părţii 
exterioare a braţelor. Fiinţa se simte ruptă de toate legăturile 
lumii obişnuite, înălţată, gata să abandoneze totul pentru a urma 
chemarea datoriei sacre. Toate obstacolele care i se opun îşi pierd 
semnificaţia şi importanţa, inhibiţiile instinctive în calea vătămă¬ 
rii şi a uciderii tovarăşilor de specie îşi pierd, din nefericire, mult 
din putere. Consideraţiile raţionale, orice critică şi argument 
contrariu, toate cele ce vorbesc împotriva comportamentului dic¬ 
tat de entuziasmul impetuos sunt reduse la tăcere de faptul că 
o ciudată inversiune a tuturor valorilor le face să apară nu numai 
de nesusţinut, ci şi de-a dreptul josnice şi infamante. Pe scurt, 
cum spune de minune un proverb ucrainean: «Când steagul 
flutură, mintea e la groapă». 

Corelat cu această experienţă este următorul comportament, 
obiectiv observabil: tonusul întregii musculaturi striate transver¬ 
sale se ridică, ţinuta corpului este încordată, braţele se îndepăr¬ 
tează de corp, uşor lateral, şi se rotesc spre interior, astfel încât 
coatele sunt uşor îndreptate în afară. Capul se înalţă cu mândrie, 
bărbia este avansată şi musculatura facială produce o mimică 
foarte caracteristică, pe care o cunoaştem cu toţii din filme drept 
«faţa eroului». Pe spate şi de-a lungul părţii exterioare a braţelor 
părul se ridică. întocmai acesta este aspectul obiectiv al prover¬ 
bialului «fior sacru». 

Cel care a văzut comportamentul echivalent al unui cim¬ 
panzeu mascul care se angajează, cu un curaj de necrezut, în 
apărarea hoardei sau a familiei sale, nu se va îndoi de sacralitatea 
acestui fior, nici de spiritualitatea entuziasmului. Si cimpanzeul 
îşi împinge bărbia înainte, îşi înţepeneşte corpul şi îndepărtează 
coatele, şi la el părul se ridică, ceea ce provoacă o creştere 
puternică a contururilor corpului văzut din faţă, iar aceasta are 

cu siguranţă un efect intimidant. Rotirea braţelor spre interior 
are, cât se poate de evident, scopul de a întoarce spre exterior 
partea cu păr mai lung, pentru a contribui la acest efect. întreaga 
combinaţie a poziţiei corpului cu zbârlirea părului îi serveşte, 
deci - ca şi pisicii, care se arcuieşte - ca să «blufeze», cu intenţia 
de a părea mai mare şi mai periculos decât este în realitate. 
«Fiorul nostru sacru» nu e nimic altceva decât zbârlirea a ceea 
ce mai rămâne din blana noastră străveche. 

Nu ştim ce simte maimuţa în reacţia ei de apărare socială, 
ştim însă că îşi riscă viaţa cu acelaşi altruism şi eroism ca şi 
omul entuziast. Nu e nici o îndoială că există o adevărată 
omologie filogenetică între reacţia de apărare a hoardei la cim¬ 
panzei şi entuziasmul uman; ba chiar putem deduce că una 
derivă din cealaltă." La concluzii analoge ajunge si I. Eibl-Ei- 
besfeldt (1977: 32). 

Putem conchide că experienţa individuală a unui sentiment 
de „putere" are rădăcini filogenetice chiar anterioare hominizării. 
Ea este puternic înrădăcinată în agresivitatea primatelor. Dispo¬ 
nibilitatea faţă de „entuziasmul sacru" apare la individ prin 
contactul cu ceilalţi în masă, contact care produce o descărcare 
{Entladung) a responsabilităţii individuale, cu efecte anomice. 


Homo sapiens sau homo demens? 

Am ajuns să stabilim că pulsiunea - adică stimulul intern, 
în sens freudian - pe care am numit-o „creştere a puterii" are 
rădăcini biologice. Ea reprezintă pur şi simplu supravieţuirea 
psihologică la om a ceea ce era manifestare complexă a agresi¬ 
vităţii în specia animală. Pare un sacrilegiu să reducem unele 
dintre emoţiile noastre cele mai puternice şi „sublime" la aceasta; 
dar oricât de lipsit de pietate ar părea, acest act este totuşi 
inevitabil. 

Creierul lui homo sapiens sapiens , a cărui capacitate de 
1 500 cm 3 o depăşeşte de trei ori pe cea a antropoidelor 

(500 cm 3 ) şi de două ori pe cea a primilor humanoizi (600- 
800 cm 3 ), este un sistem hipercomplex, dotat cu zece bilioane 
de neuroni şi IO 14 legături ( sinapse ) între aceştia (Morin, 1973: 
129). Această hipercomplexitate particulară a creierului implică 
anumite „dezavantaje", în raport cu sisteme de mai mică com¬ 
plexitate: „Un sistem hipercomplex este un sistem mai puţin 
condiţionat şi mai mult organizat, mai cu seamă în ce priveşte 
capacităţile sale de adaptare. El e, prin urmare, spre deosebire 
de un sistem mai simplu, slab ierarhizat, slab specializat, nu este 
strict centralizat, dar în schimb este mai puternic dominat de 
competenţe strategice şi euristice, mai dependent de intercomu- 
nicaţii şi, din toate aceste cauze, mai expus dezordinii, «zgomo¬ 
tului», «erorii»" ( Ibidem: 132-3). Mai ales acest fapt este foarte 
relevant, pentru că „ nici un dispozitiv al creierului nu permite 
distincţia între st imul i externi şi st imul i interni, adică între somn 
şi veghe, halucinaţie şi percepţie, imaginaţie şi realitate, subiectiv 
şi obiectiv. Nici unul dintre mesajele care ajung la spirit nu 
poate, prin el însuşi, să iasă din ambiguitate" ( Ibidem: 140). 
Aceasta implică analiza particularizată, din partea creierului, a 
fiecărui stimul, cu decizia finală care îl situează într-o anumită 
categorie (intern sau extern, oniric sau real etc.). E. Morin con¬ 
chide, poate îndreptăţit, că noutatea ( novum ) omului în raport cu 
strămoşii lui nu constă defel în „înţelepciunea" pe care el şi-o 
revendică pe scara biologică, exprimând-o prin adjectivul sa- 
piens, pe care şi l-a apropriat în mod nelegitim. Apariţia omului 
coincide cu apariţia creierului său hipercomplex, deci mai puţin 
specializat şi mai expus „zgomotelor", adică perturbaţilor în 
comunicarea cu ambientul (în acest caz, stimulii pulsionali şi 
senzorii). Apariţia lui homo sapiens coincide cu enorma dezvol¬ 
tare a imaginaţiei onirice, mitologice şi magice, cu diversificarea 
subiectivităţii, într-un cuvânt, cu dezordinea şi nu cu ordinea 
(Ibidem: 126). Dar acest „zgomot" constant este condiţia evo¬ 
luţiei înseşi a creierului, care îşi măreşte posibilităţile tocmai în 
efortul de a extrage order from noi se. Pentru E Morin, homo 
sapiens ar trebui, de fapt, să se numească homo demens, pentru 
că întreaga dezvoltare a capacităţilor sale nu s-a datorat „înţelep- 

ţirii“ lui faţă de strămoşii săi, ci, din contra, unei proliferări 
uriaşe a imaginaţiei, care i-a contrâns creierul la un discernământ 
tot mai mare. 

In pofida orientării sale interdisciplinare, există de fapt anu¬ 
mite date pe care Morin le neglijează fără să-şi dea seama, 
precum şi unele concluzii care îi scapă. Să încercăm să le 
explicăm şi să le expunem într-o anumită ordine. 

De fapt, din analiza lui Morin rezultă că al său homo 
demens nu e atât demens, cât religiosus. Apariţia sa coincide cu 
proliferarea mitologică. Or, aceasta din urmă poate Fi astfel ca¬ 
lificată ca un stimul fals provenit din imaginaţie, dar poate fi 
înţeleasă şi ca un mesaj transindividual, care contribuie deopo¬ 
trivă la echilibrul biologic uman. Mitologiile - şi Morin ştie 
foarte bine acest lucru, dar uită să o spună, tocmai în acest 
context - nu sunt o simplă „nebunie 1 *, ci reprezintă o înţelep¬ 
ciune profundă etologică şi ecologică. Dacă ar fi pus accentul 
pe acest fapt, Morin ar fi fost silit să-şi modifice teoriile care, 
aşa cum le-a expus, sunt foarte asemănătoare cu acelea enunţate 
de J. Monod (mult mai puţin însă cu cele ale lui Lorenz). Pentru 
Morin, proliferarea imaginaţiei este importantă, în primul şi în 
ultimul rând, pentru că a creat tulburări, dificultăţi, „zgomot** în 
modul în care funcţionează creierul uman. Acesta din urmă, 
pentru „a-şi găsi calea**, a trebuit să dezvolte capacităţi enorme, 
pe care nu le avea mai înainte şi de care nici nu avea nevoie 
mai înainte. Homo demens a constrâns creierul hominidelor să 
devină sapiens. Aici sfârşeşte, pentru Morin, importanţa mani¬ 
festărilor „iraţionale** ale omului (vise, mitologie); întrucât sunt 
iraţionale, ele fac parte din zona de demenţă a omului. 

Această concepţie, luată poate din vreo operă a lui Fr. 
Engels, nu este susţinută de nici un discipol al etologiei ecolo¬ 
gice. Si cum acesta va fi ultimul dintre punctele centrale ale 
expunerii noastre, la fel ca problema „ritualizării**, vrem să dăm 
aici un exemplu mai extins de felul în care normele şi modurile 
de viaţă tradiţionale nu au fost niciodată inutile, nici măcar în 
cazurile care nouă ne par mai absurde - adică mai puţin inteli¬ 
gibile. 

Ho rum carnibus nori vescemini..} 

în Levitic 11, Dumnezeu le comunică lui Moise şi Aaron 
interdicţia de a mânca diferite animale, printre care şi porci. 
Această interdicţie - având în vedere înmulţirea relativ uşoară a 
acestor omnivore - a fost interpretată, încă din secolul al XlI-lea, 
ca o măsură de igienă mascată într-o normă divină. Cum bine 
se ştie, carnea de porc, dacă nu este suficient friptă, provoacă 
la om contaminarea cu trichinoză. In urmă cu cincisprezece ani, 
K. Lorenz se făcea încă purtătorul de cuvânt al acestei teorii 
(care urcă probabil până la Maimonide), pentru a enunţa unul 
dintre punctele cheie ale etologiei ecologice, relativ la tradiţiile 
mitologice şi rituale umane: 

„S-a spus că Moise interzisese evreilor să mănânce carnea 
de porc din cauza trichinozei“, spune Lorenz. „Să presupunem 
că aşa stau lucrurile. Se va vedea atunci că Moise a preferat să 
se încreadă în devoţiunea adepţilor săi mai curând decât în 
inteligenţa lor, pentru că el a rostit o poruncă religioasă în loc 
să instituie cursuri de parazitologie. In general, formele particu¬ 
lare asumate de sistemele de norme şi de riturile sociale carac¬ 
teristice culturii dau mai curând impresia că au fost făurite de 
vechea şi buna selecţie naturală, dar cu o diferenţă: aceea că 
ea a operat pe planul psihosocial şi nu pe cel genetic, utilizând 
ca material practici şi obiceiuri dobândite întâmplător, mai cu¬ 
rând decât mutaţii şi recombinări (Lorenz, 1971: 55; sublinierea 
ne aparţine). Şi apoi adaugă: „Toate normele comportamentale 
pe care omul le moşteneşte au fost modelate de selecţie în cursul 
filogenezei, astfel încât să fie completate de tradiţia culturală... 
Pierderea, chiar parţială, a tradiţiei culturale este extrem de pe¬ 
riculoasă şi se petrece foarte uşor“ ( Ibidem : 57). 

Iată unul dintre principiile fundamentale ale etologiei eco¬ 
logice umane care, în puţine cuvinte, ar putea fi exprimat astfel: 
orice sistem de norme culturale tradiţionale are valoare biolo¬ 
gică, ecologici etc. El nu se manifestă ca instinct înnăscut, dar 
are aceeaşi valoare ca şi instinctele în conservarea a ceea ce 
etologia numeşte pseudospecie. „Omul a dezvoltat (...) pseudo- 

1 ,,Nn vă hrăniţi cu cărnurile lor ...' 1 (în limba latină în text) (n. tr.). 

specii (trib, clan etc.) care se comportă ca specii independente 
pe care o voinţă supranaturală le-ar fi creat la începutul timpu¬ 
rilor şi care suprapun datelor geografice şi economice ale 
existenţei lor o cosmogonie, o teogonie şi o imagine particulară 
a omului* 1 (Erikson, 1971: 144). 

Teoria lui Lorenz, deşi importantă, a fost enunţată în baza 
unui exemplu interpretat cam în grabă. Să fie oare adevărat că 
interdicţia, pentru poporul evreu, de a mânca came de porc, 
provine din teama de trichinoză? 

Marvin Harris, unul dintre cei mai străluciţi reprezentanţi ai 
antropologiei ecologice americane, a fost cel care a demonstrat 
că interdicţia are o bază mult mai largă decât simpla teamă de 
contaminare. 

Harris a observat că trichinoză nu are aproape niciodată 
consecinţe fatale şi trece aproape neobservată la individul con¬ 
taminat. Dimpotrivă, carnea de bou insuficient friptă provoacă 
contaminarea cu tenie, în timp ce bovinele, ovinele şi caprele 
sunt de asemeni factori de bruceloză, iar bovinele, ecvinele, 
caprele şi ovinele pot să-i provoace omului antraxul, o maladie 
cu deznodământ mortal. Dintre toate acestea, de ce Dumnezeu 
a ales tocmai porcii ca obiect al interdicţiei sale? Rezultă destul 
de evident că, în esenţa sa, această regulă nu este o simplă 
măsură de igienă mascată de o poruncă divină (Harris, 1977: 
33). Dar atunci ce să fie, dacă este adevărat ceea ce afirmă 
Lorenz, că nici o tradiţie umană nu se întemeiază în gol? 

Evreii protoistorici erau păstori nomazi şi, ocazional, mici 
agricultori sedentari. „In acest tip de complex pastoral şi agricol, 
prohibiţia divină a cărnii de porc constituie o strategie ecologică 
sănătoasă** ( Ibidem : 35). Nomazii nu puteau să crească porci în 
acele zone aride unde numai animalele rumegătoare (bovine, 
ovine, caprine) îşi găseau uşor mijloacele de subzistenţă. Din 
cauza hranei lor preferate, a adaptării termodinamice şi a difi¬ 
cultăţii lor notorii de deplasare, porcii sunt animale foarte inco¬ 
mode în condiţiile geo-climaterice ale Palestinei şi imposibil de 
crescut într-un lip de economie pastorală, ca aceea a vechilor 
evrei. 

Ajunge acest exemplu pentru a ilustra importanţa normelor 
din punct de vedere ecologic. In ce priveşte însă fondul etologic 
al normelor umane, cartea lui W. Wickler despre Biologia celor 
zece porunci este cât se poate de echilibrată si convingătoare 
(Wickler, 1973). 

Putem conchide că, înainte de a-şi fi găsit conştiinţa umană 
autonomia, natura (deci un factor supraomenesc transindividual) 
şi-a luat sarcina, prin tradiţiile mitologico-rituale, de a indica 
pseudospeciilor umane modelele optime de comportament nece¬ 
sare supravieţuirii într-o nişă ecologică dată. M. Harris s-a an¬ 
gajat să demonstreze că nici măcar comportamentele cele mai 
absurde (din punctul de vedere al unui occidental) nu sunt lipsite 
de valoare ecologică. 


Ritualizarea 

în zorii umanităţii, conştiinţa trebuie să fi fost un lucru 
foarte fragil. înţelepciunea ecologică o investeşte, literalmente, în 
forma ritualului şi a proliferării mitologice. O veche dispută îi 
desparte pe cei care cred în întâietatea ritului asupra mitului, de 
cei convinşi de ordinea contrarie. In orice caz, etologia ne învaţă 
că activităţile „rituale 14 nu lipsesc nici în regnul animal. 

Diverse comportamente instinctive ale animalelor, cu moti¬ 
vaţii mai mult sau mai puţin complexe, pot căpăta o funcţie 
comunicativă autonomă. Această canalizare semnalizantă a com¬ 
portamentelor primeşte numele de ritualizare (Huxley, 1971: 9; 
Lorenz, 1971: 50). 

Segmentarea, adică reducerea unui „ritual 41 animal la com¬ 
ponentele sale primordiale, poate fi mai mult sau mai puţin 
complexă, în funcţie de numărul motivaţiilor instinctive care o 
constituie. Minimumul e reprezentat printr-o singură motivaţie, 
în timp ce maximumul, de trei (la care s-ar putea adăuga altele, 
rezultate din adaptare), se situează deja la un nivel foarte înalt 
de complexitate (Lorenz, 1975 2 : 118 sq.: Huxley, 1971: 10). 

Evident, pulsiunile competitive care pot genera parade rituale 
sunt în primul rând sexualitatea, agresivitatea şi frica. 

Unul dintre cele mai simple exemple de paradă cu dublă 
motivare este dansul în zig-zag executat de pălămida de baltă 
mascul pentru a curta sau a îndepărta o femelă care pătrunde în 
teritoriul lui (Lorenz, 1975": 127 sq.). El provine din concurenţa 
între două pulsiuni contrarii: atracţie sexuală (,,zig“ către femelă) 
şi frică (,,zag“ în direcţie opusă); aceasta explică şi diferenţa de 
amplitudine a celor două mişcări alternante, în cursul a două 
manifestări diverse, conform prevalenţei unei pulsiuni sau a ce¬ 
leilalte. Cine vrea să afle mai mult despre ritualizare, se poate 
adresa oricărei cărţi de popularizare etologică (şi sunt destule). 
In ce ne priveşte, ni se pare inoportun să întârziem mai mult, 
în acest loc, asupra ritualizării la animale. In orice caz, înainte 
de a trece la riturile umane, la etiologia şi la valoarea lor, trebuie 
să relevăm încă două aspecte foarte importante ale ritualizării: 

- riturile animale sunt în cea mai mare parte sociative, 

- unele rituri sociative ating o complexitate uimitoare. Este 
vorba în special de paradele de curtare, a căror compoziţie scapă 
analizei motivaţionale, iar aceasta le face foarte asemănătoare 
cu riturile umane. 

a) Riturile sociative la animale decurg din conflictul perma¬ 
nent dintre două instincte care sunt activate de prezenţa „celui- 
lalt“: fuga şi agresiunea. La acestea se adaugă o situaţie în care 
„celălalt* 1 nu se prezintă numai ca ,,inamic“, ci şi ca obiect al 
dorinţei. In acest caz se face simţită şi sexualitatea. 

„Calmarea agresivităţii este o sarcină centrală a riturilor 
sociale" (Eibl-Eibesfeldt, 1977: 136). Un exemplu al ritului de 
calmare a fost observat de I. Eibl-Eibesfeldt la cormoranii din 
insulele Galapagos, în actul de creştere a puilor. Pentru a-şi arăta 
intenţiile paşnice, orice connoran care se întoarce în cuibul 
conjugal trebuie să aducă un „dar" celui care a rămas de pază: 
un smoc de alge, o stea de mare sau o bucăţică de lemn. O 
dată acceptat darul, noul venit este primit cu sunetul de salut şi 
se petrece schimbul pazei. In cazul în care nu este prezentat 
darul, are loc o „dramă conjugală": cormoranul aşezat întârzie 

să-l recunoască pe celălalt şi îl agresează. Ca şi în alte rituri de 
acelaşi tip, darul constă într-o bucată de material care serveşte 
la construirea cuibului (Eibl-Eibesfeldt, 1977: 138). 

Două rituri tipice de liniştire constau în adoptarea atitudinii 
specifice de supunere şi dependenţă. La pescăruşi, masculul face 
curte luând atitudinea (infantilă) de cerşire a hranei ( Ibidem : 
143). La multe specii animale, un mascul care arată că se predă 
pentru a pune capăt unei încăierări, face acest lucru luând ati¬ 
tudinea feminină a împerecherii. 

b) Riturile pot asuma aspecte impresionante. „Numai pentru 
curtare şi împerechere, deci nu pentru construirea cuibului", 
masculii unei specii de păsări australiene „construiesc structuri 
atât de complicate, încât primii exploratori au crezut că sunt ca¬ 
sele aborigenilor" (Craighead George, 1972: 67). Subspeciile 
acestei păsări sunt specializate în construcţia de „arene", de stâlpi 
împodobiţi şi de „bulevarde". Unul dintre constructorii de 
„bulevarde" sau coridoare de ramuri uscate, legate între ele cu 
fibre vegetale, ajunge chiar să le picteze (literalmente), cu un 
amestec de pământ colorat, pigmenţi de plante, mangal şi salivă 
( Ibidem: 69). 

Am văzut, pentru a încheia, că ritualizarea animală constă 
în crearea de moduli comportamentali cu scop de semnalizare. 
Funcţia lor este sociativă. Ritualizarea poate atinge nivele înalte 
de complexitate. 


Riturile sociative umane 

Omul a dezvoltat rituri sociative variate, transferând, de 
exemplu, în viaţă moduli comportamentali infantili sau pe cei 
în relaţie cu îngrijirea progeniturii. I. Eibl-Eibesfeldt (1977: 164- 
82) s-a ocupat în mod special de provenienţa sărutului oral din 
operaţiile alimentare, dar şi de originea altor rituri sociative, cum 
ar li formele de salut. Spre deosebire de riturile animale, cele 

umane sunt învăţate în ontogeneză. Să amintim, totuşi, că omul 
nu este complet lipsit de moduli comportamentali înnăscuţi: râsul 
(calmare) şi plânsul (frică, cerere). 

între cele mai simple activităţi omeneşti propriu-zis rituale, 
Irebuie să includem dansul. Evident, dansurile pot să asume 
aspecte extrem de complexe, în privinţa reprezentaţiei înseşi şi 
a justificării lor ideologice. Dar aici ne referim doar la forma 
mai simplă de dans, cea care „nu are un scop conştient şi nu 
aşteaptă un rezultat 1 * (Bowra, 1971: 217). M. Bowra îi dă de-a 
dreptul calificativul de „instinctiv**, uitând că etologii sunt foarte 
atenţi la distincţia între „instinctiv** (înnăscut) şi „instinctual** 
(pulsional) (Erikson, 1971: 144-5). Pentru om, râsul, plânsul, 
suptul sânului matern sunt „instinctive**, în vreme ce dansul ar 
putea fi cel mult instinctual. 

în orice caz, dansul rămâne una dintre puţinele activităţi 
rituale umane care nu necesită, în sine, o justificare ideologică, 
chiar dacă poate să o aibă. In acest sens, este un rit uman care 
se poate menţine în limitele unei scheme motorii fără finalitate 
conştientă şi, prin urmare, foarte aproape de „riturile** animale. 

Nu intenţionăm câtuşi de puţin să expunem aici diferenţele 
evidente între riturile umane şi „riturile** animale. Ceea ce ne 
interesează este stabilirea unui minim numitor comun, adică a 
unui punct din care să se poată observa continuitatea între cele 
două serii de fenomene. Iar acest numitor comun ar putea fi 
dansul care, în cele mai simple aspecte ale sale, nu este neapărat 
învăţat, deşi nu este nici transmis pe cale filogenetică. 

Omul este o fiinţă prin excelenţă culturală şi nimic din ceea 
ce este el şi din ceea ce îl înconjoară nu a scăpat vreodată de 
o justificare ideologică. Să ne gândim la un rit sociativ ca sărutul, 
care provine cu siguranţă din modul de hrănire a copiilor: câte 
metafore, câte meditaţii şi chiar câte teorii filozofico-mistice nu 
au sărutul ca obiect! Aceasta nu înseamnă că actul sărutului are 
în sine vreo legătură cu întreaga aureolă culturală care îl încon¬ 
joară. In fapt, o persoană care sărută o fiinţă dragă îndeplineşte 
un act instinctual, în afara oricărei referinţe culturale: să ne 
gândim atunci la sărutul miresei în Cântarea Cântărilor sau, mai 

puţin plăcut, la sărutul lui Iuda; sau chiar la teoriile lui Dante 
şi ale Dulcelui Stil Nou, sau la cele elaborate de Kabbală şi 
reluate de Giovanni Pico della Mirandola şi apoi de Giordano 
Bruno. La fel şi dansul: lipsit de justificare ideologică, el rămâne 
o simplă mişcare ritmică. In mod cât se poate de verosimil, este 
vorba despre un rit sociativ, la fel ca sărutul însuşi. Dar, spre 
deosebire de sărutul oral, care nu este universal, dansul pare să 
fie. Cu siguranţă, sărutul şi dansul, în egală măsură, pot fi 
comparate cu „riturile 11 animale, pentru că originea sărutului nu 
este propriu-zis culturală: rituri sociative foarte asemănătoare se 
regăsesc la primate şi, sub alte forme, la multe specii de animale. 
Spre deosebire de sărut, rituri sociative foarte simple au adesea 
o origine şi o referinţă culturală destul de complexe, ca gestul 
scoterii pălăriei de pe cap în semn de salut, care descinde din 
ritul scoaterii coifului la cavalerii medievali (I. Eibl-Eibesfeldt, 
1977: 217). La rândul lui, acest rit răspundea unei motivaţii cu 
o componentă instinctivă (monovalentă), fapt care se întâlneşte 
încă la multe specii animale: cavalerul scoţându-şi coiful - adică 
acoperământul cranian - dădea dovadă de încredere, se punea 
literalmente „la dispoziţia' 1 celuilalt, devenind vulnerabil. De 
altfel, aceasta era, în Evul Mediu occidental, nu numai o atitu¬ 
dine de salut, ci şi de capitulare şi supunere. Când se preda 
învingătorului, în afară de scoaterea coifului, cavalerul era obli¬ 
gat şi să-şi decline identitatea; refuzul de a îndeplini aceste acte 
îi aducea moartea. Moduli comportamentali de acest gen, care 
au ca efect inhibarea agresivităţii învingătorului, se regăsesc la 
foarte multe specii animale: este binecunoscut exemplul lupului, 
care se supune adversarului arătându-i beregata; aceasta declan¬ 
şează în învingător o reacţie de împăcare şi, spre deosebire de 
oameni, nu s-a văzut niciodată un lup care să-şi ucidă un semen 
supus. Ar trebui să conchidem că omul are multe de învăţat de 
la animale sau că a uitat ceea ce ştia cândva. Să ne amintim 
admiraţia marelui savant Jakob Burckhardt pentru desfăşurarea 
războaielor în Renaşterea italiană: erau războaie convenţionale, 
în care nu era ucis nimeni (cea mai cumplită luptă înregistrată 
îh acele vremuri s-a încheiat cu opt vieţi retezate). Războiul, în 

Renaştere, era o activitate pe cât de frecventă, pe atât de profund 
ritualizată. 

Să ne întoarcem la problema care ne interesează: nu trebuie 
să ne situăm pe poziţia evoluţionistă a lui Maurice Bowra (1971) 
pentru a observa în dans un rit sociativ primordial. Este adevărat 
că orice dans ceremonial e amplu motivat din punct de vedere 
cultural; dar dansul în sine nu este. Analiza originii acestui rit 
are o importanţă particulară, fiindcă ea pare să demonstreze, pe 
de o parte, continuitatea dintre riturile animale şi riturile umane, 
iar pe de altă parte, continuitatea dintre simplele rituri sociative 
şi riturile religioase propriu-zise. 


Riturile sociative religioase 

O categorie particulară de rituri sociative umane este con¬ 
stituită din rituri religioase, adică justificate mitologic şi/sau 
cultural. (In realitate, suntem de părere că motivaţiile culturale 
se întemeiază întotdeauna, la origine, pe motivaţii de ordin mi¬ 
tologic.) Caracteristică omului este proliferarea mitologică; ca¬ 
racterul complet original al omului în raport cu animalele rezidă 
în motivaţia religioasă a unora dintre riturile sale, toate acestea 
fiind conexate cu dezvoltarea conştiinţei şi a limbajului articulat. 

încă din 1950, biologul Adolf Portmann a adus la cunoştinţa 
oamenilor de ştiinţă reuniţi la Eranos în Ascona existenţa „ritu- 
rilor“ la animale (Riten der Tiere), în vreme ce psihologul Erich 
Neumann a integrat aceste date în conferinţa sa Importanţa 
psihologici a ritului (Neumann, 1974). El a observat o puternică 
analogie între „rituri" animale şi rituri umane, constând în ca¬ 
racterul transpersonal al ambelor ( Ibidem : 10-11). „Analogia 
instinctelor cvasirituale cu ritul uman constă în următorul fapt: 
şi într-un caz şi în celălalt, puterea transpersonală a unei realităţi 
colectiv-spirituale se transpune în lucrarea aparent reactivă a 
fiinţei individuale; o atare lucrare este de importanţă vitală toc¬ 
mai pentru viaţa comunităţii conduse de instinct sau de rit, deşi 

transcende înţelegerea acelei comunităţi şi a componenţilor ei 
individuali' 1 ( Ibidem : 11). Ritul, expresie a inconştientului colec¬ 
tiv, reprezintă pentru adepţii lui C.G. Jung un mod de a efectua 
experienţa „arhetipurilor", de a se menţine în contact cu „Şinele 
grupului", cu ştiinţa Iranspersonală conţinută în inconştientul 
colectiv al unei pseudospecii. Putem să reţinem cu siguranţă din 
toate acestea că ritul religios este un factor foarte important din 
punct de vedere psihologic pentru viaţa individului care aparţine 
unei anumite culturi. El face posibile contactul direct cu cultura, 
integrarea psihică a culturii din partea fiecărui membru al colec¬ 
tivităţii. 

Valoarea riturilor religioase e, deci, multiplă: 

Ritul religios este un rit sociativ, în sensul că asigură, prin 
repetarea sa, funcţionarea grupului; de aceea, este un rit cu 
relevanţă etologici. Dar el are şi relevanţă ecologici, în sensul 
că transmite cunoştinţe transpersonale privind echilibrul grupului 
în „nişa sa ecologică", şi psihologici, pentru că permite inte¬ 
grarea, din partea individului, a valorilor culturii sale. Este inutil 
să spunem că toate acestea nu privesc cultura occidentală secu¬ 
larizată, astăzi dominantă, ci numai situaţia a ceea ce putem 
numi culturi „pseudospecifice", adică proprii fiecărei pseudo¬ 
specii 1 . Aceasta urcă investigaţia noastră, cum se va vedea mai 
târziu, mult înainte în timp, mult înainte de apariţia civilizaţiei 
occidentale şi chiar înainte de disoluţia culturilor pseudospecifi¬ 
ce, în favoarea unor formaţiuni mai ample. 

La sfârşitul cercetării noastre, care priveşte, pentru moment, 
experienţa subiectivă a puterii, putem să precizăm acum că, spre 
deosebire de riturile sociative simple, riturile religioase pot con¬ 
stitui o arie de împlinire a puterii. Dacă admitem că puterea 
este o entitate experimentabilă după modelul libidoul ui jungian, 
că există deci independent de conştiinţă şi se manifestă autonom, 
atunci observăm dintr-o dată importanţa pe care o capătă faptul 
de a ordona această forţă, de a o canaliza în forme socialmente 
tolerabile. Analiza manifestărilor actuale ale „puterii" subiectiv 

1 Conceptul de „culturi pseudospecitice 1 ' a fosl creai de noi, pe baza conceptului de 
„pseudospecie 11 formulat de E. Erikson (vezi supro. S5). 

înţelese paie să demonstreze că ea reprezintă efectiv un factor 
al existenţei umane. Fie că se numeşte „energie 11 , „libido“ în 
sens psihologist, „agresivitate" în sens etologic, „tendinţă de 
evaziune" sau „de violenţă" în sensul sociologiei actuale etc., 
ea ocupă un loc pe cât de important, pe atât de ignorat de obicei 
în ansamblul facultăţilor umane. 

Am hotărât să numim „putere" acest factor atât de important 
al existenţei, pentru că originea sa (biologică sau psihică) nu ne 
interesează în acest loc. Cert este că ea există şi se manifestă, 
că este important pentru întreaga societate să ştie cum s-o eva¬ 
lueze şi s-o trateze, sub pedeapsa propriei sale dispariţii. 


Răsturnarea rituali a normelor 

O societate există ca atare, întrucât există un sistem de 
norme culturale pe baza căruia se constituie: ne gândim la 
ierarhii, la tabuuri, la reglementarea căsătoriilor şi a liniei de 
descendenţă, la competenţele referitoare la muncă, la schimburile 
interne şi la cele cu alte societăţi etc. Există, bineînţeles, un 
amsamblu foarte complex de rituri care slujeşte la integrarea 
individului în cultura sa, adică în sistemul de norme ce ordo¬ 
nează societatea. 

Ca şi cultura însăşi, riturile nu au motivaţii etologice, eco¬ 
logice şi psihologice directe, deşi pot fi interpretate, după caz, 
într-una din aceste chei sau în toate împreună. Pentru a repeta 
vorbele lui Lorenz, nu i se putea cere lui Moise să deschidă un 
curs de parazitologie pentru poprul său. Poporul avea nevoie de 
norme, nu de explicaţii raţionale (Veron, 1978: 15). De aceea 
riturile, ca şi culturile înseşi, au motivaţii religioase, se întemeia¬ 
ză pe o relaţie strânsă cu transcendenţa. Transcendenţa este 
constituită de grupul însuşi, de aşezarea lui ecologică şi de istoria 
lui; toate acestea sunt exprimate în mituri şi reluate prin rituri, 
în societăţile pseudospecifice, începând cu iniţierile de pubertate, 
o întreagă reţea rituală acoperă în întregime existenţa individului, 

cu scopul de a-1 face să recunoască normele, de a-1 include în 
viaţa socială, de a-i aminti în orice clipă că face parte dintr-o 
cultură cu motivaţie transcendentă. Riturile de acest fel se pot 
numi integratoare. 

Pe de altă parte, orice societate, întrucât este ,,dreaptă“ sau 
„funcţionează bine“ (ceea ce echivalează cu acelaşi lucru), sau 
tocmai din cauza acestei bune funcţionări, cere din partea mem¬ 
brilor săi un efort considerabil de refulare a oricărei pulsiuni în 
afara normei şi de suportare a neajunsului creat de refulare. Orice 
civilizaţie îşi are neajunsurile ei, însă unele au metode mai bune 
decât altele pentru a le evita. Din această cauză societăţile au 
instituit supape de siguranţă socială, nişte momente în care răs¬ 
turnarea rituală a normelor permite individului să împlinească 
acea putere a cărei exercitare îi era interzisă de cultură. Sărbă¬ 
torile care se încheie în promiscuitate, bacanalele, obiceiuri răs¬ 
pândite, cum ar fi Satumaliile, carnavalul care precede perioada 
de post etc., sunt arii rituale de împlinire a puterii de către 
individ. Puterea, cum am spus, semnifică aici sentiment de li¬ 
bertate faţă de norme. Contrar riturilor integratoare, aceste rituri 
compensatorii stăvilesc efectul dăunător al refulărilor psihice 
produse de constrângerile sociale, permiţând descărcarea tensiu¬ 
nilor acumulate în interiorul unei societăţi. 

Ii datorăm lui Marc Auge o fină analiză antropologică a 
proceselor de inversare rituală a normelor (Auge, 1978) la câteva 
popoare africane. Deşi rezultatele sale converg cu ale noastre, 
trebuie să observăm că semnificaţia termenului de ,,putere“ este, 
la Auge, restrânsă la aceea de „autoritate**. Pentru Auge, puterea 
este limitată în graniţele instituţiilor. Este vorba, aici, despre o 
concepţie foarte obişnuită, implicată într-un anume mod occi¬ 
dental de a privi puterea ca pe o realitate fatală, împotriva căreia 
se răzvrăteşte o „contraputere**, deseori revoluţionară. Din acest 
cerc vicios nu există scăpare, fiindcă o dată ce sunt obţinute 
instituţiile, o contraputere se transformă, simplu, în putere şi, din 
nou, mecanismul de mai sus are tendinţa să se repete - la infinit. 

Este preferabil atunci să depăşim aceste accidente privind 
trecerea puterii dintr-un câmp într-altul, pentru a reflecta în 

schimb asupra puterii ca atare, asupra a ceea ce este puterea, 
fără să ţinem seama de faptul că puterea azi e în mâinile unuia 
şi mâine într-ale altuia. Orice aspirant la putere, în clipa în care 
o dobândeşte, are de-a face cu o realitate dată care nu mai 
depinde nici de ideologia profesată de cel ce o exercită, nici de 
intenţiile sale anterioare. Tocmai acest fapt esenţial este neglijat 
de toate idealismele revoluţionare care, probabil cu ingenuitate, 
îşi imaginează că există o putere „rea“ (cea în funcţie) şi o 
putere „bună“ (cea care tinde să i se substituie). In realitate, 
cum a spus cineva, nu există putere bună. Şi, s-ar putea spune, 
nu există nici putere rea. Puterea este dincolo de bine şi de rău, 
tocmai pentru că este o realitate dată, inalterabilă în esenţa ei şi, 
în concluzie, destul de constantă în manifestări. 

Există şi alte divergenţe între punctul nostru de vedere şi 
cel al lui Auge. Riturile de care se ocupă Auge sunt o supapă 
de siguranţă socială numai în timpul crizelor de autoritate, induse 
de cauze exterioare: interregn sau epidemii. In sfârşit, termenul 
său constant de referinţă rămâne societatea occidentală. In aceas¬ 
tă societate există tactici şi mijloace sociale importante pentru a 
face suportabilă puterea ( Ibidem : 65), dar studierea lor ar trebui 
să ţină seama de întreaga complexitate instituţională a societăţii 
occidentale, în care exerciţiul puterii este fragmentat şi imperso¬ 
nal şi în care sunt în joc interese puternice, până şi în cea mai 
inofensivă dezbatere parlamentară. Uriaşa maşină occidentală a 
puterii nu este un bun punct de reper pentru situaţia societăţilor 
pseudospecifice, singurele care ne interesează, pentru moment. 

In acest sens, ar trebui să distingem cu acurateţe societăţile 
fără autoritate centralizată de cele care o au deja, şi, în al doilea 
rând, culturile pseudospecifice de „culturile labile“, sau cele care 
încearcă să integreze rntr-un curent unic un număr mai mare sau 
mai mic de nuclee pseudospecifice. In al treilea rând, trebuie să 
ţinem seamă de faptul, aproape permanent neglijat, că în Occi¬ 
dent cultura nu este de acest ultim tip, fiindcă nu se preocupă 
de integrarea produselor culturale care apar mereu în interiorul 
său, ci de anihilarea acestora printr-un proces de conversiune 
culturală. In cazul Imperiului roman, de pildă, era corect să se 

spună că Grecia, învinsă cu armele, şi-a luat revanşa culturală. 
Acest lucru nu mai este adevărat în cazul Imperiului britanic, 
deşi există încă unii care susţin că valorile culturale ale Orien¬ 
tului au un rol însemnat în dezvoltarea culturii occidentale de 
azi. Este drept că unele cuvinte orientale (gura, haşiş, zen etc.) 
circulă de multă vreme în Occident, dar ele au suferit o conver¬ 
siune totală, au fost introduse într-un sistem dat, imobil, cel al 
culturii occidentale. Poate că există indivizi care ignoră total 
originea cuvântului yoga, după cum ar fi de mirare dacă o 
persoană, chiar hipercultivată, ar şti astăzi că vocabule precum 
,,abanos“ sau ,,carate" sunt de origine ebraică. Asupra particu¬ 
larităţilor culturii occidentale modeme, în raport cu toate cele 
care au precedat-o şi cu cele care n-au fost complet asimilate 
de ea, ne vom opri în partea a doua a eseului nostru. 


Specialiştii puterii 

Cea mai mare parte a indivizilor experimentează puterea, 
adică transcenderea normelor, servindu-se de riturile compensa¬ 
torii de care dispune o cultură pentru a se apăra de o descărcare 
prea bruscă a tensiunilor provocate de acumularea refulărilor. De 
aceea, puterea care se obţine este iluzorie, fiindcă e pre-progra- 
mată de sistemul cultural însuşi pentru a pune în scenă o abolire 
momentană a normelor (adică, a lui însuşi). Pe scurt, răsturnarea 
rituală a normelor intră şi ea în normă. 

Există însă indivizi, în multe dintre acele societăţi pe care 
le-am numit pseudospecifice, dar şi în civilizaţiile fondate pe 
integrarea mai multor societăţi de acest fel, care tind să întrupeze 
puterea văzută în sens subiectiv. Aceşti „specialişti ai puterii" 
nu numai că aparţin unei culturi date, dar au asimilat-o într-un 
asemenea grad, încât sfârşesc prin a deveni exponenţi şi rezer¬ 
voare de cultură. Prin prezenţa lor, ei substituie zona transindi- 
viduală din care descinde cultura. In această poziţie, ei pot 
transcende cultura, şi anume nu doar răstumându-i normele, în 

pura iluzie a riturilor compensatorii, ci şi depăşind-o într-un mod 
adecvat firii lor. Să se observe diferenţa: individul comun face 
experienţa abolirii temporare a normelor, din cauza şi prin in¬ 
termediul unui angrenaj perfecţionat de autoreglare a culturii, 
care îi dă iluzia de a se comporta ca un subiect, în vreme ce în 
realitate el nu e nimic altceva decât un pion al sistemului cul¬ 
tural. „Specialistul în putere“ transcende însă normele pentru că, 
servindu-se de ele, a reuşit să urce la originea lor, care este 
transcendentă în raport cu ele. 

Şamanul în diferite culturi arhaice, taoistul în China, yoginul 
în India, câţiva asceţi ai creştinismului primitiv, sufiţii în Islam 
- iată câteva exemple de „specialişti ai puterii* 1 . Unul dintre cei 
mai profunzi şi străluciţi istorici ai religiilor care s-a ocupat de 
aceste personaje este Mircea Eliade (Culianu, 1978: 69-86). Este 
esenţial să notăm că transcenderea normelor este posibilă, în 
toate aceste cazuri, pentru că, în diferite feluri, toţi „specialiştii** 
de mai sus trec prin experienţa unei „morţi** urmate de o „re- 
naştere**. Aceasta este una dintre ideile fundamentale ale lui 
Eliade: că, pentru a avea acces la „sacru**, trebuie să mori ca 
„profan**. S-ar putea încerca, eventual, o formulare diferită a 
acestei intuiţii a lui Eliade. Moartea - care e „moarte** propriu-zisă, 
în sensul concret al termenului, dar nu ireversibilă - atacă indi¬ 
vidul întrucât acesta aparţine propriei sale culturi; este, prin 
urmare, o moarte culturali. Renaşterea însă produce indivizi 
imuni la condiţionarea de către norme. Căci normele sunt atot¬ 
cuprinzătoare. Ele nu se limitează la formularea unor reguli 
pozitive (vei face aceasta sau aceea, de pildă: căsătoria ta va fi 
exogamică) sau negative (nu vei face aceasta sau aceea, de 
exemplu: incestul este interzis). Chiar concepte care par ab¬ 
stracte, ca „spaţiul** şi „timpul**, sau realităţi date, ca „boala** şi 
„moartea**, sunt supuse unei reglementări culturale. Procesul de 
metamorfoză a „specialiştilor puterii** nu atacă numai planul 
social, în sensul că ei sunt liberi să facă sau să nu facă ceea ce 
ceilalţi trebuie să facă sau să nu facă, ci şi planul realităţilor 
date şi aparent imuabile, ca faptul de a fi aici şi nu altundeva, 
acum şi nu în alt moment temporal, acesta şi nu altceva etc. 

186 



Transformarea „specialistului" implică întreaga realitate, în sens 
larg, pornind de la planul fizic şi fiziologic, până la cel spaţio-tem- 
poral şi la principiul identităţii. Nu există „realitate" în afara 
culturii, ne învaţă E. De Martino (1973"), care înlocuieşte însă 
cuvântul „cultură" cu „istorie". 

Experienţe posibile în interiorul unei anumite culturi înce¬ 
tează de a mai fi astfel în interiorul alteia. Lucrai este valabil 
îndeosebi atunci când este vorba despre „conversiunea" operată 
asupra valorilor culturale alogene de către cultura occidentală, 
cum se va vedea mai bine în partea a doua a acestui eseu. 


Fenomenul antinomismului 

Alături de specialiştii puterii, care ating o condiţie anomică 
fără să o practice în mod necesar, fenomenul foarte larg răspândit 
al antinomismului poate cuprinde şi alte categorii de iniţiaţi sau 
„aleşi" (Culianu, 1975: 252-5). 

Maestrul taoist „se străduieşte să demonstreze relativitatea 
convenţiilor sociale... Binele şi răul nu se pot distinge... Bunurile 
din această lume sunt instabile... Toate valorile sunt artificiale... 
Toate contrariile pot fi readuse la unitate... Nu trebuie să ţinem 
la viaţă... Nu trebuie să ţinem la propriul trup.. Nu trebuie să 
ţinem la onoruri... Nu trebuie să ţinem la propriii noştri prieteni, 
maeştri, la cei apropiaţi... E mai bine să nu practicăm nici un 
rit şi să ne abţinem să gândim". (Granet, 1973: 142-3). 

O şcoală extremistă de tantrism şivait ajunge până la a 
recomanda practicantului cele cinci lucruri prohibite, dintre care 
unul singur ar fi de ajuns pentru a trimite un sărman hindus în 
ciclul reîncarnărilor succesive: „Vinul, carnea, peştele, poziţiile 
rituale (sau o specie de grâu prăjit) şi actul sexual ritual (toate 
sunt cuvinte care încep cu litera M) sunt cei cinci M care 
anulează marile păcate." Practicantul va consuma hrană interzisă 
şi băuturi ameţitoare; nu va rămâne cast, dar, prin intermediul 
transgresiunii nomosului valabil pentru restul muritorilor, el va 

încerca să ,,nege negaţia", să descopere acea forţă spirituală cu 
două tăişuri care face de dorit interdicţia, pentru ceilalţi oameni, 
a aceloraşi acte. Intr-un text care aparţine aceluiaşi tantrism şivait 
(Gnoli, 1962), citim despre ascetul tantric: „Nemanifeste sunt 
semnele (ascezei), desconsiderat îşi manifestă el purtarea, în 
mijlocul tuturor fiinţelor, dispreţuit se agită de colo-colo, înlătu¬ 
rată este de la el orice pată. Pentru că este rău văzut de ceilalţi, 
îi pătează pe cei ce-1 dispreţuiesc şi îşi ia meritele lor spirituale. 
De aceea, se mişcă de colo-colo ca un mort, sau horcăie, sau 
se zvârcoleşte, sau şchiopătează, sau flirtează. Să acţioneze aşadar 
şi să vorbească necuviincios, aşa încât să obţină dispreţul voit. 
Pentru că, dispreţuit, înţeleptul dobândeşte perfecţiunea ascezei." 
Ascetul are prin urmare obligaţia să-şi ţină secretă devoţiunea 
pentru idealul religios, acceptând, dimpotrivă, să se poarte ca un 
paria, ca un om socialmente vrednic de dispreţ. „Cel care ţine 
secretă cunoaşterea sa şi asceza dobândeşte infinitatea" ( Ibidem : 
29). 

Aşa se comportă şi adeptul curentului sufismului islamic, 
numit malâmatîya. El „îndeplineşte acte deplasate, ca un «nebun 
curat» sau un «saltimbanc al lui Dumnezeu», ca să atragă opro¬ 
briul (...) lumii, sau acţionează în modul cel mai banal şi cel 
mai demn de dispreţ, pentru a masca vârfurile înalte pe care 
mereu şi fără întrerupere se mişcă în cerc" (Bausani, 1958: 332). 
Astfel, taumaturgul Abu Yahya al Sinhachî îi recomandă marelui 
mistic sufit Abn Arabî să-şi „ascundă sfinţenia sub un desfrâu 
aparent al moravurilor" (Asm Palacios, 1931: 51). 

Este de aşteptat ca antinomismul să abunde în budismul 
zen; de groaza efectului psihic paralizant al repetiţiei, destul de 
des un maestru zen reuşeşte să uimească un budist ortodox cu 
paradoxurile sale. Se povesteşte că maestrul Joshu a pălmuit un 
călugăr care se închina cu devoţiune în faţa unei imagini a lui 
Buddha. „Nu e un lucru lăudabil să-l respecţi pe Buddha?" 
întrebă călugărul uluit. „Ba da", răspunse Joshu, „dar e şi mai 
bine să te preumbli, fără nici măcar vreun lucru lăudabil" (Su¬ 
zuki, 1962: 33-4). „Golirea" este dusă aici până la ultimele sale 
consecinţe practice, aşa cum era dusă la consecinţe teoretice 

extreme de şcoala mădhyamaka. împăratul Wu (secolul al VI- 
lea) l-ar fi întrebat pe Bodhidharma care. este ultimul principiu 
preasfânt al budismului, şi ar fi primit următorul răspuns: „Este 
un mare gol, si nu e nimic sfânt în el“ ( Ibidem : 31). Dar 
antinomismul nu este verificabil numai în marile religii şi nu 
reprezintă, cum s-ar putea crede, numai un aspect extrem de 
rafinat, cvasidecadent al acestora. El apare şi în religiile numite 
„etnice 1 *, fără nici o tendinţă cosmopolită şi relativ izolate. Un 
bun exemplu este cel al populaţiei bambara din Mali, studiată 
de D. Zahan. Intre categoriile de kore, iniţiere finală la bambara, 
sunt caracteristici kore dugaw sau „vulturii lui kore“. Duga este 
un vultur care se hrăneşte cu cadavre, al cărui nume evocă 
lăcomia (rituală) a acestei categorii de iniţiaţi. Kore dugaw imită, 
în modul de a se îmbrăca, femeile, care reprezintă categoria cea 
mai joasă în edificiul social al populaţiei bambara. Aceasta vrea 
să spună că ei sunt, după sfârşitul iniţierii, simbolic marcaţi ca 
„non-oameni“ şi, prin urmare, eliberaţi de toate restricţiile care 
privesc statutul de om. în tot ceea ce fac şi spun, au o atitudine 
comică şi licenţioasă: proferează obscenităţi, sunt polifagi şi 
adesea coprofagi (ca unii tantrici, de altfel). „Ca un adevărat 
înţelept**, un kore duga se întoarce la copilăria spirituală, depă¬ 
şind convenţiile sociale şi „luând în râs toate inhibiţiile pe care 
le impune viaţa în comun** (Zahan, 1960: 164-70). 

Alte exemple se pot extrage din religia gnostică, care a 
înflorit alături de creştinismul primitiv şi distinctă de el. 

Devenind conştient de originile sale acosmice, gnosticul se 
simte „liber de lume**. Această libertate primeşte două forme 
polarizante, dar egal justificabile prin intermediul dualismului 
fundamental al antropologiei gnostice. Există un gnosticism neîn¬ 
durător de ascetic, care este libertate în sensul că nu se confor¬ 
mează uzanţelor, mediilor, moralei „călduţe** a lumii. Şi există 
şi un gnosticism libertin, a cărui justificare teoretică este de 
acelaşi ordin. Fie că e libertin, fie că e ascet, gnosticul este în 
primul rând antinomist: el nu respectă nici o prescripţie legală 
care limitează un obicei (libertinism) sau, din contra, care îl 
permite (ascetism). Demnitatea acosmică a gnosticului se mani- 

festă în contrast cu uzanţele mundane ale societăţii din care el 
face parte până la evenimentul marcat de obţinerea gnozei. De 
atunci încolo el devine asocial, deoarece cunoaşterea provenienţei 
sale extramundane l-a eliberat de constrângerile vieţii în comun. 

Epifaniu, fiul lui Carpocrate după unele surse, este un teo¬ 
retician radical al comunismului natural şi al libertinismului, 
într-un fragment din cartea sa Despre justiţie, pe care ne-a trans- 
mis-o Clement Alexandrinul (Stromata III 5, 2-8, 3; 9, 2-3). 
Logica lui Epifaniu este următoarea: distincţia între „al meu“ şi 
„al tău“, adică existenţa proprietăţii, a fost introdusă în lume 
prin opera diabolică a legilor. Legile sunt cele care împiedică 
starea de egalitate perfectă, de comunitate a bunurilor şi a cor¬ 
purilor, ele generează conceptul de „proprietate" şi în acelaşi 
timp pe cel de „transgresiune". Ce trebuie să facem? Este ne¬ 
cesar, spune Epifaniu, să creăm ceea ce azi s-ar defini drept o 
„comună ecologică", în care să fie practicată iubirea liberă şi 
totul să fie posedat în comun, femeile în primul rând. Modelul 
unei astfel de „comune" este societatea animală, în care nu există 
rudenie, nu sunt căsătorii, iar copiii sunt crescuţi în comun. Un 
articol recent, semnat de R.R. Ruether (1967), aminteşte prin 
argumentaţia şi pasajele sale lirice sentimentul puternic al lui 
Epifaniu. Şi Ruether doreşte o „solidaritate temporară cu mama 
noastră, pământul", pe care comuna ar trebui s-o ia ca model 
pentru a „hrăni, a perfecţiona şi a reînnoi armoniile sale natu¬ 
rale" ( Ibidem : 407). A „hrăni" înseamnă aici, pur şi simplu, că 
trebuie să urmăm modelul social al animalelor, adică să renunţăm 
la perechea fixă sau, după expresia autoarei, la „personalităţile 
sexuale stereo ţipe". Dar această renunţare la stereotipie implică 
şi un aspect de „perfecţionare", care favorizează transsexualita- 
tea: „Un individ androgin ar putea să se dezvolte, dacă s-ar 
permite fiecărui individ să atingă o realizare complexă a lui 
însuşi din întreaga gamă de potenţialitate psihică umană, activă 
şi receptivă" ( Ibidem : 406). 

Să ne întoarcem însă la gnosticism, pentru a preciza unul 
din aspectele sale. Practicile antinomiste ale gnosticilor serveau 
două scopuri distincte, dar interdependente: cel de a-i asigura 

practicantului o soartă postumă mai bună şi cel de a grăbi 
sfârşitul lumii. Este uşor să ne dăm seama că intr-o ideologie 
în care lumea este, dacă nu răul absolut, măcar o emanaţie 
malefică, datoria supremă a celui care cunoaşte acest „secret" 
este să grăbească fie propria-i dispariţie din lume, fie dispariţia 
lumii înseşi. După unul dintre cei mai subtili doctori gnostici, 
Basilide, care a trăit la Alexandria în secolul al II-lea, lumea va 
înceta să fiinţeze fără ca prin aceasta să înceteze de a exista. 
Concepţia lui despre istorie e deconcertantă şi prefigurează anu¬ 
mite pagini din Th. W. Adomo, care descriu însă epoca con¬ 
temporană. La un moment dat, spune Basilide, când toţi drepţii 
din lume se vor fi retras în transcendenţă, „atunci lumea va găsi 
îndurare. Fiindcă până în acea clipă ea a suspinat şi a suferit şi 
a aşteptat manifestarea fiilor lui Dumnezeu, pentru ca toţi oa¬ 
menii care aparţin fdiaţiei divine să se poată separa de această 
lume. Când aceasta se va fi împlinit, Dumnezeu va trimite marea 
neştiinţă asupra lumii întregi, pentru ca toate lucrurile să poată 
rămâne la locul lor şi nimic şi nimeni să nu mai poată dori ceva 
împotriva firii sale“. Lumea va rămâne ca înainte, dar va fi lipsită 
de cunoaştere şi, prin aceasta, lipsită de esenţă. Ştiinţa că există 
o lume de dincolo ar însemna, pentru oamenii rămaşi în lume 
(adică mulţimea incapabilă ontologic de a se depăşi), o astfel de 
angoasă, încât Dumnezeu în îndurarea sa hotărăşte să-i lipsească 
întru totul de cunoaştere. „Dacă ei ar aspira la imposibil, ar fi 
atât de ridicoli ca un peşte care ar vrea să pască împreună cu 
oile“ (Quispel, 1974: 123). Acest lucru şi-ar găsi, poate, analogia 
cu situaţia în care un medic, în „mila“ lui profesională, i-ar 
ascunde pacientului boala mortală de care suferă, cu deosebirea 
că aici „medicul" - Dumnezeul lui Basilide - nu vrea să aducă 
la cunoştinţa bolnavului faptul, cu mult mai uimitor, că a murit 
deja! Dacă vrem să înţelegem cine sunt supravieţuitorii lui Ba¬ 
silide, va trebui să ne adresăm unui pasaj apocaliptic din Th. 
W. Adomo, din fericire neexpurgat de R. Şoimi din ediţia sa 
redusă a volumului Minima Moralia : „încă puţin şi toţi cei care 
sunt mândri de forţa lor exuberantă vor putea fi consideraţi 
cadavre de laborator cărora, din raţiuni de politică demografică, 

le-a fost ascunsă ştirea unei morţi imperfect reuşite. în adâncul 
sănătăţii dominante nu este decât moartea. Orice mişcare a lor 
seamănă cu mişcările reflexe ale fiinţelor cu inima deja oprită. 
Doar din când în când cutele triste ale frunţii, mărturie a unei 
tensiuni cumplite, demult uitate, sau un moment neaşteptat de 
stupiditate dementă în cursul logicii fixe, sau un gest mâhnit 
tulbură mersul normal şi păstrează o urmă a vieţii dispărute 1 ' 
(Adomo, 1974: 51). 


Se non e vero, e beri trovato... 

Problema antinomismului, sub alte nume (de exemplu cel 
de „autenticitate"), a fost la modă în cultura occidentală, de la 
Kirkegaard la Camus. Astăzi a reapărut, îmbrăcând o formă 
antropologică, nu filozofică, în scrierile de succes incontestabil 
ale lui Carlos Castaneda. 

Din seria de cinci volume consacrate experienţei lui Casta¬ 
neda la „şcoala vrăjitorului" yaqui. Don Juan, ne interesează cel 
mai mult, în acest loc, al patrulea, Tales of Power (cf. Culianu, 
1977), apărut în italiană cu titlul L’isola del tonal (Castaneda, 
1975). Multă vreme nu s-a ştiut dacă operele lui Castaneda au 
fost doar o invenţie rentabilă a autorului sau o adevărată anchetă 
antropologică privind ştiinţa şi puterile unui şaman yaqui, numit 
Don Juan, pe care nu l-a văzut nimeni vreodată, în afara disci¬ 
polului său. Primul volum al lui Castaneda, The Teachings of 
Don Juan (1968), apărea cu avertismentul „Non-fiction" şi re¬ 
prezenta, de altfel, textul tezei de doctorat pe care autorul o 
susţinuse la Universitatea din California. Oameni de ştiinţă ca 
Michael Hamer, de la New York School for Social Research, îl 
citau cu respect şi se lăudau că îi sunt prieteni (Hamer, 1973). 
într-adevăr, invenţie sau nu, teza de doctorat a lui Castaneda nu 
făcea decât să reconfirme ceea ce se ştia deja despre proprietăţile 
substanţelor halucinogene şi despre „puterile" şamanilor indieni 
(Culianu, 1977: 583a). Numai că ziariştii de la Times au desco- 

perit că doctorul Castaneda dăduse în mod deliberat date false 
despre propria-i existenţă: se născuse în Peru, nu în Brazilia, în 
1925, nu în 1935, dintr-un tată bijutier, nu profesor de literatură. 
Mama lui a murit când Carlos avea 6, nu 24 de ani şi, pe 
deasupra, antropologul aproape cincuagenar studiase artele plas¬ 
tice la Lima, nu la Milano, cum susţinea (Harris, 1977: 176). 
Pus în faţa tuturor acestor contradicţii între afirmaţiile sale şi 
realitate, Castaneda a făcut următoarea mărturisire, pe cât de 
deconcertantă, tot pe atât de intraductibilă: „Oh, I’m a bullshit- 
ter! Oh, how I Iove to throw the bull around“, în timp ce un 
prieten al său peruvian îşi aducea aminte despre el că era „un 
mare mincinos 11 ( Ibidem ). Nu ne rămâne decât să ne suspendăm 
judecata în faţa acestor fapte şi să conchidem că, deşi autenti¬ 
citatea anchetei antropologice şi a experienţei lui Castaneda nu 
pare să fie confirmată de surse sigure, deşi buna lui credinţă (în 
calitate de antropolog) nu este chiar riguroasă, tot ceea ce rela¬ 
tează el rămâne, dacă nu adevărat, cel puţin bine nimerit... 

Aşadar, nu are mare însemnătate dacă vorbitorul este un 
indian yaqui sau un peruvian americanizat: oricine ar fi, el 
descrie o experienţă antinomică. Fie adevăr, fie ficţiune, este 
vorba, oricum, despre un fenomen existent şi în istoria religiilor 
şi în cea a civilizaţiei occidentale. Ca atare, merită, poate, să-l 
relatăm pe scurt. 

în O realitate separaţi (Castaneda, 1972), care povesteşte 
experienţele dintre 1968 şi 1970, Don Juan îl învaţă pe Casta¬ 
neda semnificaţia fundamentală a rezultatelor procesului la care 
cercetătorul afirmă că s-a supus: transformarea în ,,oameni de 
cunoaştere “ (vrăjitori sau, mai mult, războinici) şi vederea. Din 
nou, devine absolut comprehensibilă, în lumina istoriei compa¬ 
rate a religiilor, învăţătura lui Don Juan despre „omul de cu- 
noaştere“. Acesta e un „nebun“, dar un „nebun care se 
controlează 1 *. „Faptele mele sunt sincere, dar sunt faptele unui 
actor**, afirmă Don Juan. „Pentru tine lucrurile sunt importante. 
M-ai întrebat despre nebunia mea controlată şi ţi-am spus că tot 
ceea ce fac, în ce mă priveşte pe mine însumi şi în ce-i priveşte 
pe semenii mei, este o nebunie, fiindcă nimic nu contează.** 

„Anumite lucruri din viaţa ta contează pentru tine, fiindcă sunt 
importante; faptele tale sunt neîndoios importante penlru tine, 
dar pentru mine nu mai există nici un lucru important, nici 
faptele mele, nici faptele semenilor mei. Totuşi continuu să 
trăiesc, fiindcă am voinţa mea. Fiindcă mi-am călit voinţa în tot 
timpul vieţii, până am făcut-o să devină curată şi întreagă, şi 
acum nu-mi pasă că nimic n-are însemnătate. Voinţa mea con¬ 
trolează nebunia vieţii mele.“ „Faptele tale, ca şi faptele seme¬ 
nilor tăi îndeobşte, îţi par importante, fiindcă ai învăţat să 
gândeşti că sunt importante*' (Castaneda, 1972: 71-2). Don Juan, 
omul de cunoaştere yaqui, intră, din punct de vedere religios, 
într-o categorie foarte largă de asceţi, şamani, vrăjitori, iniţiaţi, 
care nu acţionează în conformitate cu nici o normă socială şi 
morală comună. Viaţa lor e „nebunie**, întrucât nu rămâne, 
penlru a-i conferi un sens, nici una dintre motivaţiile valabile 
pentru omul comun. „Omul de cunoaştere** trăieşte absolut liber 
faţă de constrângerile, inhibiţiile şi habitudinile sociale. Această 
idee se regăseşte, cum am spus, în existenţialism, de la Kirke- 
gaard la Camus. Castenada întreabă, fireşte, ca şi Camus în 
introducerea la Mitul lui Sisif, de ce nu este mai bine să alegi 
moartea, dacă toate lucrurile sunt fără importanţă. Don Juan 
răspunde: „Mulţi oameni de cunoaştere o aleg. într-o zi pot să 
dispară, pur şi simplu. Lumea poate să creadă că au fost prinşi 
într-o cursă şi ucişi din cauza acţiunilor lor. Ei aleg moartea, 
fiindcă pentru ei nu contează. Eu, pe de altă parte, am ales să 
trăiesc şi să râd, nu pentru că ar avea importanţă, ci pentru că 
o astfel de alegere corespunde înclinaţiei naturii mele. Motivul 
pentru care am spus că am ales este faptul că vid, nu că am 
ales să trăiesc; voinţa mea mă face să trăiesc mai departe, în 
ciuda a tot ceea ce pot vedea... Cu alte cuvinte, un om de 
cunoaştere nu are onoare, demnitate, familie, nume, patrie, are 
doar viaţa de trăit, iar în aceste împrejurări legătura cu semenii 
este nebunia sa controlată. Astfel, un om de cunoaştere Irudeşte, 
asudă, bombăne şi, dacă te uiţi la el, este exact ca un om normal, 
doar că nebunia vieţii sale este sub control. Fiindcă nu există 
nimic care să fie mai important decât altceva, un om de cunoaş- 

tere alege orice act şi îl îndeplineşte ca şi cum ar conta pentru 
el. Nebunia lui controlată îl face să spună că lucrul pe care-1 
face este important şi îl face să acţioneze ca şi cum ar conta, 
deşi el ştie că nu contează; astfel, când îşi îndeplineşte actele, 
el se retrage în pace şi nu-1 interesează câtuşi de puţin dacă 
actele lui sunt bune sau rele, dacă sunt eficace sau nu“ ( Ibidem: 
75). Dar de ce râde Don Juan? Ca şi iniţiaţii kore dugaw la 
bambara, ca taoiştii, tantricii etc., râde fiindcă: 1) pentru ceilalţi, 
lucrurile neînsemnate în ochii lui sunt de importanţă maximă; 

2) pentru că el vede cum se înfăţişează în realitate aceste lucruri; 

3) pentru că are posibilităţi de acţiune, reale sau probabile, pe 
care ceilalţi nu le au. 

în Tales of Power, Castaneda descrie ucenicia sa de război¬ 
nic prin diverse „întâlniri cu ştiinţa". „Războinicul" este un om 
de cunoaştere care „încearcă să fie fără pată în propriii săi ochi 
şi numeşte aceasta umilinţă. Omul comun este agăţat de tovarăşii 
săi oameni, în timp ce războinicul este agăţat doar de el însuşi." 
Războinicul este un om care „merge mereu dincolo de propriile-i 
limite" şi, prin „puterea sa personală", reuşeşte să săvârşească 
toate isprăvile cu care se mândresc atâtea categorii de asceţi, de 
la yoginii indo-tibetani la sufiţi: extensie în spaţiu, emisie de 
lumină, transport în spaţiu, dedublare a persoanei, prelungire a 
vieţii etc. Trăsăturile antinomiste, alături de stingerea legăturilor 
comune cu viaţa socială, sunt cele două caracteristici ale „deve¬ 
nirii războinice" bine reliefate de Don Juan. „Nebunia controla¬ 
tă" este definită astfel: „Un războinic porneşte cu siguranţa că 
spiritul său nu e echilibrat; apoi, trăind cu o supraveghere de 
sine absolută, dar fără grabă, fără constângere, face tot şi cât 
poate de bine pentru a obţine acel echilibru." „Un războinic se 
consideră deja mort, deci nu are nimic de pierdut. Ce este mai 
rău i s-a şi întâmplat, aşadar e lucid şi calm: judecând după 
faptele şi cuvintele sale, nimeni n-ar bănui că a fost martor la 
ceva" (Castaneda, 1975: 47). A fi războinic este „experienţa 
experienţelor": „Aveţi tot ce trebuie pentru ciudata călătorie care 
este viaţa voastră. Am încercat să vă învăţ că adevărata experien¬ 
ţă este să fii om, iar ceea ce este important este să fiţi vii; viaţa 

este scurta abatere pe care tocmai o străbateţi. Viaţa îşi este 
suficientă sieşi, autoexplicativă şi completă totdeauna 1 ' (Ibid 
71). Nu te poţi întoarce înapoi pe drumul războinicului: „...un 
războinic se află în mâinile puterii şi singura lui libertate este 
de a alege o viaţă fără pată“ ( Ibidem : 74; Culianu, 1977: 584-6). 

Dacă sursa lui Castaneda este sau nu un adevărat „război¬ 
nic" yaqui, lucrul este important numai pentru antropologie. 
Ceea ce contează pentru noi este faptul că fenomenul antino- 
mismului a fost descris cu acuitate în pasajele reproduse mai 
sus. Dacă istoria lui Castaneda nu e adevărată, e neîndoielnic 
bine găsită... 



2. NIHILISMUL ŞI DESTINUL 
CIVILIZAŢIEI OCCIDENTALE 


De la originea riturilor umane la antinomism 

C ititorul care a parcurs în grabă prima parte a acestui 
eseu va fi uimit de saltul, logic şi metodologic, pe 
care l-am săvârşit. într-adevăr, la prima vedere, nu pare să existe 
nici o conexiune între originea şi valoarea riturilor umane şi 
fenomenul antinomismului. Si totuşi ea există si este chiar 

y » » 

extrem de relevantă. 

Scopul cercetării noastre este identificarea aspectelor comu¬ 
ne între religie şi putere. Am observat că riturile au o lungă 
filogeneză, care întovărăşeşte în egală măsură hominizarea. Cum 
s-a văzut, riturile au o anumită valoare de care nu se poate face 
abstracţie în culturile pseudospecifice. In afară de aceasta, am 
trasat o distincţie între riturile „integratoare 14 , anume cele care 
ajută individul să se insereze în cultura grupului său, şi riturile 
„compensatorii 44 , cele care permit, în schimb, individului să nu 
se simtă prea apăsat de normele culturii sale. în legătură cu 
această ultimă categorie de rituri, am observat că ele îi pun o 
problemă nouă omului de ştiinţă: cea a indivizilor creatori de 
cultură, a „specialiştilor sacrului 44 . Un individ în stare să creeze 
nu stă pe acelaşi plan cu altul care suportă, pur şi simplu, 
normele culturale. „A crea 44 înseamnă în acelaşi timp „a trans- 
cende 44 lucrul faţă de care îţi demonstrezi existenţa creatoare, 
adică propria-ţi cultură. A transcende ceva semnifică, într-un 
anume fel, a fi liber faţă de lucrul transcendat. Astfel, am ajuns 
la fenomenul antinomismului, care este libertate faţă de norme 

şi, mai mult, o atitudine contrarie normelor. Antinomismul arată 
caducitatea normelor, încălcându-le. 

întrucât ceea ce rămâne constant în demonstraţia de mai sus 
este „puterea“, putem acum să refacem pe scurt metamorfoza 
pe care ea a suferit-o; puterea, în forma instinctului agresiv şi 
în concurenţă cu alte instincte, a instituit riturile la animale; tot 
puterea este cea care a creat norme rigide de convieţuire în 
culturile pseudospecifice şi, în acelaşi timp, a prevăzut o moda¬ 
litate de eliberare rituală de aceste norme. în sfârşit, aceeaşi 
putere care a confiscat libertatea individuală, anulându-se pe sine 
în acest act, a găsit modalitatea de a nega negaţia prin fenomenul 
antinomismului, care reprezintă, în fond, o creştere maximă a 
puterii (înţelese în sens subiectiv), căreia îi corespunde o con¬ 
strângere normativă minimă. Acum, în această dialectică a puterii 
care se anihilează în trecerea de la subiectiv la obiectiv şi se 
reafirmă în anihilarea legilor prin opera individului, există un 
factor de care trebuie să ţinem seamă: nihilismul. însă înainte 
de a proceda la analiza acestui nou şi important fenomen, să ne 
oprim încă puţin asupra realităţii pe care am numit-o ,,putere". 
Va fi de acum uşor să observăm că semnificaţia pe care i-o dăm 
noi este contrariul exact al celei pe care o primeşte la M. Auge 
şi la majoritatea sociologilor ce s-au ocupat de acest subiect, 
într-adevăr, în timp ce pentru ei „puterea" este o realitate care 
se obiectivează în instituţii, pentru noi ea este în primul rând o 
realitate subiectivă, experimentabilă de către individ. Maxima 
putere în sens obiectiv coincide cu un minim de putere în sens 
subiectiv şi invers, astfel încât cel care încalcă puterea obiectivă 
experimentează, în actul însuşi al infracţiunii, un maximum de 
putere subiectivă. Acest fapt este esenţial pentru întreaga demon¬ 
straţie de mai sus şi, dacă nu este înţeles corect, duce la greşeala 
iluministă de a considera că, în cazul optim, interesul privat 
poate coincide cu interesul public. în realitate, lucrurile sunt mult 
mai complexe, fiindcă cercetările de antropologie politică, de 
care ne vom ocupa în continuare, par să demonstreze că singurul 
caz în care cele două interese coincid cu adevărat este cel în 

care, ca să spunem aşa, interesul public este interesat să se 
anihileze. 

Dacă în praxisul individual şi chiar social există diferite 
tipuri de anihilare, care se slujesc de diverse instrumente, cultura 
nu dispune decât de un singur instrument de acest fel: nihilismul. 
Orice cultură, pentru a se instala ca atare, operează deja anihi¬ 
larea primară a subiectivităţii individuale, prin lucrarea unei pu¬ 
teri obiective, cea a normelor. Individul îşi ia revanşa asupra 
acestui abuz anihilând puterea obiectivă şi afirmându-şi din nou 
puterea lui subiectivă, prin antinomism. Instrumentul antinomis- 
mului, în măsura în care acesta este o negare a normelor, nu 
numai o afirmare a puterii, este nihilismul. 

Când ne gândim la nihilism, avem îndeobşte în vedere 
ideologii ale secolului al XlX-lea care au pus în discuţie valori 
sociale particulare sau, cum este cazul lui Nietzsche, toate va¬ 
lorile, iar prin aceasta nu trebuie să înţelegem atât conceptul de 
„valoare 11 ca atare, cât valorile civilizaţiei occidentale. Pentru 
Nietzsche, valorile criticabile şi substituibile ale civilizaţiei occi¬ 
dentale erau reprezentate de tradiţia platonician-creştină, în care 
filozoful descoperea, de altfel, un nihilism profund. Nihilismul 
nietzschean se înfăţişa, în intenţia celui care l-a gândit, ca un 
instrument destinat să anihileze o altă fonmă de nihilism. Acest 
echivoc al termenului de „nihilism 11 , aplicabil în contexte diferite 
cu semnificaţii diferite, este implicat în esenţa acestui puternic 
instrument cultural. Totuşi, dacă se caută o trăsătură comună 
tuturor nihilismelor particulare, ea constă în reducerea la zero 
nu numai a unui sistem cultural dat, ci a tot ceea ce, în orice 
sistem, este menit să asigure supravieţuirea lumii în care suntem. 
O formă specială de nihilism este reprezentată de dualismul 
religios, în special de dualismul care consideră corpul sau lumea 
în întregime ca pe ceva esenţial decăzut, corupt, malign. In acest 
sens, judecata purtată asupra corpului şi lumii poate varia de la 
un „aproape nimic“ la un „nimic absolut 11 , care este deci o pură 
privare de fiinţă. De altfel, când se vorbeşte despre „nihilismul 
religios 11 , se înţelege dualismul prezent în gnosticism, în mani- 

heism, în bogomilism, în catharism sau în anumite curente ale 
Kabbalei (Scholem, 1977). 

în analiza sentinţei nietzscheene după care „Dumnezeu a 
murit 11 . Martin Heidegger a lăsat să se întrevadă că destinul 
culturii occidentale are o trăsătură aparte faţă de toate celelalte 
culturi: destinul Occidentului s-ar confunda cu nihilismul însuşi, 
în al doilea rând, un astfel de destin ar avea o influenţă domi¬ 
nantă asupra tuturor culturilor, în sensul că le-ar atrage inexorabil 
în orbita sa (Heidegger, 1968: 191 sq.). Toate acestea ar putea 
fi adevărate, dar nu pot fi acceptate ca atare fără o cercetare 
aprofundată. Va trebui să răspundem în primul rând la întrebarea: 
se manifestă nihilismul ca forţă fatală numai în cultura occiden¬ 
tală sau şi altundeva? A doua întrebare la care trebuie să răs¬ 
pundem este următoarea: este oare adevărat că nihilismul 
reprezintă destinul culturii occidentale? 


Societatea care anihilează Statul 

Aşa-numitul profetism nativist sau milenarism eschatologic 
este un fenomen prea cunoscut pentru a mai insista asupra lui 
aici (Eliade, 1971: 115-47). El apare în locuri diferite, în cadrul 
sincretismului dintre religia locală şi creştinism, şi este probabil 
că ideea eonului viitor provine, în multe cazuri, din creştinism. 
Mesajul profetismului nativist variază după loc, însă prezintă, cu 
toate acestea, câteva trăsături unitare: ideea iminenţei regatului 
eschatologic, însoţită de dispreţul pentru bunurile materiale (nu 
va fi oare eonul viitor o epocă de abundenţă fără sfârşit?) şi 
pentru normele sociale (era eschatologică va răsturna toate nor¬ 
mele). Faptul că în Occident a existat un anume interes public 
pentru evenimetele mai recente care ţin de milenarism se explică, 
pe de o parte, prin caracterul lor tragicomic, iar pe de alta, prin 
uşurinţa cu care atari manifestări ingenue trezesc sentimentul 
superiorităţii occidentalului mediu faţă de „primitivi". 

200 



A existat, totuşi, tendinţa de a considera toate fenomenele 
de nativism ca aparţinând unei aceleiaşi clase sincretiste. „Acul- 
turaţia“, s-a spus, a putut avea ca rezultat o reactivare a credin¬ 
ţelor eschatologice locale, care s-au combinat cu o interpretare 
dogmatică a pasajelor evanghelice referitoare la iminenţa venirii 
împărăţiei lui Dumnezeu. Convinşi de acest fapt, aborigenii, la 
îndemnul profeţilor locali, şi-au părăsit deseori casele, şi-au dis¬ 
trus lucrurile şi s-au consacrat unor activităţi neobişnuite, mai 
conforme cu spiritul de libertate ce însoţeşte naşterea unei lumi 
noi. Asemenea fenomene se întâlneau adesea şi în sectele pro¬ 
testante rigoriste, iar în istoria creştinismului, milenarismul a 
cunoscut varii momente de o intensitate particulară (Cohn, 
1970). 

în orice ştiinţă, generalizările sunt periculoase. în cazul pe 
care-1 discutăm, ele au dus la includerea arbitrară în această 
schemă interpretativă a unuia dintre cele mai interesante feno¬ 
mene de profetism, cel al tupi-guaranilor din Brazilia. In 
consecinţă, adevăratul sens al acestei mişcări intermitente s-a 
pierdut, până când, de curând, P. Clastres (1974) şi H. Clastres 
(1975) au reuşit să-l reconstruiască. Pentru a urmări aceste suc¬ 
cesiuni hermeneutice, trebuie să deviem puţin de la discursul 
nostru şi să considerăm mai atent profetismul tupi-guarani, cât 
şi diversele sale interpretări. 

A. Metraux notase deja caracterul pur indigen al pofetismu- 
lui tupi-guarani, dar îl includea totuşi între fenomenele de me¬ 
sianism. Un alt cercetător, E. Schaden, interpretând literal 
termenul de „mesianism 11 , observa că originea indigenă a unei 
mişcări mistice nu poate fi dată de caracterul ei anticreştin şi 
antieuropean. Pentru Schaden, manifestările de xenofobie care 
însoţesc orice mesianism se datorează „situaţiei de dezechilibru 
provocate de contactul cu albii 11 (H. Clastres, 1975: 67). E uşor 
să ne dăm seama că profetismul tupi-guarani, care exista înainte 
de sosirea albilor, nu se încadrează în nici un tip de mesianism 
şi nu poate fi explicat nici în maniera lui Metraux, nici în cea 
a lui Schaden. Există o altă posibilitate, cea sugerată de titlul 
unei lucrări a lui V. Lantemari: aceea că tupi-guarani sunt un 

„popor asuprit 11 . Numai că „societăţile tupi-guarani erau în se¬ 
colul al XV-lea“, când au loc primele migraţii despre care vor¬ 
besc sursele europene, „în plină evoluţie politică; nu popoare 
oprimate, ci, dimpotrivă, cuceritoare şi opresoare 11 ( Ibidem : 72). 
Poate că atunci, aşa cum crede Metraux, aceste mişcări îşi pro¬ 
puneau să „stăvilescă dezorganizarea socială şi culturală 11 ? Din 
contra, „departe de a «stăvili» dezorganizarea socială, o provoa¬ 
cej“ (Ibidem: 73). In orice caz, succesiunea, pe scurt, este urmă¬ 
toarea. 

In 1539, aproximativ douăsprezece mii de tupi au plecat din 
Brazilia. Numai trei sute au ajuns în Peru, în 1549, dată men¬ 
ţionată de cronici pentru că povestea acestor exaltaţi a trezit un 
interes extraordinar printre spanioli. Căci tupi afirmau că au 
traversat, în timpul peregrinărilor lor, acel ţinut fabulos căruia 
i-a rămas numele de Eldorado. Diferite expediţii au pornit din 
Peru pentru a-1 localiza, iar rezultatul lor ne este cunoscut. 

In 1602, iezuiţii au oprit un exod de trei mii de indieni din 
Bahia, conduşi de un profet (page ) în căutarea Pământului fără 
de Rău. In 1609, căpitanul hughenot La Ravardiere a întâlnit un 
alt grup de indieni din Pemambuco, care erau în căutarea acestui 
Pământ. I-a îmbarcat şi a pus capăt migraţiei lor, debarcându-i 
în insula San Luis de Maranhăo, unde părintele Yves d’Evreux 
i-a găsit trei ani mai târziu. Ei i-au explicat că plecaseră, urmând 
un profet, „ca să ia în stăpânire un pământ frumos, unde toate 
lucrurile veneau în mod firesc în întâmpinarea dorinţelor umane, 
fără ca omul să sufere sau să trebuiască să muncească 11 (cit. 
Ibidem: 77). O altă povestire relatează despre o mare migraţie 
de opt mii de persoane din Pemambuco, care s-au lăsat atrase, 
în 1605, de promisiunile unui profet „portughez 11 sau, mai pro¬ 
babil, de sânge amestecat (Ibidem: 78-80). 

între 1820 şi 1870, numeroşi guarani din sudul lui Ma- 
to-Grosso au plecat spre Răsărit, în căutarea Pământului fără de 
Rău. Puţini au ajuns la Oceanul Atlantic, unde Kurt Nimuendaju 
i-a găsit în 1912. Unul dintre cele două grupuri de indios apa- 
pokuva plecate în 1870 din Mato, ajuns în faţa oceanului, s-a 
convins curând de imposibilitatea de a-1 traversa. Profetul lor a 

crezut atunci că greşise direcţia, pentru că de fapt exista şi o 
tradiţie conform căreia Pământul fără de Rău se găsea în centrul 
pământului. S-au întors înapoi, dar o epidemie a ucis toţi mem¬ 
brii grupului, cu excepţia profetului însuşi şi a încă unui membru 
(. Ibidem : 100-2). 

Care era mesajul, încărcat cu atâta forţă de atracţie, al 
profeţilor (Jurai)! De ce indigenii abandonau o viaţă până la 
urmă prosperă, pentru a se expune nenumăratelor pericole ale 
unei călătorii al cărei sfârşit coincide, în fond, cu sfârşitul călă¬ 
torilor înşişi? 

Ei bine, discursul acestor karai este în esenţă nihilist. El 
porneşte de la ideea că existenţa umană, supusă legilor naturale 
şi sociale, este imperfectă. Această lume, acest pământ, sunt un 
teren al „amăgirii 1 ', deci al limitării, al imperfecţiunii ( Ibid 114). 
Dimpotrivă, Pământul fără de Rău este descris ca un loc al 
abundenţei, în care munca nu mai e necesară şi unde singura 
ocupaţie a oamenilor va fi de a se deda plăcerilor dansului şi 
băuturilor. Nu vor mai exista reguli matrimoniale, nu va mai fi 
nici o interdicţie. în sfârşit, Pământul fără de Rău reprezintă 
negarea condiţiilor naturale şi în acelaşi timp a societăţii tupi-gu- 
arani, fondată pe impuneri pe care orice individ le resimte ca 
pe un rău. Migraţia corespunde, deci, abandonării răului, adică 
a societăţii, în speranţa unei soluţii care să implice modificarea 
radicală a condiţiilor în care se desfăşoară viaţa individului. Dacă 
ordinea socială este răul, atunci Pământul fără de Rău este lipsa 
ordinii ( Ibidem : 83); dacă ordinea naturală cere ca individul să 
fie născut şi apoi să moară, în Pământul fără de Rău individul 
va fi nemuritor şi nu va mai fi zămislit după regulile cunoscute 
{Ibidem: 84). „Căutarea Pământului fără de Rău este aşadar 
refuzul activ al societăţii. Autentică asceză colectivă, care, fiind 
colectivă, nu-i poate duce pe indios decât la propria lor pierzanie: 
dacă «migraţiile» trebuie să sufere un eşec, este pentru că proiec¬ 
tul însuşi pe care se bazează - disoluţia voită a societăţii - este 
sinucigaş în sine" {Ibidem: 84). „Profetismul tupi este exact 
opusul mesianismului: este născut dinlr-o cultură care se pune 
ea însăşi în cauză şi în care religia, fiind chiar locul acestei 

puneri în chestiune critice, generează dispersia. «Migraţiile» către 
Pământul fără de Rău arată una dintre posibilele ieşiri din criză... 
ale societăţilor tupi-guarani: autodistrugerea acestor societăţi “ 
(Ibidem : 84-5). 

Aprofundând analiza semnificaţiei profetismului tupi-guara- 
ni, Pierre Clastres a ajuns la concluzia că predica nihilistă ţinută 
de karai are drept scop exorcizarea din corpul social a pericolului 
unei acumulări de putere politică în mâinile vreunui conducător 
şi, în consecinţă, a posibilei apariţii a Statului în aceste societăţi, 
care nu cunosc această formă de organizare socio-politică. ,,Dacă 
profeţii, ieşiţi din inima societăţii, proclamau că lumea în care 
trăiau oamenii era rea, aceasta se întâmpla pentru că ei observau 
nefericirea, răul, în această moarte lentă la care emergenţa puterii 
condamna, într-un timp mai mult sau mai puţin apropiat, socie¬ 
tatea tupi-guarani ca societate primitivă, ca societate fără Stat. 
Bântuiţi de sentimentul că vechea lume sălbatică se clătina din 
temeliile ei, de presentimentul unei catastrofe socio-cosmice, 
profeţii au decis că trebuie să schimbe lumea, să o abandoneze 
pe cea a oamenilor, pentru a ajunge la cea a zeilor 11 (P. Clastres 
1974: 183-4). 

Aceste reflecţii antropologice ne permit să determinăm mai 
bine trăsăturile caracteristice ale nihilismului. Dacă P. Clastres 
are dreptate, atunci nihilismul reprezintă o constantă „rezervă" 
a culturii, poate a fiecărei culturi, care intervine numai în mo¬ 
mentul în care crepusculul zeilor este ameninţat de apariţia unor 
divinităţi noi. 

De altfel, psihosociologia ne învaţă că fantasmele distru¬ 
gerii şi autodistrugerii sunt implicite oricărei „formări", deci 
oricărei „schimbări de statut" (Kaes, 1976). Putem conchide 
că instrumentul puternic al nihilismului intervine, în viaţa 
societăţii ca şi în cea a individului, în momentul în care 
aceasta se găseşte în faţa perspectivei unei schimbări radicale. 
O atare situaţie a fost numită de F. Alberoni „status nascens" 
(Alberoni, 1976). 

Nihilismul şi Occidentul 

Am ajuns la o concluzie fundamentală în cercetarea noastră: 
şi anume că, departe de a reprezenta o realitate exclusiv occi¬ 
dentală, nihilismul este un instrument aparţinând Occidentului ca 
şi culturilor extraoccidentale. Rămâne de clarificat încă în ce 
sens nihilismul a grevat în mai mare măsură istoria civilizaţiei 
occidentale decât pe aceea a altor civilizaţii. Pentru aceasta, ni 
se pare util să ne servim de definiţia lui status nascens dată de 
Alberoni 1 . Este vorba, în principiu, despre acea situaţie istorică 
în care se produce trecerea de la anumite forme sociale la alte 
forme sociale. Această situaţie este caracterizată de statutul ei 
provizoriu, între trecut şi încă neapărut, între supravieţuirea ve¬ 
chiului şi manifestarea noului (,,vechi“ şi ,,nou“ nefiind aici 
indici ai valorii, ci numai cronologici). „Starea născândă repre¬ 
zintă un moment de discontinuitate, fie sub aspect instituţional, 
fie sub aspectul vieţii cotidiene. Starea născândă are o anumită 
durată: o dată cu începutul ei, se întrerup caracteristicile relaţiilor 
sociale instituţionale şi formele vieţii cotidiene, iar subsistemul 
social care este implicat în ele intră într-un nou stadiu, cu 
proprietăţi particulare. La un moment dat, starea născândă înce¬ 
tează şi sistemul social se întoarce la cadrul vieţii cotidiene şi 
al formelor instituţionale, însă după ce a suferit o transformare “ 
(Ibidem: 60-1). 

Pentru a se crea o „stare născândă 11 , ceva trebuie să coro¬ 
deze starea precedentă, altfel nu s-ar simţi nevoia de nou. De 
exemplu, dacă ne gândim la cea mai simplă şi tipică stare 
născândă, care este cea a îndrăgostirii romantice, atunci ni se 
pare evident că aceasta nu s-ar produce dacă nu ar exista un 
imbold reciproc, care îşi are cauza în imperfecţiunea stadiului 
precedent al celor două persoane implicate. Cu cât mai mare 
este satisfacţia pe care cineva o simte în propriul său statut, cu 
atât mai mare va fi şi rezistenţa sa la schimbare şi, prin urmare, 
şi efortul nihilist pe care va trebui să-l desfăşoare pentru a 
învinge dificultăţile trecerii va fi mai mare. Literatura occidentală 

1 în afara studiului la care ne-am referii, F. Alberoni a publicat, despre acelaşi subiect, 
volumul Sraru miscenti. 

ne-a obişnuit de multă vreme cu subtile analize psihologice ale 
unor asemenea schimbări, dar şi viaţa cotidiană ne oferă exem¬ 
ple. Să ne gândim, de exemplu, la cazurile de „conversiune 11 
politică sau chiar religioasă, din trecut ca şi din prezent: nu există 
nimeni care să poată egala un convertit în invectivele pe care 
le lansează împotriva partidului sau religiei pentru care a militat 
mai înainte. Activitatea nihilistă desfăşurată de un atare individ 
în raport cu trecutul său este majoră, pentru că mai mare este, 
în noua sa formă de existenţă, şi povara acestui trecut. Fără a 
distruge serios, nu se poate nici construi serios, pare să ne înveţe 
şi psihologia individuală, şi istoria civilizaţiilor. 

Va fi suficient, deci, să ne întoarcem la acele momente din 
istoria Occidentului în care activitatea nihilistă a ajuns la un 
punct culminant, pentru a specifica şi conţinutul ideologic al 
schimbărilor de statut pe care civilizaţia noastră le-a suferit. 
„Ideologic 11 , nu „economic 11 , pentru că o stare născândă nu e 
determinată de schimbările din structura economică a unei so¬ 
cietăţi, ci tocmai de mutaţiile ideologice, care permit şi provoacă 
atari schimbări. 

Când vorbim despre cultura occidentală, înţelegem acel an¬ 
samblu de norme, cu istoria lor, care s-a născut din fuziunea 
între propovăduirea creştină, cultura romană şi legea mozaică. 
Acestea trei au fost componentele principale a căror transformare 
istorică a plăsmuit Occidentul până la condiţia sa actuală. 

Apariţia creştinismului coincide - şi nu întâmplător - cu 
proliferarea nihilismului în toate formele, ideologice şi practice. 
Fermentul nihilist radical este reprezentat, la acea vreme, de 
religia gnostică. Naşterea acestei religii este, pentru scopul cer¬ 
cetării noastre, extrem de interesantă. Să ne amintim că, în anul 
60 a.C., în timpul Triumviratului, Palestina fusese anexată de 
Pompei statului roman. Dominaţia romană provocă o nemul¬ 
ţumire aproape generală între iudei. Tensiunea între puterea se¬ 
cularizată şi tradiţia vie a claselor producătoare este cauza acelor 
mişcări de „bază 11 , ca a zeloţilor şi a sicarilor, a căror compoziţie 
socială releva că vechea coaliţie între ţărani şi slujitorii religiei 
rămăsese vie şi se întărea ori de câte ori integritatea socio-reli- 

gioasă a poporului ajungea în criză (Kippenberg, 1978). Zeloţii 
şi sicarii erau, în fond, grupuri de acţiune teroristă a căror 
activitate dădea serios de furcă guvernatorilor romani. Poporul, 
o parte a sacerdoţilor şi o sectă rigoristă ca cea a esenienilor 
trăiau într-o continuă expectativă mesianică. Josephus Flavius 
menţionează, între 40 şi 73 p.C., pe puţin cinci „mesia“ înarmaţi, 
învinşi, evident, de autorităţile de ocupaţie. Ultimul dintre ei, 
Manahem, care fusese ajutat de Eleazar, fiul Marelui Preot Ana- 
nia, provoacă intervenţia militară romană soldată, în anul 70, cu 
distrugerea Templului din Ierusalim de către Titus, fiul împăra¬ 
tului Vespasian. Cu aceasta, bătălia nu se termină. în 132, Bar 
Koshebha, „Fiul Stelei 11 , salutat ca mesia de rabinul-şef din 
Ierusalim, influentul Aqiba, instaurează un stat liber, care va 
rezista până în 135 la atacurile romane. înfrângerea din 135, 
terminată cu distrugerea a o mie de sate şi cu moartea unei 
jumătăţi de milion de evrei, marcă sfârşitul rezistenţei palestinie¬ 
ne. 

Gnosticismul se iveşte şi se dezvoltă în acest climat de luptă 
împotriva ocupantului străin. Simon Magul, contemporan al 
apostolilor, este considerat în general ca primul gnostic. După 
căderea Templului, o întreagă literatură gnostică zisă „populară 11 
sau vulgară înfloreşte, mai cu seamă în Egipt, şi, probabil, în 
Siria. Pe la jumătatea secolului al II-lea, gnosticismul constituie 
unul din faptele culturale majore ale vremii. Este reprezentat în 
general de doctori creştini sau apostaţi ca Basilide în Alexandria, 
Marcion şi Valentin, candidat, pe cât se pare, la postul de episcop 
al Romei. 

Una dintre principalele premise ale acestui prim val de 
gnosticism era aceea că lumea este creaţia malefică a unei divi¬ 
nităţi ignorante şi orgolioase. Acest demiurg rău este identificat, 
în general, cu Dumnezeul Vechiului Testament, gând fără îndoia¬ 
lă sacrilegiu pentru un evreu. Cu acest argument, oamenii de 
ştiinţă refuză de obicei ipoteza unei origini iudaice a gnosticis¬ 
mului, deşi aceasta este, în fond, singura explicaţie posibilă şi 
convenabilă a fenomenului. 

Evreii aşteptau de la Dumnezeul lor avantaje imediate, pen¬ 
tru un motiv foarte simplu: pentru că el era, în cer, mai puternic 
decât îngerii protectori ai tuturor celorlalte neamuri (Culianu, 
1981). Această idee era destul de veche şi puternic întipărită în 
conştiinţa preoţilor şi a poporului. După o altă tradiţie, îngerul 
cel mai puternic din cer (care este deci îngerul protector al 
seminţiei celei mai puternice de pe pământ) se numeşte „Prin¬ 
cipele acestei lumi“, calificativ pe care îl întâlnim adesea, şi 
întotdeauna cu o tentă negativă, în Evanghelia lui loan. E uşor 
de înţeles de ce evreii îl detestau pe conducătorul îngerilor 
celeşti: pentru că, urmare a faptului că puterea romană ocupase 
întreaga lume cunoscută, îngerului Romei îi aparţinea de drept 
titlul de „Principe al lumii“ (sar haolam). Dar Roma era o putere 
malefică, deci îngerul ei trebuia să fie rău. Cu aceasta se ajunge 
la ideea că îngerul Romei e Satana însuşi şi el domneşte în 
ceruri ca şi pe pământ. Alături de această idee, trebuie să o avem 
mereu prezentă pe aceea a definiţiei Dumnezeului veterotesta- 
mentar, care decădea, deci, din demnitatea sa de Dumnezeu unic 
şi omnipotent la aceea de demiurg înşelător, orgolios, ignorant, 
al lumii inferioare. Am reconstituit în diferite alte ocazii acest 
proces mental, ţinând cont de toate particularităţile sale. în pre¬ 
zentul eseu ne limităm doar la expunerea rezultatelor acestei 
reconstrucţii, ca să punem în evidenţă rolul şi formele asumate 
de nihilism în manifestările sale. Oamenii de ştiinţă care au 
refuzat să vadă în gnosticism un fenomen pur iudaic, pentru 
faptul că un curent care-1 tratează cu atâta dispreţ pe Dumnezeul 
Vechiului Testament nu poate pomi din interiorul iudaismului, 
ignoră esenţa nihilismului. Acesta, de câte ori apare în interiorul 
unei culturi, se adresează membrilor aceleiaşi culturi şi se în¬ 
toarce împotriva realităţilor culturale indigene, nu străine. Depre¬ 
cierea Dumnezeului veterotestamentar nu avea valoare (mai mult 
sau mai puţin de sacrilegiu) decât în interiorul culturii ebraice, 
dacă nu cumva chiar în interiorul celei samaritene, dar nu în 
afara lor. De aceea profanarea gnostică nu se poate reprezenta 
decât în lumea iudaică, dilatându-se apoi prin intermediul operei 
propagatorilor creştinismului. 

La fel ca profetismul tupi-guarani, dar diferit de acesta în 
ce priveşte instrumentele teoretice şi consecinţele practice, gnos¬ 
ticismul este un exemplu util de funcţionare a nihilismului. Prin 
intermediul unor studii aprofundate asupra rolului nihilismului 
în romantismul european (Culianu, 1979; 1980; Galimberti, 
1977), am ajuns la concluzia că, în fond, nu e vorba despre un 
instrument distructiv, ci, din contra, despre o tentativă de a păstra 
cu orice preţ, chiar şi numai prin anihilare, o realitate care altfel 
s-ar corupe inevitabil în vicisitudinile istorice. Societatea tu¬ 
pi-guarani preferă să se autodistrugă, mai curând decât să treacă 
într-o formă nouă, diferită de trecut. Această trecere ar semnifica 
o schimbare efectivă a vechiului model social, drept care, pentru 
a-1 conserva pe acesta din urmă, cultura tupi-guarani nu cruţă 
nici un mijloc, nici chiar pe cel mai radical şi mai paradoxal: 
distrugerea ei înseşi. în acelaşi fel, când realitatea istorică este 
în contradicţie flagrantă cu ceea ce poporul evreu aştepta de la 
divinitatea sa, unele cercuri, care vesteau în mod tragic dezerta¬ 
rea zeului lor, nu se dau îndărăt de la o soluţie similară: să 
proclame eroarea vechii Legi, afirmând ignoranţa ei în ce pri¬ 
veşte existenţa unui alt Dumnezeu, adevărat şi bun, retras în 
transcedenţa sa absolută în raport cu lumea, în vreme ce Dum¬ 
nezeul veterotestamentar nu e decât un demiurg inferior, arogant, 
neputincios şi ignorant. In aceste cazuri şi în altele, pe care le-am 
analizat în altă parte, nihilismul se prezintă ca ultimul mijloc 
folosit de un corp socio-cultural care intenţionează să supra¬ 
vieţuiască cu orice preţ, chiar şi prin moarte. Este vorba de o 
autoamăgire extremă a celor care, pentru a nu consimţi la com¬ 
promisul inacceptabil pe care-1 oferă istoria, decid să anihileze 
ceea ce le e mai drag. Rezultatul acestui act violent este, pe de 
o parte, exact contrariul a ceea ce doreau puriştii: conservarea 
trecutului într-o formă imuabilă; dar, pe de altă parte, nu se poate 
spune că acţiunea este total lipsită de succes, pentru că realitatea 
care apare în urma epuizării stării născânde este de un alt ordin 
decât cea care ar fi apărut fără intervenţia nihilismului. De aceea 
nihilismul apare ca o constantă, cu atât mai puternică cu cât este 
mai ignorată de obicei de istorie. 

El grăbeşte disoluţia a ceea ce s-ar vrea păstrat şi, în acest 
fel, transformă evoluţia lentă în salt, transformarea previzibilă 
într-o călătorie imprevizibilă pe întuneric. 

După ce am explicat esenţa nihilismului, trebuie să descriem 
consecinţele pe care manifestarea lui le-a produs în istoria Oc¬ 
cidentului. Pentru aceasta, va trebui să ne întoarcem iarăşi îndă¬ 
răt, până la perioada în care a înflorit gnosticismul, alături de 
creştinism, în opoziţie cu puterea romană. Mulţi oameni de 
ştiinţă, din trecut ca şi din prezent, au observat strânsa asemănare 
superficială între practicile ascetice gnostice şi cele ale Părinţilor 
din deşert şi ale martirilor creştini. S-ar putea spune că, în 
primele secole după Cristos, creştinismul encratic şi persecutat 
este o mişcare puternic „nihilistă' 1 , în sensul că produce şi 
întrebuinţează o negare radicală în raport cu această lume, în- 
dreptându-şi privirile aproape exclusiv spre transcendenţă. Abia 
când Marea Biserică devine o instituţie sigură, solidă, când 
creştinismul devine o religie de Stat, fermentul nihilist de ,,bază“ 
este viguros stăvilit, redus, moderat. Tot aşa, gnosticismul, care 
contaminase creştini ca Marcion, este tot mai mult combătut şi 
respins, până ce va dispărea aproape complet din viaţa publică. 
Dar să ne mai amintim că Sf. Augustin, în tinereţea sa, fusese 
maniheist, iar maniheismul e o formă de gnosticism apărută în 
secolul al III-lea. Toate acestea înseamnă că, în interiorul stării 
născânde ale cărei semne sunt valul de nihilism radical din 
secolele al II-lea şi al III-lea şi expansiunea sa, creştinismul 
îndeplineşte acum funcţia de instrument moderator, al cărui rol 
este acela de a nu permite morţii să prevaleze şi de a permite 
vieţii să continue să se desfăşoare în condiţii noi. 

Când se termină totuşi această stare născândă, începută cu 
distrugerea Templului din Ierusalim de către armatele lui Titus? 
Oricât de straniu ar părea, e vorba despre o perioadă extrem de 
lungă. Singurul mijloc de a determina sfârşitul unei stări năs¬ 
cânde este acela de a observa momentul când nihilismul, care, 
la începutul acestei transformări, a fost pus în mişcare, este 
complet dezactivat. In acest sens şi în măsura în care, deşi în 
formă mult mai moderată decât la origini, creştinismul medieval 

continuă să exercite o critică în raport cu lumea şi să privilegieze 
transcendenţa, se poate spune că starea născândă se îndreaptă 
către sfârşitul ei abia în secolul al XlV-lea şi nu dispare decât 
la începutul celui de-al XV-lea, când apare ideologia Renaşterii. 
Dar de-abia începu civilizaţia renascentistă să-şi dea roadele, că 
starea născândă, care e o stare de urgenţă, fu proclamată din 
nou, graţie Reformei. 

Aceasta din urmă reprezintă o reluare a nihilismului, chiar 
dacă vechiul ascetism medieval este substituit, în societatea pu¬ 
ritană, de un ascetism intramundan. Vom înţelege poate de ce 
Nietzsche, în ultimele sale opere, a lansat violente invective 
împotriva lui Luther. Nietzsche intuise că Reforma venise într-un 
moment în care un proces foarte lung luase sfârşit. Apariţia ei 
a împiedicat ideologia Renaşterii să prindă rădăcini de durată, a 
anulat, în fond, rezultatele unei lungi epoci din istoria civilizaţiei 
occidentale. Nietzsche percepe acut că procesul de reformă a 
Bisericii numit de obicei „Contrareformă* 1 a fost provocat de 
apariţia protestantismului, care este astfel, pentru filozoful ger¬ 
man, de două ori vinovat, pentru a fi provocat o reorganizare a 
Bisericii din care aceasta a ieşit atât de fărâmiţată, dar mai 
puternică decât înainte, şi pentru a fi recufundat Occidentul în 
climatul nihilist al începuturilor Evului Mediu, care de-abia fu¬ 
sese depăşit de Renaştere. Dar ceea ce Nietzsche nu observă este 
faptul că ideologia Renaşterii era ea însăşi dacă nu un produs 
al catolicismului, cel puţin o creaţie căreia Biserica îi dăduse din 
plin ajutorul ei spiritual, moral şi material. Renaşterea, contrar 
celor afirmate încă de mulţi, nu reprezintă o preponderenţă a 
elementului „păgân" faţă de cel creştin ci, dimpotrivă, rezultatul 
normal, ţărmul la care trebuia să acosteze creştinismul după o 
lungă perioadă de dezactivare gradată a nihilismului mundan în 
interiorul său. în acest sens, se poate spune că Renaşterea repre¬ 
zintă portul creştinismului, întrucât corespunde finalităţilor sale 
istorice secrete, inerente acelui rol de moderator pe care creş¬ 
tinismul şi l-a asumat în climatul nihilist al secolului al IV-lea. 
Ne lipseşte spaţiul pentru a aduce aici materialele istorice în 
sprijinul afirmaţiilor noastre. In ce priveşte rezultatul stării năs- 

cânde a protestantismului, magistrala analiză a lui Max Weber 
(1922') ne pare încă validă (Weber, 1977). Nu e aici locul să 
demonstrăm că criticii lui (Tawney, 1977) nu au surprins decât 
unele amănunte din Weber, poate într-adevăr discutabile, fără a 
ştirbi însă validitatea afirmaţiilor sale de fond. Va fi de-ajuns să 
spunem că Weber are meritul fundamental de a fi înţeles că 
modificările ideologice preced şi provoacă modificările econo¬ 
mice, spre deosebire de ceea ce afirmă, în mod expeditiv, un 
anumit materialism încă dominant. Pentru ca să se poată naşte 
sistemul economic numit capitalism, a fost necesară o înclinaţie 
a individului de a economisi, care să permită acumularea de 
capital. Această înclinaţie nu este, desigur, „naturală", căci atunci 
„capitalismul" s-ar transforma într-o constantă a istoriei. Dim¬ 
potrivă, pentru ca individul să renunţe la bunurile pământeşti şi 
să acumuleze valoarea, la urma urmei abstractă, care se numeşte 
ban, era nevoie de un puternic impuls ideologic, justificator al 
unei atare atitudini. Acesta nu putea fi desigur impulsul ascetic 
medieval, căci omul Evului Mediu creştin era înclinat să nu se 
îngrijească de puţinătatea mijloacelor materiale, în vreme ce, în 
perioadele de abundenţă, era obligat, cel puţin în teorie, ba 
adesea chiar şi în practică, să facă opere de caritate. Dar iată 
apărând, o dată cu puritanismul, o formă de ascetism complet 
nouă, un ascetism intramundan care nu numai că îngăduie acu¬ 
mularea bogăţiilor, dar te împiedică formal şi să te bucuri de 

roadele lor, si să le dăruieşti celor mai nevoiaşi. Si - stranie 
» * » > 

inversiune semantică a preceptelor evanghelice şi a unei întregi 
tradiţii interpretative - spiritul calvinist ajunge să identifice bo¬ 
găţia acumulată şi nefolosită cu semnul elecţiunii divine, al 
predestinării. 

Starea născândă protestantă trece astfel într-o formă de eco¬ 
nomie secularizată, în care capitalurile acumulate de părinţi cu 
teama lui Dumnezeu sunt făcute să aducă profit prin intermediul 
speculaţiei fiilor. Imboldul transcendent al puritanismului dispare, 
ca să facă loc purului mercantilism capitalist. Astfel se încheie 
starea născândă şi începe Occidentul modem. 

Nu e totuşi nici o îndoială că a existat o reacţie, că o nouă 
stare născândă, cu un puternic arsenal nihilist, s-a răzvrătit la un 
moment dat împotriva noii stări de lucruri. Noua stare născândă 
s-a numit romantism şi a reprezentat, în mare parte, o reacţie 
catolică împotriva spiritului invadator al capitalismului. Ea nu a 
reuşit în intenţiile sale. Nihilismul pus în mişcare de romantici 
care, de la sfârşitul secolului al XVIII-lea, proclamau „moartea 
lui Dumnezeu 11 , a culminat în mesajul lui Nietzsche. Acesta 
transforma efectiv, cum a spus Heidegger, nihilismul în destin 
al istoriei Occidentului, în măsura în care numai perpetua negare 
a valorilor putea să ducă la o răsturnare a lor, putea instaura 
valori superioare. Efectul nihilismului nietzschean a fost o con¬ 
solidare şi mai puternică a spiritului secularizat al capitalismului. 
El s-a ancorat solid în ideea mundanitiţii, pentru a justifica orice 
abuz posibil, până la distrugerea individualităţii înseşi. La aceasta 
a contribuit, în mod paradoxal, lunga tradiţie occidentală a uto¬ 
pismului. 


O critici a utopiei 

în 1979 a apărut la Editura Insei din Frankfurt am Main o 
carte extrem de interesantă a lui Hans Jonas, unul dintre cei mai 
mari interpreţi ai gnosticismului, intitulată Das Prinzip Verant- 
wortung. Versuch einer Ethik fur die technologische Zivilisation 
(Principiul de rispundere. încercare a unei etici pentru civili¬ 
zaţia tehnologici). In această carte, filozoful american, ex-disci- 
pol al lui Heidegger, supune unei critici ascuţite tradiţia 
occidentală a utopiei, ajungând la concluzia că, de câte ori se 
aude vorbindu-se despre utopie, pluteşte în jur un iz puternic de 
totalitarism. Un lucru similar a fost spus de Karl Popper în ce 
priveşte statul platonician, dar noutatea cărţii lui Jonas constă în 
faptul că autorul arată aici, implicit, care sunt legăturile profunde 
dintre utopism şi nihilism. 

Jonas a demonstrat, mai cu seamă împotriva lui E. Bloch, 
că de fiecare dată când e vorba despre realizarea practică a unei 
utopii oarecare, aceasta ia forme nihiliste în sensul cel mai 
concret al termenului: acela de anihilare a tot ceea ce (instituţii, 
persoane etc.) se opune instaurării utopiei înseşi. Utopia în sine 
este profund antidemocratică, în sensul că nu poate admite 
contradicţii în interiorul ei, riscul fiind altfel propria-i dispariţie. 
De aceea, ea trebuie să desfăşoare o permanentă activitate, în 
acelaşi timp totalitară şi nihilistă, contra oricărui ,,inamic“ posi¬ 
bil, intern sau extern. 

Se părea că utopia reprezenta, în fond, alternativa nihilis¬ 
mului, ca opoziţie a ceea ce trebuie construit la ceea ce trebuie 
distrus. Realitatea, ne demonstrează Jonas, este că utopismul e 
o mască a nihilismului, masca sa cea mai perversă, dacă vrem, 
cea a demonului perfid care se travesteşte în înger. 

Se ştie că istoria Occidentului este o istorie a utopiilor, dar 
puţini admit că este şi o istorie a nihilismului, iar câte unul vede 
o alternanţă de utopie şi nihilism, de construcţii ideale perfecte, 
însă întotdeauna contrazise de punerea lor în practică. Jonas ne 
face să vedem în plus că utopismul este o faţă a nihilismului - 
şi aceasta prin intermediul criticii necruţătoare a diferitelor ideologii. 

Marxismul este poate utopia modernă care a marcat cel mai 
mult istoria Occidentului contemporan. Marx nu se limitează la 
o analiză fără judecată de valoare a mecanismelor producţiei 
capitaliste. El observă un mecanism ca să zicem aşa „diabolic" 
în generarea perpetuă a plus-valorii, care este determinat de 
exploatarea muncitorului salariat. Pentru a elimina nedreptatea şi 
răul, Marx întrezăreşte o societate viitoare în care nu va mai 
exista proprietate privată (să ni-1 amintim pe gnosticul Epifaniu!) 
şi în care maşinile vor înlocui treptat omul în producţia necesară 
traiului uman, aşa încât individul, eliberat de blestemul biblic al 
muncii, va găsi modul de a-şi desăvârşi toate talentele şi posi¬ 
bilităţile pe care capitalismul i le-a paralizat în mod fatal. Ajuns 
aici, Marx schiţează un tablou pe cât de straniu, pe atât de 
caraghios al acestei societăţi viitoare: unica activitate pe care 
omul va trebui să o desfăşoare, aşa zicând „profesional", va fi 

critica (!), alternând doar cu momente de odihnă în care va putea 
practica... vânătoarea şi pescuitul! Acest mare trântor şi mare 
flecar al viitorului pare o caricatură nedemnă a omului, şi totuşi 
o atare perspectivă a atras întregi cete de ideologi şi politicieni, 
care au văzut în realizarea utopiei marxiste unicul mod de ieşire 
din impasul capitalismului. 

Prima tentativă de înfăptuire a ideilor lui Marx îi aparţine lui 
Lenin, care operează totuşi o distorsiune cu adevărat „revoluţiona- 
ră“ a mesajului predecesorului său. De fapt, Marx afumase că so¬ 
cialismul va învinge numai în cele mai dezvoltate ţări ale 
Occidentului, adică acolo unde progresul tehnic va permite tocmai 
această trecere. Lenin modifică aici doctrina marxistă într-un sens 
idealist radical: nu condiţiile economice ale ţării vor determina tre¬ 
cerea la socialism, ci gradul de conştiinţă revoluţionari a partidu¬ 
lui proletar! De aici încolo asistăm, cu teamă şi cutremurare, la 
istoria realizării negative a utopiei: distrugerea „duşmanilor in- 
temi“, continua expansiunea teritorială a Uniunii Sovietice, care 
vrea să pună în practică visul imperiului ţarist prin crearea unui 
imperiu comunist, dacă se poate chiar în interiorul statului rus. 
Acesta este un exemplu, la scară imperială, pentru felul în care uto¬ 
pia îşi manifestă în primul rând latura nihilistă. 

Un alt exemplu ne este furnizat de nazism. Şi nazismul, ple¬ 
când de la o critică radicală a capitalismului, pune în mişcare o 
utopie „atrăgătoare 11 . Latura ei nihilistă constă în eliminarea fizică 
nu a „duşmanului de clasă“, ci a evreului, care este simbolul capi¬ 
talismului. Şi aici, realizarea utopiei este strict dependentă de dis¬ 
pariţia nu numai a „duşmanului intern 11 , ci şi a duşmanilor externi. 
Şi aici, capacitatea misionară a ideologiei se manifestă în efortul 
de expansiune a Germaniei naziste, care vrea să câştige „spaţiu 
vital“, dar îşi propune să opereze şi o generalizare, o uniformizare 
rasială pe tot pământul, de pe care evreii, ţiganii şi slavii trebuie să 
dispară mai întâi. 

Un al treilea exemplu ne este furnizat de terorismul de astăzi. 
Teroriştii au pierdut gustul utopismului pozitiv, dar concepţia lor 
fundamentală, în măsura în care au una, este că, o dată eliminat 
capitalismul, ceva mai bun va trebui să apară pe ruinele lui, ceva 
complet distinct totuşi de birocraţia imperiului sovietic. Cu aceas¬ 
ta, visurile milenare ale gnosticismului sunt puse în practică, cu 

215 



diferenţa că gnosticismul opunea lumii rele, demne de a fi distrusă, 
o transcendenţă marcată de plenitudine, de perfecţiunea absolută, 
în schimb, teroristul, bun discipol al lui Marx, deplasează 
transcendenţa din dimensiunea spaţială, verticală, pentru a o 
proiecta în dimensiunea temporală, orizontală: transcendenţa sa nu 
mai este cerul, ci viitorul. 

Nu ne interesează să urmărim aici şi concluziile practice pen¬ 
tru viitor pe care le conţine cartea lui Jonas. Va fi de-ajuns să spu¬ 
nem că, în măsura în care utopia iese din cadrul pur speculativ 
pentru a investi cadrul istoric, ea se manifestă ca una dintre formele 
cele mai perfide ale nihilismului. 


Destinul Occidentului 

Iată-ne din nou în faţa afirmaţiei lui Heidegger, după care ni¬ 
hilismul ar fi destinul însuşi al Occidentului şi, prin urmare, al tu¬ 
turor popoarelor lumii, care gravitează în sfera de influenţă 
decisivă a Occidentului. 

Câtă vreme puteam nutri sentimentul că există ceva puternic, 
în cultura occidentală, care se opune nihilismului, iar acest ceva 
este utopia, am fi fost înclinaţi să negăm adevărul ideii pe care 
Heidegger o ia de la Nietzsche. Dar din moment ce devine evident 
că orice utopie este constrânsă în mod fatal să aibă o latură nega¬ 
tivă, care este, de altfel, ceea ce contează cu adevărat în praxisul 
social (fiindcă, în rest, nu se poate contesta că atât Uniunea Sovie¬ 
tică, cât şi Germania nazistă sau Italia mussoliniană au înregistrat 
succese economice sau creşteri ale puterii şi ale prestigiului), atunci 
va trebui să admitem că utopia reprezintă şi ea o formă a nihilis¬ 
mului, cea mai seducătoare în perspectivele sale, cea mai cutremu¬ 
rătoare în realitatea sa istorică. 

In al doilea rând, va trebui să insistăm puţin şi asupra con¬ 
ţinutului nihilismului modem, care este un nihilism special, un ni¬ 
hilism capitalist. Deşi nu se poate nega faptul că astăzi capitalismul 
posedă o componentă puternică de asistenţă socială (şi la aceasta, 
mişcarea socialistă, alături de mişcările creştine calificate, şi-a adus 
contribuţia istorică), esenţa sa este cu totul altceva decât milă şi 
solicitudine pentru individ. Esenţa capitalismului modem constă 
într-un interes aproape exclusiv pentru mijlocul de schimb, pentru 

bani, ceea ce înseamnă că unica realitate care subzistă în adevărata 
ideologie a capitalismului este cea a comerţului. E vorba despre 
comerţul în sine, mai presus de figura însăşi a comerciantului, care 
îşi vede puterea sporindu-se în măsura în care reuşeşte să augmen¬ 
teze cantitatea mijloacelor de schimb de care dispune. Prin aceasta, 
realitatea totalitară a comerţului se substituie oricărei alte realităţi: 
viaţă, om, pasiune, credinţă, speranţă, moarte, pentru a înşira aici 
numai câteva dintre cele mai sugestive forţe motrice din trecut. 
Viaţa e un pur accident comercial, care serveşte sau nu, în măsura 
în care ea reuşeşte mai mult sau mai puţin să dezvolte comerţul. 
Omul este fie comerciant, unul care ştie cum să-şi folosească viaţa, 
fie o entitate negociabilă, adică ceva care va servi oricum scopuri¬ 
lor Comerţului, dar de care acest idol poate să se şi lipsească. Pa¬ 
siunea cuiva pentru ceva foloseşte numai în măsura în care e corect 
orientată, adică are bune rezultate comerciale. Credinţa, în măsura 
în care poate fi exploatată. Speranţa, pentru că îi e subordonată. 
Moartea, pentru că îl sporeşte 1 . în această lume care respiră Comerţ 

1 Ecuaţia noastră, capitalism = Comerţ, a suscitat perplexitatea celor care au avut cei 
dintâi amabilitatea de a citi şi discuta eseul nostru. Sigur, realitatea e mult mai complexă, 
şi totuşi aş vrea să amintesc că şi analiza lui Weber, oricât ar fi de subtilă, porneşte de la 
aceeaşi stare de fapt. Astăzi nimeni nu mai contestă că „mercificarea", adică transformarea 
în marfă a unor lucruri care, tradiţional, nu erau şi nu puteau fi pri vite ca atare, este unul 
dintre procesele fundamentale ale capitalismului avansat. Totuşi se uită ades- şi pe nedrept, 
după părerea mea - că sub barbarismul „mercificare 11 se ascunde în fond un concepi clar 
şi explicit: cel conform căruia, în capitalismul avansat, toate lucrurile servesc schimbului, 
sunt negociabile. în acest sens, mi se pare că nu trădez prea mult gândul altcuiva spunând 
că, în capitalism, lumea setransformăînlr-o uriaşă maşină comercială, în care comerţul este 
un scop în sine. Aceasta nu era, desigur, intenţia spiritului puritanismului, din care s-au 
născut tendinţele economico-sociale care au dat viaţă sistemului numit „capitalism 11 . 

Există, în acest sens, un alt lucru asupra căruia se pare că nu am insistat destul. în 
pofida aparenţelor după care azi, în lume, arexistadmm mari sisteme economico-sociale, 
respectiv capitalismul şi comunismul, noi suntem de părere că, luând în considerare toate 
elementele, aceasta este mai cu seamă o invenţie politică. Aşa-zisul comunism al ţărilor 
est-europene şi al altor ţări din lume este un sistem hibrid care, pe de o parte, reflectă o 
formă de capitalism arhaic ce se străduieşte, cu orice mijloace, să atingă nivelul 
capitalismului avansat şi, pe de altă parte, premerge într-un anumit sens capitalismul 
avansai, în sensul că permite o reglementare totalitară a consumurilor, reuşind să anihileze 
complet libera iniţiativă. Revoluţia rusă, departe de a trebui să fie considerată o „revoluţie 
mondială 11 , are un caracter pur local. Repercusiunile ei mondiale au ca origine atracţia 
secretă a maselor din întreaga lume pentru ordine şi totalitarism şi, de asemenea, cu 
siguranţă, decompensalia morală creată, în capitalism, de diferentele de status. Astăzi, 
perspectiva comunismului si-a pierdut o mare parte din fascinaţie, când masele şi-au dat 
seama că, în ţările aşa-zise comuniste, diferenţele de swrus nu dispar. 

prin toţi porii săi nu e loc de nimic altceva, decât cu riscul distru¬ 
gerii psihice sau chiar fizice a persoanei. Orice plângere trebuie să 
fie reprimată, pentru că nu este demnă de un comerciant. Orice 
regret trebuie să tacă, pentru că nu e rentabil. Orice critică trebuie 
să fie rezonabilă şi să urmeze un scop previzibil, aşa încât banul 
s-o reducă la tăcere, iar critica, devenită o parte din comerţul însuşi, 
să-l poată servi într-o manieră constructivă. Caritate, pietate, bună¬ 
tate, compasiune, toate acestea sunt excluse din lumea comercială, 
pentru că sunt în contradicţie cu legile schimbului. 

Nihilismul capitalist, care este reducerea realităţii la dimen¬ 
siunea Comerţului, are drept efect o sărăcire radicală a omului, 
respectiv reducerea sa la un obiect al manipulării comerciale. 

Dar atunci, vom fi întrebaţi, dacă nihilismul este prezent în 
capitalism, poate că acesta din urmă este ceea ce am numit o 
„stare născândă 11 ? Nu, şi tocmai în aceasta rezidă particularitatea 
Occidentului în raport cu alte culturi: că nihilismul pare inevitabil 
implicat în interpretarea occidentală a realităţii, că el reprezintă 
o stare permanentă şi nu mai este un instrument de tranziţie. 
S-ar putea spune că un anume tip de nihilism este implicit, de 
exemplu, spiritului indian. E uşor de răspuns că asta nu ne 
interesează de această dată, nu fiindcă n-ar fi relevant, ci pentru 
că nu Occidentul este cel care gravitează în sfera de influenţă 
istorică a Indiei, ci invers. Această forţă de atracţie a Occiden¬ 
tului, exercitată asupra tuturor popoarelor care există astăzi pe 
pământ reprezintă, cum observa Heidegger, a doua caracteristică 
esenţială a sa. Din această cauză se poate acum afirma că, 
într-adevăr, nihilismul reprezintă destinul Occidentului şi al po¬ 
poarelor care pătrund în sfera lui de influenţă, prin urmare 
destinul umanităţii în totalitatea ei. 


Puterea şi Occidentul 

O dată cu apariţia Occidentului modem, a reducerii realităţii 
la scena pe care se desfăşoară Comerţul etern, asistăm la o 
transformare cu adevărat completă a „puterii 11 înţelese în sens 
obiectiv. 

Am înregistrat felul în care, în cursul hominizării, agresivi¬ 
tatea umană este canalizată, treptat, spre riturile integratoare şi 
compensatorii, în activităţi socialmente acceptabile. Am observat 
de asemenea că, în societăţile pseudospecifice, există posibilitatea 
acumulării „puterii" din partea unui „specialist" individual şi 
chiar posibilitatea negării normelor sociale, în cazul antinomis- 
mului. Antinomismul reprezintă o manifestare nihilistă indivi¬ 
duală a puterii, distinctă de nihilismul colectiv, a cărui esenţă a 
fost descrisă în paginile precedente. 

In Occident, ritul ca atare, care slujea drept sursă de siguran¬ 
ţă socială, este sortit să dispară sau să fie transformat în spectacol 
(comercializat, adică). Rituri vechi se regăsesc astăzi numai în 
forma secularizată a meciurilor de fotbal, a concursurilor sportive 
etc. Aceasta înseamnă că, de acum înainte, grupul însuşi nu mai 
are nici o prizi direcţi asupra individului, pentru că acesta din 
urmă nu mai este „integrat" ritual în societate. Chiar şi riturile 
pur compensatorii se regăsesc astăzi, sub formă secularizată, în 
diferite mijloace de evaziune pe care individul vrea să şi le 
procure. Dar, acestea nemaifiind rituri comune şi general accep¬ 
tate, au devenit numai expediente ale marginalilor, pe care o 
persoană ce deţine o poziţie socială înaltă şi faimă nu poate risca 
să le utilizeze, oricât de teribil ar fi stressul social pe care îl 
îndură. 

Puterea, pe care, în societăţile pseudospecifice, individul 
trebuie să o piardă şi să o regăsească ritual, s-a întors astăzi la 
starea puri de agresivitate. De fapt, să ne gândim la naşterea 
etologiei şi a teoriilor sale, care studiază şi interpretează proble¬ 
ma agresivităţii umane şi animale. Adevărul etologiei, ca şi cel 
al psihanalizei, este strict istoric şi este confirmat de condiţiile 
umanităţii de astăzi, în care „puterea", în lipsa a ceva care să 
o ordoneze şi s-o transforme, s-a întors la stadiul de agresivitate 
pură. 

Omul este o fiinţă producătoare şi receptoare de fantasme, 
care sunt, în mare măsură, condiţionate social. întrucât nihilismul 
occidental este o formă de monopol al Comerţului asupra întregii 
realităţi, el pune în mişcare fantasme sortite să promoveze 

Comerţul însuşi. Dacă admitem că aceasta este esenţa Occiden¬ 
tului de azi, atunci va trebui să admitem şi faptul că acesta are 
nu numai dreptul, ci şi datoria de a proceda în acest mod, pentru 
a nu-şi contrazice esenţa. Să încercăm acum să specificăm, fără 
să cădem în literatură, care era sau trebuia să fie efectul fantas¬ 
melor culturale asupra educaţiei individului şi, implicit, asupra 
modului în care individul experimenta „puterea" în diferite e- 
poci, în afară de societăţile pseudospecifice, în privinţa cărora 
totul ar trebui să fie deja clar. 

Să luăm de exemplu Imperiul roman, în care experienţa 
„puterii" trebuie să fi avut un caracter, una peste alta, foarte 
haotic. Un cetăţean roman din timpul lui Augustus se lăsa pro¬ 
babil convins fără dificultate de fantasmele puse în mişcare de 
Stat, era fericit şi mândru să fie un cetăţean roman, fericit că 
poate să-şi servească patria. Onorurile exercitau asupra lui o 
fascinaţie puternică, admiţând că s-ar fi născut om liber şi ar fi 
aparţinut unui grup mediu. Morala sa era cea a vremii, dar 
vitalitalitatea îi era teafără. Dacă era sclav sau marginal, avea la 
dispoziţie diferite mijloace de evaziune care, la urma urmei, 
semănau mult cu cele de astăzi, dar se bucurau, în acea vreme, 
dacă nu de un prestigiu mai mare, cel puţin de o intensitate mai 
mare a experienţei. Orăşean sau ţăran, romanul avea în orice caz 
un sentiment de respect faţă de forţele naturii, credea în vrăjitorie 
şi magie, în prezenţa forţelor oculte pe pământ şi în propria lui 
viaţă, în valoarea anumitor ritualuri, adesea interzise. Fie că era 
sau nu convins de nemurirea sufletului său, ori măcar de cea a 
anumitor suflete alese, romanul, chiar dacă era discipol al lui 
Lucretius, avea o filozofie pozitivă în toate privinţele şi un spirit 
deschis. 

Un secol mai târziu, lucrurile sunt radical schimbate. Ro¬ 
manul mijlociu a pierdut foarte mult din încrederea sa în auto¬ 
rităţi, iar fantasmele emanate de Stat nu îl mai satisfac. Dacă e 
soldat, e adept al lui Mithra, care e un zeu învingător, un zeu 
care îi promite, probabil, curajul şi forţa de a suporta încercările 
războiului. Dar poate fi în acelaşi timp adeptul Cybelei, al lui 
Isis, al lui Sabazios şi al altor divinităţi de origine orientală. 

Soarta din lumea de dincolo îl preocupă întrucâtva, dar nu 
nutreşte încă idei nihiliste faţă de lume şi de bunurile sale. Dacă 
a fost convertit la mesajul de caritate şi compasiune universală 
al creştinismului, probabil nu vorbeşte despre aceasta, pentru că 
îl aşteaptă nu numai deriziunea publică, ci poate chiar martiriul. 

încă cincizeci de ani, şi starea de spirit a cetăţeanului roman 
se schimbă din nou. Creştinismul a câştigat foarte mulţi adepţi, 
persecuţiile sunt violente. Credinţa romanului în fatalitatea ine¬ 
galităţii sociale a fost zdruncinată. Dacă e cult, misterele şi 
iniţierile lor nu-1 mai satisfac, el va încerca de acum înainte să-şi 
potolească setea de siguranţă cu diferite scrieri ieşite din mediul 
oriental; îi va citi pe Celsus, Numenius, Oracolele chaldeene cu 
profund interes, va începe poate să se adâncească, morbid, în 
fantasmele nihiliste ale gnosticismului, va deveni membru al 
câtorva secte obscure, ai căror adepţi blestemă lumea şi practică 
cel mai sever ascetism, sau, dimpotrivă, libertinajul cel mai lipsit 
de prejudecăţi. 

Prin triumful creştinismului, sistemul de valori se schimbă 
din nou din rădăcini. Puterea supremă pe care un creştin poate 
şi trebuie să o experimenteze îi vine, din graţie divină, prin 
intermediul unui regim de asceză, de mortificări, de meditaţie 
constantă asupra precarităţii vieţii mundane şi a fericirii vieţii 
eterne. încă demult valorile creştine erau în stare să facă adevă¬ 
rate miracole, să-i permită unui individ oarecare să se arate mai 
puternic decât soarta, decât tortura, decât umilinţa, decât moartea. 
Erau experienţe reale, metamorfoze pe care le putea contempla 
oricine, valori a căror eficacitate nu putea fi pusă la îndoială, 
înarmat cu credinţă, speranţă şi caritate, creştinul experimenta 
„puterea" ca evaziune de sub stăpânirea necesităţii, ca libertate 
în faţa instinctelor primare ale omului. Noutatea sfântului creştin, 
în raport cu diferiţii „specialişti ai puterii" din societăţile pseu- 
dospecifice, constă în faptul că el, sfântul, este îndemnat de 
sentimentul fraternităţii universale, că el înconjoară toate făpturile 
cu iubirea sa netulburată. Iubirea, toleranţa, inerente spiritului 
creştinismului, reduc nihilismul mundan la o componentă secun¬ 
dară, îl fac aproape să dispară în faţa bogăţiei compasiunii pentru 

toate Fiinţele luinii. Desigur, omul este făcut şi din came, este 
şi un păcătos, dar porunca fundamentală, spre deosebire de 
gnosticism şi de orice alt curent preponderent nihilist şi sectar, 
este, în creştinism, caritatea: ama et fac quod vis. 

Omul Renaşterii rămâne în chip esenţial creştin în aşteptările 
şi în angoasele sale, dar fantasmele dominante care îl ademenesc 
sunt cele ale magiei. Mult mai mult decât romanul mijlociu din 
epoca augustanâ, el credea că poziţia astrelor domină istoria 
lumii şi pe cea a fiecărui individ, cu suişurile şi coborâşurile ei, 
cu norocul şi nenorocirile ei. In toate acestea el rămâne în fond 
tributar culturii Antichităţii târzii, pe care o redescoperă acum 
cu o pasiune avidă. Idealul său este sinteza, între Cristos şi 
Platon, între Sf. loan şi Plotin, între Sf. Pavel şi Hennes Tris- 
megistul, între Sf. Augustin şi Aristotel, între Sf. Toma şi Aver- 
roes. Creştinismul devine prin Renaştere o cheie hermeneutică, 
care nu mai combate acum ideologii străine de el, ci se stră¬ 
duieşte, cu succes, să le integreze. In viaţa practică, acest creştin 
renascentist acordă o atenţie extremă metodelor de a dirija 
influenţa astrelor, în aşa fel încât să-i fie binefăcătoare sănătăţii, 
vieţii sociale, vieţii erotice. El visează, ca Marsilio Ficino, să 
realizeze o imagine astrologică a lumii, care să-i asigure o anu¬ 
mită posesiune magică a vieţii terestre, o poziţie conştientă şi 
privilegiată în faţa providenţei. Are un mare interes pentru reto¬ 
rică, dar urmăreşte în ea un scop care e, în realitate, magic; este 
interesat de asemem de teatru, de antichităţi, de hieroglife, de 
tot ceea ce se află înconjurai cu o aură de mister. Natura, pe 
care învaţă să o cunoască în profunzime, îi furnizează mijoacele 
pentru operaţiile sale magice. Are legături cu demonii văzduhu¬ 
lui, cu sufletele morţilor, cu prezenţe invizibile pe care le atrage 
prin incantaţii, talismane, imagini magice. Unul dintre interesele 
sale majore se îndreaptă spre întâmplările erosului, care pot fi 
terestre sau vulgare, dar şi celeste sau nobile. întrucât, în esenţa 
sa, erosul este o fantasmă 1 , între aceşti doi poli există o întreagă 

* Cf. studiul nostru Magia spirituale e magia denumita net Rinaseimento (Magie 
spirituală şi magie denumită în Renaştere), care trebuie să apară în „Rivisia di Storia e 
letteralura religiusa' 1 . [Studiul a apărut în nr. I 7/1981 al revistei, pp. 360 408 (n lr)| 

scară de situaţii intermediare, ambigue, pe care Evul Mediu, în 
opoziţia sa la materie, nu le prevedea. 

Spre deosebire de omul renascentist, adeptul lui Calvin îşi 
arată oroarea şi dispreţul pentru magie, pentru astrologie, pentru 
eros. El crede că Dumnezeu a predestinat o dată penlru totdeauna 
sufletele la Paradis sau la tortură infernală. Nu-i chip să scapi 
de propria-ţi soartă imuabilă, penlru că liberul arbitru nu există: 
viitorul e scris în noi dinainte de a ne naşte. Cine crede că a 
fost ales pentru Paradis, va trebui să ţină ascunsă această certi¬ 
tudine a sa, dar va avea datoria să se poarte întotdeauna impe¬ 
cabil, nu pentru că ar avea importanţă (a fost deja ales), ci pentru 
că el trebuie să dea un exemplu comunităţii. Caritatea prin fapte 
este inutilă, pentru că nu poate să-i ajute pe cei care au fost deja 
condamnaţi de Dumnezeu. De altfel, bunăstarea este importantă 
pentru a arăta, cu ea şi prin ea, semnul că Dumnezeu ne este 
favorabil, căci, dacă Dumnezeu detestă pe cineva, mizeria lui 
materială şi morală este deja un indiciu vizibil al repulsiei divine. 
Lumea e rea, e un loc de exil în care puritanul are totuşi datoria 
de a-şi îndeplini corect faptele cotidiene, în aşteptarea împărăţiei 
divine. Şi deoarece această Irecere prin lume are un caracter 
provizoriu şi de asemenea precar, puritanul trebuie să aibă o 
viaţă extrem de frugală, deşi se obligă să economisească banii, 
a căror revărsare din toate părţile este provocată de iubirea divină 
penlru el. Dacă economiseşte, nu o face în scop egoist, pentru 
că oricum nu se bucură de bunurile sale; o face pur şi simplu 
ad maiorem gloriam Dei, penlru a-1 glorifica pe Domnul care îl 
iubeşte şi pentru a nu refuza darul său arbitrar. 

Dacă, în felul său, calvinistul era creştin, urmaşii săi nu mai 
sunt. Banul dobândit cu sudoarea frunţii şi în dispreţul pentru 
bunurile terestre devine idolul unei noi religii, aceea a Comer¬ 
ţului. In această situaţie, romantismul proclamă „moartea lui 
Dumnezeu 1 ', declară acum că eficacitatea fantasmelor puse în 
mişcare de tradiţia creştină este inexorabil apusă. „Fabulele an¬ 
tice" sunt substituite acum de domnia crudă a „adevărului", care 
este tirania insuportabilă a deosebirilor sociale, a invidiei de 

clasă, a ostilităţii între opresori şi opresaţi, pe scurt, o privire 
golă şi desvrăjită asupra lumii. Romanticul se agită, e disperat, 
îi acuză pe toţi de toate, face gesturi grandilocvente, proclamă 
deşertăciunea lumii şi labilitatea lucrurilor, ca să se contrazică 
complet în clipa următoare. Este impulsiv, dominat de sentimen¬ 
te, egalitarist în teorie, dar aristocratic în practică, este un erou 
solitar şi are vocaţia morţii premature, măcar de tuberculoză sau 
de sifilis. în fond, e un raţionalist îmbătrânit timpuriu cu nostal¬ 
gia imposibilului, care are oroare de prezent din cauza platitu¬ 
dinii lui şi exaltă, pe rând, fie trecutul, fie viitorul în care nu 
are încredere. Pe de altă parte, romanticul face experienţe mis¬ 
tice, se simte atras de ocultism şi de magie, dar a pierdut 
încrederea absolută în eficacitatea acestor arte, a devenit din 
această cauză mai curând un estet decât un mag. Şi totuşi, între 
fantasmele prezentului şi cele ale trecutului nostru mai îndepărtat, 
romantismul rămâne, pentru noi, o trecere obligatorie pentru a 
înţelege ceea ce l-a precedat în timp. Punte între două epoci, 
această epocă de dezbinare interioară umple prăpastia între Oc¬ 
cidentul profund religios şi cel practic secularizat de astăzi. Dacă 
experienţa puterii este echivalentă, într-un anumit sens, pentru 
calvinist, cu ordinea (în viaţă, în afaceri etc.), pentru romantic 
puterea este cucerită în modul exact contrariu, adică prin dezor¬ 
dine. Dacă nihilismul puritan este o puternică forţă de coeziune 
(să ne gândim la familia şi la comunitatea puritanilor, la concep¬ 
ţia lor despre Stat), cel al romanticilor este, dimpotrivă, disjunc¬ 
tiv. Prin reacţia sa la puritanism, prin întoarcerea nostalgică la 
valorile Renaşterii şi ale Evului Mediu, văzute mai ales ca 
obiecte preţioase de artă, dar nemaiînţelese în toată complexitatea 
lor, romantismul este un creuzet unde, în formă haotică, sunt 
puse la un loc toate epocile din istoria Occidentului, cea trecută 
şi cea viitoare. 

Ca şi doctorul Faust reîntinerit, romanticul se înşela crezând 
că Gefiihl ist alles, „sentimentul este totul". Raţionamentul pu¬ 
ritan rece, steril, folosit acum nu pentru a împlini voinţa celestă, 

ci pentru a socoti profiturile Comerţului, încheie rapid socotelile 
cu oponenţii lui nostalgici 1 . 

Ne lipseşte spaţiul pentru a oferi cititorului o investigaţie 
mai exactă a schimbării istorice în modul de a experimenta 
puterea în civilizaţia occidentală. Până acum, am enumerat câteva 
modalităţi generale şi mai răspândite în anumite momente, dar 
posibile şi în alte perioade, cum ar fi, de exemplu, orgoliul 
naţional şi căutarea onorurilor, magia şi vrăjitoria, participarea 
la comunitatea iniţiaţilor, nihilismul şi antinomismul cu motivaţie 
transcendentă, caritatea universală, erosul fantastic, predestinarea, 
ordinea, nostalgia, dezordinea etc. în nici unul dintre aceste 
cazuri, experienţa puterii nu este strict legată de posesia vreunui 
obiect material, deşi ea poate să implice deseori şi situaţii de 
acest gen. Putem totuşi conchide că locul experienţei puterii, 
pentru Occidentul precapitalist, era aproape întotdeauna de na¬ 
tură ideologică. Capitalismul instalat operează o totală răsturnare 
a acestei ordini valorice, în sensul că el stabileşte ecuaţia putere 
= avere, care are un dublu aspect: pe de o parte, înseamnă că 
banul este putere, pe de altă parte, că puterea are valoarea 
comercială. Această premisă fundamentală a capitalismului face 
ca toate justificările ideologice pe care el continuă să le repro- 
pună să nu mai aibă de-a face cu esenţa însăşi a epocii noastre, 
ci să reprezinte paleative ce tind să o mascheze şi să o facă mai 
suportabilă. Consecinţa cea mai importantă a diferenţei dintre 
esenţa şi scopul capitalismului, pe de o parte, şi, pe de altă parte, 

1 Cineva ne-ar putea pesemne întreba de ce, în această sumară istorie a puterii şi a 
nihilismului occidental, lipsesc revoluţiile, marile evenimente politice, pe scurt, aproape 
toată istoria politico-socială a Europei. In sinteza noastră ultrarapidă, interesul nostru s-a 
îndreptat exclusiv spre anumite distincţii culturale, careni s-aupărutmai importante pentru 
cazul în discuţie. Revoluţia engleză, cea franceză din 1789, cele de Ia 1848 au o interferenţă 
directă cu istoria nihilismului pe care tocmai o examinăm, în sensul că reprezintă momente 
de izbucnire a tensiunilor implicite în „stările născânde" de mai sus. Revoluţia engleză 
reprezintă triumful puritanismului pe plan politic. Cea franceză este un eveniment prea 
complex casă poată fi tratat, în mod expeditiv, în acest loc. Revoluţiile de la 1848 ar putea 
fi interpretate ca expresie politică a stării născânde romantice. Se înţelege de la sine, în toate 
cazurile de mai sus, că motivaţiileculturale sumare nu ajung: sunt în joc probleme şi in ierese 
sociale, politice şi economice extrem de complexe. în formularea unei teorii a nihilismului, 
ne este îngăduit lotuşi să Ie punem între paranteze, ceea ce nu înseamnă nici ignorarea, nici 
minimalizarea lor. 

justificările ideologice pe care acesta le pune în circulaţie la 
îndemâna cetăţeanului manipulat, este faptul că nici una dintre 
aceste justificări nu poate fi cu adevărat eficientă. 

în această situaţie, Nietzsche, care nu este un economist şi 
de aceea merge dincolo de economie, ajunge la două concluzii 
de care trebuie să ţinem seamă, pentru că ele par să rezume 
problema puterii în Occidentul modem: 

a) nihilismul reprezintă destinul Occidentului; 

b) puterea aparţine voinţei individului de a răsturna valorile, 
adică puterea este nihilism. 

Am ajuns să specificăm tezele fundamentale din acest ca¬ 
pitol. Va trebui să mai precizăm un lucru: că, în măsura în care 
justificările ideologice tradiţionale ale „puterii“ individului şi ale 
demnităţii sale umane sunt lipsite de acum înainte de eficacitate 
reală, şi în măsura în care experienţa puterii nu mai poate fi 
satisfăcută de posedarea lucrurilor, o fâşie largă de putere indi¬ 
viduală rămâne fără scop sau, mai bine zis, liberă să-şi caute 
un scop oarecare. Puterea în libertate, puterea neîndiguită de 
rituri sau de justificări ideologice ale societăţii, este agresivitatea 
în stare pură. 

Nietzsche nu a avut continuatori, totuşi intuiţiile sale ac¬ 
ţionează în cultura occidentală pe căi subterane şi imprevizibile. 
„Şcoala de la Frankfurt", într-un context de gândire total diferit, 
a observat că esenţa capitalismului este transformarea în marfă 
a oricărei realităţi experimentabile şi că din aceasta derivă anu¬ 
larea individului, reducerea sa la simpla dimensiune economică, 
pierderea rădăcinilor umaniste înseşi ale civilizaţiei noastre. Fi¬ 
lozofii din Frankfurt au fost acuzaţi că sunt „apocaliptici", că 
văd numai aspectele negative ale civilizaţiei noastre. Reproşul 
este în parte justificat prin faptul că rădăcinile marxiste ale 
gândirii lor îi aşează pe filozofii din Frankfurt în interiorul 
culturii înseşi pe care o pun în discuţie, îi fac să participe 
profund la aceeaşi realitate ale cărei limite şi erori le identifică. 
Şi totuşi hi se pare semnificativ, în sensul discursului nostru, că 
unul dintre cei mai populari între filozofii din Frankfurt, Mar- 
cuse, ajunge la concluzii analoge cu cele ale lui Nietzsche, deşi 

pe căi diferite. Ideea lui fundamentală este aceea că trăim într-o 
„societate bolnavă 41 şi că singurul mod de a rămâne sănătoşi este 
să fim „în dezacord 44 cu ea (Marcuse, 1972, 335-336). Căci 
Marcuse scrie: „în ce priveşte manipularea şi controlul psihicului 
în societatea industrială avansată, trebuie să ne întrebăm: în ce 
scop? De către cine? Dincolo de manipulările specifice în inte¬ 
resul unor grupuri de afaceri, politice, subordonate Statului, sco¬ 
pul general subiectiv este acela de a adapta individul la modul 
de existenţă pe care societatea i-1 impune... Fără îndoială, atari 
moduri de control nu constituie o conspiraţie, nu sunt centralizate 
de o organizaţie sau de un grup de organizaţii: mai curând apar 
difuz în societate, exercitate de vecini, comunitate, grupuri de 
persoane de aceeaşi condiţie, de mijloace de comunicare în masă 
şi (poate în ultimul rând) de guvern... Ca sociologie şi psihologie 
industrială, sau, cu un eufemism, ca «ştiinţă a relaţiilor umane», 
aceste activităţi ştiinţifice au devenit un instrument indispensabil 
în mâinile puterii reale 44 ( Ibidem ., 337-338). Aceasta înseamnă, 
tradus în contextul discursului nostru, că nihilismul (adică deza¬ 
cordul) este unicul mod de experimentare a puterii. Dar trebuie 
să ne întrebăm ce s-ar întâmpla în ziua în care indivizii şi-ar 
reapropria puterea de care au fost lipsiţi, cum şi cu ce efecte 
s-ar desfăşura puterea subiectivă repusă în libertate. 

După ce am epuizat cadrul descriptiv, să ne întoarcem la 
tema noastră şi să ne întrebăm ce poate schimba religia în această 
stare de lucruri, care-i pot fi rolul şi funcţia. 


Religie şi putere 

Dacă acceptăm, convenţional, semnificaţia pe care am dat-o 
termenului de „putere 44 , atunci putem afirma că sarcina tradiţio¬ 
nală a religiei a fost aceea de a furniza o arie rituală pentru 
împlinirea puterii individului în condiţii socialmente tolerabile. 
Ea şi-a îndeplinit întotdeauna această sarcină cu o mare inteligen¬ 
ţă etologică şi ecologică, psihologică şi antropologică, sociolo- 

gică şi economică. Dacă admitem că toate popoarele lumii sunt 
atrase de destinul Occidentului, atunci trebuie să deducem din 
aceasta că schimbările din Occident în raport cu religia sunt, în 
ultimă instanţă, valabile pentru destinul tuturor popoarelor lumii. 

Cu începere din iluminism - şi lucrul a fost pus în evidenţă 
în eseurile lor respective atât de M. Lombardo, cât şi de G. 
Romanato - Statul a început, puţin câte puţin, să ia asupra sa 
sarcini care, în mod tradiţional, erau rezervate religiei. Este 
fenomenul pe care îl numim „secularizare". Totuşi Statul, a cărui 
funcţie socială şi psihologică este diferită de cea a religiei, nu a 
putut să-şi asume obligaţia de a oferi spaţii potrivite pentru 
desfăşurarea completă a puterii individului. Astăzi capacitatea 
Statului de a da un sens existenţei lumeşti rămâne în limitele 
sistemului de producţie occidental. Şi pentru că, după cum am 
văzut, capitalismul se sprijină pe ecuaţia putere = avere - care 
reprezintă esenţa lui şi limita extremă ce nu se mai poate trans- 
cende, altfel fiind repuse în discuţie propriile sale premise - 
justificările ideologice ale capitalismului, ca şi ale Statului mo¬ 
dem, nu sunt eficiente pentru că ignoră acea dimensiune esen¬ 
ţială a puterii care este dimensiunea sa subiectivă. Pe de o parte, 
au fost înlăturate frânele inhibitoare ale religiei, care canalizau 
aspiraţia individuală la libertate şi putere în spaţii socialmente 
tolerabile; pe de altă parte, Statul nu mai este în măsură să 
controleze, prin propunerea propriilor sale valori sau prin pura 
coerciţie a legii, acele forţe obscure care s-au descătuşat ca 
urmare a înceţoşării legăturii religioase. Agresivitatea care se 
dezlănţuie în ţările Occidentului reprezintă fenomenul cel mai 
alarmant al epocii noastre şi totodată încheierea unui lung drum 
istoric şi cultural. Este rodul unei culturi şi nu poate fi înţeleasă 
altfel, se pare, decât rediscutând înseşi premisele acestei culturi. 

Dacă cultura noastră este cea a posesiunii, a averii care s-a 
suprapus fiinţei, inversarea sensului de mişcare ar cere, probabil, 
restabilirea primatului fiinţei asupra averii, recunoaşterea deşer¬ 
tăciunii mitului posesiei. Intre marile religii ale lumii, se pare că 
numai creştinismul are în sine forţele, valorile şi prestigiul ne¬ 
cesar pentru a răspunde acestei îndatoriri. Dar cum, în ce fel, 

pe ce căi, cu ce preţ, sunt previziuni pe care nu îndrăznim să 
le facem. Nu putem indica soluţii; ne limităm la punerea pro¬ 
blemei. 

Riturile şi miturile tradiţiei nu mai reuşesc să-şi îndepli¬ 
nească funcţia integratoare şi compensatorie în Occidentul secu¬ 
larizat. Nihilismul, acest „oaspete neliniştitor 11 , a invadat din nou 
casa omului. Omul, dezbrăcat de tot ceea ce îl transcende, apare, 
poate pentru prima oară în istorie, singur şi lipsit de apărare în 
faţa forţelor oarbe ale instinctului şi ale agresivităţii. De toate 
acestea, religia viitorului, aceea fără de care umanitatea ar putea 
chiar să se autodistrugă, va trebui să ţină seama. Poate că, la 
timpul cuvenit, ea va şti să găsească tonurile şi mijloacele pentru 
a lansa mesajul de care va fi nevoie. 



LISTA CĂRŢILOR CITATE 

» 


Anul indicat se referă la ediţia citată, nu la cea originală a 
unei opere. 

ADORNO, TH. W., Minima Moralia, trad. it. R. Şoimi, Tori- 
no, 1974. 

ALBERONI, E, Credenze e movimenti religioşi colletivi, în R. 
CAPORALE (Ed.), Vecchi e nuovi dei, Torino, 1976, pp. 55-85. 

ASIN PALACIOS, M., El Islam cristianizado, Madrid, 1931. 

AUGE, M., Quand Ies signes s’inversent, în „Communica¬ 
tions" 28, 1978, pp. 55-67. 

BAUSAN1, A., Religione islamica, în G. TUCCI (Ed.), Le 
civiltă delt’Oriente, voi. III, Firenze, 1958. 

BOWRA, M., La danse, l’art dramatique, la parole, în HUX- 
LEY (Ed.), 1971, pp. 217-24. 

CANETTI, E., Masse und Macht, voi. I, Regensburg, 1960. 

CASTANEDA, C., Una realtă separata, trad. it., Roma, 1972. 

ID., L’isola del tonal, trad. it.. Milano, 1975. 

CLASTRES, H., La terre sans mal. Le prophetisme tupi- 
guarani. Paris, 1975. 

CLASTRES, P„ La societe contre l’Etat. Recherches d’anthro- 
pologie politique. Paris, 1974. 

CRAIGHEAD-GEORGE, J., Animuls can do Anything, Lon- 
don, 1972. 

CULIANU, I.P., La religione come strumento del potere e 
mezzo di liberazione, in ambito non cristiana, în ,,Verifiche“, 4, 
1975, pp. 236-255. 

230 



ID., Freud, Jung, Wittgenstein, în „Ragguaglio librario“, 53, 
1976, pp. 126a-130b. 

ID., Recenzie la Castaneda (1975), în „Aevum“, 51, 1977, 
pp. 583-85b. 

ID., Mircea Eliade, Assissi, 1978.' 

ID., Romantisme acosmique chez M. Eminescu, în „Romanis- 
tische Zeitschrift fur Literaturgeschichte" (Heidelberg), 1980. 

ID., The Angels of the Peoples and the Origins of Gnostic 
Dualism in Studies in Honor of Prof. Dr. Quispel, ed. R. van den 
Broek, Leiden, 1981. 

DE MARTINO, E., II mondo magico, Torino, 1973 2 . 

EIBL-EIBESFELDT, I., Amore e Odio, trad. it., Milano, 1977. 

ELIADE, M., Mefistofele e 1’Androgine, trad. it., Roma, 1971. 

ERIK.SON, E., Ontogenie de la ritualisation chez l’homme, în 
Huxley (Ed.), 1971, pp. 139-58. 

FREUD, D., Psicologia delle masse e analisi dell'io (1921), 
trad. it., Torino, 1975. 

GALIMBERTI, C., Introduzione la G. Leopardi, Operette mo¬ 
rali, Napoli, V-XXXIX, 1977. 

HARNER, M. (Ed.), Hallucinogenes and Shamanism, Lon- 
ilon-New York, 1973. 

HARRIS, M., Cows, Pigs, Wars and Witches. The Riddles of 
Culture, Glasgow, 1977. 

HEIDEGGER, M., Sentieri interrotti, trad. it. R Chiodi, Firen- 
ze, 1968. 

HUXLEY, J. (Ed.), Le comportement rituel chez l’homme et 
l’animal, trad. fr., Paris, 1971. 

ID., Introduction, în Huxley (Ed.), 1971, pp. 7-42. 

JONAS, H., Das Prinzip Verantwortung. Versuch einer Ethik 
fur die technologische Zivilisation, Frankfurt am M., 1979. 

KIPPENBERG, H. G., Religion und Klassenbildung im antiken 
Judăa, Gottingen, 1978. 

LORENZ, K., Evolution de la ritualisation dans Ies domaines 
de la biologie et de la culture, în Huxley (Ed.), 1971, pp. 44-62. 

ID., II cosiddetto male. Per una storia naturale dell’ aggressi- 
vită. Milano, 1975 2 . 

1 Vezi şi traducerea în limba română: I.P. Culianu, Mircea Eliade, Nemira, 1995 
(n. tr.). 


231 



MARCUSE, H., L’aggressivitâ nella societâ industriale svilup- 
pata, trad. it. în D.R. CUTLER (Ed.), La religione oggi, Milano, 

1972. 

MORIN, E., Le paradigme perdu: la nature humaine, Paris, 

1973. 

NEUMANN, E., Evoluzione culturale e religione, trad. it., 
Roma, 1974. 

QUISPEL, G., Gnostic Studies, voi. I, Istambul, 1974. 
RUETHER, R.R., Una nuova donna per una nuova terra: 
donna, ecologia e rivoluzione sociale, în R. CAPORALE (Ed.), 
Vece hi e nuovi dei, 1976. 

SCHOLEM, G., Der Nihilismus als religioses Phănomen, în 
„Eranos Jahrbuch", 43, Leiden, 1977. 

SUZUKI, D.T., The Essentials of Zen Buddhism, New York, 
1962. 

TAWNEY, R., Religion and the Rise of Capitalism, reeditare, 
Harmondsworth, 1977. 

VERON, E., Semiosis de /'ideologie et du pouvoir, în „Com¬ 
munications", 28, 1978, pp. 7-20. 

WEBER, M., L'etica protestante e lo spirito del capitalismo, 
trad. it., Firenze, 1977 3 . 

WICKLER, W., Biologia dei dieci comandamenti, trad. it., 
Roma, 1973. 

ZAHAN, D., Societes d’initiation Bambara: le N'Domo, le 
Kore, Paris-La Haye, 1960. 



TABLA DE MATERII 


INTRODUCERE. 7 

Partea întâi 

BISERICA ŞI STATUL LAIC 

(G. Romanato). U 

1. Premisele ..13 

2. Istoria.17 

Revoluţia franceză .17 

Şocul Revoluţiei franceze şi ,.marele refuz" al 

catolicilor .25 

Excepţiile .31 

Poziţia Papilor .39 

Cotitura lui Leon XIII . 49 

Contribuţia lui Luigi Sturzo .53 

Regresiunea lui Pius XI . 59 

Concordatele .64 

Cotitura definitivă a lui Pius XII şi vremurile noi . . 69 

Concluzie.74 

Lista cărţilor citate.77 

Notă bibliografică.78 


233 

















Partea a doua 

PENTRU O ECONOMIE POLITICĂ A BUNURILOR 
RELIGIOASE 

(M.G. Lombardo) . 83 

Un Minister al cultelor. 85 

1. Toutes Ies religions contiennent des preceptes utiles 

â la societe (Montesquieu). 90 

2. O teorie critică a „capitalismului bunurilor 

mântuirii 1 *.99 

3. O teorie funcţionalistă a comunicării 

simbolico-religioase.1J6 

4. Despre rolul specialiştilor în economia politică a 

bunurilor religioase.148 

Lista cărţilor citate. 156 


Partea a treia 

RELIGIA ŞI CREŞTEREA PUTERII 

(I.P. Culianu)..161 

1. Culturile pseudo-specifice.163 

Sfera şi fundamentarea cercetării .163 

Dimensiunea subiectivă a puterii .164 

Pentru o definiţie etologică a puterii înţelese în sens 

subiectiv .168 

Homo sapiens sau Homo demens?.170 

Horum camibus non vescemini.173 

Ritualizarea . 175 

Riturile sociative umane . 177 

Riturile sociative religioase .180 

Răsturnarea rituală a normelor . 182 

Specialiştii puterii .185 

Fenomenul antinomismului .187 

Se non e vero, e ben trovato . 192 


234 























2. Nihilismul şi destinul civilizaţiei occidentale.197 

De la originea riturilor umane la antinomism . . . 197 

Societatea care anihilează Statul . 200 

Nihilismul şi Occidentul .205 

O critică a utopiei . 213 

Destinul Occidentului . 216 

Puterea şi Occidentul . 218 

Religie şi putere .227 

Lista cărţilor citate. 230 










Ioan Petru Culianu 

PSIHANODIA 



Volumul reuneşte două studii majore consacrate de Ioan Petru 
Culianu, ca istoric al religiilor, „ascensiunii sufletului": Psihanodia, 
iniţial publicat în 1983 în limba engleză de vechea şi prestigioasa casă 
editorială E.J. Brill din Leiden (specializată în istoria religiilor) şi 
Experienţe ale extazului, apărut în 1984 la binecunoscuta editură 
pariziană Payot. De la precursorii lui Platon până la apocalipsele 
medievale creştine, trecând prin apocaliptica iudaică şi prin legendele 
islamice ale mi’raj-ului, nenumărate sunt mărturiile care atestă extazul 
şi ascensiunea celestă a sufletului. Medicine-men greci, adevăraţi 
„tehnicieni" ai extazului, îndeplinesc în Grecia arhaică rolurile de 
ghicitori, tămăduitori şi purificatori. Ei sunt abstinenţi, folosesc 
droguri, îşi cunosc încarnările anterioare... Pe baza credinţelor despre 
medicine-men sunt construite, în mare parte, miturile centrale ale Iui 
Platon. 

Reprezentările eschatologice din vechea Grecie suferă, în Antichitatea 
târzie, puternice schimbări de accent. Urcarea sufletului la cer — 
extatică sau postumă — apare încadrată, în luxuriantele scenarii 
gnostice, unor cadre narative de mare dramatism, dezvăluind itinerarul 
sinuos şi pândit de primejdii al iniţiatului antrenat în traversarea 
etajelor celeste, călător printre eoni... 

Cartea propune, dincolo de armătura solidă a erudiţiei, tabloul 
pasionant al credinţelor, practicilor şi scenariilor referitoare Ia una 
dintre experienţele cele mai tulburătoare ale istoriei dintotdeauna a 
omului. 





Ernst Meckelburg 
AGENŢI PSI 

Manipularea conştiinţei noastre 



Cartea prezintă un dosar până de curând strict secret, care începe să 
iasă Ia iveală o dată cu încheierea Războiului Rece şi a confruntării 
Est-Vest: atât în Statele Unite, cât şi în spaţiul de influenţă al fostei 
Uniuni Sovietice s-au desfăşurat timp de patruzeci de ani cercetări 
asidue şi experimente în domeniul percepţiei extrasenzoriale umane. 
Acestea au fost finanţate din plin de armată şi de serviciile secrete, 
diversele fenomene Psi — hipnoza, telepatia, precogniţia, precum şi o 
gamă întreagă de efecte psihocinetice — având în primul rând un 
caracter strategic pentru că reprezintă forme prin care conştiinţa 
influenţează materia. Autorul redă opiniile unor cercetători, foşti 
ofiţeri ai serviciilor secrete americane şi ruse, care au dezvoltat tehnici 
Psi şi care, relatând experimente de domeniul incredibilului, atrag 
atenţia asupra primejdiei utilizării acestora în scopuri ofensive, 
deoarece nu există metode eficiente prin care să poată fi combătute. 






Bogdan Ficeac 

TEHNICI DE 
MANIPULARE 



Cum se poate obţine controlul total asupra minţii umane? Care 
sunt deosebirile între metoda chinezească de spălare a creierului 
şi cea rusească? Cum se creează o psihoză colectivă? Care este 
efectul mesajelor subliminale? Dar al halucinantelor tehnici de 
programare neurolingvistică? In ce fel au ajuns liderii 
sistemelor totalitare să stăpânească mulţimile? Cum pot fi 
manipulate sentimentele şi comportamentul oamenilor, de 
exemplu în campaniile electorale? Cum a fost posibilă 
ascensiunea nazismului? Dar a comunismului? Iată doar câteva 
dintre tulburătoarele întrebări cărora li se poate găsi un răspuns 
în cartea lui Bogdan Ficeac, scrisă după un an de studiu în 
biblioteca prestigioasei Universităţi Stanford din California. 





Editor: VALENTIN NICOLAU 
Redactor: DAN PETRESCU 
Tehnoredactor: DAN RĂDULESCU 
Apărut 1996, Bucureşti 
Coli tipar: 15. Format: 16/54 x 84 
Timbrul literar se varsă în contul ASPRO 
nr. 45.10.80.12.108, BCR - sector 1, Bucureşti 
Tipărit la Infopress S.A. Odorheiu Secuiesc 



GIANPAOLO R0MANATO MARIO G. LOM BARDO 

IOAN PETRU CULIANU 

Religie şi putere se prezintă ca o reflecţie «pe trei voci», reflecţie 
pătrunzătoare, riguroasă şi documentată privind rolul 
creştinismului şi al religiozităţii în general în societatea 
contemporană. Autorii pleacă de la constatarea că Statul 
birocratic pătrunde din ce în ce mai mult în existenţa privată, în 
intimitatea persoanelor umane. Dilatându-se demăsurat, sfera 
statală ajunge să înglobeze tot mai des conţinuturi etice , şi 
finalităţi parareligioase. în aceste condiţii, religia şi puterea apar 
ca două realităţi potenţial antagoniste: puterea tinde să 
zdrobească sau să manipuleze individul, religia, dinpotrivă, să-l 
protejeze şi să-l «elibereze»... Culianu examinează, în perspectiva 
istoriei comparate a religiilor, funcţia ritualităţii religioase asupra 
indivizilor şi a societăţii; în istoria Occidentului, aceasta a reuşit 
mereu să echilibreze voinţa de putere (proprie indivizilor) cu 
exigenţele de socializare (necesare dinamicii sociale). Ce se 
întâmplă însă dacă riturile şi miturile tradiţionale nu mai reuşesc 
să-şi împlinească funcţia integratoare, iar religiozitatea însăşi 
pare să se-ntunece, luând forme tulburi? Cartea rămâne deschisă 
pe această întrebare, a cărei fierbinte actualitate nu mai este 
nevoie să o subliniem ...” 

Franco Molinari, II Sabato 

